
Skiriu Esterai 


„Jie tada atidavė Jokūbui visus svetimus dievus, 
kuriuos turėjo, ir iš ausų auskarus. Jokūbas juos 
užkasė po ąžuolu...“ 

Pr 35,4 


Savininkų turėjau marias. 

Būsimas savininkas: senas, nutukęs, pasipūūūutęs. Ant 
pakaušio koks šimtas vienas plaukas - jo kirpėjas nepersi- 
dirba. Buldogo žandikauliai. Tuklaus veido oda padribusi 
nuo senatvės. Balionas. Riebalų pilnas balionas. Jo diržo 
ilgis beveik prilygsta jo ūgiui. Gyvenimo viešpats. Gyve- 
nimo viešpats numeris dešimt tūkstančių keturi šimtai 
šešiasdešimt duuu. 

— Ryšį su jumis palaikys Smedlis, - sako jis. 

Dabartinė savininkė - aukcionatorė. Ji visiems parduo- 
da viską. Po mėlynu gofruotu tvidu - raudona indiška 
medvilnė. Kojinės - dešimt denjė. Pomidorų raudonio 
lūpų dažai. Puikiai išmano savo darbą; turi vieną vaiką. 
Tarp jos stamantrių šlaunų stambūs vyrai inkštė kaip šu- 
niūkščiai, bet ji iki šiol vieniša. 

— Maniau, kad jis jums reikalingas tik bylinėjantis su 
giminaičiais, - lepteli ji. 

Gyvenimo viešpačiai humoro nesupranta. Valdžia 
paprastai išsiverčia be humoro. Gyvenimo viešpačiams 
nereikia linksminti kitų ir siekti populiarumo. Tačiau šis 
bando įrodyti sau, kad žmones prie jo traukia žavesys ir 
sąmojis, o ne milžiniški turtai, kuriems neatsispirs joks 
sąžiningumas. Tokių gyvenimo šeimininkų irgi būna. 

— Ne. Ne. Ne tik tam. - Šypsodamasis jis parodo dvi- 
dešimt tris procentus dantų. - Žinoma, jei visi ekspertai 
patvirtins, kad ji tikra. 

Tikra? Tikros neatrodo taip gražiai kaip aš. Aš geresnė 


už tikrą. Aš originalas, tokia tikra, kad tikri daiktai atrodo 
kaip kopijos - žinoma, jie tokie ir yra. 

— Nujaučiu, kad patvirtins, - sako ji. 

— Kreipsitės į Rozą? 

— Einu tiesiai pas ją. 

— Gerai. Roza aš pasitikiu. Labai pasitikiu. 

Gatvė: grįsta. Kingo gatvė, Vest Endas 1. Miestas: Lon- 
donas. Šalis: Anglija. Prabėgo du tūkstančiai šešiolika 
metų nuo tada, kai pastarąjį kartą buvau prie Temzės. Ne- 
pasakyčiau, kad ilgėjausi šios upės, nors žinau joje keletą 
įdomių laidojimo vietų. Aplinka man nelabai svarbi. Visa 
kada nors buvo užlieta upės arba bent atsidūrę netoli jos. 
Jei įdėmiai Žiūrėsite į upę, pamatysite, kad ji mirguliuoja 
ir raitosi kaip vangus, blausus žaibas. Vanduo išsiliejęs 
po visą žemę, lyg ją būtų apšlapinęs svirduliuojantis ir 
klumpantis girtuoklis. 

— Renkasi lietus, - susirūpinęs sako jis. 

Matyti vienas mažutis skystas debesiukas. Viena tiki- 
mybė iš penkių tūkstančių, kad pagal turimus duomenis 
po valandos lis. 

— Jei mane sulyja, imu kraujuoti, - taria graudžiai, nes 
trokšta užuojautos. 

Aukcionatorė nelabai įtikimai linkteli. Turbūt jis tai 
supranta kaip užuojautą, kurios jam reikia, todėl ir tokia 
užuojauta tinka. Antra vertus, suvokiu, jog aukcionatorė 
kandžioja sau skruostą, kad nenusijuoktų, nes jis ne tik 
gyvenimo viešpats, jis - klounas, daugiaaukštė automo- 
bilių stovėjimo aikštelė, prigrūsta kledarų, juokingas ba- 
buinas. Kaip absuuurdiška iš dešimties tūkstančių buvu- 
sių savininkų perkeliu jį į pirmąjį tūkstantį, nors puikiai 
suvokiu, kad jei su juo praleisiu daugiau laiko, šis ponas, 


ko gero, pateks ir į pirmą šimtą juokdarių. Iš mano kolek- 
cininkų jis jau dabar labiausiai nusipelno patyčių. 

Aukcionatorė žiūri į dangų, lyg mąstytų apie jo Žiau- 
rumą, bet iš tikrųjų turbūt tebekramto žandus. Gyvenimo 
šeimininkas - iki gyvo kaulo gyvenimo šeimininkas, pi- 
niguočius. Jis turi baisybę pinigų; ji neturi jų visai. Ir nors 
jis veikiausiai taikstytųsi su pašaipa, atvira panieka gali 
sugadinti santykius. Jai reikia pinigų, antraip nebūtų už 
kyšį sutikusi imtis neteisėto sandėrio, be aukciono. Reikia 
galvoti apie vaiką. Jos lūpos sučiauptos, kaip paprastai 
žmonių, kurie turi daug proto ir mažai pinigų. Kuo dau- 
giau Žinai, tuo mažiau turi, mąsto ji. 

Remiantis mano medicininėmis žiniomis, pranokstan- 
čiomis įgyjamas bet kuriuose trijuose institutuose, ligos, 
kuri lietaus lašus paverčia kraujo lašais, nėra. Be to, gy- 
venimo viešpačiai pasižymi nepaprastu gyvybingumu, 
nors ir turi keistenybių. Gali juos numesti iš dangoraižio, 
švystelėti į ugnikalnio kraterį, pliekti botagais. Jiems nie- 
kada nenusibosta šveisti plaušine savo sielos ir penėti jos 
vynuogėmis. Nė vienas gyvenimo viešpats nuo dulksnos 
nemirė. 

Jis mosteli ranka automobiliui, laukiančiam gatvėje. 
Tinkama gyvenimo viešpačiui mašina, limuzinas tamsiais 
stiklais, kad savininko nesuterštų praeivių žvilgsniai. 

— Nemėgstu važiuoti automobiliu. Automobiliai - gele- 
žinės raketos, medžiojančios viena kitą keliuose. Milžiniš- 
kos metalinės pabaisos, lekiančios viena į kitą. Žudymo 
įrankiai — kaip šautuvai. Beprotiškas išradimas. 

Jį apėmė panika, iki automobilio - pustrečio metro, 
gali užklupti lietus, o iš krutančių ausų aišku, kad vos 
įsėdęs į mašiną sudarys draudimo nuo avarijos sutartį. 


Beprotiškai turtingi žmonės netenka proto todėl, jog nė 
vienam netopteli įsitaisyti rėksnį, Žmogų, kuris lydėtų 
juos ir laiku užbaubtų: „Kooks tu nervingas“. Tai ir yra 
neapsakomo turto, panaikinančio sunkio jėgą, pavojus. 
Dirbti rėksniu reikėtų samdyti vargšus ir dažnai keisti 
juos it baterijas, nes kaipmat netektų nuovokos ištaigin- 
guose restoranuose ir brangiose parduotuvėse. 

— Kaip jums pasisekė, kad neturit pinigų. Nepaprastai 
pasisekė, — sako jis, ir užsienietiškas akcentas padidėja 
nuo aštuoniolikos iki didžiausio leistino procento - dvi- 
dešimt devynių. - Kai turi pinigų, Žmonės tau nei dieną, 
nei naktį neduoda ramybės. Nei dieną, nei naktį. Žinot, 
man dirba septynios buhalterijos. Antra tikrina pirmą, tre- 
čia — antrą, ketvirta - trečią. Ir taip toliau. Pirma tikrina 
septintą. Gal buhalteriai ir nevagia, bet atlyginimo reika- 
lauja tokio, kad didelio skirtumo nėra. O mano šeima... 
giminaičių begalė. Man reikia tik šitos jūsų vazos. 

— Kodėl jūs atrodot toks nelaimingas? 

— Ko gero, mane nori apgauti ir išvilioti pinigus. Tur- 
būt kas nors nugirdo, kad mano kolekcijai trūksta kaip 
tik tokios vazos. 

— Galėtumėt man duoti dalį savo pinigų, Marijau. 

— Nelinkėčiau jums turto. Ką su juo veiktumėt? Ban- 
kai bankrutuoja. Bendrovės žlunga. Net klestintys bankai 
klestinčiose šalyse neišsilaiko. Civilizacijos krinta kaip 
musės. Žmonės nesijaučia saugūs, visą laiką turi būti 
budrūs. Jūs neįsivaizduojat, kaip nusmuko pasaulis. Per- 
duokit Rozai linkėjimus nuo manęs. 

Jo žodžius galite sutrinti iki kvarkų ir nerasite nė men- 
kiausio ironijos pėdsako. Dabar jį pažymiu šimtas pen- 
kioliktu numeriu. Jis iškrypuoja - eisena dar juokingesnė 

dėl aukso luitų, kuriuos nešiojasi po marškiniais. Auksas, 
švytintis gundytojas, vargšų ir turtuolių mylimasis, moks- 
lininkų vaikystės draugas, nepriklausantis niekam. Kodėl 
jis nepasamdo Žmogaus nešti gesintuvą, kurį spaudžia 
kairėje rankoje? 

Mudvi su aukcionatore įlipam į kledarą ir važiuojam 
anapus upės, į pietus. 

— Kodėl? - klausia ji. - Kodėl? 


Šį klausimą per mūsų kelionę ji pakartojo šešiolika kartų, 
tai graudžiai, tai linksmai. Pagrindinis klausimas. Suda- 
riau milijonų posakių katalogą, šis pasitaiko dažniausiai. 
Paprastai būna lydimas atodūsio. Žalios vynuogės, sielos 
riksmas. Jei ilgai lauki, kiekvienas žodis ar garsas pradeda 
reikšti viską. 

Bet atsakyti į jos klausimą negaliu. 


Roza 


Visur buvau, viską mačiau, viską girdėjau. 

Manai, tavo gyvenimas sunkus kaip akmuo? O darbas, 
pabandysiu spėti, kelia pasišlykštėjimą? 

Maniškis buvo nė kiek ne geresnis. Manimi naudojo- 
si pagal paskirtį ir ne pagal paskirtį, žavėjosi, bjaurėjosi, 
daužė ir net tyrė. Kuo tik manęs nevadino: indu muilo 
putoms plakti, actine, mirusiųjų pelenų urna, kapų rūsio 
stabu, brangenybių dėžute, vaza, pelėkautais, krateriu ar 
amfora, naktipuodžiu, ąsočiu, žudymo įrankiu, durų ri- 
botuvu, skėčiu, spjaudykle, anglių kibiru, papūgos lakta, 
muziejaus eksponatu, dievybe, pelenine. Jei elgsitės ra- 

miai, nekelsite triukšmo ir su viskuo taikstysitės, žmonės 
velniai žino kuo jus pavers. Šlykštybių patyriau su kau- 
pu - ojuk moku daugiau kaip penkis tūkstančius kalbų 
(net jei būsit priekabus ir imsit aiškintis, kas yra kalba, o 
kas ne). 

Roza padeda mane ant žemo staliuko, susineria rankas 
ir griežtai pažvelgia. 

— Kalbėk, - įsako ji. 

Kvaila, net beprotiška tai sakyti vazai, net tokiai kaip 
aš, plonasieniam, į skorpiono galvą (paskutinis mados 
klyksmas Mesopotamijoje prieš pusseptinto tūkstančio 
metų) panašiam puodžiaus dirbiniui. Keramika anaiptol 
negarsėja plepumu, tad kam tuščiai kalbinti indą, net 
tokį kaip aš, turintį sielą? Bet Roza toli gražu nėra kuok- 
telėjusi. 

Su manimi dažnai buvo kalbama, tiesiog neįtikima, 
kaip dažnai. Jei esi negyvas, dar nereiškia, kad nebūsi 
priverstas klausytis. Žmonės labiausiai mėgsta šnekėtis su 
žmonėmis, tinka ir kambariniai gyvūnai, bet kai daugiau 
nieko nėra po ranka, atveria širdį indams. Be abejo, jei 
kas nors įmontuotų atitinkamą įrangą, galėčiau kalbėti ir 
aš. Galėčiau kalbėti, kol ši jauna moteris, jos butas ir jos 
miestas virstų dulkėmis. 

Nelabai suprantu, kad čia darosi. Pastaruoju metu 
priklausydavau garsiems kolekcininkams. Piniguočiams. 
Gyvenimo viešpačiams. Žmonėms, kuriuos sudarkė per- 
nelyg didelis turtas, žmonėms, kurie mane garbina. Ilgą 
laiką man buvo nė motais, kad savininkai mane naudoja 
kaip ryką, bet idiotai, kurie žemina mano orumą, laiky- 
dami manyje balinius vėžlius arba augindami Valerio 
spriges, pradėjo įkyrėti. 

Aš trokštu pagarbos, ir genealogija jos parūpina, nes 
keramikos gaminiui svarbiausia - senumas bei stilingu- 
mas. Sena? O kiek jai metų? Seeena. Buvo sena jau tada, 
kai pasaulis nežinojo tokio žodžio. 

Ar dėl to esu snobė? Taip, mėgstu pragaištingai turtin- 
gus ir pagarbius kolekcininkus. Tiesa, piniguočiai paiki, 
baisiai turtingi neretai baisūs, bet paikų ir baisių netrūksta 
ir tarp nelabai turtingų ar net visai beturčių. 

Roza: širdinga, pagarbi, atsipalaidavusi. 

Iš įdėmaus apžiūrinėjimo suvokiu, kad ji ekspertė; 
keletas pastarųjų mano nešikų buvo įtartini individai iš 
srities, negarsėjančios nei dorumu, nei teisingumu, nei 
kitomis savybėmis, kurios didina pirkėjo pasitikėjimą, 
ypač kai perkama vaza, kurios vertė nemaža. 

Mokslininkai mėgsta vilkėti baltus švarkus ir surauk- 
ti antakius - tai jų darbui teikia šiokios tokios svarbos. 
Vilioja juos ir butaforija: matuokliai, grąžtai, menzūros. 
Jų tyrimai manęs netrikdo: jei nežinai, ko ieškai, nieko ir 
nerasi. | 

Atrodo, Roza dirba namie. Ji nepanaši į ekspertus, ku- 
riuos man teko sutikti. Matau kelias knygas, toli gražu ne 
tiek, kiek paprastai turi mokslininkai, o vertina ji mane 
apsitaisiusi tik juodomis kelnaitėmis ir liemenėle. Toks 
apdaras būtų laikomas netinkamu daugumai profesijų, 
daugumai darbaviečių. 

Ji pasikaso juosmenį kairio nykščio nagu, atsitiesia ir 
uždeda rankas man ant šonų. Bet tai visai kitoks prisilie- 
timas negu ankstesnis. Tokio nesitikėjau. 

Ji gyva. 

Taip manęs dar niekas nelietė; tai ne tik prisilietimas. 
Įsivaizduokite, kad ilgai gyvenate vienas ir staiga girdite, 

kaip durys, kurios neturi atsidaryti, atsidaro, kaip jūsų 
miegamajame nuaidi žingsniai, kurie ten neturėtų aidėti. 
Savaime užsidega šviesa, patys nukrinta drabužiai, pūste- 
li vėjelis. Pirmą kartą suprantu, ką reiškia būti nuogai. 

Ji įsiskverbė į mane, ji mane girdi. Mato kiaurai. 

Mane apmulkino. Tik keturi šimtai dvyliktą kartą. Ji 
nevarto katalogų, nebraižo kontūrų, nesinaudoja didi- 
namuoju stiklu. Rozos stiprybė - tyla. Ji - būrėja. Vazų 
glamonėtoja. Įsibrovėlė. 

Be abejo, nusimanau apie būrėjus, kaip ir apie visus 
kitus, bet, atvirai kalbant, jų amatas man niekada nekėlė 
pasitikėjimo. Iki Rozos pažinojau viso labo tris asmenis, 
neva gebančius atskleisti tai, kas paslėpta nuo kitų žmo- 
nių akių. Buvo virvių pynėjas Indo slėnyje, liokajus Siame 
ir koloristas. 

Tokių būrėjų, kurie tvirtino gebantys suvokti tai, kas 
paslėpta, o iš tikrųjų dūmė akis, pažinojau šimtą dvide- 
šimt tūkstančių keturis šimtus keturiasdešimt du. Jau- 
niausias buvo aštuonerių metų šamanas, kuris nustojo 
galvos, kai visą jo gentainių turtą nuplovė staigus po- 
tvynis, užliejęs stovyklą, įrengtą ten, kur nurodė šama- 
nas. Seniausias buvo devyniasdešimt dvejų metų ateities 
spėjikas iš Bizantijos — jis septyniasdešimt penkerius me- 
tus pranašavo, kas laimės žirgų, traukiančių vežimus, 
lenktynes, bet nė karto neatspėjo. Tačiau po dvidešimties 
mėtų, kai pasitvirtino būrėjo klaidų tobulybė, lošėjai ėmė 
jį didžiai vertinti, nes žinodami jo pasirinkimą, nors ir 
neturintį su laimėtoju nieko bendra, vieną lenktyniautoją 
galėdavo atmesti. 

Dabar apie tikrus pranašautojus: virvių pynėjas turėjo 
didžiulę paklausą per nelabai švankias šventes tuo laiko- 


14 


tarpiu, kai kuklumas ir padorumas buvo visiškai išnykę; 
naudodamasis pasirinktu įžvalgos įrankiu, savo liežuviu, 
jis ūždavo su šokėjomis, paskui išklodavo jų paslaptis, 
tokias kaip gimimo vieta, tėvo amatas, pirmi vaikystės 
prisiminimai, mėgstamiausios spalvos, slapčiausi troški- 
mai, geriausių draugių vardai, labiausiai vertinami pa- 
puošalai; apie garsiais plojimais palydimus atsakymus į 
šiuos klausimus buvo sprendžiama iš pranašautojo galū- 
nių virpėjimo. Nors jo talentas darė įspūdį, turiu pasakyti, 
kad tokių žinių galima gauti ir iš kitų šaltinių, maloniai 
kalbinant bei dovanojant niekučius. 

Liokajus: visada neklysdamas atspėdavo, kada lis, 
todėl buvo labai populiarus tarp daugybės gatvės pre- 
kiautojų ir medžiotojų, bet jo niekas niekada nekviesdavo 
(kiek man pavyko sužinoti) dalyvauti smarkiose paleistu- 
vystėse. Deja, jis nepajėgė iš lietaus pranašautojo pakilti 
į pelningesnę lietaus sukėlėjo vietą (tokių pažinojau dvi- 
dešimt du patikimus, devyniolika įtartinų, keturis šimtus 
devyniasdešimt aštuonis sukčius). 


Geriausia lietaus sukėlėja 


Ji atvyko į kaimą netoli Kelno, kuriame jau beveik metus 
nelijo. Iš šimto gyventojų aštuoniasdešimt vadavosi mir- 
timi. Giltinė jau galando dalgį. 

— Aš sukelsiu lietų, - pažadėjo ji. — Tačiau tik tuo atve- 
ju, jei vyrai, kuriuos išsirinksiu, tris dienas sanguliaus su 
manim. Po to sukelsiu lietų, kuris truks tris dienas. 

Iš pradžių šiek tiek abejota jos galiomis, nors kaimo 
gašlūnai būtų iškart mielai sutikę su tokiomis sąlygomis, 

bet ji pateikė nemokamą įrodymą - sukėlė dešimt minu- 
čių trukusį lietų trijų mylių spinduliu. Kai kurioms mo- 
terims sandoris nepatiko, tačiau vyrai atliko pareigą. Ji 
pakilo, nusipurtė sijoną ir sukėlė lietų: iš pradžių nukrito 
keletas šykščių lašelių, paskui pliūptelėjo smarki liūtis, 
galų gale kilo tokia audra, kad net vyrai, kurių neišsekino 
seksas, nebūtų išstovėję stati. Žemė suminkštėjo, į statines 
pribėgo vandens ligi kraštų, balos virto kūdromis, upės 
išsiliejo iš krantų. Lietus liovėsi lygiai po septyniasdešimt 
dviejų valandų dvidešimties minučių ir dvylikos sekun- 
džių, taip turbūt atspindėdamas burtininkės pastangas 
parodyti, kad trijų dienų riba peržengta. 

— Nuostabu, bet čia nelijo beveik metus, ir kas Žino, 
kada vėl lis. Ar negalėtume sudaryti dar vieno sandorio? 

Sutarties sąlygos liko tos pačios. Teko prisidėti ir kai 
kurioms moterims, nes vyrai buvo taip išblyškę, taip iš- 
sekinti sausros ir sekso, kad niekam nebetiko. Be perstojo 
pliaupė septyniasdešimt šešias valandas - turbūt pakar- 
totiniam užsakymui buvo taikoma nuolaida. 

Lietaus sukėlėja jau ketino eiti ieškoti sausringesnių 
žemių, bet kaimo gyventojai sulaikė ją ir pasakė: 

— Dėkojame už didžiausius smagumus ir lietų, tačiau 
tu, be abejo, esi šėtono tarnaitė, todėl privalome tave su- 
deginti. Mes tai darome skaudama širdimi. 

Kaimiečiai pririšo ją prie stulpo, bet niekaip negalėjo 
uždegti laužo, nes lietus pliaupė taip, kad varlės čiaudėjo. 
Šešias dienas lijo kaip iš kibiro, žmonės nematė toliau 
savo nosies. Lietus liovėsi netrukus, kai burtininkė sykiu 
su lėtais, silpnais ir nereikalingais kaimelio gyventojais 
nuskendo. Toje vietoje daug metų tyvuliavo ežeras, jo 

vandenys ilgai buvo vadinami nuodingais, kol kažkas 
sužvejojo mane. Tai buvo penktas kartas, kai mano liki- 
mas pasirodė nepavydėtinas... Gana. 


Vazų myluotoja 


Roza mane užklumpa netikėtai - ji mane permato. Nie- 
kada nemaniau, kad kada nors reikės imtis atsargumo 
priemonių. Tačiau Roza skverbiasi gilyn neskubėdama, 
todėl paknopstom prisidengiu tinkama praeitimi... 

Kaip antai: saulės nutviekstos linksmojo Šumero pla- 
tybės puikią - viešos mirties bausmės vykdymo - dieną, 
aš viso labo kuklus indas, praverčiantis visiems, šeimos 
rykas, kuriame laikoma vakarienė, vietos kvapų ir spal- 
vų, žuvų kepėjų vaidų talpykla. Iki gyvenimo viešpaties 
man dar toli. 

Aš - apvalus dubuo. 

Aš - virtuvės indas. 

Neįprastai aistringai grįždama į praeitį virstu senovės 
nuolauža, nes įpratau dėtis ne tuo, kuo esu, be to, jei ji 
įžvelgs mano esmę, jai nuseks smegenys. 

Prie devyniasdešimt vienos nuostabos rūšies, kurių 
liudytoja buvau, dabar turiu pridėti naują - mąstančio 
indo, kurio siela pirmą kartą per milijonus metų pigiame 
Pietų Londono dviejų kambarių bute nurengta nuogai. 

— Tu tikras originalas, - paskelbia Roza ir paleidžia 
mane. Ji aiškiai patenkinta mano paskubom sulebedintu 
senovinio Uro vaizdu. Po pasivaikščiojimo indo labirin- 
tais ji švyti iš laimės. Įsiskverbė į mano esatį didelėmis 
pastangomis: tai malonu, nes nelabai norėčiau, kad knai- 

siojimasis po mano jausmus jai virstų įpročiu. Tik valan- 
dėlę leisiu jai pažvelgti į senovės gilumą. 

Roza įsigeria į mane akimis, bet žvilgsniui aš atsispir- 
siu; tik bijau jos prisilietimo, jos rankų, pirštų. Ji čiupinėja 
turmaliną sidabrinės spiralės formos auskaruose, kurie 
simbolizuoja daugybe variantų paplitusią istoriją: vienišas 
karys kardu gina kalnų perėją. Ji to nežino, bet nujaučia. 

Pagrindinių akių spalvų mano rinkinyje yra dešimt 
tūkstančių devyni šimtai keturiasdešimt devynios. Ro- 
zos akys pilkos - tokį pilkumą vadinu „kefalės spalva“. 
Turbūt ji bando nustatyti mano kainą (juk dirba aukcio- 
natorei, todėl privalo žinoti, kiek galima nuplėšti už tokią 
vazą kaip aš). 

Aš irgi apžiūrinėju ją. Roza. Dvidešimt šešerių. Pagal 
europinius mato ir svorio vienetus ūgis — metras šešias- 
dešimt du, svoris - penkiasdešimt devyni kilogramai. 
Jos kaštoninių plaukų atspalvį (iš viso jų penkiasdešimt 
du) vadinu genujietiškuoju. Aukcione už ją pašėlusių 
pinigų negausi, vyrams nedreba rankos kleidžiant pi- 
nigus tik akinamoms gražuolėms arba bemaž mirtiną 
malonumą žadančioms kerėtojoms. Rozos nuoširdumas 
ir humoras nepatrauktų pirkėjų žvilgsnių, nors šaltyje ir 
tamsoje beždžionžmogiai deramai įvertintų jos glamonių 
paguodą. 

„Ji išeina tapyti praeities vaizdų po savo akių vokais ir 
pakviečia tamsą į kambarį - pliką, neapstatytą kubą, kame- 
rą keramikos dirbiniams kvosti. Dabar čia įsikūriau aš. 

Praviros miegamojo durys - tiesiai prieš mane. Ji, įrė- 
minta į šviesos stulpą, nusimeta apdarą. Krūtų rūšių - du 
šimtai dvidešimt, užpakalių — du šimtai aštuoniasdešimt 

keturios. Aš klasifikuoju. Tvarkau. Dirbu savo darbą. Jos 
bamba atitinka šešiasdešimt septintą pavyzdį iš dviejų 
tūkstančių dviejų šimtų trisdešimt keturių, „pliką nu- 
mirėlį“. 

Iki šios dienos į sąrašą buvau įtraukusi dvidešimt pen- 
kis žemknisius, devyniolika nenustatytu amatu besiver- 
čiančių asmenų, penkiolika piemenų, keturiolika karių, 
dešimt tarnaičių, devynias siuvėjas, septynis kepėjus, še- 
šias kekšes, penkis virėjus, penkis didikus arba aukštuo- 
menės atstovus, tris disko metikus, tris dainininkus, tris 
raštininkus, du keltininkus, du fleitininkus, dvi nėrėjas, 
toją, girtų ūžautojų išnešiotoją į namus, žvakių pardavėją, 
spygliuotos vielos rinkėją, dolmenų statytoją, paukštinin- 
ką, chna gamintoją, kankinį, matininką, menkystą, pa- 
leontologą, sakalininką, povų augintoją, pamokslininką, 
šunuodegiautoją, anyžinės darytoją, kaspinų pardavėją ir 
markitantą, kurie turėjo tokią bambą. Tai mano mėgsta- 
miausia bamba. Sprogsta tamsa ir man prieš akis atsivėręs 
vaizdas išnyksta. 

Visur ima sklisti juoduma; tykūs namų garsai, dieną 
negirdimi, nepražiopso progos reikštis. Padedami nakties 
atgyja negyvi daiktai. Spintos aimanuoja ir niurna, kėdės 
krūpčioja, grindų lentos nekantriai girgžda. O aš klausau- 
si ištempusi ausis. 

Prabėga dvi valandos penkiasdešimt trys minutės. 
Paskui skambutis iššauna nedarnių, ausį rėžiančių garsų 
raketą, kuri sudrasko snaudulį. 

Roza, susikūprinusi nuo miego naštos, lėtai nusvyruo- 
ja prie telefonspynės. 

— Alio? - sukaupia visas jėgas, kad ištartų šį Žodį. 

- Čia Niki. Atleiskit, kad taip vėlai. 

— Pataikėt ne į tą butą, - atsako Roza. 

— Jūs Roza? Ar Kornelija jums nieko nesakė? 

Spyruokliški žingsniai koridoriuje, ir atvykėlė įleidžia- 
ma į vidų. Šmėkšteli man prieš akis. Smulkutė, lanksti, 
lengvai neša kuprinę. Kokių trisdešimties metų - gal ke- 
liais mėnesiais vyresnė ar jaunesnė. Vildamasi rasti šimtas 
šešiasdešimt septintą nosies formą, pažvelgiu į Niki ir su- 
vokiu, kad jos nosis priskirtina vienai iš jau man žinomų 
šimto šešiasdešimt šešių rūšių. Aštuoniasdešimt aštuntas 
numeris, „begonija“. Tokia nosimi apdovanojau Laidę, 
kai buvau virtusi juodafigūre vadinamojo gorgoniškojo 
stiliaus (be abejo, tai mano stilius) vaza. 

Niki slegia kelionės įspūdžių našta. Ji pasakoja, kad 
autostopu atvažiavo iš Ispanijos. Tebespinduliuoja pie- 
tietiška kaitra. Jaučiu, jog Rozą, nors piktą ir mieguistą, 
sužavi padriki nuotykių rezgalai. 

Niki atsiprašo ir nusistebi, kodėl Kornelija, jų bendra 
pažįstama iš Vienos, nesusitarė su Roza dėl jos viešna- 
gės. Ji ištisai atsiprašinėja, net nesmagu darosi, neprašo 
atleisti tik už vieną dalyką - melą. Tiesą galima sakyti 
devyniasdešimt vienu būdu, šis nėra devyniasdešimt ant- 
ras. Pagal dviejų šimtų dešimties melo būdų klasifikaciją 
tai penkiasdešimt devintas numeris, vadinamas „miško 
žemuogė“. 

Roza svajoja apie lovą, į kurią netrukus grįš, ją apkibo 
Uro šerpetos, apie melą iki mano išmanymo jai toli šau- 
kia, be to, ji ir nelinkusi laužyti galvos, todėl parodo Niki 
laisvą kambarį ir paduoda patalynę. 

— Kiek čia galiu būti? — klausia Niki, nors puikiai žino, 
kad šią akimirką klausti beprasmiška ir kad atokvėpis 
garantuotas. Susipažinkite su apgavike, kuri kol kas tik 
kaartą nepamelavo - kai pasisakė vardą. 


Niki pas Rozą 


Mieste brėkšta diena. Roza išlipa iš lovos ir ruošiasi išeiti. 
Ji nesistengia slopinti triukšmo, bet Niki iš kito kamba- 
rio nepasirodo: be abejo, laikosi nuomonės, kad jei nebus 
progos pasikalbėti, nebus progos ir paklausti, kada ji iš 
čia dings. 

Roza palieka raštelį, pusryčius matomoje vietoje ir iš- 
eina. Palaukusi penkias minutes (juk Roza gali grįžti už- 
miršto daikto arba apsimesti, kad grįžo užmiršto daikto), 
Niki ima siaubti virtuvę — šveičia per abu žandus, kaip 
paprastai žmonės kemša nemokamą valgį. Ji sušlemščia 
pusryčius, paliktus pigiuose induose, o paskui prade- 
da daryti atsargas. Sumaumoja raguolius, šaltą mėsą ir 
stabteli tik susidūrusi su marinuotų burokėlių stiklainio 
dangtelio pasipriešinimu. Tada ima griozti butą, puola 
prie užkaborių, kuriuose paprastai laikomi asmeniškiau- 
si ir gėdingiausi dalykai; nusivylusi varto dienoraštį, kai 
sučirškia skambutis. 

Lyg šeimininkė Niki prieina prie telefonspynės, išklau- 
so balsą, žvilgtelėjusi pro langą apžiūri viešnią, murmteli: 
„Tik keturias minutes“ ir įleidžia dvidešimt dvejų metų 
negrę, iš pažiūros pardavėją, pasikišusią po pažastimi 
septynis žurnalus. Ji nori pakalbėti apie amžinąjį gy- 
venimą ir yra šiek tiek sutrikusi, kad buvo įleista, nes 

apsiniaukusį antradienio rytą Žmonės paprastai nelinkę 
klausytis pamokslo apie pasaulio sukūrimo tikslą. 

Viešnia ne per didžiausia gražbylė, bet uoliai puola 
pyškinti atmintinai išmoktą paskaitą, barškėdama saki- 
niais kaip pernelyg dideliais šarvais. Niki jos nenutraukia, 
tik blankiai šypsosi. 

Praeina keturios minutės dvylika sekundžių, kai jahvi- 
ninkė įeina į butą, ir jos drabužiai pradeda atsiskirti nuo 
kūno. Po šešių minučių devynių sekundžių jie nusėja ki- 
limą. Darau išvadą, kad jahvininkė nesipriešino, nes buvo 
užklupta netikėtai ir sudorota sparčiai. Veržliai vyksta šis 
bei tas, ko ji neįsivaizdavo, apie ką gal net negirdėjo; be 
abejo, atsisakyti malonaus pasiūlymo ir paties malonumo 
yra du skirtingi dalykai. Biblija turėtų būti iliustruota, kad 
visiems būtų aišku, kas pridera ir kas ne. 

Šiuo laiku ir šioje vietoje jahvininkė nėra gražuolė, 
kuriai fotografai gatvėje bruka vizitines korteles. Beje, iš 
šešių šimtų keturiasdešimties suvedžiojimo būdų dvide- 
šimt skirti prastoms moterims. 

Niki: liesa, raumeninga. Ji buvo šokėja, gimnastė, 
puiki plaukikė ar bent jaunystėje daug laiko sportavo 
lauke. Liekna, bet tvirta. Jos kūnas - jos šventovė. Valgo 
tik truputį vaisių, graužia grūdus, išskyrus atvejus, kai 
moka kas nors kitas. Tokios kaip ji išvengia maro, ištveria 
apsiaustis, nepražūva džiunglėse, iššliaužia iš degančio 
pastato, o lediniame vandenyje kalena dantimis net tada, 
kai kiti seniai būna priburbuliavę. 

Jahvininkę Niki išverčia kaip palaidinę, kurią reikia 
kruopščiai išlyginti; kartą pasirūpinau panašiu vaizdu ant 
šono ir sugundžiau kažkokį Liuksemburgo kolekcininką 

mane nupirkti; po to atsidūriau seife, kuris kelia didžiau- 
sią siaubą kiekvienam tikram meno kūriniui (koks sutri- 
kęs ir įtužęs jis buvo, kai tamsoje persikūnijau į nykiausią 
Vedžvudo porcelianą, kokį tik galėjau įsivaizduoti). 

Taip pat sparčiai Niki vėl supakuoja apkvaitusią pa- 
mokslininkę ir išgrūda pro duuris. Iš viso penkiasdešimt 
devynios minutės. Kai moki, netrunki. Sunku pratybo- 
se - lengva per žygį. 

Beveik visą popietę Niki mirksta vonioje ir plepa tele- 
fonu su draugais iš tolimų šalių. Paskui sudeda į skalbyk- 
lę drabužius iš kuprinės ir nuo savo kūno; jie tokie purvi- 
ni, kad nepraranda formos net nusivilkti. Tada, iškračiusi 
piniginę, suskaičiuoja pinigus. Septyni svarai trisdešimt 
trys pensai ir šimto pesetų banknotas. 

Skalbyklė amžinai nutyla, kai Niki sudeda į ją antrą 
krūvą drabužių. Niki valandėlę sielvartauja, žiūrėdama 
į sugedusią mašiną. 

Grįžusi Roza ne per daug susijaudina, kad buitinė 
technika iškeliavo į aną pasaulį. 


Puodelis arbatos. Pirmas 


Roza atsuka kurčią ausį Niki tratėjimui, lyg būtų sulūžu- 
si ne jos, o kieno nors kito skalbyklė. Niki atsiprašymai 
liejasi Niagaros srautu. 

— Labai atsiprašau. Viskas man krinta iš rankų, - kalba 
Niki. - Viskas, ko griebčiausi... 

Jos žodžiai virsta tyliu inkštimu. Įsikniaubia į kelius. Ji 
žino, kaip įspūdingai kapsi ašaros ant kietų virtuvės grin- 
dų. Daugiau kaip milijardą kartų mačiau taip romiai ver- 

kiant moteris. 1216 metų gegužės 4 dieną nusprendžiau 
liautis skaičiuoti. Kai kurie dalykai nesikeičia: būsimų 
meilužių vaišinimas svaigalais, moterų ašaros. Niki per 
daug gudri, todėl kažin ko neišsigalvoja, Roza per daug 
protinga, kad nepastebėtų vyliaus; tačiau klasta galima 
paveikti ir tada, kai nenuovokos supranta, jog yra vedžio- 
jami už nosies. Gudrybės neturi galiojimo laiko. 

— Tai siaubinga... Per mane vieni nemalonumai... Tuč- 
tuojau susikrausiu daiktus ir dingsiu. 

Žinoma, Niki lieka ir be galo atsiprašinėja, o paskui 
nubučiuoja Rozai rankas ir kojas, kai ši pasiūlo jai pagy- 
venti ilgiau. Pamažu Niki it užsispyrusį šunį, kuris nela- 
bai nori eiti, įvelka į virtuvę iš piršto laužtą istoriją apie 
tai, kodėl ji skursta ir kaip bandė nusižudyti. 

Rozai tenka paneigti šventą tiesą: „Aš tikra rakštis su- 
binėj“, „Neturiu teisės jūsų apsunkinti“, „Privalau išeiti“. 
Niki pramanai tokie kaip ji, menki ir lankstūs. Ji meluoja 
neįdėdama jokių pastangų, tarsi košę valgo. Mačiau dau- 
giau tokių gyvenimo paviršiumi sklendžiančių žmonių ir 
žinau, kad jie pakeltų prieš save ranką tik tokiu atveju, jei 
kentėtų nepakeliamą skausmą. 

Kūkčioja toliau. Bankrutavęs baras Ispanijoje, išgara- 
vusios santaupos, kiaulė vyriškio pavidalu, smūgiai ir 
kitos moterys, kurioms buvo dalijamas jo vyriškumas, 
teisėtai priklausantis Niki. Kūkčiojimas staiga nutyla. 

— O kokia jūsų profesija? —- klausia Niki, atakuodama 
jau ne jautrią pašnekovės širdį, o sveiką protą. 

— Esu menotyrininkė, - atsako Roza. 

Niki išverčia akis iš nuostabos ir susižavėjimo tokiu 


Rozos darbu. Ji ne mažiau uoliai būtų žavėjusis ir tuo 

atveju, jei Roza būtų pasakiusi, kad šluoja gatves arba 
dirba paukščių fabrike. 

— O kąjjūs veikiat? 

— Nustatau meno kūrinių autentiškumą. Jei paveikslas 
ar kitas meno kūrinys pirkėjui atrodo įtartinas, jis kviečia 
mane pažiūrėti, ar daiktas tikras ir iš kokio laikotarpio. 

— Fantastiška. 

— Kartais pamatau įdomių vazų. 

— O kaip jūs pradėjot dirbti? 

— Iš pradžių buvau sekretorė aukcione. Pamažu... įgi- 
jau patirties. Bet lengva nebuvo. Šiam verslui vadovauja 
seni, išpurtę, pagiežingi impotentai, kuriems nepatinka, 
kai perpus jaunesnė moteris įrodo, kad jie klydo, nes kai 
esi senas, išpurtęs, pagiežingas impotentas, tau belieka 
profesionalumas. 

— Turbūt tokio amato reikia mokytis daug metų. 

— Taip. 

— Visa bėda, kad aš taip ir nesusiradau mėgstamo dar- 
bo. Dirbau viską: šokau laivuose, buvau padavėja, vairuo- 
toja, kasininkė, apsauginė, trumpai drūtai, dirbau visus 
prastai mokamus arba iš tiesų bjaurius darbus, kuriuose 
nieko nepasieksi. Kaip jums pasisekė, kad turit įdomų 
darbą. Bet ką čia paistau, jūs tikriausiai turit ką veikti. 
Turbūt jūsų laukia koks nors vyriškis. 

— Ne, pastaruoju metu ši bėda mane aplenkia. 

— Tada mėgaukitės taika ir ramybe, kol galit. Koks nors 
būtinai apsireikš, kai užsimanys švelnumo. 

Roza eina išsimaudyti. Niki suplauti indai - kaip stik- 
las; stalo paviršius nušveistas. Ji pažada kitą dieną iškepti 
grybų. Roza išeina iš vonios kambario, Niki įeina, stebei- 
lija į Rozos kojas, ir jai kažkas topteli. 

Roza pakelia telefono ragelį: 

— Taip, tikra, bet... Nežinau, kaip paaiškinti, nesupran- 
tu, koks tas jos tikrumas. Norėčiau palaikyti ilgiau. — 
Tyla. - Sunku paaiškinti. — Tyla. Ji klausosi. - Matot, jūs 
turbūt pamanysit, kad kuoktelėjau, bet man susidarė 
įspūdis, jog vaza meluoja. 

Darbas laukia nelengvas. 


Niki. Antroji diena 


— Aš tikrai galiu pasilikti? - suokia Niki. - Nenoriu jums 
trukdyti. 

— Jūs man nė trupučio netrukdot. Kai gyveni viena, 
kartais malonu, kad kas nors sudrumsčia vienatvę. 

Roza išeina. Niki lieka ir laukia skalbyklių remonto 
meistro. Pinigų Roza paliko. 

Niki ką tik išlaužė iš piršto istoriją apie draugę, kuri 
jai negrąžina pinigų; galimas daiktas, ji tikrai turi draugę, 
kurijai skolinga, bet draugių, kurioms ji skolinga, be abe- 
jo, kur kas daugiau. Niki sėdi prie stalo ir kuria tolesnių 
veiksmų planą, kai atvyksta meistras. 

Vyrukas dailaus sudėjimo ir pasitikintis savimi. Per- 
pratęs moteris ir skalbykles. Aptemptos kelnės. Niki Ži- 
novės žvilgsniu įvertina jose paslėptus turtus. 

"Jis apverčia ir išardo skalbyklę, kaipmat suranda su- 
gedusią detalę. 

— Kiek aš jums skolinga? - klausia Niki tonu moters, 
kuri puikiai supranta, kad barškinimasis neišvengiamas, 
bet apsimeta nesuprantanti. Jos drabužis vos dengia 
kūną - Niki pakankamai patyrusi, tad Žino, jog smagumų 

pažadas daug veiksmingesnis už derybas Ievos kostiumu. 
Ji timpčioja spenelius judesiu, kurį tik visiškas mulkis gali 
palaikyti bandymu pasitaisyti liemenėlę. 

— Puiku, - atsako meistras. — Bet laiko turiu nedaug, o 
sumokėti vis tiek teks. 

Barškinimasis: šešios minutės dvidešimt viena se- 
kundė. Man dar neteko matyti, kad skalbyklė būtų šitaip 
naudojama. Nors guolis akivaizdžiai nepatogus, o gal 
kaip tik todėl, jie prilimpa vienas prie kito kaip graikiškų 
skulptūrų auksas prie dramblio kaulo. Niki, neslėpdama 
pagarbos, žvelgia į meistrą. Jis pastato skalbyklę į vietą, 
linkteli jai, pripažindamas neabejotiną talentą, ir išeina 
nepaėmęs pinigų. 

— Tavo viršus. 

Po dviejų minučių penkiolikos sekundžių tolumoje pa- 
sigirsta trenksmas - į žibinto stulpą įsirėžia automobilis. 

Niki pasitaiso plaukus ir išeina paimti pašto. Iškart iš- 
meta reklamas ir kitokį šlamštą. Nepaprastai rūpestingai, 
net miela žiūrėti, ji virš garų atplėšia laiškus, kurie galėtų 
būti įdomūs ar naudingi. 

„Brangi pašto dėžutės nr. 59 savininke, - skaito ji, — 
daugiau nesijaudink, štai aš, karalaitis ant balto Žirgo, 
keturiasdešimt aštuonerių metų jaunikaitis. Dirbu kino 
pramonėje, gyvenu ištaigingai, esu temperamentingas....“ 
Ji numeta laišką, veide atsispindi nuoširdi neviltis. 

— Kodėl? Kodėl pasaulyje šitiek žąsinų? Kokiame fabri- 
ke juos daro? Neverta vargintis ir vėl klijuoti tavo laiško, 
žąsine, tu net paniekos nenusipelnei. 

Ji nueina į vonios kambarį, sudrasko laišką į smulkius 


skutelius ir įmeta į unitazą. 

Dažnai stebiu žmonių išvirkščiąją pusę. Tai nebūtinai 
nedori poelgiai, tiesiog niekas nenorėtų, kad kiti matytų 
juos tam tikromis akimirkomis. Mano akivaizdoje daromi 
dalykai, kurių nesiryžtama daryti matant kambariniams 
gyvulėliams: kas gi norėtų prarasti žiurkėno pagarbą? 
Mes, negyvi daiktai, esame niekinami ir patiriame tokių 
išbandymų, kokių žiurkėnai nė nesapnavo. Tai, ką vyras 
norėtų nuslėpti nuo žmonos, žmona nuo vyro, ponas nuo 
tarno, tarnas nuo pono, karininkas nuo kareivio, karei- 
vis nuo karininko, matome mes. Ministras čiulpia nykštį. 
Didvyris kramto nagus. Kitas šimtą metų nekeičia apati- 
nių. Teisėjai nevykusiai apsimeta atpirkimo ožiais. 

Niki skaito toliau, atideda vieną laišką ir taria: „Oho, 
šitą atiduosiu tau“. Tik paskutinis laiškas ją sudomina. 

„Dabar keliuosi į naują namą, todėl lengviau man 
prisiskambinti į darbą, - perskaito ji ir taria: - Kaip tik 
man. Viskas aišku, vedęs vyriškis panoro uždrausto vai- 
siaus“. 

Ji prisitraukia telefoną: 

— Sveikas, Brajanai. Kalba pašto dėžutė nr. 59. Gali 
mane vadinti Fiona. Baisiai patiko tavo laiškas. Jis man... 
pakuteno širdį. Gal susitinkam? Ne, tučtuojau. Gerai. Ge- 
rai. Atvyksiu po valandos. 

Ji čiumpa Rozos gražinimosi priemones, išsidažo karo 
spalvomis ir išeina. „Pakratysiu tau kišenes, Brajanai“. 

Grįžta po šešių valandų keturiasdešimt aštuonių mi- 
nučių ir parsineša du didžiulius krepšius pirkinių. At- 
sisega piniginę ir patenkinta skaičiuoja pinigus, paskui 
iš krepšio išima kažkokius indelius: tokiuose laikomi 
vaistai. Užvirina vandens, išberia tabletes ant popieriaus 
lapelio, sulanksto kvadratėliu, paskui sutrina kočėlu; tada 

išeina į savo kambarį — duris palieka praviras, kad laiku 
išgirstų žingsnius, ištirpdo miltelius ir galų gale švirkštu 
susileidžia į dešinę pėdą. Jos akyse ima brėkšti begalinė 
palaima. Be jokios abejonės, šiai jaunai moteriai reikia 
gausybės pramogų. 

Grįžta Roza. Ją pasitinka linksma ir šeimyniška Niki. 
Vakarienė ir du, Niki nuomone, tinkami laiškai ant sta- 
lo: vienas nuo pensininko miestų statybos projektuotojo, 
kuris rašo, kad Žmona skatina jį senatvėje imtis naujų 
pomėgių ir kad jo užpakalis, nors šešiasdešimt šešerių 
metų, apvalus, tvirtas ir tikrai jos neapvils, o didžiau- 
sias jo nuopelnas - patirtis. Tuo galima neabejoti, nes 
kaip vištos koja pakeverzotas laiškas rodo, jog senukui 
ne mažiau kaip aštuoniasdešimt šešeri, bet net pusiau 
lavonams užkaista užpakalis. Įdomu, kad Niki iškart 
suprato, jog šantažuoti šį poną nėra prasmės - per ilgai 
tektų aiškinti. 

Kitą laišką atsiuntė kalvis iš Ipsvičo; jis įdėjo ne savo, 
o dviejų plieninių vaisių vazų nuotrauką - abi tiek pagal 
darbą, tiek pagal grožį (juk aš sukūriau vazų gamybos 
dėsnius) prilygsta sukepusio šūdo krūvoms. Niki pliko 
arbatą tokia mina, lyg nebūtų nuo A iki Z perskaičiusi 
visų Rozos laiškų. Neatrodo, kad Rozą per daug apvy- 
lė laimikis, nors plėšydama laišką su pridėtu užsakymo 
blanku ji murmteli: „Dar vienas“. 

Ji užsirakina pabendrauti su manimi. Kad neliūdėtų, 
pasakoju jai apie dramblių lenktynes. Žmonėms patin- 
ka. Norėdama nukreipti Rozos dėmesį nuo savo kilmės, 
sukuriu marias spalvingų pasakėlių, nors trokštu, kad ji 
greičiau atiduotų mane būsimam šeimininkui. Neramu 
nuo jos čiupinėjimo. 

Roza pasako „labanakt“ ir užsidaro miegamajame. 
Neryškioje šviesoje Niki žiūri į veidrodį koridoriuje 
ir vien lūpom taria žodį „Roza“; paskui iškiša liežuvį, 
kuris išlenda lauk it gyvūnas, tūnojęs joje, neįtikimai 
ilgas, platus, sunkus ir drėgnas. Colis po colio jis slen- 
ka savo buveine - veidu, ir aš suvokiu, kad tai devy- 
nioliktas pagal ilgį ir penktas pagal plotį iš visų mano 
kada nors matytų liežuvių, o apie burnas Žinau viską. 
Liežuvis graibščiai virpa, lyžteli Niki nosies galiuką ir 
šmurkšteli atgal. 


Niki. Trečioji diena 


Rytą Roza išsmunka pro duris. Ji susimąsčiusi, todėl pa- 
lieka svetainės langą pravirą. Po valandos pabunda Niki 
ir valandėlę stebi atvirą langą. Paskui čiumpa mažus, 
lengvus, bet vertingus daiktelius ir susideda į krepšį. 

Niki išeina. Niki grįžta. 

Krepšyje daiktelių nebėra. Slėpdama dalį pinigų kup- 
rinėje, ji skambina policijai — praneša apie įsilaužimą. 

Policija atvyksta prieš pat grįžtant Rozai. Visi sutinka, 
kad nusikaltėliai įlipo pro atdarą langą. 

Rozai įvykis, kuris kitus žmones prislėgtų, beveik ne- 
padaro įspūdžio. Keista, bet kai policininkas niūriai pra- 
neša, jog pavogtų daiktų rasti veikiausiai nepavyks, jos 
veide atsispindi palengvėjimas. Jo žodžiai sminga Rozai 
į krūtinę. 

— Tai aš kalta, - tvirtina Niki. - Reikėjo pažiūrėti, ar 
langai uždaryti, kai ėjau apsipirkti. 

— Ne tu, - atsako Roza. - Pati palikau langą atidarytą. 

Niki taiso savo firminį patiekalą iš cukinijos, o Roza 
žvilgteli į draudimo sutartį - ar negalėtų reikalauti atlygio 
ir už Niki senelės dovanotus žiedus bei auskarus, kurie, 
pasak Niki, irgi dingo. 

— Aš tau nešu nelaimę, - graužiasi Niki. 

Roza ateina pabendrauti su manimi. Ilgai neaušinu 
nasrų, todėl pasakoju jai vieną istoriją... 


Kolekcininkas iš Jerichono 


Jis aistringai mėgo keramiką. Vazos su jaučiais pavida- 
lu patekau į jo gausų rinkinį flakonų, dubenių, dvigubų 
vazų, ąsotėlių, ąsočių, keistų bičių, ežių, ančių, žindančių 
moterų formos indų ir nevykusiai išdegtų rykų, kuriuos 
jis laikė šedevrais; mano nuomone, gražiausi buvo du 
ąsočiai banguotomis ąsomis ir į ragą suriesta gertuvė. 
Kolekcija buvo kaip reikiant. 

Deja, jis susižavėjo papūgomis. Visomis, kokios tik 
veisiasi pasaulyje. Jam niekada nebuvo gana papūgų, o 
už jas prašoma kaina niekada nebuvo per didelė. Pinigai 
viso labo reiškė dar daugiau papūgų. Ne aš vienintelė 
jo namuose maniau, kad iš pasaulio nedorai atimamos 
papūgos. Bet jis buvo didikas ir nieko nepaisė. 

Daug metų jis tenkino šią savo aistrą, kol galiausiai 
įsigijo mėlyną rėksmingą papūgą. Niekas tokių ne tik 
nebuvo matęs, bet ir nebuvo apie tokias girdėjęs. Aukso 
atsvaru sumokėjo už paukštį, nes jis atkeliavo iš pasaulio 
krašto ir pergyveno du laivo sudužimus. Spigus mėlynas 
nenaudėlis tapo kolekcininko pasididžiavimu, todėl vieną 
rytą pamatęs, kad papūgos ant laktos nebėra, jis sudrebė- 

jo iš pykčio. Nekilo abejonių, jog paukštis pavogtas, nes 
jo grandinė, galinti nulaikyti smarkų šunį, nutraukta vo- 
liojosi ant žemės. Apimtas rūstybės kolekcininkas pasiūlė 
milžinišką atlygį tam, kas grąžins papūgą. 

Jam reikėjo laukti vos kelias dienas. Papūga buvo pa- 
stebėta prie didžiųjų miesto vartų lošianti kauliukais iš 
pinigų; priešingai nei paprastai tokiuose sukčių rengi- 
niuose, papūga, dideliam ją finansuojančio eblaito pasi- 
piktinimui, nuolat ir smarkiai pralošdavo. 

Eblaitas buvo nutemptas pas teisėją ir septyniolika die- 
vų prisiekė, kad pažinojo papūgą dar tada, kai ji nebuvo 
išsiritusi iš kiaušinio, kad pažinojo jos tėvus dar tada, kai 
jie nebuvo išsiritę iš kiaušinio, kad pažinojo jos senelius 
dar tada, kai jie nebuvo išsiritę iš kiaušinio, ir kad jis tėra 
vargšas linksmintojas, taip siaubingai apkaltintas vien 
todėl, jog yra žemakilmis ir atvykęs iš tolimos šalies, kad 
jam siaubingai skauda dantį ir kad Ebloje mėlynų papuū- 
gų tokia daugybė, jog jos krinta nuo medžių, nes visoms 
atsitūpti neužtenka vietos. 

Tada į teismo rūmus buvo atvesti trys eblaitai, kurie 
paliudijo, kad Ebloje kaip gyvi nėra matę jokių papūgų, 
juolab mėlynų; antra vertus, jie anksčiau pažinoję teisia- 
mąjį kaip garsų ilgapirštį, ir nors tas lošia švino prikimš- 
tais kauliukais, visada pralaimi. 

Kaltinamasis ėmė rėkti, kad jei ši trijulė nieko nežino 
apie papūgas, vadinasi, nėra iš Eblos; iš tikrųjų jie ela- 
mitai, liūdnai pagarsėję neapykanta eblaitams, ir liudija 
prieš jį tik todėl, jog nori pasigėrėti vaizdu, kaip jis mau- 
namas ant kuolo. 

Teisėjai paprašė kaltinamojo paimti papūgą ant rankų. 
Ši jam kirto snapu. Po to buvo iškviestas kolekcininkas ir 

papūga nutūpė jam ant rankos, kartodama jo ir jo žmonos 
vardus. Eblaitas dvidešimt penkiais dievais, tarp jų ir Jeri- 
chono, bei dviem amuletais, kuriuos išsitraukė iš kišenės, 
prisiekė, kad paukštis jo, tik širsta, nes gavo velnių už 
prastą lošimą kauliukais. Jis bandė priversti papūgą ką 
nors ištarti ir net ištiesė ranką jai žaismingai paglostyti, 
bet ta vėl kirto snapu, šį kartą ligi kraujo. 

Eblaitas, nuteistas kankinama mirties bausme už va- 
gystę, melagingą liudijimą ir dievų šaukimąsi be leidimo, 
pasisiūlė prisipažinti dar dėl šešių kituose miestuose pa- 
darytų nusikaltimų, kurie teisėjus galėtų pralinksminti, 
jei nuosprendis jam būtų sušvelnintas. 

— Gal tu ir neieškai žodžio kišenėje, - prakeikė papūgą 
jis, velkamas iš teismo rūmų, - bet kauliukais loši beviltiš- 
kai. Tiesą Žmonės sako, nereikėjo atsisakyti beždžionių. 

Paaiškėjo, kad eblaitas buvo ne vienintelis, prakeikęs 
papūgą. Netrukus, kai jo kaulus švariai apgraužė Žvėrys, 
kolekcininkas iš vaizdingų paukščio kartojamų žodžių, 
reiškiančių slapčiausias jo žmonos kūno dalis, ir draugo 
vardo derinio suvokė, kad porelė be paliovos atlieka vieną 
veiksmą, kuris žmonėms retai nusibosta. Skundikas irgi 
turėtų Žinoti saiką. 

Geriausias kolekcininko draugas nebuvo didikas, todėl 
teko jį nudėti, įgrūdus skundikę papūgą į išangę. Žinau 
tik septynias baisesnes mirties bausmes už šią (žmonėms), 
mirštama iš troškulio, labai lėtai. Kaip tokią bausmę ver- 
tino papūga, nežinau. Kartą vienas maharadža bandė 
įbrukti įkyrėjusį rūmininką drambliui į užpakalį pareikš- 
damas: „Esi didžiausias šiknius pasaulyje, čia tau tinka- 


miausia vieta“. Tačiau dramblys nepasižymėjo klusnumu 

ir iškratė rūmininką, nusukdamas jam sprandą. Pastarasis 
už tai veikiausiai buvo labai dėkingas. 

Atvirai kalbant, po šio įvykio kolekcininkui niekas 
nebeteikė džiaugsmo, nei papūgos, nei puodai, nei gy- 
venimas. Amen džiaugsmui. Kaip sakydavom Lagaše: 
„Nisaba zami“. 


Roza 


Roza sėdi ant žemės parblokšta istorijos, įveikta pra- 
eities. 

— Oi, - galų gale tarsteli ji ir nusvirduliuoja į mie- 
gamąjį. 

— Kas tau? - klausia Niki. 

— Nieko. Gal kas ir atsitiko, o gal ir ne. Nesirūpink. 
Labanakt. 


Ketvirtoji Niki diena 


Pirma išeina Roza. Antra išlekia Niki, vilkinti po striuke 
akrobatų triko, mūvinti aptemptas kelnes ir įsišvirkštusi 
benzedrino su metadonu. Pirma po penkių valandų trijų 
minučių grįžta Niki, matyt, kažkur energingai mankšti- 
nusis. Ją lydi žaliūkas, apsikirpęs ežiuku. Ji rodo vaikinui 
didesnius, sunkesnius daiktus, kuriuos tuoj pavogs ir ku- 
riuos vyrukas sutinka nunešti į savo furgoną. 

— O šitas vazonas? A, jis įtrūkęs, - sako ir meta mane 
ant grindų. Aš skylu į tris dalis. Baisiai įsižeidžiu dėl jų 
nuomonės, kad manęs niekam neįkiš. Esu mažiausiai tris 

kartus brangesnė už jo furgoną. Vyrukas išneša mikro- 
bangų krosnelę, televizorių, dailų lagaminą, Rozos kom- 
paktinių plokštelių kolekciją, lempas, knygų lentyną, at- 
sakiklį, gėles, skalbyklę ir kėdes, o Niki nusirengia drėg- 
nus drabužius. Vėl pasirodo „krovikas“ ir bando elgtis 
taip, lyg nuogos moterys būtų jo nusikalstamo gyvenimo 
kasdienybė. 

— Užmiršau paklausti, barškinsimės? - teiraujasi ji. 

Regis, vaikinas mielai sutiktų, tik nesupranta, kodėl ji 
nori dulkintis ant stalo, o ne lovoje. 

— Ten mūsų Žmonės nematys. 

Septynias minutes šešiolika sekundžių trunka neže- 
miškas malonumas, kol Niki unkšdama persisveria per 
langą, o viena stalo koja nulūžta. 

— Gaila, - sako „krovikas“, - už stalą galėjom gauti 
kelis svarus. 

Jis atskaičiuoja keletą banknotų Niki, ši palaukia, kol 
furgonas nuvažiuoja, ir apie įsilaužimą praneša policijai. 
Niki nematė, kaip sudužau, nemato, kaip vėl susilipdau, 
stropiai atkurdama senuosius įtrūkimus. 

Ateina tas pats policininkas. Niki nemažai prisimankš- 
tino, todėl įtikimai vaidina nusiminusią. 

— Kartais plėšikai grįžta. Ar praėjusį kartą raktai ne- 
dingo? 

Jis dar paklausia, kur Roza. Niki paaiškina, kad ji grįš 
tik vakare. 

Vėliau paskambina Roza. Niki talentingai apsimeta, 
jog nebegali rišliai kalbėti iš sielvarto, padrikai kažką 
vapa, liūdi dėl vagysčių ir tvirtina, kad nudžiauti net jos 
apatiniai. Rozos automobilis sugedo; ji liepia Niki nelauk- 
ti jos vakarienės ir nuoširdžiai guodžia vargšę. 

Niki eina į vonios kambarį, spintelėje susiranda aspi- 
riną ir patikrina, kiek tablečių dėžutėje; akivaizdu, kad 
ji planuoja naują spektaklį „Aš daugiau nebegaliu“, bet 
reikia žinoti, kiek tablečių išgerti, ir pasirūpinti, jog tave 
laiku rastų, o skrandžio plovimo procedūra jos nežavi. 
Apskritai keista, kad tokia apgavikė, neturinti sąžinės, 
džiaugsmingai ardanti kitų žmonių gyvenimą, turi tik 
kuprinę drabužių; ji galėtų valdyti valstybę. 

Sutemus vėl pasirodo policininkas. 

— Jūsų draugė dar negrįžo? - mandagiai klausia jis. 

— Ne, - atsako Niki. 

— Turėčiau pranešti, kad šiandien tarnybą baigiau. At- 
ėjau kaip privatus asmuo, ne kaip policininkas, jei supran- 
tate, ką noriu pasakyti. 

— Akiplėša. 

— Mes irgi Žmonės. 

— Nieko panašaus, - atšauna Niki ir nusišypso. —- Užei- 
kit ir palaukit jos, jei norit. Kokią valandžiukę. 

Jos ištvermė verta susižavėjimo — matyti, kad Niki pa- 
nepražus. Be abejo, ji tokia nepasotinama, kad galėtų plėš- 
te nuplėšti jam kelnes - kiek žinau, per pastaruosius šešis 
tūkstančius metų tik du vyrai atsispyrė šiam būdui, - bet 
Niki norėtų pažiūrėti, kaip jis pamažu praranda dorybę. 
Vasnoja blakstienomis ir vaizduodama neapsakomą su- 
sižavėjimą klausosi jo pasakojimų apie įvykius anapus 
pašaliniams asmenims uždarytų durų. Bloga vaidyba 
scenoje išpeikiama recenzijose, bet gyvenime ji beveik 
visada paveiki. 

Matyt, policininkui Roza iš tiesų bus padariusi didelį 
įspūdį, nes tik po penkiasdešimt šešių minučių jis puola 

prie Niki lūpų. Šios yra mikliai išpakuojamas ir įvertina- 
mas. Stebeilija žemyn, nes negali patikėti, kas išdarinėja- 
ma su jo prietaisu. Po trijų minučių aštuonių sekundžių 
Niki pažvelgia jam į akis ir sako: „Baik“. Jis paklūsta, vie- 
na spermos čiurkšlė trykšteli į lubas; jis apkvaitęs pasiūlo 
Niki narkotikų, kuriuos nešasi į mokyklas, kai skaito pa- 
skaitas apie jų žalą. Niki maloningai priima dovanas. Jis 
bando atsukti marinuotų burokėlių stiklainio dangtelį. 

— Nieko nesuprantu, - sako išeidamas, - dvidešimt 
aštuonerius metus turiu pimpalą, bet tu jį tvarkai daug 
geriau. 

Pareina Roza. Niki pasiūlo jai paskutinę kėdę. Reikia 
žavėtis jos ištverme tokios bėdos akivaizdoje. Roza dantų 
negriežia, nešvaisto tam laiko. Ji vieniša; vienatvės kvapas 
per silpnas Žmogaus nosiai, bet aš užuodžiu. Išvargusi, 
nelaiminga, tačiau ne dėl to, kas atsitiko bute. Ji prieina 
prie manęs. Suima pirštais mano šonus. Jaučiu, kad ne- 
nori išgauti duomenų, trokšta klausytis. Pasirenku pasa- 
kojimą... 


Mano mėgstamiausias laivo sudužimas 


Buvo plaukiama į Biblą, kai Troja dar garsėjo herojais. Ke- 
lionei pasirinktas netinkamas metų laikas. Žiemos naktis 
buvo tamsi nors į akį durk, siautė audra. Laivas išplaukė 
iš skurdo, godulio ir kvailumo. 

Laive buvo du jaunuoliai: Šluota (taip jį vadinau. dėl 
ilgų tankių plaukų) ir dailininko duktė, kurios grožis 
galėjo pakerėti visą miestą, apie mažą laivelį neverta nė 
kalbėti. Šluota tryško jaunyste ir pinigų prasimanydavo 

parodomuoju plaukimu, peteliške skraidydamas nuo vie- 
nos salos prie kitos, lenktyniaudamas su galeromis, dary- 
damas akrobatinius triukus vandenyje. Laivas buvo nedi- 
delis, tad veikiausiai ne man vienai ateidavo į galvą, kad 
plaukikas ir dailininko duktė tinka vienas kitam į porą. 

Dailininko duktė buvo linkusi bičiuliautis - pokštavo 
su jūreiviais, klausinėjo apie mazgus, maloniai kalbino 
išsekusį svajoklį pirklį, kuris beveik visą laiką praleisdavo 
savo minčių plantacijoje, ir čiauškėjo su visais, išskyrus 
Šluotą, kuris ją pamatęs netekdavo žado. Jis sekiojo mergi- 
ną akimis, bet taip bijojo leptelėti kvailystę, kad nepravėrė 
ir burnos. Dvi dienas Šluota jai netarė nė žodžio - tokiame 
mažame laivelyje tai žygdarbis; sėdėjo užsiklojęs krūva 
skudurų, lyg šie būtų jam labai svarbūs ir reikalingi, kol 
visi kiti kalbėjosi apie orus, tunų patiekalus, grūdų kainas 
ir auskarus iš Kaftoro. 

Siaubinga audra kilo netikėtai, bet keleiviai spėjo su- 
vokti, kas jų laukia. Kapitonas pravirko. Niekaip nepa- 
vyko susitarti, kuriems dievams melstis. Buvo aišku, jog 
viskas baigta. Šaltame tamsiame bangų slėnyje kiekvienas 
būtų nužudęs šeimynykščius, kad liktų gyvas; mirties pa- 
vidalų būna ir jaukesnių. 

Jūra šėlo denyje ir glamonėjo kapitono bei vairininko 
kulkšnis, šie griebė vienas kitam už gerklės. Jūrininkas 
bandė susisupti į ožkeną, nors per tokią audrą iš jos buvo 
ne daugiau naudos, kaip iš stiklinės vandens per miško 
gaisrą. 

— Greičiau, laivas bando išgerti jūrą, - sušuko jis, 
brukdamas kitą ožkeną svajokliui pirkliui, jau sėdinčiam 
jūroje. 

— Nieko neatsitiks, — atkirto svajoklis pirklys. 

— Gelmė įtrauks mūsų laivą ir sutriuškins į penkiasde- 
šimt septynias dalis. 

— Tai tu taip manai, ne aš. 

— Mes skęstam. 

— Kodėl taip niūriai esi nusiteikęs? Nuo to lengviau 
nebus. 

Dailininko duktė nusimetė apyrankes, buvo beišsise- 
ganti auksinius auskarus su delfinais, bet pamanė, kad 
žmonės, kurie ras jos lavoną, galbūt padoriau su juo elg- 
sis, jei auskarai padengs laidotuvių išlaidas, todėl pasi- 
liko juos ir abejingai pažvelgė į jūrą, juodą kaip ledinis 
rašalas. Mėnuo nebegalėjo žiūrėti ir pasislėpė. Vanduo 
vis aukštyn kilo kūnu, drabužį ji nusivilko. Staiga pamatė 
ištiestą ranką. 

— Palauk. Plaukim kartu, - tarė Šluota. 

Jie susiėmė už rankų, žengė kelis netvirtus žingsnius, 
ir laivas po kojomis atsisveikino su jais. Mačiau du mi- 
lijonus keturis šimtus tūkstančių devynis šimtus dvide- 
šimt septynias poras laikantis už rankų, bet ši sujaudino 
labiausiai. 

Aš grimzdau į jūros dugno ramybę, atgal į sudrumstą 
vandens paviršių skriejo oro burbuliukai, susidurdami su 
kitais burbuliukais, besiveržiančiais iš žmogaus, bandan- 
čio ištarti: „Nieko neatsitiks“, burnos. Gera taip tikėti iki 
paskutinės akimirkos. 

(Ar tau įdomu, Roza, kas atsitiko Šluotai ir dailininko 
dukteriai? Norėtum sužinoti? Aš irgi. Ieškau jų pėdsakų 
kiekviename veide, kurį pamatau.) 

Užliūliuota pasakojimo Roza miega kietai, it būtų nu- 
grimzdusi į jūros gelmes, nors ji užsnūdo neišklausiusi 

apie trisdešimtmetę tremtį tarp skumbrių, jūrinių driežų 
ir otų. Apie otus geriau nekalbėkim. Niekas apie juos tiek 
nežino, kiek aš. Milijonas otų nebuvo puolę taip žemai 
kaip aš. Neminėkim jų. Otų miestas. Otų viduramžiai. 
Otai labiausiai pasistengė, kad vėl atsidurčiau sausumo- 
je. Geras otas - negyvas otas, kai slenka virškinamuoju 
traktu. Pamėgink slėptis tamsoje, vis tiek nerasi ramy- 
bės. Nors susipažinti su jūriniu unguriu vertėjo. Iki šiol 
mačiau vienintelį jūrinį ungurį su auskaru. Sidabriniu. 
Nuostabaus darbo. 


Niki. Penktoji diena 

ir išeidama palieka ant stalo. Verčiau būtų nepalikusi. 
Viršelyje - gera vazos su gorgonos galva reprodukcija. 
Kopijos kopijos kopijos kopija. O gal net kopijos kopijos 
kopijos kopijos kopija. Atėniška. Tačiau vis tiek ne kažin 
kas. Mano tolima giminaitė — kopijos kopijos Kopijos ko- 
pijos kopijos kopija. 

Niki čiumpa katalogą ir grožisi vaza ant viršelio - di- 
džiam mano apmaudui. Deja, jos susidomėjimas prime- 
na man... 


Begalinė neapykanta (kuri niekada 
nesibaigia) 


Tai atsitiko dirbtuvėje. 
— Kažkas ją sukūrė, - tarė meistras. - Arba kas nors 

ėmė ir atnešė. Vazos pačios neateina, jei dirbtuvė joms 
pasirodo tinkama. 

— Tada neįmanoma. Niekas čia neįėjo ir iš čia neišėjo, — 
spyrėsi pameistrys, nakvojęs dirbtuvėje kaitrią Korinto 
naktį. 

— Tada kaip ji čia pateko? - atšovė meistras. - Atsivilks 
koks nors turtingas šūdžius ir pareikš, kad tai jo daiktas. 
Mums gresia bėda. Būsim nubausti už vagystę. Drožk ir 
visiems paskelbk, kad radom vazą. 

— Kodėl senis toks piktas? - paklausė vienas pa- 
meistrys. 

— Dantys išpuvę, - paaiškino kitas. 

Jie nepastebėjo, kad dingo senas vandens ąsotis. Dabar 
buvau prašmatni dviejų ąsų amfora su gorgonos veidu. 
Norėjau pakeisti aplinką, o pinigus lengviausiai už puoš- 
numą gausi. Visi ėjo manęs apžiūrėti ir deramai aikčiojo 
iš nuostabos, kad darbas ir spalva tokie puikūs. Be abejo, 
dirbtuvės amatininkai pasišovė sukurti mano kopiją: kai 
žinai, jog tai įmanoma, darbas palengvėja. Visi bandė, bet 
labiausiai pavyko jauniausiam pameistriui, kurio glazūra 
buvo nepriekaištinga, nors gorgona nenusisekė. 

Kai vaza buvo išdegta, visi susispietė aplink ir pradėjo 
ploti, daug smarkiau, negu ji to verta, pamaniau. Paskui 
atėjo konkurentai, vadovaujami raupuoto puodžiaus; 
užuot supeikę kūrinį, pabrėžę jo trūkumus ir sumenkinę 
pranašumus, jie kraipė galvas ir negalėjo patikėti tokiu 
meistriškumu. 

— Vaza, kurią radai, graži, bet šita... niekada tokios-ne- 
mačiau. Ji gyva. Žinai, vakarais mėgstu užsukti ir peikti 
tavo gaminius - dvidešimt metų taip darau, koneveikiu 
tavo išvaizdą, tavo draugus ir tavo šeimynykščius; bet 

ši vaza užčiaupė man burną. Ji tokia puiki, kad mums 
visiems atneš šlovę. - Kiti puodžiai stovėjo aplink ir jam 
pašnibždom pritarė. - Nė vienas iš mūsų kaip gyvas ne- 
sukūrė nieko panašaus. 

Pameistrys nebepastovėjo ant kojų, taip jį pribloškė 
pagyros, 0 aš pamažu ėmiau siusti. 

— Jūsų rastos vazos linijos negrabios ir mėgėjiškos, — 
paskelbė raupuočius, - o šios alsuoja gyvybe. 

Paskui atvyko piniguočiai, kurie nebuvo išsivilkę į 
madingas žaidynes Olimpijoje, ir apipylė kopijos kūrėją 
pinigais. Visa dirbtuvė sykiu su aplinkinėmis dirbtuvė- 
mis pašėlo lebedindama gorgonas. Šios gorgonos buvo 
prastos, bet pirkėjų netrūko, o kainos neįtikimai pašoko. 
Manęs taip ir nepardavė. Būtų buvę malonu manyti, kad 
dirbtuvės savininkas pasiliko mane iš dėkingumo, deja... 
Jis kasdien stengėsi manęs atsikratyti. „Man nereikia pi- 
gios kopijos“, - buvo vienas mandagiausių atsakymų, net 
kai už mane prašė juokingai mažai. 

Paskelbiau karą. Išradau grožį ir šešėliavimą, todėl pa- 
sipiktinau, kad mano kūrinys peikiamas. Argi ne mano 
pastangomis iš proto gelmių išsiveržė atmintis, asmeni- 
nis turtas virto visuomeniniu? Kadmas nubrėžė vienokias 
sienas, aš - kitokias. Parodžiau jiems, kaip spęsti spąstus 
grožiui; trečiarūšiai daiktai turi būti nubausti. 

1648: tiek gorgonų buvo sudaužyta. 


Toliau apie Niki 
Niki numeta katalogą. 

Galų gale neišvengiamai ateina mano eilė būti pavog- 
tai. Niki užgauliai apžiūri mane ir pareiškia: „Kažin ar 


42 


verta tempti ją į krautuvę“. Mane pavagia trys tūkstančiai 
du šimtai devintą kartą, jau neminiu šimto dviejų kartų, 
kai buvau sąžiningai pasiskolinta ir negrąžinta. 

Nors Niki ką tik pervertė aukciono katalogą, manęs ji 
antikvariniu daiktu nelaiko. Meno (ir daugelio kitų da- 
lykų) bėda ta, kad kūrinys turi pateisinti viltis. Užjaučiu 
neįkainojamos vertės daiktus, kurie buvo išmesti į šiukš- 
lyną, lobius, kurie buvo išlydyti, genijų mintis, kuriomis 
koks nors nemokša nusišluostė užpakalį. 

Atsiduriu krepšyje sykiu su mikseriu, nedidele lempa, 
raudonu žadintuvu ir akį rėžiančių spalvų pelenine. Niki 
aiškiai nusprendė išsikraustyti iš Rozos buto ir išmelžti 
paskutinius skatikus. Roza išvažiavo pasakiusi, kad par- 
vyks po dviejų dienų. 

Niki nešasi mus gatve, praeinam pro porą negrų, be- 
sidulkinančių namo tarpdury netoli autobusų stotelės; 
vyriškis surinka žmonėms, stovintiems eilėje: „Ko čia 
Žiopsot?“ | 

Mes įžengiam į sendaikčių krautuvę. Niki parodo, ką 
atnešusi savininkui, kuris žvelgia į mus iš aukšto, lyg 
stovėtų ant tramplino - ne tik dėl to, jog ketina pasiūlyti 
užgaulią kainą, bet ir todėl, kad kaip kiekvienas nenaujų 
daiktų pardavėjas mėgaujasi savo žiaurumu žmonėms, 
kurie apimti nevilties ar skursta. 

Niki prieina nutaisiusi graudžią, ašaringą miną ir pa- 
sitelkusi galingesnį sąjungininką negu gailestis - prasegtą 
palaidinę, nors oras gana vėsus. Sendaikčių pardavėjo šir- 
dis iškart pradeda smarkiau plakti, bet ne nuo Niki krūtų 
vaizdo, o nuo minties apie jos kančias. 

Jis nenoriai vieną po kito kilnoja daiktus, lyg juos būtų 
aplaižę dvokiantys raupsuotieji. 

— Neparduočiau jos, bet pinigų reikia sūnaus opera- 
cijai. Vazą man prieš mirtį paliko motina, - aiškina Niki, 
kol pardavėjas čiupinėja mane. - Manau, tai senovinis 
daiktas. 

Kvėpavimas tankėja, jis iš susijaudinimo ima suptis 
ant kulnų. Pimpalas ruzginasi audeklo narvelyje. 

— Manau, ne. 

Niki sukanda skruostą, kad apsiašarotų, ir sako: 

— Vis tiek ji ko nors verta. 

Sendaikčių pardavėjas atsargiai suima mane pirštais, 

— Kurgi ne. Ko nors verta. Keptą šūdą už tokią gausi. 
Itin bjaurios vazos paklausos neturi. Neprisimenu, kada 
manęs kas nors būtų prašęs neapdailintos vazos. 

Sunku įsivaizduoti, kad kas užsuka į šią krautuvėlę, 
net jei nori ką nors nusipirkti. Oras sudusęs, suplėkęs, 
prekės - tikrų tikriausios šiukšlės, nereikalingi, negražūs 
daiktai, kurių negaila išmesti; kiekviena ko nors verta 
prekė dingsta iš čia į paviršių kylančio oro burbuliuko 
greitumu. Įsidedu į galvą, kad šiam Žmogėnui reikia 
iškrėsti šunybę, jei pasitaikys proga. Jis išdėsto Niki 
atneštus daiktus ant prekystalio tiesia linija, sulygina. 
Mikseris naujas. 

— Trūksta grynųjų, pupyte? - Jis nori dar kartą išgirsti 
jos liūdną istoriją. Niki vėl dėsto apie ligoninėje gulintį 
sūnų, kuriam reikia žaislų. Jo širdis daužosi kaip pa- 
šėlusi. 

— Svaras. - Jis vos neapalpsta, kai pamato Niki miną. 
Pamano, jog tai skausmas, bet iš tikrųjų tai pyktis. Pa- 
siūlymas nėra užgaulus, nes apskritai nėra pasiūlymas; 
tai įžeidimas, tolygus džiaugsmingam šlapinimuisi jums 

ant batų. Jis pasielgia neišmintingai, nes Niki pavojinga. 
Svarstau, ar ji išsitrauks peilį, kurį nešiojasi bate, paleis jį 
į darbą ir susižers pinigus iš stalčiaus. Sendaikčių parda- 
vėjas pritvinkęs pagiežos, bet priešintis nesugebėtų. 

Ji susirenka mus ir pasuka prie durų. Sendaikčių par- 
davėjas suvokia, kad smagumas baigtas ir kad ji nepradės 
raudoti bei aimanuoti, todėl pasiūlo dešimt svarų, neva 
už gražias akis; Niki mano, jog dėl tiek nė nevertėjo eiti į 
krautuvę, bet jai jau nusibodo paskutinis bandymas pra- 
sigyventi iš Rozos. 

Aš pastatoma greta aksominės žirafos, kurioje parazitų 
ne mažiau negu tikroje, sugedusių prisukamų pingvinų 
kratinio ir keraminio barsuko kriketininko kelnėmis. Šis 
daiktas beveik unikalus. Jis negalėjo niekam priklausyti. 
Jis neturi nė menkiausios galimybės įsigyti šeimininką 
ir nuolat laukia, kol jį kas nors įvertins, bet nesulauks. 
Į jį pažvelgus apima neviltis. Tai visuomenės atstumtasis, 
perduodamas iš rankų į rankas, keista, kad dar neatsi- 
dūręs šiukšlių dėžėje. Jis padarytas išmesti. Turbūt čia 
yra kieno nors paliktas, tikrai nenupirktas. Sendaikčių 
pardavėjas tris dienas nekeičia apatinių. 


Mumija, kuri šaukėsi žemės 


Aksominė žirafa primena mumiją, su kuria kartą buvau 
palaidota. Kai į kapą įsiveržė plėšikai, turiu prisipažinti, 
buvau jiems dėkinga; visi kartais užsimanome ramybės, 
bet tūkstantis metų - pakankamas laikotarpis pailsėti. 
Apie mumiją nėra ko pasakoti: tai buvo pasiturintis alyvų 
plantacijų prižiūrėtojas, kuriam pavyko mirti sava mir- 

timi, uždirbus ir pagaminus tiek, kad į kapą būtų įdėta 
įvairių daiktų, tarp jų ir aš. 

mininkus. Kai plėšikai iš kapo ištraukė mane, mumijos 
jų nedomino. Kad po daugelio dešimtmečių vėl susidur- 
čiau su savo numirėliu, pasirūpino Stebuklingoji Nosis 
(šimtas šešioliktas numeris), vienas klastingiausių kapų 
plėšikų. Tiksliau, jis buvo ne kapų plėšikas, o kapų plė- 
šikų plėšikas. Jis nesivargindavo kasti urvų ar klaidžioti 
labirintais, lįsti pro plyšius ar užsitraukti seniai užmirštų, 
bet galbūt nemirusių dievų rūstybės. Jis palaukdavo, kol 
kiti piktadariai apiplėš kapvietę, ir prie pat miesto vartų 
juos apšvarindavo. 

— Kur mano atlygis? - paklausė Žmogėnas, pranešęs 
apie būsimą plėšimą, kai buvau atimta iš plėšikų. 

— Jau gavai, - atsakė Stebuklingoji Nosis. - Pagalvok, 
juk esi dar gyvas. 

Po to Stebuklingoji Nosis apdairiai grįžo namo - juk 
galėjo atsirasti ir kapų plėšikų plėšikų plėšikų. 

Nosis jam nekliudė. Visų pirma todėl, kad žmonės, 
nors ir pasiryžę mirti dėl idėjos, kaip pastebėjau, dėl pokš- 
to mirti nepuola. Be to, jo nosis buvo tokia didelė, kad ir 
šaipytis buvo net nepadoru. Paprastas daiktas perdėtas 
darosi juokingas, bet kai perdėjimas milžiniškas, noras 
šaipytis dingsta. Juk pasakęs, kad šiandien šviečia saulė, 
žmonių neprajuokinsi. Kapų plėšikų plėšikas įsitaisė no- 
sies atramą ir laikė joje nedidelius vaisius. 

Stebuklingajai Nosiai tikra kankynė buvo pinigai. 
Jis neblogai vertėsi, bet naktį blogai miegojo; jį graužė 
mintis, kad kiti užkala daugiau. Kapų plėšikų plėšikas, 

pardavęs Aleksandrijos pirkliui žydrąjį hipopotamą už 
penkias monetas, atėjus nakčiai mintyse matydavo, kaip 
pirklys šaipydamasis perleidžia jį už penkiasdešimt. 
Paskui jis dvasios akimis išvysdavo užjūrių pirklį, kuris 
kvatodamas parduoda žvėrį už pusantro šimto monetų. 
Ledo dykumose kažkas gaudavo už hipopotamą penkis 
šimtus, o tolimojoje šiaurėje - tūkstantį ir kvatodavo susi- 
riesdamas. „Jie juokiasi iš manęs“, - negalėjo nusiraminti 
Stebuklingoji Nosis. 

Pyktis kaupėsi ilgai. 

— Penki, - sakydavo pirklys. 

— Dešimt, - atšaudavo Stebuklingoji Nosis. 

— Septyni, - nenoriai nusileisdavo pirklys. 

— Dvidešimt, - atkirsdavo Stebuklingoji Nosis. 

— Sakiau, septyni, - tardavo pirklys. 

— Trisdešimt, —- spirdavosi Stebuklingoji Nosis. 

— Klausyk, man pasiseks, jei kam nors jį įkišiu už de- 
šimt, Žydraisiais hipopotamais prekiauju jau daugiau 
kaip metus. 

— Keturiasdešimt, - įtūždavo Stebuklingoji Nosis. 

Kartą pirklys turėjo pašaukti kelis šeimynykščius, tarp 
jų Žmoną ir dvi dukteris, kad išmestų lauk Stebuklingąją 
Nosį, kuris piktai rėkė: „Manai, esu pakvaišęs?“ Senieji 
pirkėjai nutraukė su juo ryšius, kai paaiškėjo, jog derėtis 
su Stebuklingąja Nosimi neįmanoma, o skandalai ištren- 
kiant jį lauk trikdo virškinimą. 

Stebuklingoji Nosis iškeliavo į Tyrą. Susirado pirklius, 
prekiaujančius tokiais dalykais. Prisistatė pirmajam ir 
vožė į pilvą, o sukniubusį ant grindų pradėjo spardyti: 
„Manai, esu pakvaišęs? Nori pasijuokti iš manęs, a? Te- 
rauna velnias tavo pinigus“. 

Sutikęs antrą pirklį jis, net neparodęs žydrojo hipopo- 
tamo, ėmė daužyti to galvą į žavų raudonmedžio staliu- 
ką ir kartoti: „Ko nesijuoki? Ar aš nejuokingas?“ Trečiąjį 
užpuolė vos išvydęs ir suklykė: „Velniop tavo pinigus, 
velniop tavo pinigus!“ Ėmė sklisti gandai. 

Dėl šių įvykių ir seno troškimo užgniaužti pirklio iš 
šaltosios šiaurės juoką jis išplaukė į Konstantinopolį. Be 
geriausių prekių, pasiėmė ir mumiją, nes tuo metu eu- 
ropiečiai per arbatėles linksmindavosi jas išvyniodami. 
Stebuklingoji Nosis pamanė, jog galės iš mumijos išsunkti 
vašką. Nepastebėjo, kad jūrininkai visą laiką kikena, nes 
jis už kelionę sumokėjo penkis kartus brangiau nei įpras- 
ta, maždaug tiek, kiek gaudavo apiplėšęs piramidę. 

Konstantinopolyje Stebuklingoji Nosis susitiko su ke- 
liais arabų pirkliais; šie pasiūlė tokią pat kainą, kokią jis 
paniekino Aleksandrijoje. Po to Stebuklingoji Nosis išvy- 
ko į Veneciją, ten kainos buvo dar mažesnės. Jis šį bei tą 
pardavė, kad galėtų keliauti toliau, bet gavo suklastotų 
monetų ir buvo suimtas, kai bandė už jas kažko nusipirk- 
ti. Paskui beveik visos jo prekės Žuvo per Žemės drebėji- 
mą - nugarmėjo į prasivėrusį plyšį. 

Stebuklingoji Nosis turėjo duoti kyšį, kad būtų paleis- 
tas iš kalėjimo, ir sumokėti raštininkui už lotyniškai pa- 
rašytą laišką, kuriame buvo vadinamas įtakingu aukšto 
luomo žmogumi (taip manė Stebuklingoji Nosis, tačiau 
raštininkas pokštaudamas parašė, jog jis - pavojingas 
nusikaltėlis, kuriam reikia trenkti vėzdu vos pamačius); 
galiausiai Stebuklingajai Nosiai likau tik aš, žydrasis hi- 
popotamas kairėje kišenėje ir mumija. Vis dėlto jis stūmėsi 
į] šiaurę, basas, skaudančiais dantimis, šventai įsitikinęs, 
kad netrukus iš dangaus nukris dideli pinigai. 

Galų gale mes pasiekėme Helsinkį. Stebuklingoji No- 
sis buvo nuvestas pas teisininką, kolekcionuojantį retus 
daiktus. Jis atsikapstė čia per sniegynus, nes kolekcinin- 
kas garsėjo pomėgiu kaupti visokį egzotišką šlamštą. 
Stebuklingoji Nosis, vos pasirodęs šioje apylinkėje, buvo 
nusiųstas ten, kur reikia. 

Kai įžengėme į vidų, Stebuklingoji Nosis iškart suvo- 
kė, kad pagaliau atvyko pas Didįjį Pašaipūną. Jis beveik 
nekreipė dėmesio į ėriuką viena galva, bet dviem kūnais, 
į milžiniškas žiurkes, įvairiausius apsigimėlius, mamuto 
iltis ir kitas kaip pakliuvo suverstas keistenybes. Stebuk- 
lingoji Nosis užmiršo net bėdas, ištikusias jį pastaraisiais 
mėnesiais, tris nušalusius kojos pirštus ir parodė mane 
bei mumiją. Kai pameti galvą dėl kokios nors idėjos, gali 
nudegti nagus, tačiau kartais ir laimė nusišypso. 

Taisyklių poreikis beveik toks pat stiprus kaip miego, 
maisto ar vandens, bet kadangi jo keliamas skausmas ne 
toks aštrus ar sekinantis kaip fizinių reikmių, kartais jo 
galia nepakankamai įvertinama. Pasaulį valdo taisyklės. 
Vienos atmetamos tik tada, kai jau sukurtos kitos. Saulė 
teka, saulė leidžiasi. Jūs aukojate dievams smilkalus, šie 
jums teikia sveikatą. Prekyba: eini į norų krautuvę ir per- 
ki. Prašom mažesnių bangų per audrą. Prašom gero der- 
liaus. Vaikas viską kiša į burną, suaugęs Žmogus viskam 
sukuria taisykles. Geriausia kiaulė krito - reikia nustaty- 
ti priežastį. Labiausiai gąsdina gyvenimas be taisyklių; 
žmonės taikstosi su pačiomis blogiausiomis, jei tik dan- 
gus neužgriūva jų be jokios priežasties. Visi bijo į laisvę 
išsiveržusios lemties. 

Esama Žmonių, kuriuos vadinu taisyklių kūrėjais. Jie 
skirtingi, gyvena įvairiose vietose, bet visi daro vieną 

dalyką - kuria taisykles. Nevalgyk šito. Nevalgyk ano. 
Nenešiok iškart daugiau kaip šešių auskarų. Nesibučiuok 
per pirmą pasimatymą. Jei kurio nors visuomenės sluoks- 
nio atstovai norėtų parduoti jiems skirtą alaus davinį, tai 
jie galėtų padaryti tik per tarpininką. Reikia išlaikyti įsta- 
tymų leidybos organų, vykdomosios valdžios ir teismų 
pusiausvyrą. Velniop sėkmę. Kuo garsiau žmonės šlovina 
taisykles, tuo jų daugėja - lyg taisyklės sietųsi su sėkme. 
Iš čia ir slaptumo žavesys: liuksusinės taisyklės - tik iš 
po prekystalio. 

Teisininkas (Kraugeriausias nr. penki tūkstančiai ketu- 
ri šimtai trisdešimt antras) apžiūrėjo mumiją. Buvęs alyvų 
krito į purvą, 0 ant pečių jam išaugo įspūdingas žalios 
spalvos grybas. 

— Turiu jau dvi tokias, - tarė Kraugeriausias. - Nusi- 
pirkau pernai, nors grybas viliojantis. Žydrieji hipopota- 
mai... - Jis parodė lentyną, ant kurios stovėjo trys mažes- 
ni, bet akivaizdžiai žydrieji hipopotamai. 

Stebuklingoji Nosis troško suprasti bent žodį. Tačiau 
išvydo nedviprasmišką tarptautinį mostą, reiškiantį: „Ne, 
dink su savo prekėmis, kad nė kvapo neliktų“, ir palūžo. 
Paskutinė sielos tvirtovė buvo paimta. 

Tą akimirką įėjo susijaudinęs valstietis, tiesiog į kilimą 
kasdamasis nuo keliaklupsčiavimo. 

|— Jūsų dideliausioji didenybe, radau stebuklų stebuk- 
lą. - Jis išvyniojo didžiulę sušalusią iguaną. - Slibiną, jūsų 
dideliausioji didenybe, mažą slibiniuką. - Kraugeriau- 
siam iguana nepadarė jokio įspūdžio. Jis paėmė knygą, 
atvertė puslapį, kuriame buvo nupiešta iguana, ir parodė 
valstiečiui. 

— Kas čia? 

— Slibinas, jūsų dideliausioji didenybe. 

— Ne, ne slibinas. Matai raides: i, g, u, a, n ir vėl sena 
pažįstama a, turbūt prisimeni? Iguana, roplys iš tolimos 
Amerikos. 

— Bet ką tokiam padarui čia veikti? Jis be sparnų. 

— Neabejoju, kad prieš galą taip mąstė ir iguana, jei 
išvis jos gali mąstyti. Spėju, jog uoliai ieškodamas rastum 
girtą jūrininką, apraudantį dingusią numylėtinę. Dėkui, 
kad atnešei parodyti, bet jau turiu dvi didesnes. 

Valstietis pažvelgė į sudužusios vilties šukes. Stebuk- 
lingajai Nosiai trūko kantrybė. Jis čiupo sušalusią iguaną 
ir bandė apdaužyti Kraugeriausią, bet šis buvo įpratęs 
prie žmonių, kurie baudėsi padaryti jam sunkų kūno su- 
žalojimą. Jis išvengė smūgio ir pasipriešino užpuolikui 
kambarį, įlenkė arba įskėlė nemažai eksponatų, o valstie- 
tis, stengdamasis įsiteikti teisininkui, keturis paskutinius 
dantis suleido Stebuklingajai Nosiai į blauzdą. Kai sulė- 
kė tarnai, jis šaltuoju ginklu prasiskynė kelią ir išpuolė į 
snieguotas platybes. 

Padariniai: Stebuklingoji Nosis buvo rastas pavasarį, 
kai atitirpo ir nukrito nuo medžio, ant kurio šakos buvo 
prisiglaudęs. Kraugeriausias padarydino jo pomirtinę 
kaukę, kad žmonės tikėtų, kai pasakos apie nosį. 

Ašir žydrasis hipopotamas patyliukais papildėme tei- 
sininko kolekciją. 

Mumijos niekam nereikėjo. Išvogta iš kapo, ėjusi iš vie- 
no plėšiko rankų į kito plėšiko rankas, nupeikta pirklių, 
nukeliavusi tūkstančius mylių ji galų gale vėl atsidūrė po 

žeme. Pomirtinė nesėkmė. Vietos pastorius išgirdo apie 
mumiją, pasiėmė ją, nusprendė pakrikštyti ir palaidoti. Jis 
uoliai geidė atversti stabmeldžius, tad negalėjo pražiop- 
soti pasitaikiusios progos. 

Sušalusi iguana dingo taip pat netikėtai, kaip ir atsira- 
do. Neįtikima. Nors neįtikimų dalykų pasaulyje ne taip 
jau retai pasitaiko. Be abejo, ne visi tokie egzotiški kaip 
Egipto kapų plėšikas, pliekiantis suomių advokatą sule- 
dėjusiu driežu, bet neįtikimumai neapsiriboja šaldytomis 
iguanomis, jie gali būti nuobodūs ir niūrūs. Neįtikimu- 
mai - tai ir niekada nepatikę baldai, ir amžinas sėdėjimas 
namie, ir nesėkmingos antrosios pusės ar darbo paieškos. 
Šiaip ar taip, neįtikimumas viso labo yra skiriamasis tik- 
roviškumo ženklas. 


Sendaikčių parduotuvėje 


Sendaikčių pardavėjas Žiūri į išeinančią Niki, džiaugiasi, 
kad galėjo mėgautis gražuolės nelaime (nelaimė - vienas 
negražumo pavidalų) ir sykiu apgailestauja, jog negalėjo 
jos dar graudžiau pravirkdyti. Kad Niki nusimetė siėlvar- 
to palaužtos motinos kaukę nė nesuspaudusi kumštyje 
dešimties svarų, jis neprisimena. Kvailumas nesmulkme- 
niškas. 

Svarstau, ar nepakeitus formos. Kai atsisukęs pama- 
tai už nugaros nežinia iš kur atsiradusią pustrečio metro 
aukščio amforą, ypač jei ji vaiposi, plaukai stoja piestu. 
Tokiais atvejais daugumai žmonių apsisuka galva, darosi 
sunku kliautis tikrove ir atsipalaiduoti. Maždaug kartą 
per tris šimtus metų taip linksminuosi. 


52 


Net man, savo keraminiame gyvenime mačiusiai ir šil- 
to, ir šalto, ši krautuvėlė reiškia nuosmukį. Pro lubas sun- 
kiasi purvini kažkokių nešvarumų lašai, ant sienų - pen- 
kiolika pelėsių. Apie bakterijas geriau patylėsiu. Nespėju 
prisiminti visų trijų šimtų devyniolikos vietų, kuriose 
man buvo dar blogiau, kai į krautuvėlę įeina moteris. 

Beje, kad tai moteris, iš pirmo žvilgsnio galėtų atspėti 
nedaugelis, tačiau mano pastabumas itin ištobulintas. Ji 
milžiniška. Ne pati storiausia iš mano matytų moterų, bet 
vis dėlto užima šeštąją vietą, tik penkiais svarais lengves- 
nė už penktą numerį. Ji sveria nuo šimto penkiasdešimt 
vieno iki šimto penkiasdešimt trijų kilogramų, maždaug 
tiek, kiek penkios miegančios Šumero antys (be abejo, po 
du talentus) arba beveik trys tūkstančiai negyvų pelėnų 
(matai, kaip ir taisyklės, labai svarbūs, nes be jų dingsta 
malonumas apgaudinėti - pelėnų apnikta gentis, kurios 
masės etalonas jie buvo, netrukus kiauras dienas dau- 
giau nieko neveikdavo, tik šerdavo šiuos žvėrelius arba 
paprasčiausiai prikimšdavo juos smėlio; negyvas pelė- 
nas kaip masės etalonas neprigijo, bet vis tiek man labai 
patiko). 

Ūgis - du metrai. Keturios uolektys. Ji tokia stambi, 
kad krautuvėlė staiga ima atrodyti trapi. Nesunku įsivaiz- 
duoti, jog moteris galėtų lengvai įeiti ir pro sieną. Jos balti 
plaukai trumpai, sulig pirštu (gal net piršteliu), nukirpti. 
Ji įsisegusi auskarus, vaizduojančius kažką panašaus į 
praeivį, kuris veržiasi į degantį namą gelbėti vaikų. | 

Krautuvėlė iškart aptemsta. 

— Čia ką tik buvo moteris. Perku viską, ką ji parda- 


vė jums. 

Storulė vilki baltą odinį švarką, ant kurio nugaros 
negrabiai pritaisyti du sparnai. Atkreipiu dėmesį, jog tai 
kondoro sparnai (kitos kondoro kūno dalys nupjautos), 
kaip pakliuvo nudažyti baltai. 

Sendaikčių pardavėją nustebina toks didelis tokios 
stambios pirkėjos tokiais milžiniškais sparnais pirkinys, 
bet ne per daug; šiame miesto rajone, be abejo, sveikina- 
ma asmeninė raiška. Pinigai nėra jo pagrindinis tikslas, 
todėl nepateisinamai išpūsti kainos jis neskuba. Parda- 
vėjas netikėtai pagarbiai paglosto priešais sudėtus daik- 
tus, prisimena ir išbando savo įtaikų balsą, bet jam se- 
kasi nekaip. Štai apmaudo atsargos pakankamos, todėl 
išliaupsinęs mane jis ima suokti apie pingvinus, Žirafą ir 
keraminį barsuką. 

— Du šimtai svarų. 

— Oį snukį nenori? - klausia ji nepaprastai mandagiai 
ir maloniai. Tonas taip skiriasi nuo žodžių, kad sendaikčių 
pardavėjas ne iš karto suvokia, jog ši milžinė nutrauktų 
jam rankas ir kojas lengvai kaip gėlės žiedlapius. 

Jis skubiai meta atrinktus žaislus, nes šiam rajonui 
būdingi sunkūs kūno sužalojimai ir už mažesnius nusi- 
žengimus, bet šimtą svarų už Niki nudžiautus daiktus ji 
sumoka nemurmėdama ir išsineša mus. 

Šaligatviu dviračiu važiuoja jaunas negras. Jis artinasi 
prie mano naujosios šeimininkės aiškiai tikėdamasis, kad 
ši pasitrauks. Jis klausosi ausinuko ir yra užsidėjęs akinius 
nuo saulės, nors lapkričio popietė apsiniaukusi. Negras 
prisimerkia ir svarsto, ką čia pasakius. Mano šeimininkė 
atrodo kaip tikras angelas. Jis tingiai padaro lankstą ir tik 
nuvažiavęs kelis metrus pradeda keiktis. Žmogus invali- 
do vežimėlyje kelia vaiko dviratuką į vežimėlio priekabą; 

yra trisdešimt trys būdai, kaip įdėti dviratuką, kuris jums 
nepriklauso, į priekabą (tokio dydžio); šis - vienas iš trijų. 
Vyriškis perka juodus batus ką tik mirusiai žmonai. Vi- 
dutinis praeivių pulso dažnis - septyniasdešimt devyni 
tvinksniai per minutę. Dvi dažniausios jų (iš viso šešias- 
dešimties) mintys: keturi galvoja apie bulves, du - apie 
seksą su mergina leopardo kailio paltu. Pro šalį prava- 
žiuoja septyniasdešimt keturi automobiliai. 

Įlipam į furgoną, kuris iškart sumažėja, kai įsėda mano 
naujoji šeimininkė. Paleidžiam variklį ir netrukus tampa 
akivaizdu, kad grįžtam pas Rozą. Milžinė pastato furgoną 
prie sankryžos, išsitraukia mobiliojo ryšio telefoną ir su- 
renka numerį. Atsiliepia Niki. Mano šeimininkė padeda 
ragelį, susimąsto, vėl paleidžia variklį ir mes penkiolika 
minučių važinėjamės. Atvykstame į sporto salę, kurioje 
mankštinamasi ne siekiant dailaus užpakaliuko ar norint 
atsikratyti lašinių; čia mokomasi smurto. Boksininkai 
daužo kriaušę ne mesdami svorį, o tobulindami būdus 
žmonėms tvatinti. Čia daug neįtikimai stambių vyrų, ku- 
rių veidus beveik nustelbę raumenys, nors greta mano 
šeimininkės jie neatrodo labai dideli. Kai įeina mano 
šeimininkė, vienintelė moteris šioje vietoje, boksininkų 
galvos atsisuka į ją. 

— Sveika, Drimba, - sako vienas, kuris ją pažįsta. Kele- 
tas kitų, jos nepažįstančių, nusijuokia. Drimba vėl surenka 
Rozos numerį ir išgirdusi Niki balsą čiumpa salėje paliktą 
štangą (galėtų ją pakelti sykiu su sportininku ir numesti 
abu ten, kur velniai vaikus peri) bei pradeda ją nevikriai 
ir nedailiai lenkti. 

Be abejo, keletas netoli stovinčių kultūristų ima Žveng- 
ti; kam visą gyvenimą kilnoti gelžgalius ir kvėpuoti aitriu 

svetimų pažastų kvapu, jei negali pasišaipyti iš neapsa- 
komos storulės, kuri nemoka tinkamai pakelti štangos ir 
vilki baltą odinį švarką su aptrintais baltais sparnais. Trys 
raumenų kalnai, kurių bendras intelektas kaip pieštuko, 
liaujasi mankštintis ir pradeda traukti Drimbą per dantį. 
Svarstau, ar tik ji neketina išprovokuoti muštynių, nes 
savo veiksmais aiškiai siekia atkreipti dėmesį ir sukelti 
panieką. 

— Taip lašinių niekada neatsikratysi, pupyte, - pareiš- 
kia vienas; be reikalo kabinėjasi, lašinių ji turi nedaug; 
užtat dilbiai — storiausi šioje lindynėje. Nujaučiu, kad 
vienas kitas sportininkas fone šaiposi, ne iš Drimbos, o 
iš būsimų įvykių. 

Aplink pašaipūno kaklą ištatuiruoti taškučiai ir Žo- 
džiai „pjauti čia“; nuo jo trenkia kalėjimu - ten turbūt irgi 
kilnojo štangą. Veikiausiai cypėje jautėsi visai smagiai, 
nes galėjo mankštintis ir neturėjo galimybės dar labiau 
suknisti sau gyvenimo. Tai apsigimęs tešlagalvis, gamtos 
apdovanotas ūgiu ir svoriu; jis kasdien plėšosi, kad būtų 
dar raumeningesnis. Vaikinas nesupranta, jog sukurtas 
fabrikėlyje, kuris veikė jau prieš ledynmetį. 

— Į dangų niekada nepateksi. Net apžergusi štangą. — 
Vyrukai raitosi iš juoko. Drimba kurį laiką angeliškai kan- 
triai klausosi pašaipų. 

— Jėga neturi nieko bendro su raumenimis, - naiviai 
kaip devynmetė mokinukė sako ji. Vyrukai sužavėti; 
tokios paikšės seniai nematė. - Jėga priklauso nuo dva- 
sios. - Vaikinai vos neapsidirba iš juoko. 

- Lažinamės? - pasiūlo ji. Šiuo atveju visi, kurių ma- 
kaulėje yra bent lašas proto, nustotų žvengti ir dingtų iš 
salės. Bet vyrukai nesuvokia, su kuo susideda. 

— Statau šimtą svarų, kad esu ištvermingesnė už jus, — 
sako Drimba. 

- Tikrai? — nusišaipo Pjauti Čia. 

— Taip, — atkerta ji ir iš kišenės ištraukia du žiebtuvė- 
lius, raudoną ir mėlyną, bei šimtą svarų. Pjauti Čia ap- 
laksto salę ir surenka pinigus. 

— Rinkis Žiebtuvėlį, - sako ji. Vaikinas dešine ranka 
pakiša mėlyną žiebtuvėlį po Drimbos delnu, o ši dešine 
ranka raudoną žiebtuvėlį - po jo kairiu delnu. Lyg gyva- 
čiukės išsirango liepsnelės. 

Pjauti Čia beveik iškart ima raukytis. Tai žmogus, kuris 
verčiau mirs, negu parodys silpnumą, bet šiuo atveju jam 
gresia ne mirtis, o tik baisi kančia. Po dešimties sekundžių 
jis pradeda drebėti iš skausmo ir akimirkai pakelia ranką, 
paskui su ašaromis akyse vėl ją nuleidžia. Drimbos delnas 
nė nekrusteli, veide atsispindi palaima. Po septyniolikos 
sekundžių Pjauti Čia atitraukia ranką verkdamas kaip 
vaikas. Jo draugužis negras atima pinigus iš smulkesnių, 
ne tokių smurtingų sportininkų, nes mano, kad bičiuliui 
seksis geriau. Pakeičia žiebtuvėlius, tačiau nieko nepeša. 

- Tai apgaulė, - pareiškia Pjauti Čia, čiumpa mėlyną 
žiebtuvėlį, įžiebia ir vėl degina save. - Pinigų negau- 
si, - priduria jis. Drimba, meiliai žiūrėdama vyrukui į 
akis, čiumpa jam už pautų, traukia, spaudžia ir suka. Ji 
pripratusi taip elgtis; šypsena, įdėmus žvilgsnis, laikyse- 
na - ne atsitiktiniai, ji ruošėsi. Pjauti Čia patiria šoką, kaip 
paprastai vyrai, kai skausmas darosi nepakeliamas, o šie 
nesėkmingai bando jį įveikti. Jis pasiduoda. 

— Noriu tau tarti porą žodžių, - sako Drimba. - Per- 
spėti. Užrašyti? Žmogus, iš kurio juokiesi, gali būti ne tik 
storesnis, bet ir stipresnis. 

Gaunam pinigus ir vėl važiuojam pas Rozą. Mano šeimi- 
ninkė sustabdo furgoną, išlipa ir nešdamasi raktų ryšulį 
pereina į kitą gatvės pusę. Stebiu, kaip ji tikrina, ar kas 
nors yra namie, paskui krapštosi prie durų; spėju, kad 
bando įsilaužti. 

Kol ji mėgina atidaryti Rozos duris, į furgoną įlipa dar 
nematytas ponas. Jis įsėda tuo metu, kai Drimba (veikiau- 
siai jau buvusi mano šeimininkė) įžengia į butą. Mes vėl 
išvažiuojam. 

Riedam netoli. Sustojam skersgatvio garaže. Čia vy- 
riškis viską iškrauna iš furgono. Laksto kaip beprotis. Be 
abejo, tinkamai parinkti bepročiai - geriausi darbininkai 
pasaulyje: nei pertraukėlių, nei nuovargio, nei telefono 
skambučių, nei pašalinių reikalų. 

Jis kruopščiai išsiurbia dulkių siurbliu furgono vidų, 
nuplauna ir nuvaškuoja išorę, pakeičia alyvą, pakabina 
naują pušies formos oro gaiviklį, šampūnu numazgoja 
variklį, išvalo pelenines, pilnas prikepusių paišų, nubliz- 
gina įrankius dėžutėje, sutvarko pirštinių skyrelį, galų 
gale šiek tiek pasvarstęs, dar kartą perlieja furgoną van- 
deniu. Mane irgi kruopščiai nušveičia. Po penkių valandų 
furgoną grąžina ten, iš kur buvo paėmęs. Ant priekinės 
sėdynės dar palieka raštelį, Naująjį Testamentą ir skardinę 
valiklio. 

Raštelis: Švara tolygi pamaldumui, švarutėlis furgonas 
tikrai nuveš jus į išganymą. Švarus prietaisų skydas brangus 
Viešpačiui, tegu jūsų furgono spalvos praskaidrina jums sielą. 
Siūlome paaukoti 100 svarų. 

Galvoje netelpa. Pavadinčiau tokią veiklą „pasiskolin- 
tas, bet grąžintas“. 

Mano milžinė šeimininkė atplumpsi po dešimties mi- 

nučių; Drimba aiškiai stebėjo gatvę pro aludės langą. Ji 
ramiausiai atidaro furgono dureles, raštelį įsikiša į kišenę. 
Einam į Rozos butą. Ji apsidairo, lyg mėgintų nustatyti, 
kur kas buvo padėta, bet numoja ranka ir sukrauna mus 
visus ant luošio stalo. Paskui tyliai išeina. 

Niki pareina vėlai; akivaizdu, kad apsigalvojo sprukti 
iš Rozos namų. Ją lydi vyriškis, kuriam šį vakarą patikėtas 
labai konkretus vaidmuo: daužyti ir maigyti tam tikras 
jos kūno dalis. 

Toliau kaip iki prieškambario jie nenueina. Vyriškis 
liesas, bet raumeningas ir riaumoja kaip liūtas; jo varpa 
ilga ir lenkta, keturi šimtai penktas numeris iš šešių šimtų 
vienuolikos rūšių, „jataganas“ - tokiu galima išdurti akį. 
Be to, iš jo vyriškojo pasididžiavimo kyšo kažkokie meta- 
liniai dygliai, jis panašus į vinimis pasišiaušusį trampliną. 
Niki kriuksi kaip vietnamietiška kiaulė. Juodu barškinasi, 
Niki dar paleidžia į darbą agurką, populiariausią daržo- 
vę tokiems žaidimams (nors XVIII amžiuje labiau buvo 
mėgstami artišokai, tiesa, niekas, be manęs, neatkreipė 
į tai dėmesio); pasirinkta išmintingai, nes kietas agur- 
kas — puiki grūstuvė, be to, priešingai nei kiti iš pažiūros 
tinkami tokiam reikalui daiktai, nekelia grėsmės nuolat 
įsikurti tam tikroje vietelėje. 

Ji ištraukia agurką. 

— Einu pataisysiu valgyti. 

Seksas buvo toks fantastiškas, kad Jataganas ne iš kar- 
to atgauna žadą ir gebėjimą mąstyti. 

— Ir šitą supjaustysi? - dusdamas klausia jis dar ke- 
turpėsčias. 

— Manai, skonis skirsis? Iš pradžių dulkinimasis, pas- 
kui - sveikas lengvas užkandis. 

Virtuvėje ant stalo Niki pamato mus, nemažą kelią 
sukorusius daiktus. Ji sutrinka, bet tik akimirką. Puikiai 
prisimena, kad mus išnešė. Juokiasi. Iš šio juoko aišku, 
jog Niki nenutuokia, kad daiktus grąžino Drimba. Pa- 
slaptys jai patinka ne mažiau už barškinimąsi. Šios mer- 
ginos nepalauši, neįbauginsi, sveikas protas jai irgi ne 
rodiklis. 

Roza dar negrįžo. Kaip paprastai, kitą rytą Niki išsi- 
ropščia iš lovos ir eina mankštintis svarstydama, ar ne- 
pardavus mūsų dar kartą. 

Niki išėjus praeina valanda dvidešimt minučių ir į 
butą ;įsilaužiama. Autentiškas, klasikinis įsilaužimas. Lan- 
go į gatvę stiklas žvangėdamas subyra, o į vidų įlenda 
sekatorius sustumiamomis kojelėmis — tokiu kerpamos 
milžiniškos gyvatvorės. Sekatorius tiria aplinką, bet po 
Niki darbelių nelabai ką laimi. Tada įspūdingai mikliai 
sugriebia beveik tuščią viskio butelį ir ištraukia iš kam- 
bario. Nugvelbia sužiedėjusios duonos kepaliuką. Galų 
gale išneša mane. 

Lauke barzdotas vyriškis invalido vežimėlyje žiūri į 
mane su pasibjaurėjimu ir irzuliu, nė nenutuokdamas, 
kad jei būtų paverstas brangiausiais šunų konservais, o 
jo vežimėlis atnaujintas, pardavus abu, aš vis tiek būčiau 
verta tūkstantį kartų daugiau. Iš vagių tikėjausi šiek tiek 
palankesnio požiūrio į mane. 


Nusikaltėlius iš esmės galima suskirstyti į dvi grupes: va- 
gis ir galvažudžius. Nesutrikęs Barzda (barzdylų sąraše 
jo numeris - trisdešimt trys tūkstančiai keturiasdešimt 
devintas) pasirausia priekaboje ir iškrapšto milžinišką 
tvirtą meškerę, surenka ją ir mikliai sužvejoja sukiužu- 

sį Niki magnetofoną (stebuklingai išvengusį ankstesnių 
buto apšvarinimų). 

Barzda lėtas, bet nuolat blevyzgoja. Jis peržiūri kažko- 
kius popierius (šie pasirodo niekam tikę), paskui sukrau- 
na daiktus į priekabą už savo kėdutės ir, neketindamas 
ieškoti atkampesnės vietelės, iškiša lauk užpakalį ir mė- 
gaudamasis tuštinasi. 

Netrukus keliaujam toliau: iš pradžių prie spaudos 
kiosko, iš kurio jis nušvilpia laikraštį, vėliau - į kavinę, 
esančią netoliese, pietauti; Barzda, užuot privažiavęs prie 
laisvo staliuko, sustoja vidury patalpos, užstodamas ve- 
žimėliu su priekaba kelią į vidų. Jis užsisako valgį daug 
kartų nesavu balsu surėkdamas: „Kepsnį! Kepsnį!“ Šei- 
mininkas aiškiai su juo pažįstamas. To vyro veide atsi- 
spindi įvairūs jausmai: jis nusprendžia, kad greičiausiai 
atsikratys Barzdos šį pamaitindamas, bet labai gailisi, 
jog civilizacija dar nenusmuko iki tokio lygio, kai niekas 
jo nepasmerktų už golfo lazda pramuštą Barzdai galvą. 
Šeimininkas ką tik gavo atviruką iš brolio Šropšyre - šis 
džiaugiasi, kad jo kavinė klesti. 

Barzda apsuka šeimininką dvidešimčia pensų. „Dvide- 
šimt pensų! Dvidešimt pensų! Negi jie tau tokie svarbūs?“ 
Barzdai užtenka du kartus išrėkti šį tekstą, ir šeimininkas 
lenda į krūmus. 

Barzda garsiai čepsi — vis dėlto šioks toks talentas. 
Matyt, kas nors jam moka už šlykštumą. Laikraštyje jį 
domina tik nekrologai. Barzda juos skaito garsiai, gar- 
džiuodamasis kaip valgiu, kurį sykiu Žiautaroja: 

— A, pakratė kojas Erikas Elabis, kvantinės fizikos dės- 
tytojas, liūdi du sūnūs. Šatras atmetė Oriolas Trevisas, 
Artimųjų Rytų istorijos dėstytojas, liūdi žmona ir duk- 

tė. Nusikaparavo komodoras, aštuoniasdešimt vienerių 
metų! 

Jis daugmaž vienodai džiūgauja dėl kiekvieno numi- 
rėlio. 

Kol mėgaujasi kiekvienu įrašu puslapyje, į vidų įžen- 
gia Niki ir permeta akimis lentoje kreida surašytą val- 
giaraštį. Už šimto metrų gatvėje matyti furgonas, jo vai- 
ruotoja - žilaplaukė moteris. Svarstydama, ką užsisakyti, 
Niki priekaboje pastebi mane ir jai ištikimai tarnavusį 
magnetofoną. Atsargiai įsitikina, kad tai tikrai jos turtas, 
ir išeina. 

Vidun įžirglioja pora: moteris beformiais drabužiais, 
priderintais prie beformio kūno, ir penktą dešimtį pra- 
dėjęs vyriškis, kurio plaukai primena išdriką šieno ku- 
petą, jei būna šieno kupetų iš dvidešimties šapelių. Jie 
užsisako arbatos, bet kai padavėja ją atneša, Šienainis 
paleidžia ugnį: 

— Kas čia? 

— Jūsų arbata. 

Šienainis apsidairo, lyg tikėtųsi, kad visi aplinkiniai 
garsiai baisėsis tokiu įžeidimu. 

- Čia ne puodelis arbatos. Prašom iškart nunešti. 

Be abejo, padavėja - mandagumo įsikūnijimas. Ji sun- 
kiai dirba už skatikus, yra iš neturtingos šalies ir norėtų 
sužinoti, kas negerai. 

-— Norėjau puodelio tikros arbatos. Patiekiamos arbati- 
nuke. - Puodelyje plūduriuoja maišelis arbatos. 

— Prašom atleisti, - atsiprašo padavėja, - mes paprastai 
taip patiekiam arbatą. 

— Man nerūpi, kokias pamazgas čia paprastai patie- 
kia, - purkštauja Šienainis. 

Padavėja vėl atsiprašo, nes nesuvokia, kad kalta ne ar- 
bata, o pats Šienainis. Ji pasiūlo nunešti puodelį ir atnešti 
arbatinuką. 

— Ne. Ne. Ne. Atnešk kavos. Iš kur jūs galit žinoti, kas 
yra puodelis arbatos. Čia juk Anglija. Anglijoje arbata — 
šventas reikalas. 

Jis bliauna ne ką tyliau už Barzdą. Padavėja skubiai 
atneša kavos. 

— Ne. Ne. Ne. Tai jau antras įžeidimas, - paskelbia 
Šienainis. - Čia ne kava. Turėsiu pasikalbėti su admi- 
nistracija. 

Vienas kitas valgytojas pakelia akis ir iškart suvokia, 
kad tai ryžtingas kopūstgalvis. Tiesą sakant, padavėjų 
kankinimas - vienas šlykščiausių nusikaltimų; jis įpras- 
tesnis prabangiuose restoranuose, o Šienainis sukelia 
skandalą maždaug dėl vieno svaro. Be abejo, gyvenime 
jo nelydi fantastiška sėkmė, kurios neabejoja nusipelnęs. 
Čia pasitaiko proga aprėkti ir pažeminti žmogų, kuris pri- 
valo taikstytis su jo pagieža. Iš Šienainio drabužių gali 
atrodyti, kad jam rūpi Trečiasis pasaulis, kad jis siekia 
išspręsti skaudžias problemas ir panaikinti kančias. Apie 
neteisingai sutvarkytą pasaulį jis rašo ilgus laiškus, kurių 
laikraščiai niekada nespausdina (nebent jų tiražai verti pa- 
niekos). Net gyvenimo viešpats geriau už šį kvailą šakalą, 
nes gyvenimo viešpats pamina visus, ne tik silpnuosius ir 
romiuosius. Šienainio palydovė į skandalą nesikiša. Spėju: 
ji neveikli, neturi nė vienos geros savybės ir nežadintų 
geismo net vyrams, šešerius metus atsėdėjusiems vienu- 


tėje. Šienainis turbūt beviltiškas visais atvejais, išskyrus 

vieną: jis yra, jis sušildo lovą, o gėdingas skandalas kavi- 
nėje geriau už vienatvę. 

Keista, kad moteriškė dirba padavėja - pilvoti elge- 
tos per kelias valandas metro užkala tiek, kiek ji per visą 
dieną, ir dar gali įžeidinėti žmones. Šeimininkas svarsto, 
kodėl jis ne Šropšyre, mergina, laikanti rankoje žurnalą 
„The Stage“, svarsto, kodėl ji ne Karališkojo baleto trupės 
šokėja, mechanikas, traukiantis tepaluotą suktinę, svarsto, 
ar nevertėtų šunų poza pasidulkinti su storule virėja, bet 
šiai romanai neberūpi. 

Po penkių minučių vėl įsmunka Niki, Barzdos nepa- 
stebėta įkiša į priekabą porą auskarų ir išeina. Sėdintieji 
furgone stebi. 

Iš nekrologų kikenama dar devynias minutes pen- 
kiasdešimt tris sekundes, paskui mes išriedame į gatvę. 
Už kokio šimto metrų nuo kavinės su mumis susilygi- 
na policijos automobilis. Dar nebūdamas įsitikinęs, kad 
policininkus dominame mes, Barzda didina greitį; jei ne 
priekaba, tikriausiai būtų pasprukęs, nes yra stiprus ir 
miklus, tačiau šį kartą jis suimamas. 

Policininkui, kuris sulaiko Barzdą, nelengva. Šis ne- 
gaišta laiko, kad išsiaiškintų, kuo kaltinamas, iškart ima 
kriokti kaip pjaunamas: 

— Mušk mane! Mušk! Aš luošas! Bedarbis! Aš to nu- 
sipelniau! Jūs manęs nekenčiat! Žmonės, žiūrėkit! Žiū- 
rėkit! 

Jis puola iš vežimėlio kaip šuolininkas į vandenį, atme- 
tęs rankas, pasiryžęs veidu trenktis į šaligatvį, bet polici- 
ninkas jį sulaiko. Barzda galva atsitrenkia į jo dešinį batą. 
Policininkai čiumpa Barzdą kaip milžinišką besiblaškan- 
čią lašišą ir įgrūda į mašiną ant užpakalinės sėdynės. 

Nuovada: Barzda dedasi tykus ir nuolankus kaip niū- 
rus bulvių maišas, užmigdo policininkų budrumą ir nuo- 
širdžiai žiebia kakta į policijos seržanto rašomojo stalo 
kraštą. Kaktoje atsiveria žaizda, lyg būtų išsiskyręs už- 
trauktukas, grindis išmargina mažos raudonos saulutės. 

— Ašjjums iškelsiu bylą! - kikena jis. 

Atvyksta Barzdos advokatas ir, išgirdęs apie būsimą 
bylinėjimąsi, vos nepargriūva. 

Mane atiduoda Niki, kuri įžengia į vidų taip, lyg nieka- 
da nebūtų mačiusi nuovados; ji patvirtina, kad aš - Rozos 
nuosavybė, magnetofonas ir auskarai (kurių forma kažko- 
dėl siejasi su vagiamų gitarų skleidžiamais garsais) - jos, 
pavogti per pirmą apiplėšimą; ant jų išraižytas Niki var- 
das. Nežinia, ar Barzda laimės policininkams iškeltą bylą, 
bet už įsilaužimą sės. 

Šiame Londono rajone pramogos nemokamos. 


Puodelis arbatos. Šešioliktas 


Roza patenkinta, kad nusikaltėlis sugautas. 

Dabar Niki rami sėdi ant grindų, lyg teisę gyventi Ro- 
zos bute būtų užsitarnavusi, nors atsitiesia sunkiai, nes 
skauda raumenis. 

— Mankštiniesi? —- klausia Roza. 

— Šiandien dariau kūliaversčius ore, - atsako Niki. 

— O, -atsiliepia Roza, paskui nusprendžia, kad derėtų 
paklausti. - O kam? 

— Dariau pratimus ant trapecijos. 

— Tu dirbai cirke? 

— Dirbau. Bet pratimų ant trapecijos nedariau. Mano 
dar per žemas lygis. 

Paslaptingo prakaitavimo paslaptis atskleista. 

— Girdėjau, kad cirko artistai turi pradėti treniruotis 
nuo trejų metų. 

— Netiesa. Aš susidomėjau cirku per vieną treniruotę 
stebėdama vyriškį, kuriam jau buvo per keturiasdešimt. 
Jis puikiai dirbo. Užkalbinau jį ir sužinojau, kad treni- 
ruojasi vos trejus metus. Dirbo dantistu, paskui nutarė, 
jog daug maloniau, kai Žmonės tave myli ir šypsosi tau 
pasirodžius. 

Nieko nuostabaus, kad Niki patinka trapecija. Tai 
gryniausias skrydis. Ji beveik niekada nejaučia baimės, o 
jei kartais taip ir atsitinka, nepaspaudžia uodegos. Rodo 
mirčiai subinę. Kaip Kretos šokinėtojai per jaučius, kaip 
akrobatai visame pasaulyje. Jėga, greitis, jausmingumas, 
ko dar reikia? Vienintelis Niki trūkumas - kantrybės sto- 
ka. Ji nepajėgia ilgai būti vienoje vietoje ir daryti tą patį, 
nors ir nutrūktgalvišką, dalyką tuo pačiu laiku. 

Jos susitaria, kad Niki gyvens pas Rozą, kol paruoš 
cirko numerį. 

Ilgas skambutis. Roza atsiliepia. 

— Roza? Čia Marijus. 

— Marijus. Kokia staigmena. Užeik. 

„— Taip, labai norėčiau. Bet truputį negaluoju, todėl pir- 
miau pasakyk, ar nesergi gripu, ar nesi peršalusi, ar šįryt 
nečiaudėjai? Nenorėčiau dar kuo nors užsikrėsti. 

— Aš visiškai sveika. 

Įeina kolekcininkas, apsimovęs pirštines ir užsidėjęs 
kaukę. Mosikuoja gesintuvu. Niki užuodžia pinigus ir 

valdžią, todėl iškart pradeda liepsningai vizginti užpa- 
kaliu. Marijus sunerimęs dėl savo kolekcijos. 

— Išgirdau, kad tavo butas buvo kelis kartus apiplėštas, 
taigi norėjau įsitikinti, ar vazai nieko nenutiko. 

Aš parodoma Marijui pasigrožėti. 

— Dabar ją pasiimsiu, - sako jis. 

Roza seniai žino, kaip elgtis su Marijumi, todėl uždaro 
duris, atsišlieja į jas ir sako: 

— Negaliu tau jos atiduoti, Marijau. Gavau vazą ne iš 
tavęs, o iš Helenos. 

— Tu manimi nepasitiki? 

— Esama tam tikrų padorumo normų. Mane pasamdė 
Helena. 

— Kas čia? - klausia Niki, apsigerbusi tik plonais, ilgais, 
baltais teniso marškinėliais. 

Marijus bendrais bruožais nusako mano oficialią kil- 
mę, ojo alsavimas vis tankėja; geismas pergalingai pri- 
mina koja parblokštą turtą. Kaip daugelis senių jis jau ligi 
nosies kape, bet vis dar graužiamas gašlybės, ir padoriai 
elgtis jam vis sunkiau. Po kauke Marijus varvina seiles, 
nors jo pimpalui jau reikia įtvaro. 

— Tai ji labai brangi? - klausia Niki. 

Pranašystė: netrukus aš ir Niki vėl išvyksime į kelionę. 

— Man ji neįkainojama. Tačiau daug kolekcininkų su- 
mokėtų už šią vazą tūkstančius. 

Jo kolekcijai iš tikrųjų trūksta manęs. Kolekcijos dažnai 
būna taisyklių kapvietės, nes visi paveikslai, visos vazos 
sudaro visumą. Mažas sutvarkytas esaties lopinėlis, ma- 
žas būties plitimo rodyklės ruoželis. Turbūt niekada vis- 
ko nesurinksi, o jei surinksi? Vargas kolekcininkui, kurio 
kolekcijai nieko nebetrūksta. Bet skalsu kalbų. 

— Gaila, kad tokios neturiu. Mielai parduočiau. Jūsų 
toks neįprastas akcentas, iš kur esate? - maivosi Niki, už- 
simindama, kad ir ją pačią galima nusipirkti, tik nepigiai. 
Marijui prieš akis šmėkšteli jos krūtys. 

— Gimiau Estijoje. 

Niki perbraukia pirštu man per kraštą ir pagarbiai 
sako: 

— Iš pažiūros neatrodo brangi. 

— O kojjūs tikitės? Dolerio ženklų ant šonų? Ši vaza 
garsėjo grožiu, kai vietoj Europos siūravo miškai, kai 
Egiptas buvo žalias, kai Troją sudarė pora Žvejų trobelių, 
o Atėnus - keli alyvmedžiai kalvos šlaite, kai faraonai 
kasėsi pakaušį, ką čia dar pastačius, kai dar net tvano 
nebuvo. Tai žmogaus rankų kūrinys iš tų laikų, kurių ne- 
galime įsivaizduoti: jie labai skyrėsi nuo dabarties, o gal 
ir nelabai... žmonių troškimai visada tie patys. Žmonės 
visada norėjo kurti grožį... ir mylėti. 

Jo balsas nutrūksta. Niki patenkinta, kad vilki perma- 
tomu drabužėliu; Marijus bando įžiūrėti neryškų juodą 
trikampį, bet apsimeta, jog nebando įžiūrėti. 

— Kokios jūs abi gražios, - unkščia jis. 

Roza mano, kad čia komplimentas, senelio pagyrimas, 
nors iš tiesų tai įprasta patino įžanga prieš poravimąsi. 
Kai yra pinigų, geros manieros dingsta be pėdsako, ne- 
bent jos - savanoriškas iškrypimas; greičiausiai garbin- 
gumo padeda atsikratyti mintis, kad gali labai greit virsti 
kriošena ar lavonu. 

— Roza, jei tu ar tavo draugė norėtų užsidirbti pinigų, 
mielai pergulėčiau su bet kuria iš jūsų. - Marijus įkaista. 
Jis nesitiki sutikimo; atvirai kalbant, didžiausią malonu- 
mą jam teiktų damų pasišlykštėjimas. - Arba su abiem, — 

gargia jis. Vykdamas valgyti į restoraną kaskart galėtų 
sykiu atsivežti autobusą šliundrų, jam tai - ne pinigai. 
Šveicarijoje turi nusipirkęs tris kalnus. 

Roza žiūri į jį su tokiu pasišlykštėjimu, kokį žmogus 
patiria tik kartą kitą gyvenime. Nuo jos paniekos Marijus 
net atšlyja. 

— Puiku, - sako Niki. - Penkių šimtų pakaks. 

Marijų šiek tiek sutrikdo kaina, bet jis jau pradėjęs pra- 
kaituoti. Roza išsižioja. 

Marijus ir Niki išeina. Prieš tai ši papildo tualetą sijonu 
ir buksmedžio auskarais, simbolizuojančiais sudužusio 
laivo jūreivius, traukiančius burtus, ką suvalgyti; be abejo, 
auka tampa junga. Įdomu, ar ji supranta šią simboliką. 
Marijus visiškai užmiršta, kad ketino išsinešti mane. 


Užmiestyje 


Kitas rytas: Niki nėra. 

Pranašystė: ji lupinėja auksines karūnėles nuo Mari- 
jaus dantų ir pilasi į maišelius cukrų iš cukrinių, žodžiu, 
vagia viską, ką gali išsinešti. 

Roza pasiima mane į automobilį. 

— Aš gimiau ne toje planetoje. Tai klaida. Aš tai pada- 
rysiu. Padarysiu, - bando sau kažką įteigti Roza. 

Jos nuotaika nedera prie auskarų, kurie simbolizuoja 
ramybę, supakuotą kaip dovaną ir perrištą raudonu kas- 
pinu. Arbatos dėžutėje, kurioje ji laiko brangenybes, yra 
ir daugiau auskarų. Rozos neviltį tinkamiau atspindėtų 
fajanso auskarai, simbolizuojantys skersgatvyje atidarytą 
vienišą knygynėlį, į kurį niekas neužsuka (o tie, kurie už- 

suka, taip akivaizdžiai abejingi knygoms, kad kiekvieną 
lankytoją savininkas laiko vagimi) ir kuris veikiausiai ne- 
trukus bus uždarytas; bet neviltis trukdo blaiviai mąstyti, 
todėl Roza turbut teisi slėpdama, kas dedasi jos sieloje. 

Roza sėda prie vairo ir mes išvažiuojam. Manau, ji 
mane gabena Marijui. Tačiau mes sukam į užmiestį. 
Į Marijaus sodybą kaime? 

Įvažiuojam į greitkelį. Rozos automobilis - tikras kle- 
daras, todėl ji rieda negreitai. Gretima kelio juosta va- 
žiuoja milžiniškas sunkvežimis, bet aiškiai tyčia nebando 
mūsų aplenkti. Vairuotojas signalizuoja ir vieną po kitos 
iškiša iš anksto paruoštas, matyt, dažnai naudojamas 
linksmybei ir draugystei Jos Didenybės keliuose skatinti 
plastikines lenteles: „Tu gražuolė“ ir „Parodyk papus“. 
Vairuotojo veido formos numeris penki šimtai šeštas, pri- 
plota subinė. Turėčiau pranešti, kad šį posakį sugalvojau 
ne aš; nugirdau jį Maince; kas teisybė, tai ne melas. Tarp 
žmonių tokiais veidais ir jų transporto priemonių esama 
keisto ryšio. Roza važiuoja toliau, nenuleisdama akių nuo 
kelio, todėl nepamato trečios lentelės „Smagu būtų tave 
padaryti“. 

Roza nesidairo į šalis, bet man nuo užpakalinės sė- 
dynės puikiai matyti Subinsnukio pačios nuotrauka ant 
prietaisų skydo (kresnos, kiaulės snukiu moteriškės, ne- 
sugebančios susirasti padorios kirpėjos, nuotrauką galima 
vežiotis tik verčiamam). Sukuriu jos natūralaus dydžio 
pavidalą, grėsmingai mojuojantį kumščiu. Roza taip uo- 
liai nepaiso vairuotojo, kad nepastebi, kaip linksminuosi, 
o Subinsnukis nulekia nuo kelio ir patiria avariją. 

Pokštauju taip kartą per kokius tris šimtus metų. 

Po valandos keturiasdešimt šešių minučių mes sustojam 
prie dailaus, bet neįtikimai mažo gyvenimo viešpačiui 
vasarnamio, kuris vienišas stovi tarp žalių laukų (vie- 
nišumas sąlyginis: tenka atsižvelgti į dabartinį pasaulio 
istorijos laikotarpį ir vietą - Pietų Angliją). 

Roza, išėmusi iš dėžutės paštą, įneša mane į vasarnamį. 
Nepaleidžia iš rankų; sunku pasakyti, ar bijo, kad manęs 
vėl nepavogtų, ar nori išsunkti iš manęs visas senovines 
istorijas. Roza apžiūri trobą, ar nieko neatsitiko, palaisto 
gėles. Į dėžutę iškrato katės ėdalą. Matyt, kas nors jos 
paprašė prižiūrėti vasarnamį. 

Paskui Roza iš šaldytuvo išima kelis bananus, obuolius 
ir butelį mineralinio vandens. Išeinam pro užpakalines 
duris ir žingsniuojam prie apgriuvusios pašiūrės. Staiga 
mane apima siaubinga baimė, jog dabar turėsiu gyventi 
kaime, šalia tulpių darželio, ir nematysiu žiūrovų, kurie 
manim žavėtųsi. Pašiūrėje paaiškėja, kad ji pastatyta ne 
įprastiems padargams ir daiktams laikyti, o slėpti senam 
šuliniui. 

— Na kaip? - pasigirsta balsas iš šulinio. 

Roza įdeda į kibirą vaisius, butelį ir nuleidžia. 

— O Dieve, - ištaria balsas. Ne tokį balsą paprastai įsi- 
vaizduojame sklindantį iš gilaus, tamsaus, drėgno šulinio. 
Šis - moteriškas, išlavintas ir labai melodingas; keista, nes 
iš patirties Žinau, kad turtinga, mokyta moteris negali taip 
ramiai jaustis šulinio dugne. — Su kalviu nieko neišėjo? 

— Nieko, - sako Roza. 

Prisimenu, kaip stebėjausi, kodėl Roza iš šiukšlių. dė- 
žės ištraukė suplėšytą laišką. 

— Nereikia kažin ko tikėtis iš pirmo pasimatymo. 

— Ašir nesitikėjau. 

— Nemanyk, kad skundžiuosi. Neabejoju, jog stengie- 
si padaryti man gyvenimą patogesnį, bet čia taip... bjau- 
ru. Būčiau tau daug geresnė pagalbininkė, jei grįžčiau 
namo. 

— Sėdėsi čia tol, kol duosi naudingą patarimą. 

— Matai, mielai padedu žmonėms, bet iškart nesitikėk 
stebuklų. Be to, patarimas tėra... kaip čia pasakius? Pata- 
rimas. Aš nieko nežadu. 

— Savo skyrelyje rašai kitaip. 

— Tu aistringa ir sumani moteris, antraip nesėdėčiau 
šulinyje. Bet ne visi Žmonės apdovanoti tavo talentais, 
daugeliui reikia padrąsinimo ir patarimo tokiais atvejais, 
kurie tau atrodytų nesudėtingi. Kai kas neturi draugų, to- 
dėl rašo man, todėl skaito mano skyrelį. Be to, neužmiršk, 
kad daug kam palengvėja parašius laišką. 

— Man palengvėja, kai kalbuosi su tavimi. 

— Nenoriu tau grasinti, bet kai kam galėtų pasirodyti, 
kad mane pagrobei, todėl gali turėti nemalonumų. 

— Tau nebūtų naudinga, jei visi sužinotų, jog.atsidūrei 
šuliny dėl to, kad nesugebėjai išspręsti vieno žmogaus 
psichologinių problemų. O man kalėjime nebus blogiau. 

— Vieną patarimą galiu duoti iškart: vargu ar sutiksi 
karalaitį ant balto žirgo moterų kalėjime. Tiek to, nesigin- 
čykim, sakyk, kokio patarimo tau reikia dabar. 

— Jau sakiau. 
iškart pastebėjusi, kad turi idealų, bet ji turi jų marias, 
todėl yra linkusi į kraštutinumus. Roza - rečiausias ti- 
pas, numeris penki tūkstančiai penki; tai reiškia, jog tarp 
penkių tūkstančių penkių Žmonių tėra viena tokia Roza, 

todėl jai taip sudėtinga bendrauti. Turėjau tai suvokti, kai 
pamačiau danguje sklandančio audrapaukščio formos 
auskarus ant tualetinio staliuko. 

— Negaliu atsikratyti minties, kad tu šiek tiek per daug 
nori. Meilės krautuvėje nenusipirksi. Prasikrapštyk akis 
ir elkis taip, kad atkreiptum vyrų dėmesį. Tai gali atsitikti 
kitą savaitę. Po mėnesio. Po pusmečio. Po metų. Neabe- 
joju, kad galiu tau padėti, bet turėk kantrybės. Svarbiau- 
sia —- nepulti į neviltį ir mėgautis vienatve. 

— Mielai mėgausiuos vienatve, jei tu mėgausies gyve- 
nimu šuliny, nes tupėsi čia tol, kol man padėsi. 

— O mano šeimynykščiai? Jie jaudinsis. 

— Aš jiems paskambinau. Pasakiau, kad esi gyva... ir 
sveika. Pasiilgai vienatvės. Su niekuo nenori bendrauti. 
Tegu nesirūpina. Verslo partneriui paskambinti? 

— Kol kas nereikia. 

— Ne pati geriausia būtų reklama, a? 

— Tinkamą vyriškį sunkiau rasti negu santechniką. 
Žinoma, jis privalo būti gražus, elegantiškas, turėti ma- 
dingą profesiją, būti sąmojingas, mylėti vaikus ir gyvū- 
nus, mokėti pralinksminti, kai tau liūdna, ir dar labiau 
pralinksminti, kai tau linksma, bet nebandyti linksminti 
tada, kai tau malonu paliūdėti. Punktualus. Nemelagis. 
Mėgsta ruošą ir vaikšto į parduotuves. Be paliovos per- 
ka gėles. Puikus virėjas, bet ne geresnis už tave. Domisi 
tuo, kas įdomu tau, ir nesidomi tuo, kas tau neįdomu. 
Visiškai abejingas kitoms moterims: net jei nuogos try- 
nukės švedės jam prieš akis stovėtų ant rankų ir Žaistų 
tenisą, smūgiuodamos kamuoliuką kušiais, jis nekreiptų 
į jas dėmesio. 

— Skamba neblogai. Bet ne tai svarbiausia. 

Štai kas, pasirodo, ją graužia. Rozai reikia visko iškart. 
Tobulo vyriškio, kuriam neįmanoma atsispirti. Bučinio, 
kuris neišdiltų iš atminties. Visi, net didžiausi šio pasaulio 
galiūnai, kuriems gyvybingumo užtektų šimtui gyveni- 
mų, trokšta guodėjos, ramintojos, valdovės. Net vyrai, 
kurie turi daug moterų, trokšta tos vienintelės. 

Tai Roza - kvailė, ieškanti tobulybės? Arba lošėja, 
nutrūktgalvė, nepripažįstanti kompromisų ir kaip akis 
išplikusi besiveržianti į idealią santuoką. Roza nė kreiva 
akim nežiūri į klastotes ir imitacijas; jos darbas - nustatyti 
daikto autentiškumą; jai irgi reikia autentiškumo. Daug 
metų sprendžiau tokius klausimus, ir koks gi atsakymas? 
Kada apdairumas virsta bailumu? Po nesėkmės. Kada be- 
protybė virsta narsumu? Po sėkmės. Apie elgseną spren- 
džiama iš rezultatų: sėkmė - kekšė. 

Kovoti ryžtasi ne visi. Kai kas patiki, kad tikslas pa- 
siektas, nors iki jo toli šaukia. Kiti puola į neviltį. Roza su- 
pratinga ir negali savęs apgauti. Dar viena savybė, kurios 
anksčiau nepastebėjau: iš smulkių raukšlelių tarpunosyje 
darau išvadą, kad žvitri ir atkakli Roza nė karto nepergu- 
lėjo su vyriškiu. Ji nėra neprieinama, ji tiesiog laukia. 

— Garbės žodis, man atrodo, žemės paviršiuje būčiau 
naudingesnė negu po žeme. 

— Duok gerą patarimą ir būsi paleista. 

— Turėtum dažniau būti tarp žmonių. Kokio vyriškio 
tau reikia? 

— Tokio, kuris mane padarytų laimingą. 

— Puiku. Mano rankinėje rasi kvietimą į vernisažą šian- 
dien. Nueik. Apsirenk kaip šliundra - kuo vulgariau, tuo 
geriau. Pasistenk parodyti daugiau papų. Prieik prie vy- 
riškio, kuris tau patiks, tik iš pradžių įsitikink, ar jis nėra 

vedęs. Viena visais atvejais galiojanti taisyklė: nekabink 
vedusio vyro. Jei toks tavim susidomės, pirmiau paprašyk 
parodyti skyrybų dokumentus. Taigi prieik prie pasirink- 
tos aukos; neverta laukti, kol vyriškis ko nors imsis, jie per 
daug drovūs. Plačiai šypsokis. Pasakyk, kad nieko šiame 
vernisaže nepažįsti ir gal galėtum prisidėti prie jo. Vyrams 
patinka toks elgesys. Tik neužmiršk nutaisyti susižavėju- 
sios minos po kiekvienos jo frazės ir aistringai domėkis 
jo darbais. Visoje šalyje tik kokie trys vyrai nelaiko savęs 
įdomiausia pokalbio tema. 

— Gerai, - sutinka Roza. 

— A, dar vienas dalykas. Neįsižeisk, bet darai didelę 
klaidą ieškodama laimės. Iš tikrųjų reikia ieškoti ne per 
daug didelės nelaimės. 

— Savo skyrelyje apie tai nerašei, Tabata. 

— Visko nesurašysi. 

Dabar aišku, iš kur Rozos bute tiek daug žurnalų pri- 
braukytais puslapiais. Įsmeigiu akis į tamsą ir pamatau, 
jog Tabata įsisegusi auskarus, panašius į runkelius. Nema- 
nau, kad ji tai suvokia. Bet netinkamai parinkti auskarai 
lėmė, jog ji atsidūrė šulinyje, kuriame dabar tūno. Viskas 
aišku. Roza jau seniai nusprendė pamokyti Tabatą. Gud- 
riai įviliojo ją į pašiūrę. Tinkamai parinkti auskarai rodo 
akidūmio talentą, pasak patarlės, nors Rozos auskarai 
rodo, kad jai nelengva. 

Mes grįžtame į virtuvę. 

— Padedu senutėms pereiti per gatvę. Mandagiai kal- 
buosi su žmogumi, kuris per klaidą surinko mano telefo- 
no numerį. Laiku apmoku sąskaitas. Nešiukšlinu. Išnešu 
į lauką vandens paukščiams, kai būna karšta. Atiduodu 
perdirbti antrines žaliavas. Aukoju labdarai. Net dieną 

garsiai nepaleidžiu muzikos. Gavusi svetimą laišką, iškart 
jį išsiunčiu gavėjui, net jei laiškas neatrodo svarbus. Kai 
nusibosta koks nors drabužis, išvalau jį, dailiai sulanks- 
tau ir išnešu į labdaros parduotuvę. Apgyvendinu savo 
bute nepažįstamus žmones ir jiems padedu. Moku visus 
mokesčius. Kai mano ištekėjusios draugės nori kur nors 
dirbu namie, pasirašau už kaimynus, kai jiems atnešami 
registruoti laiškai ir banderolės, įleidžiu santechnikus ir 
statybininkus. Esu išranki valgiui. Beveik nevalgau kre- 
mo, nors labai jį mėgstu. Kas antrą dieną einu į plaukyklą. 
Žmonės sako, kad esu patraukli. Žmonės sako, kad su 
manimi smagu. Nenoriu būti turtinga. Nenoriu būti garsi. 
Nenoriu valdyti šalies. Man dvidešimt šešeri, ir viskas, ko 
man reikia, - mylimas žmogus. 

Roza atsidūsta šešiolikto numerio atodūsiu. 

— Kodėl negaliu rasti žmogaus, kuriam meilė būtų to- 
kia pat svarbi kaip man? 

Ji graži, protinga ir geraširdė: sprendžiu iš to, kaip 
lanksto drabužius. Keista, kad savybės, laikomos teigia- 
momis, laimės nesuteikia. 

Ji suima mane rankomis, norėdama pabėgti nuo da- 
barties į praeitį. 


Atimtas malonumas 

Kartą gyveno žmogus, kuris negalėjo numirti. 
Jaunystėje jis iki ausų įsimylėjo vieną merginą. Ji nėjo 

jam iš galvos nei dieną, nei naktį. Vyras bandė ją mer- 


ginti ir pasipiršo, bet mergina norėjo, kad Žmonės apie 

ją kalbėtų, todėl pasakė, nors Nemirtingasis jai patiko, 
tekėsianti už jo tik tada, kai šis keliais apeisiąs du šimtus 
vietos žymenybių; esą po vestuvių Žmonės rodys į ją pirš- 
tais ir sakys: „Jos vyras keliais apėjo keturis šimtus vietos 
žymenybių, kad užkariautų jos širdį“. 

Užduotis buvo sunki ir iš pradžių vyriškis nesutiko. 
Tada mergina atsisakė su juo susitikinėti. Jis nusprendė 
išmesti ją iš galvos. Atsilaikė visą popietę. Paskui meldė 
palengvinti užduotį bent iki penkiasdešimties vietų, bet 
ji nesileido perkalbama. Vyras buvo taip jos pavergtas, 
kad puolė ant kelių ir leidosi į kelią; atvirai kalbant, po 
kelių savaičių, apėjęs vos dvylika vietos žymenybių, jis 
(o dar labiau jo keliai) baisiai pavargo ir ėmė svarstyti, ar 
nevertėtų visko mesti, bet paskui jam pagailo savo kančių, 
tad, galvodamas apie merginą, čiupo į saują pautus ir 
nušliaužė toliau. Pamažu vaikinas tapo krašto garsenybe, 
nes kiekvienas sutiktasis paklausdavo, ką jis čia veikia, 
beveik visur buvo nuoširdžiai priimamas ir vaišinamas. 
Žmonės net varžėsi, kuris svetingiau sutiks įsimylėjėlį, 
keliais apėjusį du šimtus vietos žymenybių. 

Tačiau viskas baigėsi toli gražu ne taip, kaip visi tikė- 
josi. Kai jis po daugelio mėnesių grįžo, mylimoji seniai 
buvo ištekėjusi ir laukėsi kūdikio. Nemirtingajam niekas 
nenorėjo to pasakyti. 

Įtūžęs ir susisielojęs jis nusprendė nusižudyti. Šoko į 
upę, bet mokėjo plaukti, todėl išsikapstė ir turėjo šlapias, 
nelaimingas bei alkanas plumpinti dvidešimt mylių iki 
namų, nes buvo per daug prislėgtas, kad mėgintų žudytis 
iš naujo. 

Kitą dieną jis šoko į upę, prisikrovęs kišenes akmenų. 
Nugrimzdo kokias dvylika pėdų ir suvokė, jog vis dar 

si palaidoti vadą jos dugne, kad vanduo amžinai saugotų 
lavoną, aukštupyje pakeitė tėkmės kryptį. Nemirtingajam 
nusibodo sėdėti purvyne tarp pliuškenančių žuvų. Jis su- 
sirado virvę, pririšo prie šakos, užsinėrė ant kaklo ir šoko. 
Šaka nulūžo. Vyras rado tvirtesnę šaką, bet virvė nutrūko, 
bjauriai nubrozdindama kaklą. Jis susirado tvirtesnę vir- 
vę, užlipo į medį ir šoko žemyn; medis išvirto. 

Nemirtingasis valgė nuodingas žoles ir uogas, paskui 
ilgai viduriavo. Kai šiek tiek atgavo jėgas, išėjo ieškoti 
nuožmumu pagarsėjusio šerno. Rado jį snaudžiantį urve 
ir smarkiai įspyrė. Šernas nepatenkintas kriuktelėjo, bet, 
užuot užbadęs vyrą negyvai, vėl užmigo. Nemirtingasis 
spyriais parginė šerną į kaimą. Čia žvėris buvo įtrintas 
česnakais ir iškeptas. 

Galų gale jis apėjo kaimą, prašydamas kaimynų nu- 
kirsti jam galvą. Tą darbą už visą Nemirtingojo turtą ap- 
siėmė atlikti vienas valkata. Jis čiupo kirvį ir užsimojo, bet 
taip kvatojo, kad, užuot nukirtęs Nemirtingajam galvą, 
nurėžė sau kairės kojos pirštus; tada taip įsiuto, jog dau- 
giau nemėgino. 

Paskui į tą kraštą įsiveržė priešai. 

Nemirtingasis nusprendė žūti mūšyje ir išžygiavo nuo- 
gas, mėlynai išsidažęs, kad priešai kaipmat jį pamatytų ir 
nudėtų. Dvi kariuomenės sustojo viena prieš kitą ir priešų 
karžygys išėjo pasišaipyti. 

Karžygys buvo didelis kaip kalnas. Dauguma vyrų 
būtų lengvai praėję jam tarp kojų. Jis buvo nuo galvos 
iki kojų apsišarvavęs. Laikė paršo dydžio vėzdą, už dir- 
žo turėjo užsikišęs kitų baisių ginklų. Visi kariai, stovėję 

pirmoje gretoje, nusiminė. Nė vienas neketino bandyti 
laimės, išskyrus Nemirtingąjį. Jis žengė į priekį, gin- 
kluotas tik keliais iš anksto išmoktais keiksmažodžiais 
užpuolikų kalba. 

Karžygys atkreipė dėmesį į Nemirtingąjį tik tada, kai 
šis jį išplūdo. Milžinas nepaprastai įsižeisdavo, kai kas 
nors užkabindavo jo sugulovą, todėl kaipmat užsimojo 
vėzdu, kad nušluotų Nemirtingąjį nuo Žemės paviršiaus, 
bet vėzdas nutrūko nuo grandinės ir užmušė penkis ka- 
reivius. Karžygys išsitraukė kalaviją, ilgą ir platų kaip 
suolas, ir kirto Nemirtingajam. Šis nė nekrustelėjo. Ka- 
lavijas nudrėskė kelis plaukelius Nemirtingajam nuo 
kairio peties ir sulūžo, atsitrenkęs į žemę. Suirzęs Ne- 
mirtingasis žengė į priekį ir įkando Karžygiui į vienintelę 
nepridengtą vietą - apatinę lūpą. Klykdamas iš skausmo 
milžinas smogė jam durklu, bet nepataikė, suklupo ir 
pasismeigė ant durklo. Baisiai nusivylęs Nemirtingasis 
atsisėdo Karžygiui ant veido ir sėdėjo, kol šis išleido pas- 
kutinį kvapą. 

— Dabar žinosit. Pažiūrėsim, ar padės jums jūsų die- 
vai, - tarė Nemirtingasis, eidamas prie užpuolikų kariuo- 
menės; jo vienintelis ginklas buvo mėlyni dažai. 

Jis tapo garsiausiu samdiniu karų istorijoje. Papuoša- 
lų beveik nenešiojo. To krašto kariai pradėjo eiti į mūšį 
nuogi, garsiai klykaudami, mojuodami gėlėmis, nes visi 
žinojo, kad Nemirtingasis eina į mūšį nuogas (nebent 
būtų labai šalta), klykaudamas, o labiausiai mėgsta Žu- 
dyti priešininkus, kimšdamas jiems į gerklę gėles, kol 


šie uždūsta, tada sušunka: „Tu esi žemė!“ Kariai tikėjosi, 
kad priešai pamanys, jog Nemirtingasis yra su jais, ir iš 


siaubo pabėgs. 

Jo kūną kapojo alebardos, ausų lezgelius draskė strė- 
lės, barzdą pešiojo ietys, antakius svilino degantis aliejus, 
iš tarpdančių maisto likučius, įstrigusius kelias savaites, 
krapštė durklo dūriai, plaukus kirpo žeberklai, ausis valė 
kirviai. Per keturiasdešimt mūšiuose prabėgusių metų 
sunkiausiai jį sužeidė draugas - kardu įdrėskė kairę ran- 
ką — ir tai per išgertuves. Kadangi Nemirtingasis visada 
laimėdavo karą, kartkartėmis jam tekdavo pereiti į priešo 
pusę, kad kraujas būtų liejamas toliau. 

Sulaukęs šešiasdešimties, pergyvenęs visus bendraam- 
žius dvidešimčia metų, jis išvydo trylikametę mergaitę, 
semiančią vandenį. Ji buvo kaip du vandens lašai panaši 
į kadaise mylėtą moterį, spinduliavo nekaltumu ir Žave- 
siu, būdingu anai iki tol, kol ją apsėdo mintis apie vietos 
žymenybes. Nemirtingasis atsiklaupė ir pravirko pamatęs 
mergaitę, nes plėšimų dešimtmečiai nieko nereiškė, be to, 
tais kruvinais laikais dailė nebuvo itin ištobulinta, myli- 
mosios portreto jis neturėjo ir nebuvo matęs jos akinamo 
grožio keturiasdešimt metų. O kai pamatė, jo laukiančių 
moterų, išradingo barškinimosi žynių, kūnai, skylės, ku- 
rias šios garbino kaip šventoves, visi lig vieno pasidarė 
beskoniai, tušti, kaip jis visada ir įtarė, tačiau tik dabar 
suprato. 

Nemirtingasis iškart jai pasipiršo, bet paskui apsimetė, 
jog išvyksta marinti kūno, ir šešis mėnesius samdė gra- 
žiausius, žaviausius, sąmojingiausius vaikinus, kad šie 
ją mergintų, kad geriausi muzikantai ir moterų psicholo- 
gijos Žinovai bandytų palaužti jos ryžtą, tačiau mergaitė 
kikendama pavarė visus. Kai iki vestuvių liko trys dienos, 


Nemirtingasis persišaldė ir mirė. 

Kai Roza eina Nemirtingojo slėniu, išvystu jos mintyse 

daug praeities epizodų, kurie it nunokusios kriaušės lau- 

kia, kol juos kas nors nuskins. Ji irgi nori atsiverti. 
Nuskinu vieną ir paragauju. 


A R 


0 0 

Šioje klestinčioje gatvėje parduotuvių daugiau negu dau- 
gelio valstybių sostinėse. Ji nugirdo jį sakant, kad šešta- 
dienį čia bus. Anksti atsikėlė ir nuo pusės dešimtos iki 
pusės dviejų šlaistėsi gatve, įdėmiai apžiūrinėdama pro 
šalį plaukiančius veidus, užsukdama į krautuves, po du 
tris kartus pasidomėdama tomis pačiomis prekėmis. Į ją 
jau atkreipė dėmesį parduotuvių apsauginiai. Drabužiai 
ją erzina; negali sakyti, kad jie netinka ar kad yra per 
brangūs, tiesiog nė vieno jai nereikia. Ji toliau eina sar- 
gybą, kartodama tris pasisveikinimo variantus, sukurtus 
per naktį, kabliukus pokalbiui užmegzti. Jai ima skaudėti 
kojas ir padus, kai staiga priešais išdygsta jis, maloniai 
šypsodamasis iš nustebimo. 

Ji apdovanoja jį šypsena ir ryžtingai žingsniuoja toliau, 
nes, nors ir nori pasikalbėti, nors pusę dienos sugaišo jo 
laukdama, rūpinasi, kad niekas negalėtų jos apkaltinti su- 
gaišus pusę dienos, nes troško su juo išgerti kavos - todėl 
apsimeta, jog nekreipia į jį dėmesio. 

Už penkių metrų jos vos nesugniuždo begalinis savo 
kvailumo pojūtis, bet atsigręžus būtų dar blogiau, - jis 
suvoktų, kad ją domina. 

Ji dar valandą laukia autobuso, kuriuo jis važiuos į 
namus, nes mano, jog toks sutapimas tikėtinas, nors jis 
žino, kad jai su juo ne pakeliui; todėl išgalvoja draugę, 
pas kurią važiuoja į svečius. Jis nepasirodo. 

Roza mane paleidžia. Iššvilpiu iš jos praeities kaip 
įtraukiamas driežo liežuvis. 

Jai darosi vis sunkiau tirti. Dabar per dieną sukaria vos 
keturiasdešimt metų. 


Niki 


Mudvi su Roza parvažiuojame namo. Niki jau grįžusi ir 
grumiasi su stiklainiu marinuotų burokėlių. 

— Na kaip? - klausia Roza. 

— Atleisk, - atsako Niki, - jei tai, ką padariau, tave įžei- 
džia, atsiprašau. Paprastai tuo nesiverčiu, bet man reikia 
pinigų. Juk Žinai, kad darbo rasti nepavyko. 

— Ne, aš ne apie dorovę kalbu... tiesiog... tiesiog Ma- 
rijus šlykštus. 

— Užtat dabar turiu pinigų. 

— Juk sakiau, kad gali čia gyventi, kol susirasi darbą. 
Kaip tu neapsivėmei? 

Keista, nors įvykis Rozą įsiutino, vyrų bjaurumas jas 
suartino. Labai nedaug Žmonių gali atsispirti nešvankaus 
pasakojimo pagundai. Niki supranta užuominą. 

— Beveik nieko neįvyko. Mes įsėdom į limuziną. Tam- 
sus stiklas, užsidaro automatiškai. Jis dreba kaip cen- 

trifuga skalbiniams gręžti. „Važiuojam į Oksfordo aikš- 
tę, - sako. - Mėgstu linksmintis Londono centre“. Mes 
pasukam į Oksfordo aikštę. Matau, kad jis nerimauja. 
Nuveža mane į kliniką, ten porą valandų visokeriopai tik- 
rina. Sveika kaip ridikas, tik geležies trūksta. Važiuojam 
Oksfordo aikštės link, jis pradeda skambinti įvairiems 
asmenims: „Japonijoje nieko neatsitiko? Neįvyko jokių 
revoliucijų?“ Dar vienas skambutis: „Vokietijoje nieko 
neatsitiko? Neįvyko jokių revoliucijų?“ Nuvažiuojam į 
Oksfordo aikštę, aplink zuja Žmonės, atvykę apsipirk- 
ti. Matau, kad jam jau žąsiukas švėkščia gerklėje, tai- 
gi paprašau grynųjų iš anksto, kol nepakratė kanopų. 
Nusimetu skudurus. Čiumpu jam už užtrauktuko. Jis 
mane sustabdo; pasiunčia vairuotoją guminių pirštinių. 
Apsimaunu gumines pirštines. Čiumpu už užtrauktu- 
ko. Jis mūvi... neperšaunamas trumpikes. „Ne, - sako 
jis, - liaukis. Guma gali plyšti. Pasitenkink pati“. Na, ką 
gi, glostinėju savo intymias vietas, o jis kitame limuzi- 
no gale už pustrečio metro irgi daro tą patį. „Įsikišk ką 
nors“, - maldauja. Čiumpu šampano butelį. Iš pradžių 
Marijus susijaudina, bet po trisdešimties sekundžių jam 
pabosta. „Pistoletu, - įsako jis, - vairuotojo pistoletu“. 
Paimu pistoletą. „Ne, liaukis, — prašo jis, - gali mane 
nušauti. Išimk kulkas“. Džiaugsmingai išimu kulkas. 
Pradedu darbuotis pistoletu. Jam greit nusibosta, paskui 
ima nerimauti. Skambina kažkam paklausti, ar pasauly- 
je dar tebėra Frankfurtas. Žiūri į mane ir sako: „Noriu 
pažiūrėti, kaip tu su kuo nors dulkinies“. „Gerai, — at- 
sakau, - bet esu su tavimi nuo antros valandos. Jei nori, 
kad su kuo nors barškinčiaus, klok dar penkis šimtus“. 
Sukertam rankomis. Su kuo? Su vairuotoju? „Ne, - sako 

jis, - vairuotojas dar bjauresnis už mane. Susirask gra- 
žuolį“. Iš kur aš jį ištrauksiu? Skambinu keliems pažįs- 
tamiems. Nė vieno nėra namie. „Galiu prikalbinti kokį 
praeivį, - pasiūlau. - Tik sumokėsi jam penkis šimtus“. 
„Gerai“, - sutinka jis. Valandą slampinėju Oksfordo gat- 
ve ir klausinėju bičų, ar jie nenorėtų manęs padaryti už 
penkis šimtus svarų. Visi mielai sutinka, kol išgirsta apie 
Marijų. Niekada nemaniau, kad bičai tokie drovūs. Pora 
užkalbintųjų akivaizdžiai galėtų užmušti už du šimtus. 
Vienas žvilgteli į limuziną, pamato Marijų ir atsisako. 
Kitas pasiūlo man penkiasdešimt už seksą, bet nesutinka, 
kad Marijus mus stebėtų. Paskui prieina akinamas gra- 
žuolis: žavus, įdegęs, elegantiškas. Aš klausiu. Jis atsako: 
„Pinigai man praverstų, ruošiuosi išvykti atostogų“. Be 
abejo, jis žydras, kitaip ir būti negali. „Man nesvarbu, — 
sakau, - jei tau tinka“. Jis įlipa į limuziną, o Marijus klau- 
sia: „Kas čia per tipas? Aš jo nepažįstu. Reikia patikrinti“. 
Paskambinam telefonu į kelias vietas, sužinom, kas jis 
per paukštis, paskui vežam pas gydytojus. Jau vėlu, todėl 
grįžtam pas Marijų, bet prieš mus įleisdamas jis sumąsto, 
jog atvykom į žvalgybą, paskui eisim jo plėšti, todėl mus 
nufotografuoja ir paima pirštų atspaudus, o paskutinius 
šimtą metrų turime knopinti užrištomis akimis, kad ne- 
matytume užraktų. Viduje kas trys metrai stovi gesintu- 
vai ir kibirai smėlio. „Kam reikia gesintuvų?“ - klausiu. 
„Nuo savaiminio užsidegimo“, - atsako Marijus. Galų 
gale atsiduriam miegamajame. Mano porininkas stengia- 
si iš paskutiniųjų, tačiau jo daiktelis suglebęs; nemėgstu 
girtis, bet šioje srityje tikrai šį bei tą išmanau, imu čiulpti, 
ojam vis tiek nestovi. Neriuosi iš kailio, glostau ir gniau- 
žau - nieko. Žydrukas sako: „Jei būtų tamsu, galėčiau įsi- 

vaizduoti, kad tu ne tokia... moteriška“. „Bet tada aš jūsų 
nematyčiau“, - nesutinka Marijus. Mes išjungiam šviesą, 
vairuotojas išlekia pirkti akinių liuminescenciniais stik- 
lais. Žydrojo daiktelis krusteli, tačiau vėl nulėpsta. „Jei 
nusikirptum plaukus, - kalba jis, - atrodytum vyriškiau . 
Marijus skambina patikrinti, ar Japonija nenušluota nuo 
žemės paviršiaus. „Gerai, - sakau, - nusikirpsiu plaukus, 
bet man trumpi nepatinka, duok dar penkis šimtus“. Ma- 
rijus skambina ir klausia, ar tebėra Singapūras, ir kviečia 
gydytoją. „Tu manęs nekenti“, - sako Marijus. „Ne, Mari- 
jau, - atsakau, - esi šlykštus tipas, bet neturiu dėl ko tavęs 
nekęsti“. „Kodėl aš niekam nepatinku?“ — aimanuoja jis. 
„Nes esi atgrasus ir galvoji tik apie save“, - atkertu. Jam 
atvimpa žandikaulis. Nemanau, kad pastaruoju metu 
dažnai išgirsta tokius žodžius. 

Be abejo, Niki negailėjo atžarybių, nes kaipmat suvo- 
kė, kad Marijus su ja sudarė sandėrį tik vienam kartui; 
daugiau jos nekvies, nebus progos pelnyti jo pasitikėjimo, 
grįžti čia dar Sykį ir patyliukais ką nors įsikišti į kišenę, 
juolab jog išeinant apsauginiai ją iškratys. 

— Maniau, išpešiu dar penkis šimtus įžeidinėdama jį, 
bet kur ten. Pasikviečiam pastiprinimą - Lepšiapimpio 
draugelį. Šį irgi reikia patikrinti, bet galų gale jo grakštūs 
klubai įsiūbuoja pro duris. Abrakadabra. Žydruko daikto 
kovos parengtis akivaizdi. Jis mane doroja lyg velnio ap- 
sėstas. Ukauju kaip garvežys. Marijus miega. Susiriejam 
dėl pinigų. „Aš nieko nemačiau“, - tvirtina jis. „Klausyk, 
nebuvo derėta, kad mes tave dar ir žadinsim“, - nenu- 
sileidžiu. Keisčiausia, jog su Žydrukais barškinausi ne 
pirmą kartą... 

— Ką? 

— Buvo laikas, kai vyrai manęs nedomino. Heterosek- 
sualūs vyrai visiškai nepatikimi, jie arba atima iš tavęs 
pinigus, arba muša. Dirbau striptizo šokėja, ir man bloga 
darėsi nuo jų gašlių letenų; ši profesija atskleidžia visą su- 
puvusią vyrų padermės esmę. Gyvenau su trim homosek- 
sualistais. Šeštadienio vakarais, jei per televizorių nieko 
gero nerodydavo, kišenėse būdavo tuščia, o lauke lydavo, 
iš nuobodumo smagindavausi su visais. Paskui gailėda- 
vausi, nes beveik visada atsidurdavau ligoninėje. 

Niki nutyla suvokusi, kad ką tik užsimezgusi drau- 
gystė gali nepakelti poravimosi smulkmenų naštos. Nu- 
manau, kaip ji spręsdavo vienos skylės - kelių pimpalų 
problemą: vienas daiktas iš priekio, kitas - iš užpakalio. 
Kadaise mane puošė toks vaizdelis, Guptų imperijoje 
turėjau pašėlusį pasisekimą. Žmonės vienas kitam ger- 
klę perpjaudavo dėl manęs, kol nusprendžiau pakeisti 
išvaizdą. 

— Ar tu... na... anksčiau darei tai dėl pinigų? 

Niki užsikelia koją ant kėdės ir atsiremia į ją smakru. 

— Ne kartą. Man nė kiek ne gėda. Dariau, kai reikėjo 
pinigų motinos operacijai... Tai tik būdas užsidirbti pini- 
gų, štai ir viskas. Tau nieko nesakiau, nes kai kas kreivai 
žiūri į sekso darbuotojas: jei parsidavinėji, vadinasi, esi 
narkomanė, melagė ir vagilė. 

Vakarą jos baigia varžydamosi, kuri prisimins daugiau 
tuščių ar kvailų vyrų padermės atstovų klausimų mote- 
rims intymiomis akimirkomis. 

Niki: „Viskas, ką rasi mano kelnėse, yra tavo“. 

Roza: „Ar Žinai, kad tavo ausys gundo labiau už 
skylę?“ 

Niki: „Gal turi pasaulio žemėlapį?“ 

Roza: „Aš darau apklausą. Tau patinka, kai tave ka- 
bina gatvėje?“ 

Niki: „Jau permiegojau su visais šių namų gyven- 
tojais“. 

Roza: „Gal papietausim?“ 

Niki nesupranta, kodėl šis klausimas įžeidžiamas. 
Tada Roza paaiškina, kad kartą, kai ji nuoga maudėsi vo- 
nioje, į vidų pro langą įsirioglino nepažįstamas vyriškis 
ir jos to paklausė. 

Pastebiu, jog Niki slapčia žvilgčioja į mane su dideliu 
liūdesiu. 

— Siaubas, - taria Roza, žiūrėdama į tuščią degtinės bu- 
telį, stovintį tarp jos ir Niki. - Prisiminiau savo pirmąją 
meilę, tada man buvo keturiolika. Lyg galvočiau apie sve- 
timą gyvenimą. Nebežinau, kaip jis atrodė. Veido bruožai 
visiškai išbluko. 

— Nesuprantu, ko čia jaudintis, - sako Niki. - Aš ne- 
galiu prisiminti tipų, su kuriais pernai dulkinausi, vei- 
dų. - Ir mėgaudamasi pasikaso pažastį. 

Bet nuo praeities nepabėgsi. Jos praeitį išduoda žodis 
„dulkintis“, ištartas Lesterio tarme. Niki kilusi iš kaimelio 
už trisdešimties mylių nuo Lesterio. Barselona su Berlynu 
irgi paliko pėdsaką, tačiau abejoju, ar jį kas nors pastebė- 
tų, be manęs. Net man sunku suvaikyti visas jos likimo 
peripetijas. Prieš šimtą metų būčiau pasakiusi, kokioje 
gatvėje Niki užaugo. 


— Visi stengiamės rasti tai, ko neįmanoma, - pareiškia 
Roza, kurią degtinė nuteikia filosofiškai. Nors šimtus 
metų buvau indas vynui laikyti (ir skifu, ir ritonu, ir ok- 
sibafonu, ir pentaploja, ir plemochoja, ir filotesija, ir koto- 

nu, ir kantaru, ir elefu, ir deinu), girtuokliavimo negaliu 
pakęsti. 

— Bandom užsakyti kambarį, kurio neįmanoma ras- 
ti, - šnibžda Roza. 

Puiku. Nesuprantu, kodėl Žmonės taip bijo mirties. 
Visi jie drėbti iš to paties molio. Tie patys įpročiai, tos 
pačios šukuosenos, tas pat juokas, tie patys pokalbiai, 
kartais net posakiai tie patys. Gali skirtis nosies forma ar 
odos spalva, bet visa kita turi tą patį kurpalį. Kiekvieną 
akimirką milijonai Žmonių varinėja kalbas kokia dešim- 
čia temų; jos kaip uodai sklando iš vieno namo į kitą, iš 
vienos valstybės į kitą ir grįžta. Šią akimirką populiarus 
pašnekesys apie šaldytas iguanas. 


Odilė 


Odilė irgi mėgo pakalbėti apie kambarį, kurio neįma- 
noma rasti. Tiksliau, ji paminėjo tokį dalyką šimtą de- 
vyniolika kartų. „Žinau, kur glūdi visi atsakymai. Kad 
ir ko ieškotum, kad ir kur būtum, jie kambaryje, kurio 
neįmanoma rasti“. 

O vieną kartą ji pasakė štai ką (ir nebekartojo): „Visa 
bėda, jog šio kambario rasti neįmanoma; veikiau jau jis 
jus ras“. 

Kitas mėgstamas Odilės posakis — „atšokęs kamuolys“. 
Man girdint ji paminėjo jį du šimtus penkiolika kartų. 
Atšokęs kamuolys buvo viena Odilės neįrodomų teorijų. 
Ji manė, kad sviedinys, net mestas žemyn tokiomis pat 
sąlygomis, niekada neatšoks du kartus lygiai taip pat iš 
dalies todėl, jog tada, kai kamuolys atšoka, jis jau kitoks. 

Visiškai vienodų kamuolių padaryti neįmanoma, tik labai 
panašių. Jei Dievas ir sukurtų du garantuotai vienodus 
sviedinius, jie neatšoktų taip pat. Vis dėlto Odilė daug 
laiko mėtė ant grindų futbolo kamuolius ir kaučiuko ga- 
balus. Ji manė, kad tokio dalyko kaip taisyklės nėra. 

Taisyklės sugalvotos tyčia, kad klaidintų žmones. 
Gamta kvaila kaip avis ir nesipriešina varoma, bet kar- 
tais nuklysta. 

Man patiko nedaug Žmonių, nes pasaulyje nėra daug 
žmonių, kurie gali patikti. Nemažai, apie keturis šimtus 
tukstančių (šį kartą nesismulkinsiu), pakenčiau ar bent 
neturėjau pagrindo jais skųstis. Tačiau patiko iš viso tik 
trisdešimt. Iš kolekcininkų nė vienas nė iš tolo neprilygo 
Odilei, net pats padoriausias jų nebuvo vertas atrišti jai 
kurpių dirželio. 

„Amfora žemomis ąsomis. Atika. Maždaug 840 metai 
prieš Kristų“, - buvo jos pirmi žodžiai, kai pamatė mane. 
Iš tikrųjų mano stilius ir forma tuo metu buvo tokie, tiks- 
liau tariant, buvau padaryta 843 m. pr. Kr. žiemą, bet ko 
norėti iš dvylikametės mergaitės, 1834-aisiais Taline ga- 
vusios mane kaip gimtadienio dovaną - juk antikinio pa- 
saulio keramika ką tik buvo atrasta, prisikėlė iš Etrūrijos 
kapų dulkių. 

Odilė buvo protinga. Ojos atkaklumas nė kiek nenu- 
sileido protui. Kai ji, sulaukusi keturiolikos, nusprendė 
vykti prieš tėvų norą į Londoną, šie pareikalavo, kad 
dukrą lydėtų dvi pusseserės ir trys guvernantės, garsė- 
jančios energija, ištverme ir fizine jėga; joms buvo pa- 
žadėti negirdėto dydžio atlyginimai, jei nepaliks Odilės 


vienos. Mergaitė mėgo sunkumus. Kartu su ja keliavau 

aš ir dar vienuolika gremėzdiškų puodų: ji vežėsi visus 
savo turtus. 

Atvykusi į Angliją Odilė jau sklandžiai kalbėjo an- 
gliškai; po metų taisyklingiau už ją kalbėjo vos keletas 
labiausiai išsilavinusių anglų. Daug mėnesių ji bastėsi po 
skurdžiausius, purviniausius Londono rajonus ir visus 
stebino bei trikdė savo klausimais. Angliškai parašė ro- 
maną apie našlaitį, kuris užaugo darbo namuose, susidėjo 
su Londono kišenvagiais ir pateko į nusikaltėlių pasaulį. 
Odilė išsiuntinėjo savo kūrinį įvairioms leidykloms savai- 
te anksčiau, nei ponas Čarlzas Dikensas pradėjo dalimis 
spausdinti žurnaluose romaną „Oliveris Tvistas“. 

Persikėlėme į Mančesterį, čia ji vėl atsidėjo vargšų 
gyvenimo studijoms, darė gerus darbus ir mąstė apie 
visuomeninę santvarką. Dar rašė knygą apie adatinius 
verptuvus, audimo fabrikus, puodžių dirbtuves, suklas- 
totus svarsčius, darbininkus, nėrinius ir mitkalį, šachti- 
ninkus, padegimus ir darbo namus. Kai Odilė paskutinį 
kartą perrašė rankraštį, draugė iš Vokietijos atsiuntė jai 
ką tik išleistą pono Frydricho Engelso knygą „Darbinin- 
kų klasės padėtis Anglijoje“; Odilė mokėjo vokiškai, tad 
draugė manė, kad knyga ją sudomins. 

Mes susirinkome daiktus ir keturviete karieta išdardė- 
jome į Paryžių. Čia Odilė dalyvavo revoliucijoje, nors man 
iki šiol neaišku kaip, nes sykiu su kitais dūžtamais daik- 
tais buvau paslėpta saugioje vietoje, o ji apie šį laikotarpį 
nekalbėjo. Salonų dabitas jos aštrus liežuvėlis čaižė kaip 
botagas, kai kurie paspruko iš Paryžiaus visam laikui; 
garsūs rašytojai nežinojo, ką atsakyti į Odilės klausimus 
apie prancūzų kalbos gramatikos ir sintaksės painybes. Ji 
ketverius metus atsidėjusi rašė romaną apie jauną ūkinin- 

ko dukterį, kuri Normandijoje ištekėjo už gydytojo. He- 
rojė išgyveno keletą nelaimingų meilės nuotykių ir galų 
gale nusinuodijo arseniku, kurio nusipirko iš vaistininko. 
Iš kaimo, kuriame buvo užsidariusi, kol kūrė, Odilė at- 
vyko į Paryžių ieškoti leidėjo, o prieš savaitę „Revue de 
Paris“ išspausdino pirmą pono Giustavo Flobero romano 
„Ponia Bovari“ dalį. 

Odilės literatūrinėms ambicijoms buvo suduotas 
triuškinamas smūgis. Bet mes nepurkštavome ir iškart 
išvykome į Rytus. Atitrūkusi nuo raštų Odilė domėjosi 
zoogeografija; ji nuolat kimšo vabzdžius ir kitus nelai- 
mingus organizmus į stiklainius spirito, piešė paukščius 
ir pro didinamąjį stiklą apžiūrinėjo vorus. Kelionės dažnai 
pavojingos, galite manim patikėti - pergyvenau ne vieną 
laivo sudužimą ar pasalą. 

Kišuosi retai. Kad išmintingiausia ramiai stovėti ant 
lentynos, nusprendžiau, kai pribuvėja įmetė į mane (tuo 
metu buvau puodynė) naujagimį ir uždengė dangteliu 
tikėdamasi, kad tapsiu budeliu. Manyje iškart atsirado 
angų orui įeiti. Klykiantis kūdikis užaugo, tapo gyvenimo 
viešpačiu ir šiurpiai išžudė daugybę Žmonių retai gyve- 
namame krašte. Jis sukėlė milijoną kartų didesnį skausmą 
už tą, kurio padėjau išvengti aš. 

Odilė laive turėjo pasisekimą; vieną naktį Ramiajame 
vandenyne keletas jūreivių užsiliepsnojo tiek nenorma- 
liais, tiek normaliais geismais jai ir ketino palaukti jos 
kajutėje. Kai į vidų įėjo pirmasis, padidėjau iki trijų met- 
rų ir virtau tikrų tikriausiu natūralaus dydžio Bengalijos 
tigru, net turinčiu blusų tik nesmirdėjau ir neriaumojau 
(netikėkite, kad kiną išrado prancūzai); šis reginys aukš- 
tyn kojom apvertė jūrininko pasaulio sampratą ir išgujo 

iš galvos visas nedoras mintis; šiek tiek atsikvošėjęs jis 
iššoko už borto. Tai buvo mano penkioliktas įsikišimas į 
žmonių likimus. 

Australijoje, remdamasi savo spirituotais vabalais ir 
stiklainiuose plaukiojančiais driežais, Odilė nenuilsda- 
ma rašė traktatą, kuriame bandė paaiškinti įvairių rūšių 
kilmę. Savo veikalą ji išsiuntė į Londoną. Čia jis buvo 
gautas praėjus porai savaičių, kai ponas Čarlzas Darvi- 
nas Linėjaus mokslinėje draugijoje perskaitė pranešimą, 
kuriame išdėstė gamtinės atrankos teoriją; mano nuomo- 
ne, jo teorijai trūko Odilės mokslinio darbo vaizdingumo 
ir humoro. 

Ženevoje Odilė galų gale nusprendė duoti valią ilgai 
atidėliotiems troškimams. Nors jau buvo nebejauna, pa- 
sičiupo rusų grafą. Pasinaudojo nepaprastu intelektu ir iš 
anksto supažindino vyriškį su santuokinio gyvenimo ma- 
lonumais. Grafas neblogai išmanė lovos reikalus, bet jam 
galvoje netilpo, kad moteris gali daryti tokius dalykus; 
Odilė išbandė porą gudrybių, kurių net aš nežinojau (re- 
gis, jos buvo išrastos viename Paryžiaus viešnamyje prieš 
dvi savaites). Grafas neteko dviejų dantų, bandydamas 
nukąsti medinį drugelį, išdrožinėtą ant lovos kojos, nes jo 
įnagis tokių džiaugsmų dar nebuvo pažinęs; jis pasipiršo 
vos apversdamas kruviną, rakščių privarytą liežuvį. 

Jie apsigyveno grafo dvare netoli Sankt Peterburgo. Ten 
Odilė vėl susidomėjo ekonomika, lankėsi vietos gamyk- 
lose ir knaisiojosi po Žinynus. Ji parašė šešių šimtų pus- 
lapių veikalą, kuriame bendrais bruožais nusakė, kas yra 
pridedamoji vertė ir pirminis kapitalo kaupimas. Mano 
nuomone, šluostyti dulkes įdomiau, negu skaityti tokius 

traktatus. Padėjusi paskutinį tašką Odilė tą patį rytą iš 
vokietės draugės, dabar gyvenančios Londone, gavo pono 
Karlo Markso „Kapitalą“. Sudiev, ekonomika. 

Ji vėl grįžo prie mokslo. Sumontavo fonografą ir iš- 
didžiai laukė, kol grįš vyras, kad galėtų jį parodyti, o šis 
iš Sankt Peterburgo parsivežė žurnalą, kuriame buvo 
straipsnis apie Tomą Edisoną ir jo aparatą. Odilė mirė 
1890 metais. Ji paliko šūsnį paveikslų, kuriuose pavaiz- 
duoti keistai deformuoti daiktai ir žmonės - į tokius Sankt 
Peterburgo meno žinovai nė nedirstelėtų, daugybę negi- 
lių lėkštučių su didingais pelėsiais ir rankraštį, pavadintą 
„Sapnų aiškinimas“, - apie sapnų grupes, reikšmę ir ryšį 
su individo sveikata. Apie rankraštį nepalankiai atsilie- 
pė daug garsių mokslininkų: visi teigė, kad neįmanoma 
rimtai svarstyti asmens, neturinčio specialaus mokslinio 
išsilavinimo, darbo. 

Tačiau kolekcijos visada teikė jai malonumą. Odi- 
lė rinko du dalykus: senovinę keramiką ir... bepročius 
poetus. 

Dvare ji pastatydino nedidelį beprotnamį. Kodėl pa- 
sirinko bepročius poetus, man iki galo neaišku, bet jei 
ką nors renki, turi specializuotis, o jei domiesi bepro- 
čiais taip, kaip Odilė, poetai turi pranašumą: jie užrašo 
kai kuriuos savo kliedesius. Pasak jos, „tai Dievo žodžio 
užrašinėtojai“, siekiantys atkurti kalbą iki Babelio bokš- 
to statybos. Galėjau jai papasakoti vieną kitą istoriją šia 
tema, bet tai nesvarbu. 

Taip, Odilė buvo tikra kolekcininkė, tokią gali įvertinti 
tik kolekcininkų kolekcininkė. Kiekvieną rytą ji keldavosi 
prieš aušrą ir eidavo dirstelėti į savo rėkaujančius bardus, 
surinktus iš Europos mansardų, žandarmerijų ir bepročių 

namų. Ji maitindavo juos šviežiais vaisiais ir daržovėmis, 
kurios ištisus metus buvo auginamos šiltnamiuose, ir su- 
sirinkdavo per naktį parašytas eiles. 

Eilėraščių ne visada būdavo daug. Vienas valų poetas 
miegodavo visą naktį ir beveik visą dieną, atsikeldavo 
tik pavalgyti ir pareikšti: „Gero eilėraščio paknopstom 
neparašysi“. Per penkiolika metų jis nesukūrė nė eilu- 
tės — beje, toks elgesys neretai būdingas ir garsiems svei- 
ko proto poetams. Valas į visus klausimus ir kalbinimus 
atsakydavo vienodai: „Gero eilėraščio paknopstom ne- 
parašysi“, o kartais: „Gero eilėraščio negalima parašyti 
paknopstom““. 

Buvo toks Svenas (jo pavardės niekas nežinojo), atvež- 
tas iš Švedijos uosto. Svenas, produktyviausias beprotis, 
rašė sonetus, odes, gazeles, vilanelius, rondelius, seksti- 
nas, fatras, blazonus, epitalamas, planhas ir neįtikimai 
trumpas epines poemas, kurias sudarė iš esmės tie pa- 
tys du rimuoti dvieiliai, apdainuojantys lytinę sueitį su 
trylikametėmis mergaitėmis; poemos skyrėsi tik mergai- 
čių vardais (trys etapai: Babeta, Siolvi, Karen), jų karto- 
jimo dažniu ir rašybos klaidomis. Tokia jausmų raiška 
sudarė dalį didingos Sveno teologinės koncepcijos, mat 
poetas buvo tikras, kad po mirties Dievas ims jį kvosti: 
„Na, Svenai, ar daugeliui trylikos metų mergaičių atėmei 
nekaltybę?“ Pagal Sveną visata - painus kliūčių ruožas, 
trukdantis veržtis per mergystės plėves į išganymą. Tai 
didžioji paslaptis, kurią nedaugelis žino, o dar mažiau 
taiko praktiškai. Beprotnamį Svenas laikė klastingomis 
žabangomis, kurias paspendė blogio jėgos, kad poetas 
nepakliūtų pas Dievo išrinktuosius. 

— O moterys? - paklausė Odilė. 

— Tai jūsų bėda. Būtybės, kurios neturi pimpalo, anks- 
tesniuose gyvenimuose labai nusidėjo. 

— Ojei esi trylikametė mergaitė ir pati sau atimi ne- 
kaltybę? 

— Tokie atvejai konkrečiai neaptarti. 

Jos žymiausias įnamis buvo iš garsaus Vokietijos be- 
protnamio brangiai nusipirktas kluikšis - toks įdomus 
atvejis, kad vokiečiai ilgai nenorėjo jo paleisti. Šis poetas 
tvirtino, jog rašo nematomu rašalu, nes nenori, kad kas 
nors vogtų jo mintis; dauguma Žmonių būtų pasakę, kad 
jis rašo rašalu, kurio nėra, kuris egzistuoja tik jo vaizduo- 
tėje. Sausa kaip skambalas poeto plunksna lakstė baltais 
lapais sparčiai it kasytųsi šuo. Įdomiausia, kad jei kas 
bandydavo pakeisti jo kūrinį lygiai taip pat atrodančiais 
balto popieriaus lakštais, jis suprasdavo ir imdavo klykti, 
jog tie neprirašyti, o jei sumaišydavo lapų eilės tvarką, 
skųsdavosi. 

Spėju, kai kurie poetai nebuvo nei bepročiai, nei keis- 
tuoliai, pas Odilę apsistojo tik dėl nemokamo būsto ir 
valgio. 

— Labas rytas, ponia, esu poetas ir beprotis, beprotis, 
beprotis, - prisistatė gruzinas didžiulėmis ausimis ir ban- 
dė pačiupti Odilei už krūtų. Ši pasitaisė auskarus ir įsakė 
dviem tarnams apdailinti poetui šonus. 

— Puiku. Puiku, jūs nežinot, ką prarandat, - tarė po- 
etas, čiupinėdamas sulaužytą nosį. - Kas bus vakarienei? 
Aš iš toli atėjau. 

— Tu ne beprotis. Tu palaidūnas, - atsakė Odilė, grą- 
žindama gruzinui jo kūrinius. 

— Ne, ne. Aš beprotis, žinau, ką sakau: visada gražiai 
sugyvenu su savimi. 

— Bepročiai paprastai nesiveržia į beprotnamį. 

— Tai tik rodo, jog, esu beviltiškas. 

Didžiaausis padavė jai kitą šūsnį poemų apie moteris, 
kurios parduodavo šeimos brangenybes, kad galėtų kelias 
valandas pabūti su juo. Vilanelis aprašė, kaip jis paruoš- 
tu darbui pimpalu pusketvirto metro mestelėjo aukštyn 
druskinę. 

— Kažkokia beprotybė, - tarė Odilė. 

— Juk sakiau, - apsidžiaugė gruzinas ir vėl nusimo- 
vė kelnes. Ji liepė tarnams pusvalandį daužyti jį galva 
į sieną. 

— Paklausyk, - prakalbo Odilė, - duosiu tau tūkstan- 
tį rublių, jei dingsi iš čia ir pažadėsi daugiau neberašyti 
eilių. 

— Sutinku nekurti, jei užmokestis bus ne didesnis kaip 
penki šimtai. 

— Sakiau - tūkstantis. 

— Tebūnie du šimtai penkiasdešimt. Mano senelė labai 
serga. 

— Nesistenk. Tūkstantis, ir skalsu kalbos. 

Nuožmiai susigrūmė godulys ir tuštybė. Didžiaausis 
paėmė pinigus. 

— Atvirai kalbant, tokiems triukams aš jau per senas, — 
prisipažino jis. - Praėjusią savaitę mestelėjau druskinę 
aukštyn vos porą metrų. 

— Išberk druską. 

— Ponia, dar turiu šiek tiek savigarbos. 

Vis dėlto keliems apsišaukėliams pavyko prasmukti. 
Odilei buvo įsiūlytas vienas kitas sukčius, pavyzdžiui, 
išprotėjęs poetas, kuris, kaip pasirodė vėliau, buvo išpro- 
tėjęs kritikas. Jis pareikalaudavo kokio nors nežinomo au- 

toriaus kūrinių, iškilminga mina permesdavo juos akimis 
ir paskelbdavo: „Kaip originalu, kaip giliamintiška, kaip 
vaizdinga, kaip išraiškinga“. Beprotis poetas, apgyven- 
dintas už sienos, netverdavo pykčiu: „Kaip tu drįsti girti 
mano kūrinį? Aiškiai matyti, kad deramai neperskaitei, 
antraip iškart suvoktum, jog tai šlamštas!“ Beprotis kri- 
tikas buvo koks paritus, toks pastačius ir garsiai knark- 
davo. Poetai prisikrapštydavo snarglių ir mėtydavo juos 
kritikui į pražiotą burną. 

Odilė išsiuntė nemažą sumą Italijos beprotnamiui Ne- 
apolyje, kuris pažadėjo japonų poetą, tuo metu nemažą 
sensaciją. Jai buvo paaiškinta, kad pinigai skirti vežimo 
išlaidoms padengti. Ji manė, jog buvo apgauta, bet po 
dvejų metų atvyko baidyklė gumbuotomis kojomis ir 
tokia gausybe nuospaudų, kad jų būtų pakakę šarvams 
padaryti. Atvykėlis turėjo žemėlapį, duotą beprotnamyje; 
ten buvo pavaizduotas Neapolis, o šiek tiek aukščiau jo — 
Rusija. Baidyklė buvo slovėnas ir ne poetas, ne literatas, 
o raidžių piešėjas. Iš pradžių jis pieštuku piešė nedide- 
les raideles, panašias į užrašytas ant etruskų vazų, - jos 
daugeliui žmonių atrodo labai mįslingos. Ilgainiui raidės 
didėjo, piešiniams jis pradėjo duoti vardus, kaip antai: 
„Raidė A dešimties metų“, „Raidė S mąsto“ arba „Raidė 
T iš užpakalio“. Paskutinėse drobėse raidės vilkėjo cha- 
latais ir avėjo botfortais; man labiausiai patiko įspūdinga 
„Raidė B, apsirengusi raidės L drabužiais, pastarajai to 
nežinant“. 

Dar vienas apgaulingas pirkinys buvo irzlus plikis iš 
Minsko - literatūrinių polinkių jis turėjo, bet patikrinus 
paaiškėjo, kad tėra išprotėjęs leidėjas. Plikis be paliovos 
keikėsi, todėl nustatyti, kas jis per tipas, pavyko toli gra- 


97 


žu ne iš karto. Tačiau pikčiurna tvirtino, jog prisimena 
ankstesnius gyvenimus, mat visuose buvo susijęs su li- 
teratura. 

— Homeras? Dvokla. Dejuoklis. Giedodavo prie stovyk- 
lų laužų už duonos kąsnį, kai jį suradau. Dėkingumas? 
Šūdą į kišenę. Hesiodas? Puodgalvis. Turėjau taisyti kiek- 
vieną eilutę. Sofoklis. Nykybė. Dejuoklis. „Ar negali pa- 
gyvinti veiksmo?“ — prašiau. Maldavau, bet jis neklausė. 
Ovidijus? Dejuoklis. Amžinai vėluodavo. Dantė? Kluikšis. 
Beveik neraštingas. Šekspyras? Šekspyras? Bukas kaip au- 
tobusas, visos idėjos mano. Gėtė? Murmeklis. Neminėkit 
man jo. Visi jie dejuokliai. Giedrą, ramią vasaros naktį 
tolumoje pasigirsta jų dejonės ir vis artėja. Kūrybai reikia 
pinigų, 0 tie jų neturi. Duodi kokį skatiką - ir, pasirodo, 
kai jie turi pinigų, nustoja kurti. Neduodi pinigų - vėl 
dejonių choras. 

Nė apie vieną rašytoją iš tų, su kuriais turėjo reikalų, 
jis neatsiliepdavo gražiai, išskyrus Avarą Mmmmmm. 
Tvirtino, kad šio knygas leido viduramžiais ir kad jis di- 
džiausias iš rašytojų. Amžinai reikalaudavo popieriaus, 
kad galėtų užrašyti Avaro kūrinius. „Mmmmmm, koks 
dvasios aristokratas! Koks žavus! Koks sąmojingas! Koks 
aistringas! Koks eruditas! Koks geraširdis! Koks įvairia- 
pusiškas!“ Tik niekada nieko neužrašydavo. 

Odilė ieškojo minėto poeto literatūros istorijose ir mo- 
nografijose, rašė laiškus vietos mokslininkams, bet nieko 
nesužinojo. Tačiau popieriaus išprotėjusiam leidėjui duo- 
davo. „O gal jis neišprotėjęs?“ — svarstė. 

Jos kolekcijoje buvo dar vienas atgimėlis. Vietinis. Jis 
prisiminė du tūkstančius ankstesnių gyvenimų. Tiesa, 
šalys dažnai skirdavosi, bet jis visada, kaip ir šiame gy- 

venime, buvo dailidė, visada vardu Jakovas, Džeikobas, 
Jokūbas ar Džakobė, žmona visada buvo vardu Ieva, Eva, 
Iv arba Evita, pusryčių, pietų, pavakarių ir vakarienės jis 
visada valgydavo lęšius. Atgimėlį tai nepaprastai slėgė. 
Jis kiauras dienas gulėdavo paslikas, visiškai nesidomė- 
damas gyvenimu. „Galit manęs nežadinti“, - sakydavo 
guldamasis. Net skaniausi valgiai nepataisydavo jam 
nuotaikos. „Vis tiek galų gale turėsiu valgyti lęšius. Nu- 
sižudyčiau, bet tai beprasmiška. Ar galit įsivaizduoti, 
kad tą pačią kėdę padariau devyniasdešimt tūkstančių 
kartų?“ 

Odilė jį priėmė, nes vietos gyventojai nesuprato, kad 
ją domina tik išprotėję poetai, ir atvilko atgimėlį į beprot- 
namį. Įsigijome dar ir savivalgį. 

Jis buvo gražiausias kaimo vyras. Malūnininkas. Vedė 
gražiausią merginą. Jų vaikai ir namai kaime buvo gra- 
žiausi. Kol vieną dieną nusiminusi malūnininko žmona 
atėjo pas Odilę prašyti pagalbos. 

— Viskas prasidėjo nuo apatinės lūpos. Vieną dieną jos 
nebeliko. Vyras pasakė, kad netyčia nusikando ją kapo- 
damas malkas. Paskui dingo kita lūpa, jis vėl pasakė, jog 
nusikando kapodamas malkas. Vėliau pradėjo dingti ran- 
kų pirštai - kartą radau mažąjį pirštelį mėsos troškinyje, 
bet ir tada nieko nejįtariau. 

- Jis valgo save? 

Malūnininko žmona apsipylė ašaromis. 

Pamažu nebeliko pirštų, ausų lezgelių, kojų pirštų, kai- 
rės rankos. Galima buvo pamanyti, kad žmogų persekioja 
nelaimingi atsitikimai, bet kūno dalys dingdavo be pėd- 
sako. Odilė nuėjo aplankyti malūnininko ir rado jį prie 
krosnies. Keptuvėje čirškėjo pimpalas, todėl visų moterų 

veidai penkiasdešimties kilometrų spinduliu graudžiai 
vaipėsi. 

— Ilgai nesiryžau. Tačiau turiu tris nuostabius vaikus. 
Pavaišinčiau, bet dviem neužteks. 

Jis buvo išvežtas į beprotnamį, tačiau pakeliui pabė- 
go. Po kelių dienų pažadino žmoną vidury nakties. Buvo 
nusikirtęs kairę koją. 

— Pataisyk man ją, brangioji. Juk Žinai, kad aš - prastas 
virėjas. 

Kadangi kulnų išnešti malūnininkas nebesugebėjo, 
galų gale atsidūrė poetų kolekcijoje. 

— Nieko tu neapgausi. Stengiesi dėl savęs. Neturi teisės 
išskirti manęs ir mano kojos. Aš turiu į ją teisę, - spyrėsi 
jis. Malūnininkas vienintelis iš bepročių pabėgo. Toli ne- 
nusigavo. Buvo rastas virtuvėje, o jo antra koja suanglė- 
jusi gulėjo orkaitėje. Pjaudamas ją malūnininkas neteko 
tiek kraujo, kad prarado sąmonę ir koją sudegino. 

— Kodėl taip darai? —- paklausė Odilė. 

— Verčiau pasakyk, kodėl pati taip nedarai? Tiesiog 
pavydi - juk man pirmam tai atėjo į galvą. Tu nemoki 
mėgautis gyvenimu. 

Kaimo luošys, per karą praradęs abi kojas, nusiskan- 
dino tvenkinyje, pasikabinęs ant kaklo porą Biblijų vietoj 
akmens. 

Vis dėlto Odilė kartais sulaukdavo sėkmės. Spalvų te- 
stais ji pamažu atpratino beprotį leidėją plūstis ir padėjo 
jam prisiminti, kad iš tikrųjų jis yra prancūzų kalbos mo- 
kytojas iš mažo miestelio. Dėkingumas: 

— Ak, tu kale, - pasipiktino jis, - buvau garsiausias lei- 
dėjas istorijoje, o dabar turiu grįžti į Dievo užmirštą už- 

kampį, kuriame humoro samprata apsiriboja nešvankaus 
pavidalo daržovėmis. Dabar iki mirties turėsiu mokyti ne- 
taisyklingų veiksmažodžių dvylikamečius kopustgalvius, 
kurie negalėtų jų išmokti net kankinami, ir užsidirbsiu tik 
sausos duonos plutai. Žinoma, jei man pasiseks. Manau, 
net tokio „įdomaus“ darbo man niekas nepasiūlys, nes 
visi žino, kad esu beprotis, o tėvai ne per daug linkę pa- 
tikėti savo besmegenių atžalų bepročiams. Turbūt per du 
mėnesius mirsiu badu. Jei nesiseks, ištempsiu iki dvejų 
metų. Tu grąžinai protą, bet kur man dingti nuo gyveni- 
mo beprotybės? 

Kitos nesėkmės: „Puodai neišduoda, - sakydavo Odi- 
lė. - Vaza nepabėgs. Amfora nepakeis nuomonės apie 
tave. Krateris nepuls į kieno nors kito glėbį. Stamnas 
niekada nesišaipys iš tavo suknelės. Pelika neatsisakys 
tau parašyti iš užsienio. Aribalas, paliktas ant tualetinio 
staliuko, tebestovės ten, kai pareisi“. 

Jos vyrą labiausiai domino gyvulininkystė ir degtinė. 
Jis būdavo girtas kiaurą parą, o šliundras gabendavosi iš 
Gruzijos pramoniniu kiekiu. „Tu turi savo pomėgių. Aš — 
savo“. Atvirai kalbant, jis buvo prislėgtas, nes pražilęs 
suprato, kad didžiausių laimėjimų pasiekė girtuokliau- 
damas ir ištvirkaudamas, o tai net tarp tingių didžiūnų 
nelabai vertinama. 

— Kas bus su tavimi? — tarė ji man gulėdama mirties 
patale. Nerimavo, kad mūsų laukia liūdnas galas. Ji rū- 
pinosi net negyvais daiktais. Tokių žmonių kaip Odilė, 
galinčių žvelgti gyvenimui į akis smalsiai, geraširdiškai 
ir ryžtingai, nedaug. Kai ji merdėjo, pasakojau jai apie 
įvairius didingus dalykus, kurių nė vienas Žmogus per 

tūkstantmečius nematė, parodžiau prie Senos raganosius, 
kurių jos kartos žmonėms nebuvo lemta išvysti, nes žino- 
jau, kad jai reginys patiks. 

— Vaza su manimi kalbasi, - pasakė Otilė tarnams, o 
šie, aišku, pritariamai linkčiojo. 

Vyro linkėjimus greičiau pasveikti jai perduodavo gy- 
dytojas. Tas tris savaites, kol žmona gulėjo mirties patale, 
grafas neatėjo jos aplankyti, nes ligonių negalėjo pakęsti. 
Į laidotuves irgi nėjo, nes laidotuvės jį slėgė. 

Net gudragalvei Odilei, išminties įsikūnijimui, santuo- 
ka nenusisekė. 


Restoranas 


Aš - rankinėje. 

Roza dorojo savo veidą kaip pamišusi: pešiojo ant- 
akius, ryškino bruožus, plekšnojo, dailino; popietę pra- 
leido vonioje, paskui ilgai rausėsi po spintą. Išsirinko spi- 
ralės pavidalo auskarus, kurie simbolizuoja sunkumus ir 
pažeminimą, siekiant per kelis mėnesius išmokti užsienio 
kalbos pradmenų, nes patrauklus vyriškis, su kuriuo su- 
sipažinta užsienyje, turėtų atvykti į svečius, nors kol kas 
iš jo negauta jokių žinių. Roza šito nežinojo, nors nujautė. 
Paskui pamatė Niki auskarus: automobilių lenktynes. Įsi- 
segė juos ir nusprendė, kad patys tie. 

Mes laukiame vyriškio. Tabatos patarimai nieko ne- 
padėjo, bet neseniai buvo gautas laiškas. Svarstau, ar po 
šio vakaro Tabata bus paleista iš šulinio. Roza bando gerti 
vandenį taip, lyg būtų įgrūdusi į šulinį žurnalo psichologę 
ir neišsiduotų, bet iš tikrųjų aiškiai matyti, kad ji įgrūdo 

į šulinį Žurnalo psichologę ir bando neišsiduoti, bet ne- 
sėkmingai. 

Rankinė padėta prie Rozos kojos. Įeina vyriškis: aukš- 
tas, inteligentiškas, išsilavinęs, smailianosis. Šukuosena 
ne per daug madinga, tačiau dar per anksti spręsti, ar jis 
niekina madas, nes turi savo stilių, ar tiesiog nesupranta, 
kad laikai keičiasi. Jis nusišypso vyro, žinančio, kad mo- 
terys dėl jo alpsta, šypsena. Taip, šiek tiek pasipūtęs, bet 
moterims tokie patinka. 

Dėstytojas - blogas ženklas. Nedaugelis pasirenka 
šią profesiją savanoriškai. Paprastai tokie žmonės būna 
įvairūs nevykėliai: bankų plėšikai, dirigentai, lakūnai, 
žmonės, kurie niekaip nepajėgia išsiveržti iš švietimo 
sistemos traukos lauko. Dėsto anglų kalbą studentams 
užsieniečiams — dar blogiau. Ne bedarbis tik todėl, kad 
gimė šalyje, kurios kalba turi paklausą. Šneka kaip visi 
dėstytojai - tikėdamasis, kad jo klausomasi. Bet kyla 
klausimas, kodėl trisdešimt dvejų metų žaliūkas savais 
dantimis, plaukais ir šiokiu tokiu uždarbiu vis dar yra 
jaunikis... 

Roza Žiūri ir vertina; be abejo, ji jau įsivaizduoja, kaip 
bus šilkiniais šalikais pririšta prie lovos, svarsto, kaip pa- 
vadins vaikus, ar jis nutuks, sulaukęs penkiasdešimties. 
Išlankstydama servetėlę ji bent pustuzinį kartų jį perren- 
gia. Tikėjosi drambloto kluikšio, todėl dabar sprogmeni- 
mis šalina kliūtis nuo kelio į savo širdį. Jos mintys beveik 
permatomos - pats laikas. 

— Gal norėtumėte pagirti mane, kad išrinkau tokį gerą 
vyną? - sako vyriškis, kai ji pakelia taurę. 

Roza kvailai šypteli. Ji mano, jog čia pokštas. Man vis- 
kas pasidaro aišku daug anksčiau negu jai. Roza stropiai 

repetuoja, kaip jį glamonės liežuviu. Šis vyras nepadarys 
moters laimingos; jis gali keletą patenkinti, bet laimingų 
nepadarys, beje, įdomiai ar turiningai nelaimingų irgi. 
Jis gali šiek tiek erzinti, ir viskas. Vyną jis išrinko neste- 
buklingą, žinau, ką sakau; bet apypadoriame restorane 
prasto vyno nebūna. Ponas Anglų kalbos dėstytojas kalba. 
Daug. Apie save. Padavėjas jau trečią kartą bando priimti 
užsakymą, tačiau ponas Anglų kalbos dėstytojas jį nuveja, 
net į meniu nežvilgteli, taip uoliai pučia gurklį. Darbų pa- 
siūla, didžiulė paklausa, ovacijos. Roza pradeda suvokti, 
su kuo turi reikalą. Keisčiausia, kad jis žino esąs netikša 
ir jokių iliuzijų dėl savęs nepuoselėja; turbūt jam reikia 
ne sėkmės, o žmogaus, kuris bent kelias valandas tikėtų, 
jog jam sekasi. Restorane jie sėdi jau valandą. Roza ištaria 
trisdešimt žodžių, beveik visus juos pasako padavėjui: kai 
užsisako patiekalus ir padėkoja. 

Be didelio susidomėjimo žiūriu, kaip jie valgo. Val- 
gymas - universali veikla. Kiekvienas padaras visatoje 
bando susikimšti į pilvą visą planetą. Burna veja burną ir 
patenka į burną. Varanai ir kaimanai, surikatos ir biuro- 
kratai vaikosi varanus ir kaimanus, surikatas ir biurokra- 
tus. Vienus ėdikus suryja kiti, šiuos — treti, trečius - ket- 
virti, ir visas procesas vyksta labai greitai. O dar kalbama, 
kad tokio dalyko kaip pažanga nėra. 

— Nenorėjo manęs išleisti, bet Kinija pernelyg nežymi, 
o senas draugas Danijoje pasiūlė man mokyklos direkto- 
riaus vietą. - Padavėjas pajunta Rozos kančias ir atneša 
sąskaitą, nors ponas Anglų kalbos dėstytojas ir neprašo. 
Rozai iškart neapsakomai palengvėja. - Jums turbūt labai 
įdomu su manim, - kalba jis. - Nesidrovėkit. Galit tai bet 

kada pasakyti. - Jis nutyla ir išgeria stiklinę vandens — 
gerklė išdžiūsta. 

— Arjūs nenorit manęs nieko pasiteirauti? — klausia 
Roza. - Jums neįdomu? 

— Noriu. Galima jus nufotografuoti? - Roza parodo 
dantį - tai galima suprasti ir kaip sutikimą. Vyriškis iš- 
sitraukia „Polaroid“ ir fotografuoja. - Negaliu patikėti, 
kaip vykusiai parinkau restoraną, - kalba jis, mojuoda- 
mas nuotrauka, kad ši greičiau išdžiūtų. Išsitraukia al- 
bumą. - Žinau, jog norėtumėt ką nors parašyti apie nuo- 
stabų vakarą. 

Veidai albume: apskritaveidė blondinė, veido bruožai 
sunkiai įžiūrimi per dažus, šypsena ligi ausų, skruostai 
rausvi kaip žemuogės, iškėlusi taurę šampano, visai jau- 
nutė, girta kaip žemė ir nepatyrusi. Parašas: „Į sveikatą“. 

Kaulėta kvadratinio veido smailiomis ausimis pran- 
cūzė, negalinti patikėti, kad ją ištiko tokia nesėkmė: „Ne- 
pamirštama“. 

Leksikografė tamsiais plaukais ir antakiais, sparčiai 
smunkanti, bet dar mėginanti nepasiduoti: „Koks va- 
karas!“ 

Plačios šypsenos brazilė. Jai linksma, lūpos patyru- 
sios, medžioja užsienio pasą, todėl nesibaido net visiš- 
kų mulkių, tokių kaip šis: „Kada pamatysiu tavo mažąjį 
draugelį?“ 

Roza rašo: „Neįtikima““. Jis taip anksti išsitraukia albu- 
mą, nes žino, kad daugiau jos nematys. Paima skaičiuotu- 
vą ir pradeda skaičiuoti Rozos dalį. Ši nori greičiau viską 
baigti ir švysteli ant stalo pinigus už abu, bet jis nesutinka: 
„Darykim viską kaip pridera“. 

Atsisveikinimas. 

— Papasakokite apie mane visoms draugėms, - ragi- 
na jis. 

— Nesirūpinkite. 

Kas yra neviltis? Smegenų skausmas? Jei jūsų numeris 
penki tūkstančiai penktas, padėtis nėra beviltiška, tačiau 
gana sunki. Kaip alpinisto Sacharoje. 

Grįžusi namo Roza viską išpasakoja Niki, kuri vieno- 
mis aptemptomis kelnėmis daro ant grindų įvairius pra- 
timus, kad būtų vikresnė ir stipresnė. 


Kokių keistų būna vyrų 


Roza duoda velnių pietų sužlugdytojui. 

— Nesuprantu, kodėl su juo nepasidulkinai? - stebisi 
Niki. - Vyrukai vienai nakčiai ne per daug skiriasi. 

— Ne. 

— Antra vertus, siaubinga, kai manai pasičiupusi kietą 
vyruką, parsivedi namo, o jo daiktas karo kaip skudu- 
ras. Tas pat kaip nusipirkus palaidinukę aptikti joje skylę 
arba pamatyti, kad jos negalima skalbti. Kartą pakabinau 
tokį žąsiną, jį motociklai domino. Porą valandų stūmok- 
lių nuotraukomis žurnaluose grožėjomės - reikia taikytis 
prie vyrų skonio. Paskui sakau: „Žavinga, bet gal dabar 
einam į lovą?“ Mes nusirengiam, pasiruošiu darbui ir gy- 
nybai, o jo pimpalas - suglebęs. Pasisiūlau sustandinti, 
tačiau motociklininkas sako, kad jam ir taip stovi. Visas 
džiaugsmas — vien galvutė, lyg visa kita būtų pametęs, 
kokie penki centimetrai. Be abejo, cukinijos dydžio nebūti- 
nas, kai kurioms moterims galbūt patinka mikroskopiniai, 
bet, garbės žodis, jei jau toks mažas, mane reikia perspė- 

ti. Įteik vizitinę kortelę, kurioje nurodyti matmenys, kad 
partnerė galėtų spręsti, eiti su tavimi ar ne. Būtų žavinga, 
jei bičas paduotų kortelę su užrašu: „Penki centimetrai, 
jūsų paslaugoms“. Nenorėtum žvilgtelėti? 

— Galbūt. 

- Žinai, su keisčiausiais tipais buvau susidūrusi, kai 
verčiausi prostitucija. Vienas paikšis ateidavo, susimo- 
kėdavo ir skaitydavo Bibliją. Kaip manai, kas būdavo 
toliau? 

Roza gūžteli pečiais. 

- Nieko. Ateina ir penkias minutes skaito Šventąjį 
Raštą. Iš pradžių maniau, kad kaupia jėgas, bet kur ten. 
Sumoka ir skaito Bibliją, kol tvarkausi nagus. Jokių pa- 
mokslų apie kekšes, kurios amžinai degs pragaro ugnyje. 
Manau, tai su seksu nesusiję. 

— Hm. 

— Daugelio seksas visiškai nedomino. Be to, dažnai 
seksas - lengviausias dalykas. Daug sunkiau maloniai 
elgtis ir juoktis iš jų sąmojų, kalbėti su jais apie gyvenimą. 
Ne visi buvo pilvoti buhalteriai iš Birmingamo. Turėjau 
vieną labai gražų. Jis norėjo, kad daryčiau viską, ką lie- 
pia. Stok. Sėsk. Apsiversk. Užplikyk arbatos. Nuvežda- 
vo mane į Lesterio aikštę, o ten turėdavau šliaužti jam iš 
paskos ir maldauti sekso: „Miki, dar kartelį, būk geras. 
Tu fantastiškas. Dar. Tu vienintelis, su kuriuo kaifuoju. 
Jei nori, mušk mane“. Oi, užmiršau svarbiausią dalyką, 
šį tekstą turėdavau išrėžti prancūzių turisčių akivaizdo- 
je. Tai ir buvo sunkiausia - sužinoti, prancūzės jos ar ne. 
Belgės ir šveicarės netiko. Prancūzėms jis jautė silpnybę, 
bet buvo šykštus. Kartą susiriejom kaip reikiant. Laukėm 
pusvalandį - gali įsivaizduoti, kad Londono vidury ne- 

galima rasti nė vienos prancūzės? — ojis atsisakė mokėti 
už prastovą. 

— Hm. 

— Palauk, dar išgirsi apie automobilių stovėjimo aikš- 
telių mėgėją. Tas buvo neprilygstamas, negaliu jo užmirš- 
ti. Vieną dieną atėjo pas mane moteris, ori, vidutinio am- 
žiaus. Pamaniau, kas man, kuo tavo pinigai blogesni už 
kitų, bet, pasirodo, ji norėjo atvesti savo vyrą. Jis buvo 
ne kartą sugautas automobilių stovėjimo aikštelėse, kai 
trynėsi į žemę. Šiuolaikinio didmiesčio gyvenimo auka. 
Moteris ašarojo, nes jis buvo suimtas prekybos centre 
vidury nakties vienomis puskojinėmis, laistantis pimpa- 
lu grindinį. Paaiškėjo, kad Žmogelis taip smaginasi jau 
daug metų - nuo tada, kai pradėjo dirbti užsienyje. Jis 
išdulkino Eifelio bokštą, Pasaulio prekybos centrą, Pra- 
dą. Derino net prie Tadž Mahalio. Iš daugelio šalių buvo 
deportuotas. Vieną naktį buvo nutvertas greitkelyje M25. 
Moteris baiminosi, kad greit vyras liks be darbo, o ir ša- 
lių, į kurias gali įvažiuoti, vis mažėja, kad jis negali palik- 
ti ramybėje nė vienos katedros. Žmona bijojo išleisti jį iš 
namų, nes jis pabėgdavo ir pradėdavo dulkinti artimiau- 
sią šaligatvį: kuo daugiau žiūrovų, tuo didesnis kaifas. 
Nuvarė jį ir pas psichiatrą, bet paaiškėjo, jog sutiko nueiti 
tik todėl, kad netoli buvo puiki automobilių stovėjimo 
aikštelė, kurioje ne kartą drožėsi. Moteris išbandė viską 
ir vylėsi, jog profesionalė atvėsins jo aistrą. Ji nenorėjo, 
kad vyras ką nors man pajustų, tiesiog barškintųsi, ir 
baigtas kriukis. Žodžiu, verčiau tegu duodasi su gatvės 
merga negu su gatve. 

— Ir? 


— Žinoma, nieko neišėjo. Iš pažiūros buvo visiškai pa- 

dorus vyriškis. Priklausė golfo žaidėjų klubui. Tačiau jo 
daiktelį jaudino tik skylė betone. Bent šiokį tokį malo- 
numą galėjau garantuoti, bet jis tik įkišo man pinigų ir 
paprašė pasakyti žmonai, kad darbavosi iš peties. Pas- 
kutinį kartą apie jį išgirdau, kai bandė šį bei tą nuveikti 
Kremliuje. 

— O bjauriausi klientai? 

— Bjauriausi, iš tikrųjų šlykštus yra tie, kurie nepasiro- 
do. Kraujas verda, kai neateina. Kartą skambina negras iš 
Afrikos, girdi, jo lytinis organas gigantiškas, ar mes susi- 
dorosim. Paskui pusę valandos deramės dėl užmokesčio, 
bandom aiškinti, kad kaina tvirta, ojis niekaip netiki, įro- 
dinėja, kad patirsim tokį malonumą, jog pakaks trečdalio 
įprastos sumos. Nesupranta verslo pobūdžio. Skirtu laiku 
nepasirodo. Paskui vėl pusvalandį kalbam telefonu, ban- 
dom paaiškinti, kaip nueiti du šimtus metrų nuo telefono 
būdelės iki mūsų buto, bet jam tokia užduotis per sunki. 
Praminėm jį Didžiuoju Galu; galėjo atstovauti tėvynei 
kluikšių konkurse. Net į kiemą ėjau jo ieškoti, tačiau jis 
kažkur numakleno; turbūt mylios spinduliu išbaidė visas 
bobas. Dar būdavo tipelių, kurie išsikviečia tave į namus, 
o paskui užmiega ar apsigalvoja. Kartą valandą važiavau 
į suknistą užmiestį antrą ryto. Nujaučiau, kad nieko gero 
nebus, bet reikėjo pinigų. Nusigavau iki smuklės, kurios 
šeimininkas mane išsikvietė, skambinu, skambinu - nie- 
ko. Aiškiai knarkė. Paskambinau gaisrininkams, policijai, 
O paskui ėmiau kelti kaimynus. „Atsiprašau, kad truk- 
dau, - sakiau, - bet esu prostitutė iš Londono, atvykau 
pas poną Hovardą ir man labai neramu, ar jam ko neatsi- 
tiko“. Išlaužėm duris - o tas miega kaip negyvas. Paskui 
mažumėlę sutriko, kai pamatė šitiek žmonių. 

— Hm. 

— Nenukabink nosies. Visko pasitaiko. Kai buvau pro- 
stitutė, kartais užkaldavau gražaus pinigo, paskui pusme- 
tį sėdėdavau be darbo. Vyrukams reikėdavo tik paklausti, 
bet kur ten. Turėtum išbandyti kopėčias. 

— Kopėčias? 

— Kartą reikėjo pakeisti elektros lemputę. Negalėjau 
pasiekti, tad nuėjau pasiskolinti kopėčių, o kažkoks tipas 
pasisiūlė padėti; trumpai drūtai, jis ne tik kopėčias atnešė. 
Nuo to laiko dažnai išbandau šį būdą. Vyrams patinka, 
nes jie gali parodyti, kokie yra stiprūs, be to, kopėčios — 
puiki dingstis susipažinti, šiaip jie niekada nesugalvos 
tinkamų žodžių. Pabandyk, kopėčios padeda privilioti 
rimtus, dėmesingus vyrus; jei pagalbininkas ne tavo sko- 
nio, tereikia išdidžiai išpoškinti, kad susitvarkysi pati. 

- Hm. 

Niki pasilenkia ir galva paliečia grindis. 

— Uuuuff. Skauda. Visada velniškai sunku, kai ilgai 
nesitreniruoji. Bet pamažu įprantu. Negaliu prarasti 
formos. 

Naujas televizorius rodo laidą apie santykius tarp mo- 
terų. Metas gulti. 

— Klausyk, žinau, kad skamba keistai, gali ir nesutikti, 
bet man kažin kodėl nesmagu, tad gal galėčiau šiąnakt 
miegoti su tavim? - klausia Niki. 

— Tada pati neužmigčiau, —- atsako Roza. Mane ji, kaip 
paprastai, nusineša į miegamąjį ir pakiša po antklode. 
Tik šįvakar Roza dar pristumia prie durų kėdę. Uždeda 
rankas ant manęs. Grįžtu į praeitį. Pasakoju jai apie kolek- 
cininką, kuris nenorėjo juo būti, bet buvo priverstas. 

Užmiestyje 


Mes vėl išvažiuojam, apžiūrim vasarnamį ir traukiam prie 
šulinio. 

— Na? 
spėk, ką jam pasakiau? 

— Manau: „Aš čia nieko nepažįstu, ar negalėčiau pri- 
sidėti prie jūsų?“ 

— Teisingai. Spėk, ką jis atsakė. 

— Na, nežinau, gal: „Malonu su jumis susipažinti. Ar 
neužsigavote leisdamasi iš dangaus?“ 

— Ne. Jis pasakė: „Akivaizdu, kad nebuvot kviesta, pa- 
prašyčiau išeiti“. 

- Oi. 

Roza nuleidžia kibirą. 

— Nenoriu skųstis, bet man šiek tiek įkyrėjo tūnoti šu- 
linyje. Argi čia gyvenimas? 

— Sutvarkyk manąjį. 

— O kaip vakarienė? Juk turėjai su kuo nors vakarie- 
niauti? 

— Geriau neklausk. 

— Neįtikima. Manau, turėtum labiau džiaugtis vienat- 
ve. Stebima gėlė niekada nepražysta. Per daug stengiesi. 

— Nuo manęs tai nepriklauso. Tavo darbas — patarti. 
Tai ir patark. 

Roza atsakinėja šiurkščiai, bet jau yra suminkštėjusi. 
Kišti į šulinį Žmones jai nebūdinga. Matyt, bus perėmu- 
si svetimus poveikio būdus, kaip ir Niki auskarus. Roza 
mano, kad gyvenimą lemia elgesys - taip lošėjas, kuriam 
nesiseka, keičia loterijos bilietų numerius. 

— Turbūt nelabai aiškiai pasakiau. Manau, būčiau daug 
naudingesnė, jei nesėdėčiau čia. Galėčiau tave su kuo nors 
supažindinti. 

— Su visuomenės atliekomis. 

— Jei prašai pagalbos, nesiskųsk, kai jos sulauki. 

— Kai sulauksiu, nesiskųsiu. 

— Iki šiol nesuprantu, kam imtis tokių drastiškų prie- 
monių... kaip čia pasakius? Kodėl aš? 

— To paties ir savęs klausiu. Galėčiau pacituoti vieną 
tavo atsakymų: reikia keisti ne gyvenimą, o mąstyseną. 

— Įdomu, ar man čia pasidarys patogiau, jei imsiu ki- 
taip mąstyti? 

— Pabandyk. Stebimas šulinys nesitraukia. 

— Tai nesusiję su neatsakytu laišku? 

— Ne, tai susiję su atsakytu laišku. 

Grįžtame namo. Roza čiupinėja arklio statulėlę iš Lu- 
ristano, norėdama sužinoti jos praeitį. Statulėlės amžius 
ir patirtis — vienos ašaros, palyginti su mano. Padeda ją 
ir ilgesingai žiūri į mane. Šiam darbui neužteks šešiasde- 
šimties metų. 

— Tokios vazos kaip gyva nemačiau, - sako ji, vis dar 
nesuprasdama, kaip taikliai mane apibūdina. Uždeda 
rankas aaant manęs. 

Pasakoju jai apie vieną keisčiausių santuokų, apie vyrą 
ir Žmoną, kurie šešiasdešimt metų įžeidinėjo vienas kitą 
ir nė sykio nepakartojo užgaulių. Jie buvo labai turtingi, 
todėl galėjo užsisakyti puikių dailės kūrinių, skulptūrų, 
freskų, poemų ir romanų vienas kitam užgaulioti. Dėl šios 
silpnybės jų indėlis į dailės istoriją, nors ir nepripažintas, 


buvo didžiulis - juk dailininkams ir rašytojams iššvaistė 

krūvas pinigų. Roza pradeda gilintis į šią vienas kito juo- 
dinimo kolekciją ir fantastišką seksą, kurį ji skatino. 

Mane domina Rozos prisiminimai. Įsiskverbiu į jos 
smegenis. 


A R 


Ji nešasi butelį šampano. Susijaudinusi ir suirzusi. Pa- 
spaudžia skambučio mygtuką su užrašu „Markas“. Lange 
akimirką šmėkšteli veidas, apsuptas šviesių plaukų aure- 
olės, ir iškart išnyksta. Netrukus jis vėl pasirodo — matyt, 
suvokia, jog pasislėpti nebeišeis. Šypsosi nenatūraliai. 
Vėliau Rozai ims atrodyti, kad piktai. 

— Negavai mano pranešimo? - klausia Blondinas. 

— Ne. Valandą palaukiau, paskui išėjau pas tave. Ėmiau 
nerimauti. 

— Salota skambino, prašė pasakyti, kad vakarienė at- 
šaukiama. | 

Jis įleidžia Rozą ir mindžikuoja. Ir be mano patirties 
aišku - jaudinasi. Rozos įžvalgumas išgaravęs, nes atėjo 
čia dulkintis. Ji įsimylėjusi. Nesuka galvos, kad valandą 
laukė Blondino; nesuka galvos, kad liko be vakarienės. 
Juk ne pavalgyti atėjo. 

Ji vieną po kito nusirengia drabužius, kol lieka nuoga. 
Toks beatodairiškas elgesys Rozai nebūdingas; Žinoma, 

tai nėra tikras nutrūktgalviškumas, tai iš anksto apgalvo- 
ta kapituliacija. Vaikinas nėra stebuklas, bet ji pasitelkia 
vaizduotę. 

— Ką tu darai? - šaukia jis, bandydamas vėl supakuoti 
jos krūtis į liemenėlę. 

Toks vaikino nesivaržymas dar labiau uždega, ji vilia- 
si, kad jis irgi susijaudino. Blondinas sukrėstas, o Roza 
mano, jog geismas pradėjo puolimą visu frontu. 

— Belieka sugalvoti, ką darysim, - sako ji. 

— Netoliese yra puikus kinų restoranas, - pasiūlo jis. 

Roza nusprendžia, kad jis juokauja, ir ima mauti jam 
treningo kelnes. 

— Nemanau, jog tai gera mintis. 

Ant grindų pamatau žurnalą, kuriam rašo Tabata. 

Roza nutraukia kelnes. 

— Roza, mes turim artimiau susipažinti. 

— Nekalbėk kaip mergina. Vyrams netinka tokie 
žodžiai. 

Ji susimąsčiusi stebi susirietusį, suvargusį pimpalą, 
panašų į neūžaugą miegmaišyje. 

— Roza, aš prastai jaučiuosi. 

— O dabar pasijusi geriau. 

Tačiau svarbiausias personažas vis dar ilsisi. Roza ap- 
žioja jį, laižo suglebusį, į kablelį panašų daiktą, išbando 
tokius triukus kaip jo-jo ir „meksikiečių kalinys“, net talžo 
juo sau per veidą, bet šis kietai minkštas. Po dešimties 
minučių jo glebumas ima siutinti. 

— Ar aš tau nepatinku? 

— Labai patinki. 

— Aną savaitę norėjai. 

— Norėjau. Noriu. Bet esu labai pavargęs. 

Šokių salėse ir viešajame transporte nuolat nesmagiai 
jausdavusi vyriškus atsikišimus Roza suglumsta, bet nu- 
sprendžia sužinojusi apie vyrus šį bei tą nauja; Blondinas 
pakelia suskambėjusio telefono ragelį, o ji eina įdėti šam- 
pano į šaldytuvą. Butas beveik neapstatytas, matracas ant 
grindų, sofa, kėdė ir didelis šaldytuvas, paliktas ankstes- 
nių nuomininkų, veikiausiai nemažos šeimos. Blondinas 
per vėlai pastebi, kad ji eina prie šaldytuvo. 

Roza mato, jog šaldytuvas tinkamai neuždarytas, be 
to, kaip įprasta vyrams, po virtuvę išdrabstyti greitai 
gendantys maisto produktai. Atidariusi šaldytuvą ji iš- 
vysta pusnuogę moterį, kuriai aiškiai įgriso tupėti susi- 
rietusiai. 

— Garbės žodis, palikom tau pranešimą, - sako ji Rozai 
ir priduria: - Tik penkis kartus. 

Veikiausiai ji sako tiesą, nes kairėje rankoje spaudžia 
tiek prezervatyvų ir jų pakuotę. Įsisegusi plunksnų aus- 
karus, simbolizuojančius švedų žurnalistę, atvykusią pa- 
sikrušti į Maltą (beje, net dulkinimasis neteikia jai malo- 
numo, nes nemoka pasakyti „ne“). 

Ant grindų atverstas žurnalas, kuriame juodu ant balto 
išspausdintas Tabatos patarimas: „Jei manote, kad jūsų 
merginos draugė jums patinka labiau, veikite ilgai ne- 
galvodamas. 

Roza supykusi, bet ne tik dėl išdavystės. Iš Blondino 
veido ji supranta, kad šis neiškeitė jos į Salotą, tiesiog 
vaikinui staiga panižo, ir jau supranta klydęs. Iš pradžių 
jam pasivaideno, jog Salota - mergina, kurios jam reikia, 
tačiau penkis kartus ją išbandęs suvokė, kad apsiriko. 
Roza žino, jog ant Salotos ilgai nepyks, bet sykiu Žino, 
kad ir Blondinui atleisti negalės. 

Kol kas ji nepyksta ant vaikino dėl to, kad jis vadovau- 
jasi Žurnalo patarimais. 
Ji paaakelia rankas. Suteeemsta. 


Salota 


Jahvininkė sėdi kambaryje prie gatvės. Ji pasako, kad yra 
Niki draugė ar veikiau - čia gyvenančios tamsiaplaukės 
merginos draugė. 

— Esi draugė, bet nežinai jos vardo? 

— Taip, - atsako nesuvokdama, koks mulkiškas jos at- 
sakymas. Roza su drauge Salota eina į virtuvę. 

— Man neramu, - sako Salota, - mes nesisaugojom. 

Salota segi tuos pačius auskarus, kuriuos Maltoje ne- 
šioja švedų Žurnalistės ir kurie primena įvykį šaldytuve. 
Darau išvadą, kad jos didžiausia vertybė - nerūpestingu- 
mas. Ji nerimauja ne dėl ano atsitikimo; tas Rozos prisi- 
minimas senas kaip pasaulis - jam apie metus. 

— Kodėl taip kvailai elgeisi? 

— Neketinau su juo gulėti. 

— Tai ko ėjai pas jį? 

— Pasikalbėti. 

— Bet juk Žinojai, kad jo mergina Amerikoje. 

— Taip, bet buvo jau labai vėlu. Mes neketinom išdy- 
kauti. Turėjau likti nakvoti ir... 

— Tamsoje jis tave supainiojo su savo mergina. 

— Ne. Juk Žinai, kaip būna. Tikiuosi, aš ne... 

— Salota, kas atsitiko aną kartą, kai pas jį nuėjai? 

— Tada, kai jo mergina buvo Islandijoje? 

— Nesu tikra. Gal ir Islandijoje. O gal painioju, gal tada 
ji buvo Tailande. Arba Portugalijoje. Sunku prisiminti, 

kada kur, nes kaskart, kai ji išvyksta, tu eini pas jį pasišne- 
kėti, pokalbis užtrunka kiaurą naktį, o paskui atsliūkini 
pas mane pasakyti, kad nerimauji... 

Salota žvalgosi po šaldytuvą. 

— Nori, pataisysiu valgyti? 

— Ne, - atsako Salota. - Kai ką truputį paknebinėsiu, jei 
leisi. - Ji išsitraukia dubenį bulvių mišrainės, susiranda 
šakutę ir nutaisiusi graudžią miną ima šveisti. - Prastai 
jaučiuosi. 

— Neverta graužtis. Esi istorikė, daryti išvadas remian- 
tis faktais — tavo darbas. Nuolat sakai man, kad žmonės 
nieko nepasimokė iš istorijos. Jei tau lemta kartoti klaidas, 
bent jau dėl to nesijaudink. 

- Šį rytą vėmiau, - skundžiasi Salota. 

— Tu be paliovos vemi. Vemi, nes bijai neišlaikyti eg- 
zamino. Vemi, nes bijai prarasti darbą. Vemi, nes bijai ne- 
tekti vienintelio ilgalaikio partnerio, kuris turi kitą moterį 
ir su kuriuo tu perguli porą kartų per metus. Vemi, nes 
bijai pastoti. Vemi, nes bijai, kad vemsi. 

— Turėjau ilgalaikį partnerį, Terį. 

— Terį. Atrodo, tąseisi su juo net du mėnesius? Pagal 
tavo standartus - ilgalaikis. O pasimatymai visada vyk- 
davo už trisdešimties ar penkiasdešimties mylių nuo 
Londono. 

— Negi jis kaltas, kad automobilis amžinai sugesdavo? 

— Kadangi mašina kasdien gedo dvi savaites, sakyčiau, 
šiek tiek kaltas. 

— Ne dvi savaites. Tik savaitę. Be to, jis norėjo kurnors 
nuvežti vaikus per atostogas, traukinio bilietams neturė- 
jom pinigų. 

— Benzinui - irgi. 

— Toks gyvenimas. Negi geriau būti tokiai išrankiai 
kaip tu? 

- Iš tikrųjų esu per daug išranki, todėl neketinu susi- 
dėti su vedusiu vyriškiu, kuris gali užkarti man tris savo 
vaikus, skolintis iš manęs pinigų, o po savaitės abejotinų 
džiaugsmų sugedusioje mašinoje ant greitkelio paskelbti, 
kad viskas baigta, nes nuo jo laukiasi kita moteris. Be to, 
nepamirškime, ką sykį radau vyriškio, kurio man labai 
reikėjo, šaldytuve. 

— Sakei, jog daugiau apie tai nekalbėsim. 

— Tu teisi. Atleisk. 

— Be to, nieko nepraradai, lovoje jis nėra stebuklingas. 

— Salota! 

— Antra vertus, ne toks jau netikęs. 

Salota suvokia, kad šios temos plėtoti neverta. Ji su- 
maumojo bulvių mišrainę ir gailiai žiūri į dubens dugną. 

— Galbūt aš nėščia, - vėl užtraukia seną giesmę. 

— Galbūt. Jei iš tiesų jaudiniesi, o man atrodo, kad ne- 
apsimeti, pamėgink išsiaiškinti. - Iš šaldytuvo dingsta 
kopūstų salotos. - Galiu tau pataisyti valgyti. - Salota 
purto galvą. 

— Pasidarysiu tyrimus. 

— Puiki mintis. Bus ramiau ir tau, ir man. 

— Kokia esi beširdė. 

— O tu lengvabūdė. Pirmus tris kartus labai tave už- 
jaučiau. 

— Mes neketinom dulkintis. Sūrio turi? Žinai, regis, aš 
smarkiai patobulėjau, o jis daro tą patį kaip visada. - Sa- 
lota sušutina kopūstus, sūrį ir kelias bandeles. Kurį laiką 
grumiasi su marinuotų burokėlių stiklainio dangčiu, bet 
kapituliuoja. Puola vaisius, sudėtus į vazą. 

— Anądien skambino tavo mama, - praneša Roza. 

- Ir vėl! Ko jai reikėjo? 

— Norėjo sužinoti, kur tu. Turbūt nelabai tiki, kad Kam- 
bodžoje. 

— Tu jai nieko nepasakei? Sainsberyje gaminamas bri 
sūris skanesnis. 

— Nieko. Išdėsčiau tavo versiją. 

— Kodėl ji nenori palikti manęs ramybėje? 

— Ji tavo motina. Galėtum bent kartą per metus su ja 
pasikalbėti, kad jai nereikėtų kvosti dukters draugių. 

— Ji moka tik aimanuoti. Kai paskambinu, pradeda 
skųstis: kodėl su ja nesikalbu, kodėl tėvas... 

— O paskui skundžiasi, kodėl tu skundiesi, kad ji skun- 
džiasi. 

— Taip, - atsako Salota, kirsdama abrikosą ir stebėda- 
masi Rozos įžvalgumu. 

— Paskui tu skundiesi, jog ji skundžiasi, kad tu skundie- 
si, kad ji skundžiasi. Nebesuvokiu, kuri pirma pradėjo. 

— Galiu išeiti, —- įsiunta Salota, spausdama kumštyje 
indelį jogurto. 

— Kažkas barbena į langą, - sako jahvininkė. 

Roza atidaro švieslangį. UŽ jo tupi Žmogysta beisbo- 
lininko kepure, kaip ir Barzda, aiškiai supainiojęs Rozos 
namo fasadą su vieša išviete. 

— Turi popieriaus, pupa? - klausia jis. Roza grįžta į vir- 
tuvę, prileidžia kibirą vandens ir apipila tipą. Šis nudumia 
plūsdamasis ir grasindamas iškviesti policiją. 

— Man patiko čia gyventi, - mąsto Roza. - Kas darosi? 
Turbūt laikas parduoti butą. 

Jahvininkė netenka vilties sulaukti Niki ir eina 
namo. 

O trūko tiek nedaug 


Roza vežasi mane į vasarnamį. Pasiima ir patalynės. Ke- 
lioms dienoms apsistos užmiestyje. Ji dingsta rūpintis 
kate ir gėlėmis, o mane palieka ant saulės nutviekstos 
lentynos. 

Taip tylu, kad girdžiu, kaip sklando dulkės. 

Rozos nėra labai ilgai. Darau išvadą, jog Niki nežino, 
kur esu, antraip seniai būtų įsilaužusi. 

Roza grįžta nuliūdusi ir pavargusi. Dovanoju jai senus 
laikus, trisdešimt metų oto draugijoje, kad tik manęs taip 
negniaužytų. Pasakoju apie gyvenimo viešpatį, kurio vei- 
das dulkinantis taip persikreipdavo (jis net liežuvį įsikiš- 
davo į dešinę ausį), kad suguloves buvo priverstas nuolat 
bausti mirtimi už kvatojimą. Roza irgi prunkšteli. 

Trečią vakarą ji mane nusineša prie šulinio. 

— Papasakok, kaip sekasi, - prašo Tabata. 

— Nusprendžiau imti jautį už ragų. Pamaniau, kad su- 
virinimo kursai teikia vilčių, juos tikriausiai lanko vien 
vyrai. Deja, susirinko šešiolika moterų, kurios, matyt, ti- 
kėjosi to paties, nes į suvirinimą nekreipė jokio dėmesio, 
o pusė beveik iškart išėjo; mus net mokė moteris. 

— Nesirūpink. Kol sulauksi princo, turėsi pabučiuoti 
keletą varlių. 

= Aš net varlių nebučiuoju. 

Dama iš šulinio įsidrąsina: 

— O ankstesni romanai? 

— Ne tavo reikalas, - atkerta Roza. 

Grįžtam į vasarnamį. Tapau Rozos patikėtine. Jai gre- 


sia kosminė vienatvė. 

— Keista, juk visur, visais laikais tai buvo vertinama... 
Jei kam nors papasakočiau, pamanytų, kad man smege- 
nys nuseko. Kas žino, gal taip ir yra. 

Ji paliečia mane. Vėl išvystu jos vidų. Mano dėmesį pa- 
traukia dūsaujantys prisiminimai, vieni po kito lendantys 
iš atminties kamarėlių. 

Atveriu Rozai Žiaurumų klubo duris, o pati šmurkš- 
teliu į jos praeitį. 


A R 


— Aš su tavim negulėsiu, - sako Roza. 

- Gerai, - sutinka vyriškis, ropšdamasis pas ją į lovą. 

— Dink, - šnypščia ji. Šaukia kaimyną, bet tas, ūžęs visą 
naktį, dabar drybso be sąmonės. 

Jis atsuka jai nugarą. 

— Jau vėlu. Man reikia kur nors pernakvoti. Aš miego- 
siu. Nesiruošiu tavęs liesti. 

— Manai, esu visiška paikšė? Jei neduosi man ramybės, 
iškviesiu policiją. 

— Sutarta, - atsako jis ir įsikniaubia į pagalvę. 

— Dink, - suspinga Roza ir užvažiuoja jam kumščiu. 
Jis nepaiso. Ji išspiria jį iš lovos. Tas šlepteli ant grindų 
sykiu su antklode ir pagalve, patogiai įsitaiso kaip koko- 
nas ant sultingo lapo ir krinta į miegą. Ji įtūžusi blaškosi 

lovoje. Vyriškis knarkia. Po trijų valandų, ketvirtą ryto, 
Roza suvokia, kad jis iš tikrųjų miega, užuot laukęs, kol 
ji užsnūs, ir bandęs ją suvedžioti. Net trupučiuką suirzta, 
kad jis nemėgino lapauti ir nuoširdžiai miega. 

— Su kiek moterų tu guli? - klausia Roza rytą, kai jis 
pusryčių sušveičia jos skrebučius su marmeladu. Ant ži- 
dinio atbrailos padėtas atvirukas - sveikinimas dvidešimt 
pirmojo gimtadienio proga. 

— Nežinau, - atsako jis. 

— Ką reiškia „nežinau“? 

— Nežinau. Tik Žinau, su kiek moterų norėčiau gulėti. 
Daugmaž žinau, pas kiek moterų mėtosi mano skarmalai. 
Bet kai ateini, tave nebūtinai pasitinka džiaugsmingai. Ak, 
jau tos moterys, - kalba jis, nešdamas į Rozos kambarį tris 
padangas, etažerę ir kelis vatutsių genties būgnus. 

— Arjos Žino, su kuo tu miegi? 

— Visaip būna. Steisi žino, kad miegu su Aleks, nes ši — 
jos geriausia draugė, bet Aleks nieko nežino apie Steisi. 
Sju nieko nežino nei apie Aleks, nei apie Steisi, nei apie 
visas kitas, nes gyvena užkampyje - Sent Olbanse. Džo iš 
Mančesterio spėja, kad miegu su Čarle, net juokas ima, nes 
su Čarle visai nemiegu, užtat lankausi pas Stefani ir Sarą, 
kurios dirba toje pačioje kelionių agentūroje kaip Džo. 

Sučirpia jo mobiliojo ryšio telefonas. Vaikinas ima 
murkti: 

— Taip, taip, praleidau naktį su žavia gundytoja, kuri 
laižėši, žiūrėdama į mane, bet aš išsaugojau save tau. 

Nešdamas kažkokios genties būgną, didesnį už Rozą, 
jis plepa toliau: 

— Sofi ir Nikolė žino, kad miegu su abiem, nes per kon- 
certą Donkasteryje dėl manęs susimušė. Nesuprantu, ko- 
dėl, manęs visoms užteks. 

- Ir tu nuoširdžiai tikėjaisi mane suvilioti? Miegi su 
puse šalies, ilgiausiai nesiprausęs, - atkerta Roza. - Sko- 
nis - kaip urvinio žmogaus. Ir kam tempi čia visokį šlamš- 
tą? - Jis ką tik atnešė gongą. 

— Klausyk, tu mane išgelbėjai. 

— Kuojau taip tave sudominau? 

— Tarp šių keturių sienų gražesnės nėra. 

Roza čiumpa jam už rankos ir skaudžiai įžnybia. Jis 
spiegia. 

— Viv ir Greis prisieks, kad sakau tiesą. Tu - vienintelė, 
kurios neapdovanojau nežemiškais malonumais. 

— Tikrai nežemiškais? 

— Paklausinėk pažįstamų. Tokia daugybė moterų ne- 
gali klysti. 

Roza pakelia vieną būgną. 

— Negi jis tikras? 

Būgnininkas dažnai nakvoja pas ją. Roza spėja, kad 
jam patinka tokia padėtis, kai niekas nesikėsina į jo ver- 
tingąjį daiktelį. Bent įprasta prasme. Mėgstamas jųdviejų 
žaidimas: vaikinas uždeda ant pimpalo galo cukraus ga- 
balėlį ir sviedžia į kambario galą, o Roza gaudo jį burna. 
Jis tai apsistoja pas ją, tai vėl išeina. Tai trunka apie porą 
metų. Visi įsitikinę, jog Roza seniai įtraukta į Būgnininko 
pergalių sąrašą. Jai smagu, kad tik ji viena Žino, kaip yra 
iš tikrųjų. Kitos moterys skambina Būgnininkui mobiliojo 
ryšio telefonu, 0 ji nustebusi klausosi, kaip tas jų atsikrato. 
Roza nebando su juo pergulėti, jis neapgaudinėja jos. Būg- 
nininkas daug ko išmoko ją apie vyrus ir apie moteris: 

Sugedus garso aparatūrai jis žūva, bet matau, kad su 
šiuo prisiminimų karavanu susijęs trečias iš jos mėgsta- 
miausių sapnų, kuriame jis apdegusiu veidu įžengia pro 

duris pasiimti savo papuasiško būgno ir bando atidaryti 
stiklainį marinuotų burokėlių. „Džiaugiuos, kad išsau- 
gojai, - sako jis, čiupinėdamas aptrintą būgną, - nes tai 
visai ne būgnas. Tai visas pasaulyje išlikęs padorumas. 
Kas galėjo pagalvoti, kad jo ieškosiu?“ 

Roza vis dar domisi Žiaurumų klubu. Gerai, kad ji 
pakišau. Prasiskverbiu į gretimą prisiminimą. 


A R 
Z O 


— Lempą sugraužė šuo, - sako jis. 

Roza visą vakarą sąžiningai bandė apsimesti radusi 
idealą, pavargo ir nusitašė. Girta nusprendė atkelti tvir- 
tovės vartus. Miegamasis šaltas ir siūbuoja it hamakas. 
Iš koridoriaus į tamsų miegamąjį krintančioje šviesoje 
ji išvysta apgraužtos lempos likučius. Viskas šiuose na- 
muose ne taip, kaip reikia, lyg būtų išgverę ir sulipdyta 
kramtomąja guma. Laiptai girgžda ir kliba. 

Lubos tokios žemos, kad vos neatsimuša į jas viršu- 
galviu. Lova siaura, graudi, be patalynės. Roza prieina 
ir nerangiai šlumšteli ant jos. Pro durų apačią, ten, kur 
durų ir grindų keliai išsiskiria, krinta šviesos pluoštas. 
Ji bando nusirengti... bet šaltis ir stingulys trukdo nu- 
sirengti nuogai. Ekologas Emetas, toks vardas įstringa į 
smegenis, vonios kambaryje skalaujasi srėbtuvę. Žengia 

žingsnį atgal tyloje, kuri sprogdina jai smegenis. Roza 
tiek nenusilesusi, kad nejaustų jam dėkingumo už tamsą. 
Žino, jei pamatytų jį nuogą, apsigalvotų. Apgailestauja, 
jog pasiuntė velniop tiek augalotų vyrukų. Negi viskas 
bus taip nykiai ir be džiaugsmo? 

Ji suvokia, kad jis ne tiek susijaudinęs, kiek nustebęs — 
it ligota laboratorijos pelė, budriai laukianti naujo smūgio 
ar pažeminimo. Einam prie reikalo. Roza sukanda dantis 
ir žaismingai švysteli ant grindų liemenėlę. Išgirsta porą 
neryžtingų žingsnių, paskui dūžtančio butelio dzingtelė- 
jimą ir plumptelėjimą. Tylų „oi“. Kažkas kažką grabalioja, 
šliaužia, koridoriuje uždega šviesą. Pasirodo Emetas per- 
pjauta šlaunimi, ant grindų - kraujo takelis. Jo varpa sulig 
taškeliu tekste, surinktame smulkiu šriftu. Roza stengiasi 
juo nesibjaurėti. Jis paslydo, užkliuvęs už vieno tuščio 
limonado butelio, ir pargriuvo ant kito. Nyku. Roza ne- 
ketina jo vežti į ligoninę; ji nėra tokia beširdė, kad iškart 
išeitų, bet nėra ir tokia gailiaširdė, kad rūpintųsi. 

Roza ar tebesikrapšto Žiaurumų klube. Negi nejaučia, 
kad kažkas knaisiojasi jos smegeninėje? Kūliais įsiritu į 


gretimą prisiminimą. 


A R 

Roza guli ant nugaros. Lovoje. Ši patogesnė. Ji be 
liemenėlės ir be kelnaičių, nutaisiusi gundomą pozą. Jo 
stačias pimpalas siekia bambą. Blauzdos kaip manekeno. 
Glotni krūtinė. Raumeningas. Valandėlę grožisi savimi. 

Rozai jis nelabai patinka, bet šį vakarą ji pasiryžusi 
linksmintis. Manekenas žiūri į ją kaip į veidrodį, kuriame 
atsispindi jo nuostabybė, paglosto savo puikiąją kuoką. 

Šviesa kambaryje - intymi. Manekenas įgudusiu jude- 
siu priklaupia ties starto linija, išriečia nugarą; lieka viena 
kliūtis, kurią netrukus įveiks. Draugelis kaip muzika. Pri- 
siliečia prie jos kūno, pratindamasis prie svetimos šilumos. 
Manekenas meistriškais trumpais bučiniais apiberia Rozai 
krūtinę. Ji aikčioja. Puiki mintis. Kairę krūtį jis visą susiki- 
ša į burną, nusprendžia, kad vartoti tinkama, ir pakartoja 
procedūrą su dešine. Rozą nusmelkia malonus muilo ir 
muskuso aromatas. Manekenas šiek tiek atsitraukia. „Gali 
truputį skaudėti“, - praneša jis ir puola į mūšį. 

Tylus „oi“. Dar vienas bandymas, dar vienas tylus 
„Oi“. „Palauk“, - sako jis ir uždega šviesą; įdėmiai žiūri 
kažkur žemyn ir pakelia ranką. Ji kruvina. 

Roza pamano, jog visai neskaudėjo, ir tik tada pastebi, 
kad jo įnagis apdraskytas ir kraujuoja. 

Jo veidą iškreipia siaubas. Manekenas susikaupia - da- 
bar vengs staigių ir neapgalvotų žingsnių, kol jo pasidi- 
džiavimo neapžiūrės geriausi pasaulio gydytojai. Vynioja 
savo turtą į popierinius rankšluosčius, lyg tai būtų mer- 
dintis mesijas. „Skambink greitajai“, - šnibžda Maneke- 
nas būgštaudamas, kad nuo garsaus balso šaunusis įnagis 
nesuplyštų dar labiau. 


Roza beveik baigia apžiūrėti Žiaurumų klubą. Ši istorija 
įspūdinga. Nusprendžiu daugiau po jos praeitį nelandžio- 

ti. Antraip visa Rozos praeitis bus perkratyta, o manosios 
ji nė paviršiaus nebus nugraibiusi. 


Trapecija 


Grįžtame pas Rozą. 

Niki suvaidina spektaklį, „kaip malonu tave matyti“. 
Ji kepa blynus. Paskui, kai Roza plauna indus, sučirškia 
skambutis ir Niki atidaro duris vyriškiui, sulinkusiam 
nuo gigantiškos naštos - sansevjeros. 

— Niki, pasveikink mane. Mečiau žmoną. Dabar gy- 
vensime kartu. 

Niki rūsčiai nužvelgia svarbiausio svetimavimo įsa- 
kymo pažeidėją. 

— Darenai, duodu tau patarimą, kuris gali praversti. 
Prieš mesdamas žmoną ir išsinešdamas kambarinę gėlę 
pirmiau paklausk tos, su kuria ketini nugyventi tolesnį 
gyvenimą, ką ji mano šiuo klausimu. Antraip gali išgirsti 
tokius Žodžius, kokius dabar sakau aš: „Gal tau galvoje 
kliuka?“ 

Ponas su sansevjera nenoriai išeina. Apie kambarines 
gėles jis veikiausiai nusimano geriau negu apie moteris. 
Niki taip greitai keičia meilužius, kad jos nė vienas ne- 
spėja pamesti. 

- Ir tau nenusibosta? - klausia Roza. 

Niki gūžteli pečiais. 

— Oi, vos neužmiršau. Tavęs ieškojo kažkokia Helena. 
Dėl vazos. 

Vadinasi, Marijus nekantrauja. 

Kitą rytą Roza išeina, netikėtai palikusi mane namie. 
Kaip ir reikia tikėtis, Niki tučtuojau atkreipia dėmesį į 

mane. Praėjus trims minutėms keturiasdešimčiai sekun- 
džių, kai Roza išėjo į pasimatymą su kažkokia kelnėta 
būtybe, mane pavagia trys tūkstančiai du šimtai vienuo- 
liktą kartą. 

— Kad savimeilė nebūtų įžeista, būtina sėkmė, - mąsto 
Niki. — Tuo teks pasirūpinti tau, vaza. 

Dabar mes nesiterliojam su sendaikčių krautuvėmis. 
Drožiam tiesiai į aukcioną, ten, kur viskas prasidėjo. Niki 
to nežino. Ji bando surasti aukcionatorę, bet ši išėjusi. 
Tikiuosi, tuoj pasirodys sykiu su Roza - tada net tokia 
išradinga asmenybė kaip Niki vargu ar išsisuks. Mes iš- 
einam. Pamatysiu vietą, kurioje Niki treniruojasi. Ji nori 
pasimankštinti. 

Šioje salėje mokomasi cirko triukų, meno juokinti 
žmones, cha cha cha. Prisimenu Kretos šuolininkus per 
bėgantį jautį. Cirkas seniai žavi žmones. Įgūdžiai ne tokie 
svarbūs kaip pramanai. Kad laimė yra. Kad sėkmė yra. 
Kad grožis yra. Kad yra ryžtas, pradžia ir pabaiga. Visa 
tai sutelkta cirko arenoje. Kai kas sako, jog, arena, kaip ir 
kiekvienas ratas, tai pradžios ir pabaigos nesaties simbo- 
lis; priešingai, arena simbolizuoja, kad pradžia ir pabai- 
ga yra šalia kiekvieną akimirką. Todėl taip sunku dirbti 
cirke. Cirko artistas turi būti šviesos spindulys tamsoje, 
įveikti visas nelaimes, mažinti kančias. 

Niki kelias valandas laipioja ir kabo ant trapecijos. Ji 
atlieka triukus, vadinamus „katė, kuriai diriama oda“ ir 
„pusiau angelas“. Jos liauname kūne slypi didžiulė jėga, 
be to, Niki drąsi, bet greta cirko artistų, kurie gyvena iš 
šio meno, ji atrodo kaip mėgėja. Salėje trenkia pigia kava 
ir silpna arbata. Niki šnekasi su profesionalais, klauso jų 
patarimų. Arena pamažu tuštėja, pasirodo Jataganas. 

Barškinkimos... 

Drabužiai išleidžiami atostogų. Niki prieina prie Jata- 
gano iš užpakalio ir ima sukti jam spenelius it laikrodžio 
rodykles. Jo galas šauna aukštyn nelyginant užkarda prie 
pervažos. Nuo tada, kai pastarąjį kartą jį mačiau, įnagis 
buvo patobulintas; dabar į šlaplę įmontuotas plonas me- 
talinis strypas, tvirtinamas fiksatoriumi. Jo pimpalas kaip 
iš bazalto, nesuprantama, kam tuščiai švaisto pinigus jam 
kietinti; bet strypas — tik pradžia. Jataganas išsitraukia 
metalinį driežo galvos pavidalo antgalį ir prisuka prie 
strypo. 

Jie užsikaria virvėmis į viršų. Matyt, trapecijos iš anks- 
to pakabintos taip, kad poravimuisi nebūtų kliūčių. 

Ryškus kiekvienas Jatagano raumuo. Jis neaugino jų 
tyčia, bet akivaizdu, kad cirko menas jam nesvetimas; nu- 
šluostytų nosį bet kuriam gibonui. Tikras vyras. Galima 
įsivaizduoti, kaip beveik visa Europa stovi eilėje prie jo 
teikiamų nežemiškų smagumų. Niki Žvitri, bet iki Jata- 
gano jai toli; jos kūnas jau paženklintas amžiaus, nors 
partneriai kol kas nesiskundžia. 

Jie oriai siubuoja, artėdami vienas prie kito; Niki ko- 
jomis apkabina Jatagano liemenį, pamažu, energingai ir 
taikliai pasismeigia ant jo, ir abu ima linguoti it hamake. 
Šitaip susikibęs per daug nepakrutėsi, bet, pasimuistę 
ir padusavę, jie galų gale ima belstis į rojaus vartus. 
Niki aiškiai kankinasi, nes viršutinė kūno dalis lieka 
nepanaudota. Nieko nuostabaus, kad murkdydamasi 
geismų vandenyne ji nepastebi Drimbos, slankiojančios 
šešėlyje apačioje. 

Jie neprisitvirtinę, apsauginio tinklo nėra. Kybo šešių 
metrų aukštyje, taigi jei nukristų, kaulai ar raumenys tik- 
rai nukentėtų. 

Apačioje sukinėjasi cirko artistai, aptarinėja madingą 
temą — tuščias kišenes. Į porą po kupolu jie nekreipia dė- 
mesio; gal kad tokie dalykai cirke įprasti, gal įprasta elgtis 
taip, lyg jie būtų įprasti. 

Viena skustagalvė maumoja kukurūzų spragėsius ir 
pasakoja, kad norėtų aplankyti draugę, kuri sėdi Pietų 
Prancūzijos kalėjime; ji turi furgoną, bet šis toks iškleręs, 
kad vargu ar atlaikys kelionę. Pinigų benzinui ji neturi. 
Be to, neturi vairuotojo pažymėjimo, o Prancūzijos poli- 
cija, regis, žŽvėrėja, jei nepateiki šio popierėlio. Jos draugė, 
aborigenų dūdelių darymo specialistė, išvažiavo į Pietų 
Prancūziją aplankyti kitos draugės, riešutinių kotletų ke- 
pėjos, kuri sėdi kalėjime, nes išvyko į Pietų Prancūziją 
neturėdama vairuotojo pažymėjimo aplankyti draugės: 
ši avigalvė pateko už grotų, nes važiavo į Prancūziją be 
vairuotojo pažymėjimo aplankyti draugo, namelių me- 
dyje statybos architekto, kuris sėdėjo kalėjime, nes nepa- 
siėmė vairuotojo pažymėjimo, bet kol ji pasiekė Prancū- 
ziją —- Mašina nuolat gedo, vis pritrūkdavo benzino, - jis 
buvo paleistas. 

Ateina dar viena mergina, kurį laiką stebi skrydį virš 
cirko kupolo, paskui iš rankinės išsitraukia fotoaparatą. 
Spragteli. Niki atsikvoši ir įsiutusi surinka: „Jokių nuo- 
traukų!“ 

Niki įtūžusi, be to, kabo palubėje, todėl nepastebi, 
kaip Drimba mikliai ištraukia mane iš po jos striukės. 
Drimba čia niekam nekrinta į akis. Visi mano, kad ji re- 
petuoja numerį. 

Mes kantriai sėdime furgone. Drimba šimtąjį kar- 
tą skaito tą patį žodyno puslapį (tryliktą). Mąstau, kad 

planai gali žlugti; kad Žinios gali būti nemalonios; kad 
dorovingumas dažnai - tik tušti žodžiai. Po valandos 
dvidešimt trijų minučių, kai švytinti Niki išlekia iš cirko, 
sekam jai įkandin iki namų. 


Drimba 


Įeiname — pasirodo, Drimba seniai turi Rozos buto 
raktus. 

Niki kraunasi daiktus. Išvydusi Drimbą suakmenėja. 
Pirmą kartą nuo mūsų pažinties pradžios matau Niki pri- 
trenktą; jai kraujas stingsta gyslose, nebežino, kur bėgti, 
kuo gintis. 

— Labas, Niki. 

Ji vis dar nepajėgi įvertinti padėties. Kalbėtis? Maldau- 
ti? Šokti pro langą? 

— Turbūt nesitikėjai mane vėl pamatyti. 

Niki vargais negalais išmikčioja „ne“. Jai dreba kinkos. 

— Manau, ir aš nesitikėčiau pamatyti žmogų, kuriam 
šešis kartus šoviau į krūtinę. 

Šie žodžiai ištariami ramiai ir mąsliai, lyg mokinukės, 
sprendžiančios uždavinį: jei dvylika sliekų devintą va- 
landą išeis į diskoteką Bogotoje, per kiek laiko jie visi bus 
sutrypti? Drimbos ramybė ne apsimestinė, ne tyla prieš 
audrą —ji iš tikrųjų pavyzdingai abejinga. 

Niki padaro išvadą, kad artimiausiu laiku mirtis jai 
negresia, o jei ir gresia, vis tiek po ranka neturi jokių ašt- 
rių daiktų, jokių ginklų, taigi gintis nuo Drimbos, kuriai 
suvarė šešias kulkas, beprasmiška. 

— Apie šūvį į galvą jau nekalbu, - priduria Drimba. Jos 
veide nematyti jokių žymių, nebent tokiomis laikytume 
du priekinius auksinius dantis. 

— Gerai atrodai, - sako Niki. - Gal išgersi puodelį ar- 
batos? - Gudriai sugalvota: apsimesti svetinga ir išeiti į 
virtuvę, kurioje laikomi peiliai. Niki pamažu peikėjasi. 

Ji eina į virtuvę ir pastebi, kad aš stoviu įprastoje 
vietoje. 

— Vadinasi, tu parnešei daiktus atgal? 

— Aš. 

— Niekada nebūtų atėję į galvą. Keista matyti tave su 
sparneliais. 

— Norėjau tau perduoti Žinią. 

— Žinią? 

— Žinią iš ano pasaulio. Turėjau numirti, kad galėčiau 
tau ją perduoti. 

— Numirti? 

— Juk tu mane nužudei. Buvau mirusi. Šešios kulkos į 
krūtinę, viena į galvą. 

Niki užkaičia vandenį. 

— Žinau, kad žodžiai nieko nereiškia, ir vis dėlto at- 
leisk. Pistoletas iššovė netyčia, o kai pamačiau, kad patai- 
kiau... persigandau, jog sudraskysi mane į gabalus. Širdis 
atsidūrė kulnyse, tad ir pyškinau toliau. Kai atsikvošėjau, 
dėtuvė buvo tuščia. 

"— Negaliu tavęs kaltinti. O tu sau, be abejo, atleidai. Aš 
sunkaus būdo. Gerai padarei. 

— Nepasakyčiau. 

— Gerai padarei, nes mudviejų gyvenimas pasikeitė. 

— Tai kas atsitiko? Tave sulopė ligoninėje? Atleisk, kad 
neiškviečiau greitosios, maniau, tau jau neprireiks. 

— Niekas manęs nelopė. Paskelbė mirusia. Paskui aš 
apsigalvojau. 

— Kaip tau pavyko? 

— Lavoninės sanitaras įkalbėjo grįžti. 

— Kaip? 

— Vyriškai... Net iškrypėliai kartais padaro gerų darbų. 
Stebiuosi, kad nieko negirdėjai apie mano išgijimą. Tai 
buvo sensacija. 

— Aš parodžiau padus. Tu dar nespėjai susmukti ant 
grindų, o aš jau atsukau užpakalį. Manau, kai tu atsidūrei 
ligoninėje, pati buvau oro uoste. 

— Vadinasi, iki šiol gyvenai užsienyje? 

— Na taip, beveik, - atsako Niki. - Tai kokią Žinią no- 
rėjai man perduoti? 

— Kad toliau taip gyventi negalima. 

— Nusileidai iš dangaus perduoti man tokios naujie- 
nos? Būtų pakakę atviruko. 

Niki klaikas žaibiškai virsta įžūlumu. Ji supranta, kad 
joks pavojus negresia. Svarstau, ar Žmonių, mokančių 
skaityti svetimas mintis, sąraše Niki užima šimtas tris- 
dešimt antrą, ar šimtas trisdešimt trečią vietą. 

— Ligoninėje daug mąsčiau. Nebuvau ypač bloga. Ke- 
liems tipams suariau snukius, bet toks buvo mano darbas. 
Be to, jie patys prisiprašė. Jaunystėje dar ne taip smarkau- 
davau. Būdavo, įeinu į aludę ir sakau alų plempiantiems 
netikšoms: „Ar jums patinka mano mergina?“ Jei jie sako, 
kad patinka, prilupu; jei sako, kad nepatinka, klausiu: 
„Kodėl ne?“ ir išrenku dantis. 

— Ojei sako, jog reikia pagalvoti? 

— Nė vienas taip nepasakė. Nemėgau tų netikšų, nes 
jiems buvo vis tiek. 

Tai tiesa; bjauriausia nesudrumsčiama dvasios ramybė, 
įsitikinimas, kad šulinys, kuriame tūnai, gilesnis už kitų. 

- Žaidi kompiuterinius žaidimus? - klausia Drimba. 

— Kartais. 

— Gyvenimas sutvarkytas panašiai. Sudėtingesni Žaidi- 
mai būna kelių lygių. Gali rinktis taktiką. Gali rinktis in- 
strumentus. Kastuvus. Atomines bombas. Vamzdžiadan- 
čius. Ką nori. Tu, aš ir visi kiti dalyvauja šiame žaidime. 

— Bet lygio negalim pasirinkti. 

— Mes jo neprisimenam. Tai žaidimo dalis. Daugumą 
ko nors vertų dalykų sunku gauti. 

— Daugybė dalykų, kuriuos sunku gauti, nieko neverti, 
sunkus, ir tiek. 

— Gulėdama ligoninėje abejojau, ar išgyvensiu. Nesi- 
graužiau, kad turėjau nedaug pinigų ir nepasinaudojau 
visomis sekso progomis. Tik buvo gaila, kad nedaug gero 
padariau. 

— Tai kaip man reikėtų pakeisti gyvenimą? 

— Nebevogti, nebedaryti blogio, apmokėti sąskaitas, 
nebešaudyti, nebežudyti. 

— O tavo skylę išlaižyti galima? - klausia Niki. Prislen- 
ka prie Drimbos. - Nagi parodyk randus. - Ji atsagsto 
Drimbai suknelę, bet ši abejingai murkso. Niki ištraukia 
dvi milžiniškas Drimbos krūtis — kiekviena sulig sargi- 
niu šunimi - ir suglaudžia, kad galėtų vienu metu čiulpti 
abu spenelius. Ji užsiliepsnoja kaip gašlybės laužas, bet 
po aštuoniasdešimties sekundžių aikčiojimų liaujasi, nes 
suvokia, jog Drimbai vis tiek, ar Niki laižo jai krūtis, ar 
palangę kitame kambaryje. 

— Pasakysiu tau vieną žodį - Anhedonia. Tai reiškia, kad 
esu anapus malonumų. Turbūt dėl kulkos galvoje. 

— Anhedonija. Visai neblogas būtų vardas. Tu tikrai 
numirei, dabar neabejoju. 

— Patikėk, visi pasaulietiški dalykai nukris tau po ko- 
jomis kaip nešvarūs, nebereikalingi drabužiai. Visa tavo 
savastis atsiskirs kaip dirbtiniai nagai. 

Kodėl niekas neklausia dirbtinių nagų, kaip šie jaučiasi 
išmesti? 

— Tai tu tiki gėriu ir blogiu? 

Atvirai kalbant, gėrio ir blogio, šios neišskiriamos po- 
relės, populiarumas mane glumina. Visada maniau, kad 
pasaulyje vyksta blogio ir blogio kova. Geriausiu atveju. 
Nereta blogio ir blogio ir blogio kova. Žinoma blogio ir 
blogio ir blogio ir blogio kova. Beje, buvau liudytoja ir 
kovos tarp blogio ir blogio ir blogio ir blogio ir blogio. 

— Sakau tau, turi pasikeisti. Ligoninėje daviau įžadą, 
kad pasistengsiu bent šiek tiek pakeisti pasaulį. Kitaip 
sakant, tave. 

Drimba romiai žiūri į Niki, ši susimąsto. 

— Negi tu kalbi rimtai? - klausia ji. - Kaip galiu atsi- 
sakyti malonumų? Vienam didkepsnis tėra didkepsnis, 
kitam - Dievas. 

— Sakau tau tai, ką jaučiu. 

— Vadinasi, ketini nenuleisti nuo manęs akių? 

— Taip. Galėsi rinktis, bet jei pasirinksi neteisingai, pa- 
sirodysiu ir suteiksiu tau progą pasirinkti teisingai. 

— Sakai? — Niki vietoj nepakeliamo siaubo jaučia tik 
begalinį nuobodulį ir dabar svarsto, kaip galėtų pasinau- 
doti Drimba. 

— Kiek draugų turi? Ar kas nors iš praeities nenorėtų 
su tavim susitikti? Jei taip, ar ne todėl, kad mielai nusuktų 
tau sprandą? 

— Kaip gyvena Smirdžius? 

— Pakenčiamai. Jo verslas žlugo. 

— Keista. Tokie šikniai kaip jis paprastai klesti. 

— O tu? Kuo gali pasigirti? Skylėtais apatiniais? 

— Šventa tiesa, tokių prašmatnių sparnų kaip tavo ne- 
turiu. Nesėdžiu vienoje vietoje. Per savo keturioliktą gim- 
tadienį Market Harbore panorau ištrūkti iš tos bjauriau- 
sios skylės pasaulyje, nesvarbu, kokia kaina: tegu mane 
parduoda į vergiją, užpuola rykliai, nušauna plėšikas 
tamsiame skersgatvyje, mirštu badu. Troškau neįsivaiz- 
duojamo dalyko. 

— Patys esame savo laimės budeliai. 

— Ką? 

— Aš pati tave išsirinkau. Todėl kaltinu tik save. 

— Teisingai. 

— Matau, kad didelio įspūdžio tau nepadariau. Pa- 
klausk savęs, kam tau reikia tokių dalykų: narkotikų, 
sekso? 

— Leisk pagalvoti. Nes tai kaifas? 

— Abi žinom, jog meluoji. 

— Vaikystėje turėjau gaublį. Žaisdavau su juo, jei su- 
pranti, ką noriu pasakyti. Nelabai suvokiau, ką darau, bet 
buvo malonu. Gal todėl visada troškau susikišti pasaulį 
tarp kojų. Galiausiai perdūriau gaublį virbalu, norėdama 
surasti tolimiausią vietą kitame pasaulio gale. Vėliau tos 
vietos niekada nesutapo. Svarbiausia - nuolat keliauti, 
būti savimi, mergina, aplipusia vaikinais. 

Negyvi daiktai visada po ranka, su jais ir elgiamasi 
kaip su negyvais daiktais. Buvau žeminama visokiais bū- 
dais - neįtikima, kad vazą galima šitaip panaudoti, bet 
geismui tenkinti kartais praverčiam ir mes. Savo pimpalą 

kur nors, į rakto skylutę, krėslo apmušalą, arbūzą ar me- 
lioną paprastai taikosi įbrukti vyrai, tačiau moterys irgi 
laiko mus malonumo tarpininkais. 

— Ką pasakei policijai? - klausia Niki. 

— Tavęs neįdaviau. Vienu savo slapyvardžių gali sėk- 
mingai naudotis toliau. Policininkams pasakiau, kad į 
mane šovė neįprastai stambi moteris trumpais plaukais, 
pradėjusi ketvirtąją dešimtį. Jiems ir netoptelėjo, jog nu- 
rodžiau savo požymius. Bet jaučiausi kalta. Neatstojau 
nuo tavęs nė per žingsnį. Jei nebūtum taip manęs bijoju- 
si, nebūtum pradėjusi šaudyti. Nuo atsakomybės niekur 
nedingsi. 

— Na taip, - pritaria Niki, pilstydama arbatą. 

— Ar nesupranti, kad pasielgei negražiai ir dėl to kan- 
kiniesi? 

— Tokios kančios man nebaisios. Žmonės būna dviejų 
rūšių: vieni išduoda, kitus išduoda. Yra tik vienas būdas 
išvengti išdavystės. 

— Kol esi gyvas, amžinai jaudiniesi, ar išplėšei iš gy- 
venimo tiek, kiek tau priklauso. Kodėl paėmiau iš kasos 
tik keturiasdešimt svarų, o ne šimtą? Kodėl neaptvatijau 
Smirdžiaus? Kodėl Filui tik suariau snukį? Kodėl neapsu- 
kau jam kramės antra puse? Kodėl nepaprašiau daugiau? 
Kodėl nepasiėmiau daugiau? Kai numiršti, imi galvoti 
kitaip. Kodėl nepaskolinau Almai pinigų, kai jai reikėjo? 
Kodėl Sofi paskolinau tiek nedaug? Kodėl ją apgavau? 
Kodėl sugadinau tau ir sau nuotaiką dėl kažin kokio 
sekso? Reikia suprasti, kas svarbiausia. Kartą bandžiau 
padėti vaikinui, patekusiam į avariją. Jis negalėjo išlįsti 
iš mašinos nuolaužų ir pamažu baigė nukraujuoti. Tas 
vaikinas negalvojo apie poeziją, pinigus, meno kūrinius, 

kuriais galėtų grožėtis, pranešimus spaudai. Tik troško, 
kad kas nors palaikytų jį už rankos, nors ir visiškai nepa- 
žįstamas Žmogus. Žinau, ką sakau. 

— Vadinasi, atsivilkai čia padaryti manęs laimin- 
gos? — klausia Niki. Drimba linkteli. - O dabar gal išsi- 
mėžtum? 

— Išeisiu. Pasakiau, ką turėjau pasakyti. Tik Žinok, Niki, 
jog išeinu ne dėl to, kad tu panorėjai. Neketinu padaryti 
tavęs laimingos, šokdama pagal tavo dūdą. Neužmiršk, 
pažįstu tave kaip nuluptą. 

Drimba pasuka prie durų. Įspūdis toks, lyg jos būtų 
kalbėjusios apie daržovių kainas. Darau išvadą, kad ji 
prieš kokius trejus metus kelis mėnesius gyveno su Niki; 
kodėl ši bandė Drimbą paversti rėčiu, lieka paslaptis, bet 
spėju, jog buvo ko nors prisidirbusi. 

Dabar nuo jų sklinda susvetimėjimo šaltis. Tik šūviai 
primena, kad kadaise (po tris kartus kasnakt) Niki ir 
Drimba buvo meilužės. Artumas dingo be pėdsako. Jokių 
įkalčių. Tobulas nusikaltimas. Žmonės praranda viską: 
auskarus, dantis, viltis, įniršį, draugus, prisiminimus ir 
save, bet negali prarasti netekties. Netekties praradimas. 
Galo pabaiga. Tai būtų įspūdingas laimėjimas. Paklaus- 
kite kolekcininkų. 

Meilė gali išgaruoti nepalikdama pėdsako, tačiau žmo- 
gaus, kurį nušovei, beveik neįmanoma užmiršti. Paklaus- 
kit seno kareivio. 


Ak, tas šulinys 


Roza vėl pasiima mane. Jei būtų grįžusi namo dešimčia 
minučių vėliau, neabejoju, būčiau buvusi vėl pavogta. 

Vykstam į užmiestį. Einam prie šulinio. Jokių skundų 
negirdėti. Roza šviečia Žžibintuvėliu - gal Tabata susigūžė 
ir nusprendė piktybiškai tylėti. Nieko. 

Pabėgo. Roza nemoka grobti žmonių. 

Ji nerimauja dėl Tabatos ir, savaime suprantama, dėl 
galimų padarinių. Niki pralinksmintų taip susiklosčiusios 
aplinkybės. Traukiam namo. 

Roza sėdi ant naujos kėdės ir bando skaityti laikraš- 
tį - straipsnį apie du AIDS mokslininkus, kurie per pasau- 
linį AIDS kongresą drauge smagiai praleido naktį. Dabar 
bylinėjasi, katras katrą užkrėtė. Pareina Niki. 

— Atrodai labai nelaiminga. 

— Sunki buvo diena aukcione. Taip liūdna, kad nenoriu 
net pasišlaistyti po parduotuves. 

- Šakės. 

Tabata neišeina Rozai iš galvos. Ji ryžtasi. Atsistoja. 
Pranašauju: eis ieškoti. 

- Jei manęs kas nors ieškos, pasakyk, kad netrukus 
grįšiu. 

Niki paslaugiai nusišypso. Roza išeina. 

Be manęs? Taigi Niki vėl mane nušvilps. 


Bežadis ir Tykūnas 


Niki eina į savo kambarį rinktis daiktų, paskui nuspren- 
džia paskutinį kartą išsimaudyti. 

Jie įsėlina negirdimai, pele pasivertę, spyną aiškiai.iš- 
tyrinėjo iš anksto. Palaukė, kol Roza išėjo. 

Drabužiai dukslūs, kad būtų sunkiau nusakyti sudė- 
jimą, stropiai parinkti: pigūs plačiai paplitę sportbačiai, 

pigūs plačiai paplitę džinsai, pigios plačiai paplitusios 
striukės, pigios plačiai paplitusios beisbolininkų kepu- 
rės. Jie taip niekuo neišsiskiria, jog yra beveik nemato- 
mi. Megztas kaukes ant veidų turbūt užsimaukšlino jau 
jėję į vidų — kad idealiai atitiktų pigių plačiai paplitusių 
samdomų žudikų įvaizdį. Pirštinės. Skustos galvos. Bul- 
dozeriai. 

Žudikai numeris keturiasdešimt pirmas: įvykdę užsa- 
kymą droš namo ir prisisprogs per abu žandus. Jie visur 
atrodo vienodai, štai kas keisčiausia, tiek su kaukėmis ant 
veidų, tiek be jų. Kasdienę duoną užsidirba nebruzdėda- 
mi, beveik žiovaudami. 

Niki vonioje klausosi muzikos. Bežadis (šimtas šešias- 
dešimt penktas numeris) nešasi krepšį, kurį šią akimirką 
atsega. Tykūnas (devyniasdešimt penktas numeris) išsi- 
ima mažą pistoletą su duslintuvu, apžiūri butą ir įsitiki- 
nęs, kad daugiau nieko nėra, užtraukia užuolaidas. 

Bežadis iš krepšio išima kino kamerą ir nedidelį grandi- 
ninį pjūklą. Linkteli vienas kitam - metas pradėti darbą. 

Ir čia sugrįžta Roza — turbūt prisiminusi mane ar kokį 
kitą užmirštą daiktą. 

Iš vonios kambario išeina Niki. Visi susitinka vienoje 
vietoje tuo pačiu laiku. Bežadis ir Tykūnas rodo, kad jos 
gultų ant grindų. 

— Vaza ten, - sako Roza. 

Visiškai akivaizdu, kad vaikinams ji nė motais. 

— O Dieve, - sako Roza, - jus pasiuntė Tabata, tiesa? 

— Tu čia niekuo dėta, - prabyla Niki. Bežadis mostu 
liepia jai nusirengti. Ji nusisega liemenėlę. Įprato įveikti 
sunkumus siūlydama kūną. Bežadis rodo, kad nusirengtų 

visiškai. - Viską? - klausia Niki. Jis linkteli. Jai nei galvoj, 
nei uodegoj. 

- Jus atsiuntė Žibutė? - klausia ji. Atsakymo nesu- 
laukia. 

— Filas? - Atsakymo nesulaukia. 

— Broliai Variokai? 

Bežadis pradeda rišti jos rankas prie stalo kojų. 

— Dieve, — aikteli Niki, nes telieka vienintelis kandida- 
tas į užsakovus. Pagaliau ją apima nerimas. - Siūlau du- 
kart daugiau, negu jums sumokėjo. - Bežadis klausiamai 
patrina smilių ir nykštį. - Čia pinigų neturiu, bet... - Beža- 
dis paleidžia kriokti muziką ir įšildo grandininį pjūklą. 

— Gal truputį pasilinksminkim prieš darbą? - siūlo 
Niki, ir jos balse pirmą kartą girdžiu baimę. Tykūnas įjun- 
gia kino kamerą ir rodo, kad kažkas negerai. Bežadis be 
garso siunta - matyti net pro megztą kaukę. 

Staiga durys nuskrieja per pusę koridoriaus, lyg da- 
lyvautų šuolio į tolį varžybose. Bežadis ir Tykūnas susi- 
žvalgo. 

- Šito jau per daug, - pasipiktina Bežadis, jausdamasis 
atsidūręs visatoje, kurioje iš profesionalumo tyčiojamasi 
ir uŽ jį baudžiama. Prieš jį stovi baltasparnė Drimba, nė 
kiek ne mažesnė negu paprastai. 

— Sudiev, ponai, - ištaria taip romiai, kad susidaro 
įspūdis, jog jai smegenys susisuko. Bežadis iššauna. Deja, 
užuot sąžiningai dirbęs darbą, jis bando juokauti. Leng- 
vabūdiškai pykšteli Drimbai į koją, tikėdamasis, kad ji 
pargrius iš skausmo. Jei būtų pataikęs į kelį, gal jo lūkes- 
čiai ir būtų išsipildę, bet dabar tik padaro skylę putnioje 
šlaunyje. Ant sienos Drimbai už nugaros lieka raudona 
geldutės formos dėmė. Užuot susmukusi, ji čiumpa Be- 

žadį už rankos ir ima sukti it propelerį, nekreipdama dė- 
mesio į traškesį. 

Pranašauju suartą snukį. 

Tą pačią akimirką Drimba tvoja į megztą kaukę kumš- 
čiu, ir Bežadžiui aptemsta akyse. Ką tik jis turėjo veidą ir 
še tau - nebeturi. Suglebo kaip šlapias skuduras. 

— Noriu tau pasakyti vieną žodį, - taria ji, nors Bežadis 
visiškai apkluikęs ir didinti žodyno apimties nebepajė- 
gus. - Analgezija. 

Tykūnas laiko grandininį pjūklą. Jei tvotų juo, staty- 
čiau už jį, nes muštynėse grandininiam pjūklui nedaug 
kas prilygsta. Tačiau jis turbūt mano, kad muštis dera 
kumščiais, o gal tiesiog nori įsitikinti, ar ne be reikalo 
sukišo krūvą pinigų mokydamasis kovos menų. Tykuū- 
nas nusprendžia spirti priešininkei į veidą - nepaprastai 
paveikus būdas, jei pataikai, kur reikia. Deja, jis turi mil- 
žinišką trūkumą - spiriant reikia susikaupti. Menkiausias 
išsiblaškymas - ir visas efektas nueina šuniui ant uode- 
gos. Drimba sučiumpa Tykūno koją, kai šiai iki jos veido 
lieka apie penkiolika centimetrų. Muštynių, kaip ir karo, 
nelaimė, kad prizų už antrąją vietą niekas neduoda. 

— Čia tau už vaizdavimą, - sako ji ir taip nuožmiai šuk- 
teli koją, jog beveik negirdėti lūžtant kaulų ir trūkstant 
raiščių. 

Pranašauju: keliu į slėpsnas. 

— O dabar už ką, ir taip aišku, - paaiškina Drimba, 
čiupdama Tykūną už pautų ir švystelėdama į viršų taip, 
kad jis galva pramuša lubas; turiu pripažinti, jog tokių 
gudrybių nesu mačiusi. Ploju kiek pajėgiu. Drimba pa- 
leidžia suglebusį Tykūną. Sąmonė paliko jo kūną - tegu 
tvarkosi pats. 

— Gaila, kad kino kamera neveikia, - sako Niki toli gra- 
žu ne taip abejingai, kaip atrodo iš šių žodžių. - Galėtum 
mane atrišti. - Drimba atriša Niki, o Roza bando susitai- 
kyti su mintimi, kad į butą įsiveržė du samdomi žudikai, 
vos jos nenudėjo, bet jau gavo, ko nusipelnė. 

— Dėkui, - ištaria Niki, skubėdama apsirengti: jai tai 
nebūdinga. - Kaip sužinojai? 

Drimba šypsosi. Niki ima nerimauti. Ji beveik patiki, 
kad Drimba įgijo antgamtinių galių, nors paaiškinimas 
daug paprastesnis: pavyzdžiui, klausymosi aparatas vie- 
name grąžintų daiktų. Bežadis tyliai suaimanuoja. Niki iš 
visų jėgų spiria jam į pilvą. 

— Skambinu policijai, - sako Drimba. - Manau, jiems 
bus malonu pabendrauti su mūsų draugais. 

— Policijai? —- pakartoja Niki. Siaubas. Pasibjaurėji- 
mas. - Turbūt juokauji. 

— Gali pasiūlyti ką nors geresnio? — kantriai atsiliepia 
Drimba. Niki šis bei tas ateina į galvą, bet ji suvokia, kad 
tokie pasiūlymai jos gyvenimo nepalengvins. Todėl tyli 
ir laukia policijos, kartkartėmis įspirdama nelaimingiems 
aikčiotojams. Kai atvyksta policininkai, pagal tradiciją 
vaidina palaužtą gėlę. 

— Neskauda? - klausia Drimbos Roza. 

— Ne. 

Roza nieko nebesupranta. 

— Kadaise mano virtuvėje buvo įsikūrusi pelė. 


Puodelis arbatos. Dvidešimtas 


Visos, pasidalijusios įspūdžiais su teisėtvarkos darbuoto- 
jais, grįžta iš nuovados. Mane be jokio entuziazmo saugo- 

jo sostinės policijos jaunikliai. Durys vargais negalais grą- 
žintos į vietą ir net iš dalies atlieka ankstesnes funkcijas. 

— Dabar belieka laukti, kada namas sudegs, - prataria 
Roza. 

— Atleisk, - sako Niki, šį kartą beveik nuoširdžiai. - Jei 
nori, išeisiu. 

— Neik. Kam? Kas dar gali atsitikti? Atvirai kalbant, net 
pralinksmėjau. Pastaruoju metu mane ištiko tiek bėdų, 
kad dabar gyvenimas gali tik gerėti. 

Iš žmogaus galvos pavidalo skylės lubose sklinda mu- 
zikos garsai. Plikoma arbata. 

— Iki šiol nesuprantu, kodėl tavo draugė Drimba sėdėjo 
furgone greta namo, - užsimena Roza. 

— Nelabai aišku ir man, - susimąsto Niki. - Tokias kaip 
ji gali mylėti, bet tai būtybės, kurios nieku gyvu nenori 
tavęs palikti. 

— Kas tas Žibutė? - klausia Roza. - Ir kokie ten broliai? 

— Kas yra Tabata? 

— Kaip čia pasakius... 

— Žibutė... et, nesvarbu. Žinau, kas juos pasamdė. La- 
las, vieno mano buvusio kliento brolis. Nebeprisimenu 
jo vardo, nebuvo itin įspūdinga asmenybė. Bet klientas 
drausmingas. 

— O būna nedrausmingų? 

— Aišku. Kai kurie - tikras siaubas. Pasiskelbiau ap- 
tarnaujanti mazochistus. Maniau, bus lengviau. Tikra 
kopuūstgalvė. Pirmas klientas buvo milžiniškas škotas 
juodadarbis; išsitraukė jis savo lobį ir paprašė: „Įskau- 
dink mane“. Na ką gi, čiupau rimbą ir žaismingai pliaukš- 
telėjau jam per įnagį, o tas kaip Žiebė man į snukį. „Juk 
skauda, kekše!“ - suriko. Maniau, sulaužė žandikaulį. Iš 

pradžių atrodė, kad susitvarkyti su mazochistais - juokų 
darbas. Atsivelka pas tave koks nors azijietis komivojažie- 
rius, šliaužioja iš paskos, laižo tau aukštakulnius ir zyzia: 
„Nubausk mane, ponia, aš šiukšlė, važiuojam į Karačį, 
nesigailėsi“. Pristatai jį kuopti buto, valyti langų ir batų; 
deja, ruoša kada nors baigiasi. Tada pradėjau juos siųsti 
pas kaimynus ravėti daržų. Valyti tualetų. Vaikščioti po 
parduotuves. Naudinga palaikyti gerus santykius su kai- 
mynais. Paskui ėmiau versti vienus klientus šiukšlinti ir 
Šikti į lėkštes, o kitus - tvarkyti ir kuopti. Tačiau baisiai 
greitai įkyrėjo. Mazochistai tikisi, kad visada trainiosies 
aplink, muši juos ar plūsi. Ne tik neišeisi į aludę - tele- 
vizoriaus ramiai nepažiūrėsi; be to, ir dirba jie bet kaip. 
Vienam liepiau išvalyti vonios kambarį, o tas nieko doro 
nenuveikė. Įsiutau kaip reikiant. Taip jį aptalžiau, kad 
primetė man penkiasdešimt svarų. 

Aišku, kaip paprastai ilgainiui įgundi; netrukus atsi- 
kračiau nesukalbamų tipų ir išgalvojau cypę. Iš tikrųjų 
tai buvo ne kalėjimas, o tik didelis šiek tiek patobulintas 
lagaminas. Įkišusi juos į belangę galėdavau mėgautis tyla 
ir ramybe. Visi jautėsi patenkinti, nes uždarydavau juos 
dienai ar dviem, o ir įkainis buvo kuklus. Be abejo, jei ku- 
ris užsimanydavo, kad kartais žvilgtelėčiau ir išpildyčiau 
jo svajonę - apmyžčiau, mokėdavo papildomai. 

Vienas geriausių klientų buvo Lalo brolis. Jis dirbo 
elektros bendrovėje. Gaudavo skatikus, bet sėdėjo buhal- 
terijoje, o mano sąskaita už elektrą buvo milžiniška - ne- 
mokėjau gal metus. Jau daug mėnesių bendrovė grasino 
išjungti elektrą, ketino net gatvę išrausti, kad likčiau be 
šviesos, O jis ėmė ir panaikino mano skolą. Už tam tikrą 
mokestį pasirūpinau, jog kaimynams irgi nereikėtų mokė- 

ti už elektrą. Paskui už elektrą nustojo mokėti visa gatvė ir 
beveik visas kvartalas, visi vietos restoranai ir bendrovės. 
Niekada daugiau Žmonės manęs taip negarbstė, kai tas 
mulkis savaitgalius leisdavo kalėjime. 

Kartą į kalėjimą uždariau savo buhalterį, 0 į gretimą 
lagaminą įkišau veikėją iš municipaliteto. Buvo sekma- 
dienio popietė, graži kaitri vasaros diena. Tipeliai sėdėjo 
kalėjime nuo penktadienio vakaro - nei maisto, nei gė- 
rimo, tik keiksmai. Lagaminai jau dvokė, tad ruošiausi 
juos išleisti. Sutvarkiau namus, pasimankštinau, buvau 
patenkinta savimi. Pamaniau, kad esu gera mergaitė, to- 
dėl turiu teisę pasilepinti. Nusprendžiau užsukti į svečius 
pas kaimyną, kuris prekiavo kvaišalais. 

Prekiautojas narkotikais - tikras šiknius. Vardu dakta- 
ras Palaima. Pažiūrėk į piešinį iliustruotame žodyne prie 
žodžio „nelaimėlis“ — tai jo atvaizdas. Nežinau, kokia to 
vyro tikroji pavardė, buvo ją pasikeitęs pagal vienašalį 
sandorį, bet kertu lažybų iš penkių svarų, kad jis turėjo 
vieną iš penkių nykiausių pavardžių pasaulio istorijoje. 
Tačiau gyveno čia pat, penkios minutės kelio. Švietė saulė, 
išėjau pasivaikščioti. Atšliaužiau pas Palaimą, nusipirkau, 
ko reikėjo, ir jau ketinau dingti, kaip jį ištiko draugin- 
gumo priepuolis - pasiūlė man degtinės, naujų kvaišalų 
pabandyti. Aš ir pabandžiau. Palaima buvo pasiryžęs net 
papirkti žmones, kad tik šie su juo šnekėtųsi. Pamaniau, 
klientai bus dėkingi už papildomą pusvalandį cypėje. 
Išgėriau, susileidau narkotikų. Kaifas. Neįtikima, man 
pasisekė iš prekiautojo kvaišalais nusipirkti narkotikų. 
Tai, ką įsišoviau, buvo aukščiausios kokybės, ne kokios 
nuošlavos. Paskutinis vaizdas, kurį prisimenu: Palaima 
vakarienei patiekė man gyvatę ir atrodė šiek tiek suneri- 
męs. Paskui smigau. 

Jei Palaima nebūtų toks kvanka, spėčiau, kad tyčia 
taip padarė. Davė man išbandyti naują kvaišalą. Kas at- 
sitiko, sužinojau vėliau. Taigi nukeipstu numirėlės mina, 
kurios beveik neįmanoma suvaidinti. Be abejo, Palaima 
paklaiksta. Narkotikus išmeta į unitazą, bet, reikia pripa- 
žinti, nėra visiškas kiaulė — iškviečia greitąją. Laukiam. 
Aš be sąmonės, greitoji pakeliui, prakaito išpiltas Palaima 
kuria įtikimą įvykio paaiškinimą. Vasara, ką čia slėpti, 
nesu per daug prisivilkusi. Palaimai topteli, jog; greitoji 
atvažiuos nežinia kada, o mano būklė tokia, kad sekso 
negaliu atsisakyti. 

Na, jis darbuojasi nusimovęs kelnes iki pusės blauzdų, 
kai į vidų įeina jo meilužė. Turiu pasakyti, kad Palaima 
renka visokias keistenybes. Jo butas panašus į suknistų se- 
nienų krautuvę. Čia mėtosi naro kostiumas, kazuaras... 

— Kazuaras? 

— Kazuaro iškamša. Toks paukštis, panašus į strutį. 
Neabejoju, kad įsigijo iškamšą manydamas, jog visi lai- 
kys paukštį stručiu ir klausinės: kam tau reikia stručio 
iškamšos? O jis galės iš aukšto atsakinėti: ne, ne, čia ka- 
zuaras. Dar vienas būdas pasirodyti įdomiam. Nežinau, 
iš kur jis gaudavo pinigų. Tikrai ne iš prekybos narkoti- 
kais ar kitokios veiklos. Galvą guldau. Bet turėjo visokių 
baidyklių, ir nepigių. Žinai, jei kas nors kitas pasakotų 
apie tokias kolekcijas, manytum: „Kaip įdomu, net nejsi- 
vaizdavau“, bėt Palaimos kolekcija kelia tik vieną mintį: 
„Ak, tu nykybe, bandai mane sudominti“. Be to, jį traukė 
viduramžių ginklai. 

Taigi meilužė šauna iš arbaleto jam į užpakalį, o paskui 
vožia per galvą abaku. Palaima išvirsta iš šliurių. Boba ne 
per daug šviesaus proto, o gal pamano, kad esu lūžusi 

ar tiesiog miegu ant Palaimos grindų be kelnaičių. Ji pa- 
sirausia mano rankinėje, randa kvaišalų. Įsišauna ir po 
valandėlės apgvaibusi šlumšteli ant Palaimos. 

Paskui ateina du prekiautojai narkotikais. Palaimai jie 
nedraudžia verstis tuo pačiu verslu tik todėl, kad gali kar- 
tais šį aptvatyti ir nuolat apmokestinti. Kas vyksta toliau, 
iki šiol skendi miglose. Narkotikų verslo atstovai susi- 
vaidija, gal todėl, jog neranda Palaimos prekės, kurią šis 
išmetė į unitazą, gal todėl, kad negali pasidalyti pinigų, 
kuriuos iššlavė jam iš kišenės, o gal nesusitaria, kuris pir- 
mas pasinaudos mano labai paslaugia poza. Jie susimuša. 
Spėju, dėl pinigų, nes vienas veikėjas subambinamas, tik 
įsivaizduok, šaldyta iguana, kurią Palaima laikė šaldytu- 
ve, Mat manė esąs iškamšininkas. Visam bute buvo pilna 
smiltpelių iškamšų, atrodančių kaip po avarijos, - Palai- 
mai jas daryti sekėsi ne geriau, negu prekiauti narkotikais. 
Atrodo, iguana - puikus šaltasis ginklas, nes visas butas 
buvo aptaškytas krauju, nors subambintas tipas gynėsi 
Palaimos pusiau apkvaišintu gepardu. 

— Pusiau apkvaišintu gepardu? 

— Aha. Kaifuojančiu gepardu. Pati jo nemačiau, mat 
buvo kitam kambary, bet, atrodo, Palaima užsitempė į 
tryliktą municipalinio namo aukštą gepardą. Be abejo, 
kaip paprastai trokšdamas pasirodyti, koks yra įdomus. 
Kartais suleisdavo jam kvaišalų — manau, kad galėtų nu- 
eiti į aludę ir pasigirti: „Mano gepardas priklausomas 
nuo narkotikų“. Taigi gepardas muštynėse nedalyvavo 
tol, kol pajuto, kad kažkas čiupo jį už uodegos ir ėmė 
sukti virš galvos. 

Paskui pro duris įžengė greitosios pagalbos gydytojas. 
Jis paslydo ant kruvinų grindų, trenkėsi pakaušiu ir nu- 

leipo. Įėjo antras greitosios gydytojas. Dar krutantis pre- 
kiautojas narkotikais tvokstelėjo jam minėta iguana, mat 
pamanė, kad atvyko koks nors persirengęs konkurentas 
nupešti Palaimos, nes kelis kartus subaladotas buto šei- 
mininkas pastaruoju metu neskubėdavo atidaryti durų. 
O galjis viso labo bandė pasprukti, kai galvotrūkčiais 
nėrė į gatvę ir palindo po autobusu. 

Atsipeikėjau ligoninėje tik po poros dienų. Visų pir- 
ma išvydau seselę ir virtinę policininkų jai už nugaros. 
Įteikdama man prizą seselė tarė: „Nuo greitosios pagal- 
bos personalo - kasmet apdovanojame keisčiausią auką“. 
Paprastai šį prizą gauna tipai, atvežami į ligoninę ūdrų 
spąstais sugnybtu užpakaliu ar į siurblį įsiurbtu pimpalu. 
Nors buvo tik rugpjūtis, o aš - aiškiai perdozavusi, nie- 
kas neabejojo, kad mano pateiktas įvykių aiškinimas bus 
nepranokstamas. 

Paskui suvokiau, jog dvi dienas drybsojau be sąmonės. 
Paaiškėjo, kad tai buvo karščiausios metų dienos. Po kurio 
laiko prisiminiau kalėjimus. Išsmukau iš ligoninės vos 
vilkdama kojas ir grįžau namo. Vienas kalėjimas buvo 
nuslinkęs į kitą kambario galą - Elektromachinatorius pa- 
šėlusiai stengėsi išsivaduoti. Vaikinas jau buvo užvertęs 
kanopas. Dabar turbūt šliaužioja prieš didžiąją dangaus 
valdovę su ilgaauliais batais iki šlaunų. Municipaliteto 
darbuotojas, pripratęs voliotis be darbo, dar buvo gyvas, 
nors ir ištiktas komos. 

— Jam pasisekė. 

— Taigi, bet galbūt ištvėrė todėl, kad daviau jam atsi- 
gerti prieš eidama pas Palaimą. „Koks savaitgalis“, - su- 
kniurzėjo jis prieš man išmaunant į oro uostą. Be abejo, 
jaučiausi kaip nesavame kailyje, tačiau rizika - muzika. 

Visada svajojau nuskristi į Ameriką. Bėda, kad Elektroma- 
chinatoriaus brolis Lalas garsėja juodu humoru. Kai kartą 
Elektromachinatorių gatvėje aptvatijo pora septynmečių, 
Lalas laisvalaikiu pradėjo laužtis į policijos automobilius. 
Nemanau, jog Lalas labai mylėjo brolį, bet jam būtų buvę 
nesmagu, nuėjus į aludę išgirsti šnibždantis: „Va šito bro- 
lis mirė šliundros lagamine“. 

— Okas per tipas Žibutė? 

— Geriau neklausk. Tai įvyko jau Amerikoje. Nenoriu 
prisiminti. 

— Tau reikėtų parašyti knygą. 

— Bliamba, manai, manim kas nors patikėtų? 


Puodelis arbatos. Dvidešimt devintas 


Sučirškia durų skambutis. Niki išvykusi tobulinti įgūdžių 
ant trapecijos. Roza krapštosi namie. Įeina Tabata. Roza 
jau užgrūdinta klaikiausių staigmenų, todėl įleidžia ją 
kaip laukiamą viešnią. 

— Stebiuosi, kad neiškvietei policijos, - sako Roza. 

— Tokia mintis buvo toptelėjusi. Kas tavo durims? Su 
pienu, be cukraus, dėkui. 

— Kaip ištrūkai? 

— Bandžiau išlipti remdamasi nugara ir kojomis į šu- 
linio sieną. Iš pradžių nieko neišėjo, nes mano pilvas 
buvo kaip guma, bet nenuleidau rankų ir galų gale iš- 
sikapsčiau. 

— Kasdien sekėsi vis geriau? 

— Ir taip, ir ne. Mano suknelė prarado prekinę išvaizdą, 
kol galų gale išsiropščiau. Jei vasarnamyje būtų buvęs te- 

lefonas, būčiau kreipusis pagalbos į vaikinus mėlynomis 
uniformomis, bet kol susiradau aparatą, šiek tiek atvėsau. 
Suvokiau, jog tau ne visi namie, jei įgrūdai mane į šulinį. 
Be to, iš dalies buvai teisi. Kokia aš specialistė, jei negaliu 
padėti net vienu konkrečiu atveju. Kas kaltas, kad tau 
šovė į galvą mane pagrobti. Ir antsvorio atsikračiau. 

Tabata segi agato auskarus, simbolizuojančius gižlų 
senį, kuris bamba, kad reikėtų pakeisti smuklės (kurioje 
visi jo nekenčia ir kurioje alus šlykštus, skiestas) iškabą. 
Tabata šito nežino ir nenujaučia. 

— Tavęs niekas neieškojo? 

— Ne. Baisiai suirzau. Išsiruoši į seminarą, atsiduri šuli- 
nio dugne, grįžti po dviejų savaičių ir randi šūsnį sąskaitų 
bei keletą mandagių klausimų pranešimų gaviklyje apie 
žadėtą straipsnį. Net kambarinės gėlės nenuvyto. Visi 
nusprendė, kad esu užsiėmusi arba tyliai išsmukau atos- 
togauti. 

— Mano sieloje įspaustas nesėkmės įdagas, - sako 
Roza. | 

— Nieko panašaus. Klausyk, kviečiu tave į pobūvį. 
Ką nors būtinai surasim. Tiesiog juokinga - tokia graži 
mergina ir vieniša. - Tabata čiumpa stiklainį marinuotų 
burokėlių ir bando atsukti dangtelį. 

— Ką nors galiu susirasti per penkias minutes. Tereikia 
išeiti pro duris ir pamojuoti ranka artimiausiam vyriškiui. 
Visa bėda, kad nenoriu galvijo. 

— Kai abejoji, iškelk pokylį. Vyrų priviliosim pasakiu- 
sios, jog moterų bus per akis, pakviesim daug nepažįsta- 
mų žmonių. Pamatysi, ir tau nusišypsos laimė. 

— Kodėl esu tokia? - klausia Roza. - Kodėl negaliu būti 
šliundra? 

Jos išgeria dar po puodelį arbatos. 

— Patikėk, — ramina Rozą Tabata, - mes gyvename pa- 
saulyje, kad padėtume vienas kitam. - Ji kaipmat sušveičia 
riešutinį tortą. Roza palydi ją iki durų. Lauke mėgauda- 
masis šlapinasi vyriškis beisbolininko kepure. Jis krūpteli, 
paskui išsitraukia peilį - pasišauna apiplėšti Tabatą. 

— Suprantu jūsų pyktį, - sako Tabata, - bet negaliu ati- 
duoti pinigų, nes tada taptumėt nusikaltėliu, 0 aš nenoriu, 
kad mano sąžinę slėgtų jūsų sužlugdyta ateitis. 

Vyriškis čiumpa jos rankinę. 

— Perspėju, - pareiškia Tabata, - mano atmintis puiki. 
Jei negrąžinsite rankinės, nusakysiu jus policininkams 
kaip mane gyvą matote. 

Beisbolininko Kepurė, rausdamasis po rankinę ir bars- 
tydamas pudrines bei lūpų dažus, riaugėdamas nusliū- 
kina šalin. 

— Matai, ką mes padarėm, - sako Tabata. 


Didžiausias šiknius 


— Nesuprantu, kodėl žmonės nori būti turtingi. Kodėl jie 
nuolat kalba apie pinigus, - sako Marijus, nuoširdžiai 
šypsodamasis Rozai, lyg vis dar tikėtų, kad ši jį laiko geru 
dėde. - Vaikų žudikai. Net vaikų žudikams yra kas pade- 
da, yra kas juos užjaučia. Net tokiomis padugnėmis kas 
nors rūpinasi, išklauso, dėl jų nerimauja, gailisi jų. Bet jei 
esi turtingas, jei darbuojiesi kitų labui, jei turi bendrovių, 
kurios gerina Žmonėms gyvenimą, tavęs visi nekenčia. 
Kiauras naktis žmonės laužo galvas, kaip atimti iš tavęs 
pinigus arba pagrobti tave ar tavo šeimynykščius. O neiš- 
leisti iš akių savo kapitalo — labai varginantis darbas. 

— Tai duok man porą milijonų, Marijau, - sako Roza, 
žiūrėdama į jį kaip į šlykščią votį. 

— Negaliu tau taip apsunkinti gyvenimo, - atsako Ma- 
rijus, manydamas, kad toks rūpestingumas pagerins jo 
santykius su Roza. - Tai tikra kankynė. Žinai, kiek bankų, 
didžiulių bankų, kuriems vadovauja protingi, išsilavinę 
žmonės, bankų klestinčiuose, nekariaujančiuose kraš- 
tuose bankrutuoja? Šmaukšt ir nebėr, išnyksta per naktį 
kaip bezdalai. Sykiu ir milijonai vilčių. Ir nieko negalima 
padaryti. Nusipirkau keletą kalnų. Manau, kalnui nieko 
neatsitiks, jo nepavogs. 

— Labai norint galima, - atsiliepia Roza. - Kasdien po 
saują žemės... 

Valandėlę Marijų apima nerimas, paskui jis kalba 
toliau: 

— Tau juokas, bet kalnai tikrai gali subyrėti. Kalbuosi su 
vienu ekspertu, tas sako, kad investicijoms į kalnus, kaip 
ir į namus, niekas negresia. Kalbuosi su kitu ekspertu, tas 
teigia, jog šis kalnas įtartinas. Susirandu trečią ekspertą, o 
tas pareiškia: „Taip, šiuo metu kalnas stovi tvirtai, bet ar 
ilgai taip bus, nežinia“. Jis galėtų atlikti naujus tyrimus 
už papildomą honorarą. Siaubas, praėjusią savaitę Indo- 
nezijoje suiro kalnas. Niekuo negalima pasikliauti. 

Marijus atėjo manęs. 

Jis nežino, kad Roza paslėpusi mane po butfetu. Ji sako, 
esą vaza grąžinta aukcionatorei, kuri išvykusi atostogų 
dviem savaitėms (Rozai taip labai patogu) ir pasirūpinusi, 
kad su ja būtų neįmanoma susisiekti (Rozai taip dar pa- 
togiau, nes aukcionatorė irgi jau domėjosi mano likimu). 
Rozai vis sunkiau sugalvoti dingstį pasilikti mane. 

Marijus kalba daug. Galbūt laukia grįžtant Niki, kad 
vėl galėtų seilėtis žiūrėdamas į ją. Gal visur tol sėdi ir 

zaunija, kol yra ištrenkiamas lauk. Roza turėtų pradėti 
kosėti arba apipurkšti jį putomis iš gesintuvo. Jis vaiposi 
it numesto nuo uolos fortepijono klavišai. 

— Visi tavęs nekenčia. Žmonės, su kuriais bylinėjaisi. 
Žmonės, su kuriais bylinėjiesi. Žmonės, su kuriais nesi- 
bylinėjai. Tavęs nekenčia net negimusieji, dar nesantieji. 
Tavęs nekenčia milijonai, šimtai milijonų, nes vargšai, ne- 
galintys išmaitinti vaikų, dauginasi sparčiausiai. Pinigai — 
baisi atsakomybė. Bet nors galiu pasiguosti, kad mano 
kančios galbūt padarys laimingesnius kitus žmones. 

Gali būti, jog tai tiesa; galų gale kiekvienas gauna tai, 
ko nusipelnė. 

Būgštauju, kad Marijus yra pasišovęs nušluostyti nosį 
visų laikų šikniams, nors ir turi pajėgių varžovų. 

Vis dėlto pati balsuočiau už Agatoną Boetietį, tai- 
kaus kaimelio gyventoją. Kaimelis sėkmingai skurdo, 
nes šimtų mylių spinduliu kas norėjo, tas galėjo ateiti 
ir pasiimti, ką norėjo ir ką galėjo panešti, juk gyvento- 
jai buvo taikūs. Galų gale imti nebebuvo ko, ir kaimelis 
kuriam laikui atsikratė nekviestų svečių. Jo gyventojai 
vertino vargą, nes manė, kad jis stiprina sveikatą. Jiems 
nesisekė skleisti savo pažiūrų, mat vos spėdavo žmogus 
ištarti: „Mes branginame taiką, nes...“, kai pašnekovas 
jam užšniodavo, paskui dar išrinkdavo dantis, ir tolesnis 
pokalbis netekdavo prasmės. Agatonas amžinai dvokli- 
nėdavo aplink ir klausinėdavo: „Kuriems galams tada 
branginti taiką?“ Bet kurioje kitoje visuomenėje jis būtų 
buvęs sumaltas į smulkius miltus arba įkištas į maišą, 
pilną akmenų, ir įmestas į jūrą. Tačiau šio kaimo gyven- 
tojai buvo taikūs ir manė, jog kiekvienas turi teisę į savo 
nuomonę. Jie bandydavo įrodyti Agatonui, kad šis netei- 

sus. „Gerai, bet kuriems galams tada branginti taiką? — 
nenusileisdavo Agatonas. - Gal tada galėčiau pasiimti 
tavo pupas? O žemės sklypą kalvos viršūnėje?“ Paskui 
jam prireikdavo sklypo kalvos papėdėje, vėliau - kalvos 
šlaite. Kai gavo žemės kalvos šlaite, Agatonas po kelių 
savaičių pareiškė: 

— Kam davėt man tą sklypą, jame niekas neauga? 

— Bet juk pats jo prašei. 

— Nereikėjo manęs klausyti. 

Kaimelio gyventojai pradėjo jo vengti. Jie nemiegojo 
kiauras naktis. Nemiegojo ir Agatonas. Žmonės užsidarė 
viename name kaimo gale. Agatonas juos rado. Jis nie- 
kada nemiegojo ir klausinėjo nemaloniausių dalykų: „Ar 
žinai, kad tau ant nosies galo iššokęs milžiniškas spuo- 
gas?“; „Ar Žinai, kad jau nebeturi dantų?“ 

Kaimo gyventojai taikiai kovojo su juo. 

— Mes sušaukėm susirinkimą, Agatonai, ir nubalsa- 
vom, jog tu daugiau nebegali klausti: „Kuriems galams 
tada branginti taiką?“ 

— Gerai, bet kuriems galams taip vertinti balsavimą? 

— Mes nubalsavom, Agatonai. 

— Bet mano pupos nebalsavo. 

— Pupos nebalsuoja, Agatonai. 

— Kodėl? 

— Gerai, pupos balsuoja, Agatonai. Mūsų pupos bal- 
savo prieš tavo. 

— Nieko panašaus, jūs primetėt joms savo nuomonę. 

Nebeapsikęsdamas kaimas vieną naktį išsikraustė į 
naują vietą. Prigulė pailsėti, o kai atsikėlė, išgirdo Aga- 
tono klausimą: „Ar balsavom už persikėlimą? Juk nebal- 
savom?“ 

Kaimiečiai pradėjo pasakoti, kad pakrantėje, už šimtų 
mylių, yra stebuklinga gyvenvietė, kurioje kiekvieną Aga- 
toną vaišina ir linksmina gražiausios pasaulio moterys. 
Tas nė nemirktelėjo. Kaimiečiai paspruko per patį vidur- 
dienį, kai buvo nepakeliamai karšta ir Agatonas miegojo. 
Išlakstė į visas puses ir vėl susirinko tik sukorę ilgą ir 
painų kelią. Agatonas pasirodė su paskutiniais dešimčia 
žmonių: „Ar mes dėl šito balsavom?“ 

Kaimiečiai be paliovos keliavo pakrante pirmyn ir 
atgal. Galiausiai jie po ilgų nepriteklių, perskeltų galvų, 
suspardytų pilvų dešimtmečių, trenkiantys myžalais, 
nes ant jų šlapinosi visi, kas netingėjo, nutarė Agatoną 
nudaigoti. 

— Mes nebesilaikome savo principų, - pasipriešino vie- 
nas kaimiečių. 

— Ne, ne, ne. Mes juos valandėlę pamiršime. Trauksime 
burtus, kas turės tai padaryti. 

Nežinau, ar jie nudėjo Agatoną, ar ne, nes mane, vie- 
nintelį vargšų turtą, kiaušinio pavidalo ąsotį, pasiėmė 
praeinantis spartietis, vožęs per kairę ausį žmogui, kuris 
mane laikė; šis gerokai suirzo (tikėjosi smūgio per žandą, 
mat jam bjauriai maudė dantį). 

— Pinigai, - postringauja Marijus, - negali nupirkti to, 
ko tau iš tikrųjų reikia. Kai buvau mažas, mes neturėjom 
nieko. Tada to nesupratau. Nebuvo -ir nereikėjo. Maniau, 
kad visi gyvena pusbadžiu ir šąla. Tik dabar, prisiminęs 
ledinį tamsų kambarį, kuriame gyvenau su motina, su- 
vokiu, kaip sunkiai mes vertėmės. Nors ir kaip prisikirs- 
tum šiandien, už tuos bado metus neatsivalgysi. Niekas 
to nepakeis. Badavau vaikystėje, nes nieko neturėjau, o 
senatvėje badauju, nes visko turiu ir esu nutukęs. 

Roza prunkšteli, kai įsivaizduoja Marijų, besilaikantį 
dietos: jo supratimu, tai reikštų atsisakyti ketvirto de- 
serto. Veidmainis. Gali išteplioti aukso luitą išmatomis, 
o gali aukso dulkelėmis apibarstyti šūdą. Prigimtis yra 
prigimtis. 

Marijų apima panika; jam vaidenasi, kad tarnai jau 
viską išvogė iš jo rūmų, todėl skubinasi išeiti. 

— Už plytas galima gauti gerus pinigus. Dievaži. 

Roza pasiima mane. Kai uždeda ant manęs rankas, 
nusprendžiu parodyti jai meeeilės šėlsmą. 


San Francisko teleskopininkas 


Jis mėgo putojantį baltąjį vyną, o ne šampaną: „Kaskart, 
kai geri šampaną, moki prancūzams“. 

Jis mėgo, kad vyną pilstytų jaunos moterys, nors ne- 
būtinai lieknos, didžiakrūtės, blondinės ar aukštos. Jis 
nebuvo išrankus. „Ir tau ne gėda?“ - kartais kas nors pa- 
klausdavo jo. „Gyvenimas trumpas, manasis - irgi“, - at- 
šaudavo jis. 

Jo užrašų knygelėje buvo visų moterų, su kuriomis 
permiegojo, adresai (sekso gigantai pasakytų, kad ne tiek 
jau daug); taip pat adresai bei aprašymai moterų, su ku- 
riomis nepermiegojo, bet apie kurias sukosi. Per kiekvie- 
ną gimtadienį ir pažinties metines jis nusiųsdavo joms 
po atviruką ir kuklią, tačiau mielą dovanėlę, atitinkan- 
čią gavėjos skonį: kruopščiai išrinktus auskarus, dėžutę 
šokoladinių saldainių, retus kvepalus. Jis mėgo pirkti ir 
dažnai įsigydavo daiktą prieš aštuonis mėnesius, kad tik 
jo dovanėlė būtų neprilygstama. 

Jam buvo nepakeliama mintis, jog kas nors gali jį už- 
miršti ar kad jis gali ką nors užmiršti: „Būtinas kariškas 
tikslumas. Mes kariaujam su užmarštimi. Kaskart, kai kas 
nors tave užmiršta, miršta dalis tavęs“. 

Su moterimis jis elgdavosi labai maloniai; jo veidas 
apsiniaukdavo, jei laiškas grįždavo, nes adresas būda- 
vo pasikeitęs arba moteris pykdavo ant jo. Su moterimis 
jis elgdavosi labai maloniai, pirkdavo joms gėlių ir nu- 
renginėdavo, prisimindavo jų gimtadienius, mėgstamas 
spalvas ir muziką. Guldamasis šalia moters sakydavo jai: 
„Nėra ir nebuvo gražesnės už tave“, ir nuoširdžiai tuo 
tikėdavo. 

Vis dėlto jis buvo tris kartus išsiskyręs. Jam būdavo 
labai skaudu, kai žmona įeidavo į kambarį ir pareikšdavo: 
„Tu sugriovei man gyvenimą. 

Po trečių skyrybų jis nusprendė sukietinti širdį, nes 
mylėti kitaip negalėjo; ir nusprendė ne iš gailesčio sau, 
o iš gailesčio moterims, mat negalėjo pakelti jų kančios. 
Dar jis mėgo molinius indus; turėjo puikų apvalų aribalą 
su neįtikimai gražia brūkšniuote ir vazą su gorgona (ši 
vieną dieną nežinia kodėl sudužo į du šimtus trisdešimt 
šešias šukes). 

Vieną naktį žiūrėdamas į tamsą, juodą kaip ta, kuri 
gaubė jo sielą, jis pamatė tolumoje apšviestą langą. Kitų 
žmonių gyvenimas jam visada žadino smalsumą, todėl 
susirado teleskopą, kartu su kitais daiktais paliktą pa- 
saugoti draugo. 

Jis pamatė laiptus, matyt, į miegamąjį ir vonios kam- 
barį. Sėdėjo tamsoje, nieko netrokšdamas ir niekuo nesi- 
domėdamas, virtęs vaizdu, apskritu renesansišku reljefu, 
ir svarstė, ar nesužinotų ko nors naujo apie gyvenimą, 

jei slapčia stebėtų kitus; galbūt jis atskleistų būties pa- 
slaptis? 

Laiptais užbėgo ir dingo kambario kairėje kažkoks še- 
šėlis. Jam pasirodė, kad pavidalas moters; ištempęs akis 
kantriai sėdėjo dar pusvalandį, kuris pralėkė kaip viena 
nį stiklą užlieja šviesa. Pamanęs, kad ji turbūt nusirengia, 
ėmė trokšti, neatgaudamas kvapo. 

Jis ilgai (pusantros valandos) sėdėjo nejudėdamas, bet 
paskui buvo atlygintas: moteris, regis, pusnuogė, sklendė 
iš vieno kambario į kitą. Žinoma, panorėjęs jis galėjo iš 
arčiau pasigrožėti daug nuogesnėmis, daug dailesnėmis 
moterimis. Tačiau tik ši, šmėžuojanti tolumoje, kėlė jam ne- 
valdomą virpulį. „Negražu, bet kaip malonu“, - tarė sau. 

Vėlai vakare jis sėsdavo prie lango stebėti, kaip mote- 
ris maudosi. Dieną langinės būdavo uždarytos, bet naktį 
jo sielą užliedavo šviesa. Jis dėjosi į galvą jos apatinius, 
spalvas, drabužių fasoną. Fiksavo laiką, kurį ji praleidžia 
vonios kambaryje. Laiką, kai užgęsta šviesa jos miegama- 
jame. Jis verdavo akimis sienų apmušalų kalvagūbrius 
tarp dviejų kambarių, neatplėšdavo žvilgsnio nuo turėklų 
įtrūkimų, kilimo tekstūros tol, kol pasirodydavo jo geis- 
mų objektas. Jis tapo laiptais, kantriai kaip kilimas laukė 
jos žingsnių. 

Paskui išaušo didi diena, kai moteris stabtelėjo laiptų 
viršuje iki pusėš nuoga; stovėjo vos kelias sekundes, bet jo 
atmintyje jos užėmė daugiau vietos negu ištisi pragyventi 
metai. Iš jaudulio jis susmuko ant grindų. Keturiasdešimt 
dvejų metų patyrė trylikamečio aistros jėgą ir naujumą. 

Jis truputį gėdijosi to, ką daro, bet juk brovėsi į jos 
gyvenimą ne daugiau kaip šviesa; teleskopas viso labo 

perteikdavo smulkmenas, o esmę galėjo pamatyti kiekvie- 
nas, turintis geras akis. Be to, stebėjimas atimdavo daug 
laiko. Jis nerimaudavo, kai moteris vėlai grįždavo namo, 
sielvartaudavo, kai ši išvykdavo atostogų, stebėdavosi, 
kiek daug laiko ji praleidžia vonioje. „Nieko neįskau- 
dinu“, - kalbėjo suprasdamas, kad malonumas, kurį ta 
moteris jam teikia, netrukdo jos gyvenimui, neturi jokios 
įtakos jos gyvenimui. 

Diena ir šviesa jam beveik nieko nereiškė; tik sutemus 
širdis pradėdavo daužytis. Jis troško išvilioti ją iš vonios 
kambario nusirengusią ir gėrėtis jos nuogybe. Paskui 
vieną gražią dieną jam buvo atneštas svetimas laiškas; 
iš adreso ir pavardės nusprendė, kad laiškas gali būti 
skirtas jai. Jis apėjo kvartalą ieškodamas. Tai iš tikrųjų 
buvo jos namas. Kol tykojo, pro duris išėjo ji; buvo pui- 
ki proga susipažinti, jis būtų padaręs gerą įspūdį - juk 
nepasivargino surasti adresato. Tačiau nusprendė, jog, 
teleskopas geriau. Palaukė, kol ji nuėjo, ir įmetė laišką į 
pašto dėžutę. 

Vis dėlto telefonų abonentų knygoje jis susirado jos 
numerį. Jam toptelėjo, kad jei telefonas apačioje, jis galės 
paskambinti, kai moteris bus vonioje. Jeigu ji pamanys, 
kad skambutis svarbus (o naktiniai skambučiai paprastai 
svarbūs), išlėks iš vonios kambario neapsirengusi. 

Nuo šios minties jam pasidarė silpna. Surinko jos nu- 
merį, norėdamas įsitikinti, jog telefonas veikia. Iš susi- 
jaudinimo visą dieną nesikėlė iš lovos, tik gėrė vandenį. 
Įsitaisė prie lango keliomis valandomis anksčiau. Paskau- 
do alkūnes, kuriomis rėmėsi į stalą laukdamas, kol ji eis į 
vonią. Valandėlę palaukė - štai ji atsuka čiaupą, žvilgteli 
į veidrodį, šukuojasi plaukus, nusivalo pudrą ir dažus, iš- 

siskuta pažastis, išspaudžia kelis spuogus, nusimeta dra- 
bužius - ir surinko numerį. Išgirdo skambant telefoną. 

Ji nulipo laiptais be palaidinukės, tik su nauja lieme- 
nėle. Jis paklaiko iš laimės. Suvokęs, kad gali ją išvilioti 
iš vonios, neteko galvos. Šis efemeriškas, kelias sekundes 
šmėkštelėjęs nuogumas buvo erotikos perlas, pranokstan- 
tis aistringiausius, tvirčiausius jo meilės romanus. 

Tačiau jis retai jai skambindavo. Būgštavo, kad ji pasi- 
keis telefono numerį, jei jis ims pikmaudžiauti skambu- 
čiais, be to, po vakarų, kai moteris nepasirodydavo arba 
neparodydavo nieko gundomo, akimirka, kai iš vonios 
netikėtai išlįsdavo nuoga koja, atpirkdavo viską. Mokestis 
už malonumus - kantrybė. 

Jis stebėjo kiekvieną jos gyvenimo smulkmeną ir gar- 
džiavosi. Jį erzino vėlai vakare ateinantys vyriškiai, bet 
jie užtrukdavo neilgai. Nenurodydamas pavardės jis 
siųsdavo jai šilkinius šalikus, kitas dovanėles ir džiūgau- 
davo pamatęs, kad jinai jas nešioja. Dažnai švilpaudavo, 
tad draugai ėmė kalbėti, jog pastaruoju metu jis puikios 
nuotaikos. 

Bet vieną vakarą jis paskambino ir pamatė, kaip ji išlė- 
kė iš vonios segėdama jo atsiųstus auskarus, simbolizuo- 
jančius pobūvį, į kurį eini viena ir kuriame nieko nepažįs- 
ti; pamatė, kaip ji nusirito laiptais. Ir kaip užsimušė. 


Vėl Salota 
— Tik man taip gali atsitikti, - sako Salota. - Sėdžiu trauki- 
nyje, skaitau Pirmojo pasaulinio karo laikų dienoraščius, 


kai tie du dvakai susistumdo. Jie kimba vienas kitam į 

krūtinę, užgriūva ant manęs ir pradeda lyginti vienas ki- 
tam šonus. Tie tipai stambūs, aš paslėgta apačioje, o iš 
kojų abu išvirsta kartu. Dienoraštis visas kruvinas. Pra- 
žiopsojau savo stotelę, nes negalėjau iš po jų išlįsti. Kas, 
po galais, pasidarė vyrams? - Ji išsitraukia iš rankinės 
atidariklį ir čiumpa stiklainį su burokėliais. 

— Neklausk manęs, - atsako Roza. 

— Negaliu sulaukti tos dienos, kai vyrus pakeis sper- 
mos paketėliai. Nebebus karų. Nebebus nusikalstamu- 
mo. Kodėl lauke kabo skelbimas apie buto pardavimą? 
Tu išsikraustai? 

— Ne, turbūt kas nors iš viršaus. O gal vėl tie pašle- 
mėkai, visur klijuodami tokius skelbimus, bando įrodyti, 
kad prasidėjo ekonominis pagyvėjimas. Tai kuo skųsies 
šį kartą? 

— Iš kur žinai, kad atėjau skųstis? - aikteli Salota, mes- 
dama stiklainį burokėlių ir susidomėdama nauju pilnutė- 
liu dubeniu kopūstų salotų. 

— Nes visada atėjusi į svečius pradedi skųstis, kai vos 
įžengi pro duris. Tiesa, būna, kad užsuki pavalgyti ar ko 
nors pasiskolinti. 

— Netiesa, - įsižeidžia Salota. - Pakalbėkim apie tave, 
Roza. Kas naujo tavo gyvenime? 

— Nieko, išskyrus porą samdomų žudikų, apvertusių 
mano butą aukštyn kojom. 

— Žinai, ką jis man pasakė vakar vakare? 

— Ne. 

- Jis pasakė: „Ar žinai, kas man labiausiai patinka, kai 
čiulpi man pimpalą? Kad tu tada tyli. 

— Neįsivaizduoju kodėl. 

— Tau neatrodo, jog tai baisūs Žodžiai? 

— Atrodo. Klausyk, Salota, čia tas pats tipas, kurį su- 
sitikai Kju? 

— Aha. 

— Jei neklystu, šio vyriškio pažintis su tavim prasidėjo 
nuo žodžių: „Atsikabink, aš paskutinis niekšas“? 

- Taip. 

— Vadinasi, susipažįsti su biču, kuris, kaip pati sakei, 
anaiptol ne gražuolis, kuris pats tikina, jog yra pašle- 
mėkas, kuris papasakoja, kad dvi jo meilužės nusižudė. 
O dabar, prašom mane pataisyti, jei klystu, sėdi čia ir 
skundiesi, kad jis nelabai gražiai su tavim elgiasi. 

— Bet kodėl vyrai taip elgiasi? Be to, jie nenori būti 
kartu. Užšoka - padaro - iššoka ir... dingsta. Mes niekur 
drauge neinam. 

— Salota, še tau dešimt svarų. 

— Už ką? 

— Gali juos turėti tol, kol nepasakysi, kad galbūt esi 
nėščia, kad pimpalą įsikiši į burną kuo giliau, nes nenori 
jausti spermos skonio, ir kad vyrai darosi vis blogesni. 

— Nebūk kiaulė, kas mane užjaus, jei ne draugės? 

— Aš tave užjausiu per amžių amžius amen. - Roza 
apkabina Salotą. - Kada tik paprašysi užuojautos, tada ir 
gausi; bet neprašyk, kad tavęs gailėčiau, nieko nebus. — 
Salota užgula bulvių mišrainę. 

— Labiausiai nerimauju, kad jis susirado kitą paną iš 
mūsų fakulteto. 

— Dar vieną istorikę? 

— Taip, labai panašią į mane, tamsiais trumpais plau- 
kais. „Kuo ji geresnė už mane?“ - paklausiau anądien. 
„Apskritai judvi panašios, - atsakė jis, - todėl ji man ir 
patinka. Bet ana jaunesnė, be to, jos buferiai — tai ne tavo 

spuogai“. Man regis, jis bandė kalbėti švelniai. Žinai ką, 
žaviuosi tavim. Garbės žodis. Tu dėl tokių reikalų galvos 
nekvaršini. Gera būti vienišai. 

— Gal tau pataisyti valgyti? 

— Ne, - atsako Salota, nenuleisdama akių nuo avinžir- 
nių košės. - Gal duonos turi? 

— Taip, še. Norėčiau, kad būtų kitaip. Manęs vos ne- 
nužudė, pati vos nepagrobiau žmogaus, o viskas baigėsi 
dulkių šluostymu. Baisiai nyku tvarkyti savo butą. Rei- 
kėtų sugalvoti kokį nors namų tvarkymo grafiką kaimy- 
nams, tada valydami dulkes bent pamatytume svetimas 
nuotraukas, paveikslus, užuolaidas, vaizdą pro langą, 
palanges, staktas... 

Roza teisi. Pasaulio istorija darosi daug aiškesnė išty- 
rus tai, kas, kur ir kada šluostė dulkes. Žemės ūkis, medi- 
cina, karyba neatpažįstamai pasikeitė, o namų darbinin- 
kės pakaitalo iki šiol neatsirado. Beje, iš esmės nepakito 
ir turizmas: nori pamatyti pasaulio —- dėkis prie plėšikų 
gaujos. 

— Vos nepagrobei žmogaus? - klausia Salota; sprogda- 
ma paskutinį avinžirnių košės šaukštą. 

— Juokauju. 

— Seksas - geras dalykas, bet ne stebuklas. 

— Apie tai tavęs neklausiau. 

— Nebūk kiaulė. Jau ir išsižioti nebegaliu? 

— O ko tikėjaisi? Jis negali būti visiškas nevidonas, kad 
ir kaip stengtųsi, antraip nebūtų tavęs perspėjęs. Jis tik 
pusnevidonis. 

— Kas pusnevidonis? - įsiterpia į pokalbį Niki, įženg- 
dama pro duris. 

— Naujasis Salotos meilužis. 

— Dievinu pusnevidonius ir nevidonus, - pareiškia 
Niki Salotai, negaišdama laiko susipažinimo procedū- 
rai. - Daugiausia keturios minutės. Turiu omeny barš- 
kinimąsi. Dėl gėlių ar įdomaus pokalbio nesuka galvos. 
Susitikdavau su vienu penktadienio vakarais, lygiai pusę 
vienuolikos, kažkieno bute kitame Londono gale. Horn- 
čerče. Pusė valandos. Vien tam, kad jis mane padarytų. 
Manau, pasakydavo Žmonai, jog eina išgerti bokalo alaus. 
Daugiau jis niekam netiko, bet dulkintis mokėjo. Seksas su 
nevidonais neprilygstamas. Su nevidonais, antrą naktį. 

— Antrą naktį? - pasitikslina Salota. 

— Aha, antrąją. Jei pirmoji būna vykusi. Jau numanai, 
ko galima laukti, bet viskas dar gana nauja. Naujovė ir 
suderinamumas. Vėliau viskas eina velniop. 

— Galbūt. Šis vynas geras? — klausia Salota, įlindusi į 
šaldytuvą. Vynas dosniai padalijamas. 

— Kodėl taip sunku susirasti vyriškį, su kuriuo galima 
sutarti? — dūsauja Salota. - Net geram seksui reikia tiek 
pastangų, kad visas jo gerumas kažkur dingsta. 

— Gal taip buvo visada, - svarsto Roza. - Galjau prieš- 
istorės moterys sėdėdavo ir skųsdavosi, kad nėra vyrų, 
kad nėra tokių, kurie joms patiktų, kad negalima atsikra- 
tyti vyrų, kurie joms nepatinka. Gimdamas atsineši svajo- 
nių, bet jos sutrypiamos, tai apvalkalas, pakuotė apsaugo- 
ti nuo purvinų gyvenimo letenų, ištverti iki nepergalingos 
pabaigos. Prisimenu, motina vieną vakarą plovė indus ir 
pasakė man: „Tik nepakliūk ant kabliuko“. Jei žinotume, 
kas mūsų laukia, nepaliktume įsčių. Visus reikėtų išlupti 
padarius cezario pjūvį. 

— Mane turbūt nužudys koks nors buvęs meilužis, — 
spėja Salota. 

— Kas dabar dedasi, sunku suvokti, - pritaria Niki. — 
Kartą krušausi su brazilu transseksualu, dar prieš jo 
operaciją. Nesupratau portugališkai nė žodžio, jis ar 
ji angliškai - irgi. Brazilas turėjo papus ir pimpalą, ne 
per didžiausią - gydantis sumažėjo. Iš tikrųjų žmogelis 
svajojo, kad jį padarytų koks nors kultūristas, bet ka- 
dangi per televizorių nieko nerodė, iš bėdos tikau ir aš. 
Prisitaisiau baisiai nepatogų daiktą ir dariau jį per antrą 
galą. Atvirai kalbant, kaifo — nulis, bet jis spiegė kaip 
skerdžiamas kažkokia nesuprantama kalba. Iš pradžių 
maniau, kad braziliškai, tačiau paskui prisiminiau, jog 
tuo metu buvau taip pasivadinusi. Kaip dabar viskas 
sudėtinga. 

— Pažįstu šį jausmą, - sako Roza. - Ar žinai, kad Drim- 
ba vis dar sėdi lauke? Nesusiradai darbo? 

Damos pila į gurklį iki nakties. Pakviečia ir Drimbą. 
Ši sėdi tylėdama kaip žemė. Niki klausia Salotos, kodėl 
jos toks vardas. Pasirodo, Salota už visų metų stipendiją 
nupirko meilužiui automobilį, o paskui buvo priversta 
misti daržovių atliekomis turguose. 

— O meilužis? 

— Išvažiavo. 

Pasakos prieš miegą Roza ateina keturiolika minučių 
ketvirtos. Iškapstau iš atminties istoriją apie išniekintą 
meilę... 


Trimituotojas 


Jį visada lydėjo numylėtas paršas, kurį jis vadino Paršu. 
Jis turėjo šunį, vardu Šuo, o žmona - katę, vardu Katė. 

Vieną rytą jis pabudo ir suprato, jog turi atsikratyti 
žmonos. Nusprendė, kad tinkamiausias būdas - nelai- 
mingas atsitikimas. Jis dažnai siųsdavo ją paviešėti pas 
seserį, kuri gyveno anapus upės, ypač blogu oru. Keltas 
daug kartų skendo, tik ne tada, kai juo plaukdavo žmona. 
Jis išsiuntė savo moterį paviešėti pas brolį, kuris gyveno 
kitame grafystės gale, bet plėšikai kažkodėl jos neužpuo- 
lė. Jis įbėrė Žmonai į valgį nuodų, tačiau susirgo pats, oji 
rūpestingai jį slaugė. Jis nunešė jos drabužius žmonėms, 
mirštantiems nuo baisių ligų, ir privertė jais apsivilkti, bet 
vėl susirgo pats, o ji uoliai jį slaugė. 

Jie išėjo pasivaikščioti į kalnus. 

— Žiūrėk, koks nuostabus vaizdas, - tarė jis. 

— Tu stovi per arti krašto, - perspėjo atsargi žmona. 

— Stulbinamai gražu. Vis dėlto pasižiūrėk, - tarė jis, 
žvilgtelėjo žemyn ir nukrito į bedugnę. Laimė, krito tik 
šešis metrus. Šleptelėjo ant uolos ir viso labo susilaužė 
koją, paskui porą valandų laukė, kol jam kas nors nuleis 
virvę. Žmona rūpestingai jį slaugė. 

Jis pasiėmė visas santaupas —- auksines monetas - ir 
nuėjo pas vietinių plėšikų vadeivą 

— Netrukus šiuo keliu eis mano žmona. Tikiuosi, pri- 
imsi mano dovaną, patykosi jos, būtinai išprievartausi, o 
svarbiausia - atimsi gyvybę. Ji bus pasipuošusi nuosta- 
biausiomis brangenybėmis. 

— Labai įdomu, - atsiliepė vadeiva, — bet norėčiau ta- 
vęs kai ko paklausti. Kas man sukliudys pasiimti auksą, 
kurį atnešei, paniekinamai nusijuokti, pririšti tave prie 
medžio, plakti tol, kol iš odos liks tik skivytai, o paskui 
lažintis su draugais: pakratysi kojas ar ne? 

— Niekas. 

— Taip ir maniau. 

Tikras stebuklas, kad jam pavyko paršliaužti namo, 
nors pakeliui nuo alkūnių ir kelių nusmuko paskutiniai 
odos likučiai. Jis visą mėnesį išgulėjo lovoje, kęsdamas 
baisų skausmą, kad ir ant kurio šono verstųsi. Žmona 
rūpestingai jį slaugė. 

Jis pačią nugirdė, paguldė į lovą ir padegė trobą. Grį- 
žęs neva po ilgo pasivaikščiojimo ėmė rėkti, kai lieps- 
nos jau beveik viską buvo pavertusios plėnimis. Namas 
supleškėjo, liko tik lova, žmona, kuriai nė plaukas nuo 
galvos nenudegė, skrynia su jos gražiausiais drabužiais 
ir vienas nepaprastai tvirtas bei gražus ąsotis. Numylėta 
kiaulė perkepė. Jie išsikraustė gyventi pas Žmonos seserį, 
kuri ne per daug jį vertino. 

Vieną gražią dieną jis nuėjo pas vietos vaistininką ir 
nunešė jam vertingą dovaną, nupirktą už skolintus pi- 
nigus. 

— Kokia bėda ištiko? — paklausė vaistininkas. — Nelai- 
kot šlapimo? 

— Esu sveikas. Visiškai sveikas. Tiesiog manau, kad jūs 
nepakankamai vertinamas, ir man maloni jūsų draugija. 
Sakykit, ar negirdėjot pasakojimo apie vieną vyruką, ne- 
prisimenu jo pavardės, kuris gyveno viename mieste, ne- 
prisimenu, kaip jis vadinosi, ir sugalvojo išradingą būdą 
atsikratyti žmonos? Labai sumaniai buvo sugalvota, nei 
nuodų pėdsakų, nei smurto žymių, kažkoks neįtikimai 
gudrus būdas, bet, dievaži, neprisimenu koks. Gal jūs 
prisimenat? 

— O, išradingas, niekšiškas būdas nugalabyti žmoną? 
Atrodo, šį tą prisimenu. Visiems ši istorija labai patinka. 
Pats irgi neprisimenu nei to vyro vardo, nei kur gyveno, 

bet būdą Žmonai pasiųsti į aną pasaulį jis tikrai sugalvojo 
šaunų: apžiojo savo moters žemutinės lūpas ir pradėjo 
pūsti orą kaip trimitu, kaip fanfara; suspaustas oras sukėlė 
emboliją ir jos širdis sustojo lyg nuo beprotiškos aistros. 

— O melodija? 

— Kokia nori. Tik neužmiršk - muzikavimas be prakti- 
kos niekam tikęs. Reikia stengtis, kad akys liptų iš kaktos. 
Tada laimėsi. Beje, kitą mėnesį mano gimtadienis. Labai 
mėgstu Žąsieną. 

Jis nuėjo į Žmonos miegamąjį ir aistringai įsikniaubė 
jai į tarpkojį. Moterį tokia aistra suglumino, juolab kad jis 
šėlo kelias savaites. Ji net turėdavo priminti, kad reikia 
pavalgyti. Beveik mėnesį jis pūtė Žmonai į skylę, o paskui 
išleido paskutinį kvapą. 

— Kad ne viena, tai kitas, - pasakė vaistininkas. - Gaila, 
likau be žąsies. 

Uuuf atitraukia rankas Roza. 

Bet ji vis dar Žiūri į mane. Miegas Rozos neima - ji 
nepasotinama. Moterys gali smagintis be atvangos, bėda, 
kad vyrai taip nemoka. Mano pasakojimų vandenynas 
neišsenkamas, tačiau kaskart pasinerdama į praeitį Roza 
vis labiau artėja prie tiesos, ir man pradeda atrodyti, kad 
ji darosi priklausoma nuo praeities kaip nuo kvaišalų. 
Praeitis, ateitis: turistų masalas. Dabartis - tik neturtinga 
laiko giminaitė, velkanti visų vargų naštą. 

Ji vėėėėl uždeda rankas ant manęs. 


Duobė 


Ji buvo sužadėta su augaločiausiu kaimo bernu. Jis kiau- 
ras dienas kuldavo kitus vaikius, o kai nusibosdavo, mo- 

kydavo šiuos muštis: „Trumpas šoninis smūgis iš dešinės, 
smūgis iš apačios, iš kairės, dabar griebk už pautų, šū- 
džiau, nes kai aš prieisiu, jam bus liūdna“. 

Dar jis mėgo vaizdingai pasakoti, kaip doros savo 
nuotaką, kad niekam kaime nekiltų klausimų dėl pirmo- 
sios nakties. Šlaistėsi po kaimą, energingai siūbuodamas 
klubais it dulkintų orą ir pliaukšėdamas liežuviu iš eks- 
tazės. Visiems buvo uždrausta net pažvelgti į jo nuotaką. 
„Tenedrįsta niekas net pagalvoti apie tai, - sakydavo jis ir 
kiek patylėdavo, norėdamas įsitikinti, ar gana aiškiai pa- 
sakė. - Tenedrįsta niekas net pagalvoti, kad gali pagalvoti 
apie tai“. Beviltiškai kvailam Orakrušiui priskirtinas bidė 
išradimas; kai jis sakydavo: „Laižyk man subinę“, visi tai 
suprasdavo tiesiogiai. 

Jo sužadėtinė buvo gražuolė, be to, tokia geranoriška, 
kad negalėjo patikėti, jog jaunikis baisus nenaudėlis; ji 
buvo tokia geranoriška, kad nesiskundė likimu. 

— Kokia tu graži, - pasakė jai žavingiausio kaimo pim- 
palo savininkas. Kai jis gimė, pribuvėja paskelbė: „Šitas 
niekada neves, tik ne su tokiu įnagiu“. Visos motinos ra- 
gino dukras žaisti su juo, nors mergytės buvo dar per 
mažos ir nesuprato kodėl. 

— Visos moterys gražios, bet kai kurios tik trumpą va- 
landėlę, - suokė Gražiapimpis. - Būna, kad jos išgražėja 
naktį arba tada, kai niekas nemato. Tau pasisekė - būsi 
graži kiekvieną savo gyvenimo akimirką. 

Geranoriškoji nusišypsojo, nes komplimentas buvo ža- 
vingas, be to, šie žodžiai rodė, kad vaikinas tikras narsuo- 
lis. Mergina neketino jo skatinti, bet šypsena buvo tokia 
geranoriška, jog šis ją suprato kaip paskatinimą. 

— Negaliu žiūrėti į kitas. Norėčiau, nes daugelis mer- 
ginų gražios, o ir saugiau būtų. Matai porą sukinkytų 

kuinų? - Gražiapimpis parodė į du liesus arklėkus. - Ma- 
tai, kaip išsišovę jų kaulai? Tie kuinai išbadėję, išsekę, 
su akidangčiais, bet gali pasikliauti vienas kitu. Jie turi 
viską, nes turi vienas kitą. Norėčiau, kad ir mes būtume 
neperskiriami kaip jie. 

Gražiapimpis galėjo palyginti mylimąją su Žžavingai 
paprastu ąsočiu, stovinčiu netoliese. Nepriekaištinga indo 
formų tobulybė nenusileido jos kūno grožiui. Tačiau to- 
bulybė dažnai nebūna deramai įvertinama. 

Geranoriška mergina vėl nusišypsojo. Dar vienas ža- 
vus komplimentas — panašių šiame krašte niekas negir- 
dėjo šimtą metų. Slaptas gerbėjas teikia didelį malonumą. 
Atsilygindama ji norėjo parodyti jam savo krūtis, bet nu- 
sprendė, kad pasielgtų neišmintingai. 

— Norėjau tau atnešti gėlių, tačiau tai labai paprasta, — 
kalbėjo Gražiapimpis (ir visiems kristų į akis). - Nuspren- 
džiau iškasti didžiausią duobę pasaulyje. 

Mergina nusišypsojo svarstydama, ką jis turi galvoje, 
nors svarstyti nebuvo ko. 

Paskui kilo karas su žmonėmis, kurių kalba ir išvaizda 
niekuo nesiskyrė nuo šio kaimelio gyventojų. Kilo taip 
netikėtai, kad net nebuvo kada iškilmingai paminėti tokio 
įvykio. Orakrušys, būsimas gyvenimo viešpats, galingai 
darbuodamasis strėnomis ore ir aiškindamas, kurios ge- 
ranoriškos merginos kūno dalys sulauks jo didžiausio 
dėmesio po karo, apsigerbė šarvais. 

Tuo metu Gražiapimpis kasdien po kokią valandą kasė 
sklype už kaimo. Iš pradžių niekas nieko nepastebėjo, bet 
kai jis sulindo į duobę iki pečių, ėmė rinktis žiopliai. 

— Ką čia veiki? - klausinėjo jie. 

— Ieškau lobio, - atsakydavo Gražiapimpis. Kai kas 
juo patikėdavo ir kelias dienas net padėdavo kasti, nors 
dažniausiai tik todėl, kad galėtų vikriai nusimesti striukes 
kaimo merginoms matant. 

— Ar tikrai Žinai, jog čia užkastas lobis? 

— Tikrai, - atsakydavo Gražiapimpis. 

Karas tebesiautėjo. Kariuomenės niekaip negalėjo 
susitikti: jos vaikėsi viena kitą kalnuose, supainiodavo 
slėnius ir upes, aplenkdavo viena kitą, tamsoje nepastebė- 
davo viena kitos, susidurdavo su kitomis kariuomenėmis, 
kurių nesitikėdavo sutikti, ir nušluodavo jas nuo žemės 
paviršiaus, išsikapstydavo iš po sniego ir toliau viena 
kitos nematydavo. Ėmė sklisti gandai, kad karvedžiai, 
vadovavę kariuomenėms, visiškai neskuba grįžti namo 
pas žmonas, mat šios tikros raganos. Bet karvedžiams 
gandai buvo nė motais. Kartais kariai išskersdavo kokią 
gyvenvietę, kartais iš nuobodumo nukankindavo vieną 
kitą belaisvį, kad kariauti būtų įdomiau, kartais pama- 
tydavo visokių įdomybių, kaip antai žongliruojančius 
šermuonėlius. 

Galų gale lemiamos kautynės įvyko. Visi sutarė, jog 
tai buvo vienas įspūdingiausių mūšių istorijoje, daug 
įspūdingesnis už senovės mūšius, apie kuriuos iki šiol 
kalbama, ir visus būsimus mūšius. Orakrušį už išradingą 
žiaurumą ilgais plojimais pagerbė net priešo kariai. 

Naktį Orakrušys su grobiu (tarp prisiplėštų daiktų 
buvo auksinis daiktadėtis su užrašu: „Į ką tu žiūri?“) 
traukė namo nuo lopšio pažįstamomis vietomis, tačiau 
svajodamas apie pirmosios nakties džiaugsmus ir niur- 
nėdamas dėl dantų skausmo jis įkrito į šešių metrų gylio 
nežinia iš kur atsiradusią duobę ir nusisuko sprandą. 

Žmonės šiek tiek nusiminė, bet ne per daug, nes arti- 
miausioje ateityje kito karo nesitikėjo. Tokios gilios duobės 
dar niekas nebuvo matęs. Gražiapimpis vedė geranorišką 
merginą, kad santuoka buvo sėkminga, rodė jos klyksmai, 
naktimis skardenantys visą kaimą ir džiuginantys tiek 
poras, tiek vienišius. Dauboje susidarė ežeriukas. Šiose 
apylinkėse buvo kalbama, kad įsimylėjėliai, drauge išsi- 
maudę ežere, nesiskirs visą gyvenimą. 

Tačiau vieną naktį viskas baigėsi - sušalusių iguanų 
kruša nušlavė kaimą nuo Žemės paviršiaus. 

Rankos aaatsitraukia. 

Roza užsnūsta galvodama apie ežerą. 


Kas čia? 


Kitą rytą dar sapnuodama Roza iššoka iš lovos ir mes 
einam susitikti su keletu kostiumuočių, kurie sunerimę 
būriuojasi prie kažkokių monetų. Roza paima aukso skri- 
dinėlį ir patrina. Monetų penkiasdešimt aštuonios. Ji kiek- 
vieną stropiai apžiūri, bet kas bus toliau, žinau iš anksto. 
Valandėlę Roza svarsto. Ne todėl, kad abejoja, o dėl to, 
kad nori visiems parodyti, ko verta. 

— Į subinę kišamos šitos neva Lidijos monetos, - toks 
jos vertinimas. Rozai smagu. 

Vyriausias kostiumuočius stengiasi užgniaužti nusivy- 
limą, bet jam sekasi nekaip. Didesnės nosies už jo nema- 
čiau šimtą septyniasdešimt dvejus metus, nors vertinant 
nosis reikėtų jas skirstyti pagal svorį ir šnervių apimtį. 
Visi žiūri į šį kostiumuočių ir mąsto, kaip toks straublys 
jo nepargriovė. 

— Tai nesąmonė. Nesąmonė. Kas čia per įvertinimas? 

Senukas aiškiai suirzęs, bet kad ir ką kiti kostiumuočiai 
manytų apie Rozą ir jos sprendimą, pirkti monetų niekas 
nebesiruošia. Pamažu visi ima abejoti. Roza iš rankinės 
ištraukia vizitinę kortelę ir įteikia putojančiam karšinčiui 
kostiumuočiui. Žinau, kad kortelėje įrašyta: 


JoKIOS REKLAMOS. 
JOKIŲ RUPESČIŲ. 
APMOKĖJIMAS GRYNAIS. 
SPRENDIMAS GALUTINIS. 


— Nemokamai pridursiu, kad jos padarytos per pas- 
taruosius dvidešimt metų, gal net - dešimt. - Ji kalba su 
tokiu pasitikėjimu, kaip gali kalbėti Žmogus, žinantis, jog 
bent vieną dalyką išmano geriausiai pasaulyje. 

Jaunesnis kostiumuočius paraudonuoja kaip burokas 
ir atskaičiuoja Rozai į saują dešimt dvidešimties svarų 
banknotų. 

Kai grįžtame, Niki išlydi kažkokią porą. Matyti, kad 
šie žmonės sąžiningai užsidirba pinigus ir lanko sporto 
klubą. Išeidami jie mandagiai šypsosi. Niki aiškiai nu- 
sprendusi, kad mus supažindinti nėra reikalo. 

— Kas čia tokie? - klausia Roza. 

— Et, jahvininkai. 

— Žiūriu, turi tarp jų daug pažįstamų. 

— Man jų gaila. Maklinėja nuo vienų pas kitus ir visi 
jiems užtrenkia duris prieš nosį. Skambino Helena, sakė, 
kad jai reikia vazos. 

Atvyksta Marijaus vairuotojas ir atveža kitą vazą. Su 
gorgona. 

Tuoj įvyks nelaimingas atsitikimas. Visada šitaip: nu- 
gyveni šimtus metų ir nepamatai nė vienos, o paskui tos 
šlykštynės plūsteli srautu. 

- Jis jau nusipirko ją, bet norėtų, kad žvilgtelėtumėt. 

Paskui vairuotojas padovanoja Niki puokštę gėlių. 

— Norėjau jums padėkoti. Akimirka, kai pavadinot jį 
sudžiūvusiu šūdu, buvo gražiausia mano gyvenime. Jei 
dar kada nors susitiksite, tikiuosi, vėl išdėsite jį į šuns 
dienas. 

Roza žiūri į tolį nieko nematančiomis akimis. Ji svarsto, 
ar neverta kapituliuoti. Gyvenime visada išmuša valanda, 
kai nori viską mesti: arba todėl, kad tau nebereikia to, ko 
taip troškai, arba todėl, kad suvoki, jog vis tiek negau- 
si, arba todėl, kad kaina pasirodo per didelė; ir vis dėlto 
atkakliai sieki tikslo — ne dėl to, jog esi stiprios valios, o 
todėl, kad esi silpnos valios, kad kitaip nebegali. 

Niki bando pakeisti lemputę koridoriuje, mat jai patin- 
ka stebeilytis į ten stovintį veidrodį. Ji pasilipa ant kėdės, 
bet lubos aukštai, o Niki mažutė. 

— Gal tu pasieksi? - klausia ji Rozos. 

— Ne. Visada turiu gražiai paprašyti kokio nors aukš- 
to vyriškio. Buvau pasiskolinusi kopėčias, bet jau grą- 
žinau. 

— Kiek reikia angelų pakeisti elektros lemputei? — su- 
simąsto Niki ir eina į lauką atsivesti Drimbos, kuri kaip- 
mat atlieka užduotį. - Jei jau atėjai, atsuk šio burokėlių 
stiklainio dangtį. 

— Nieko nebus, - sako Roza. 

- Bus, - atšauna Niki ir paduoda stiklainį Drimbai. Ši 
pratusi lankstyti gelžgalius, bet dangtelio neįveikia. Užtat 
sutrupina stiklainį. Burokėliai vartoti nebetinka. 

— Juk sakiau. Tuščias darbas. Aš priklijavau dangtelį, 
kad Salota lėčiau suktųsi. Gali išgerti arbatos, Drimba, 
arba sėdėti čia. 

— Man ir lauke gerai. - Ji atsisuka į Niki. - Juk dabar 
gyventi ramiau? 

— Aha. Tiesiog nuostabu, - atsako Niki, išleidžia Drim- 
bą ir uždaro duris. 

— Kodėl jos nepaprašei pasilikti? - klausia Roza. 

- Jai ir taip smagu. Sėdėti furgone - pomėgis, kuris 
nieko nekainuoja. 

— Kaip jūs susipažinot? 

— Prekybos centre. Prie kasos. Mano citrinos susimaišė 
su jos pirkiniais. 

Iš tikrųjų Niki bandė nudžiauti Drimbos citrinas, nors 
pati jų nepirko. Nė vienas daiktas ne per mažas - kaip nė 
vienas daiktas ne per didelis - vogti. 

— Mes įsikalbėjom. 

Iš tikrųjų jos tapo meilužėmis. 

— Paskui kurį laiką gyvenau pas ją. 

Staiga pastebiu, kad padėtis pasikeitė. Iš pradžių Niki 
trikdė Rozą, dabar Roza trikdo Niki: tik akmenys visada 
vienodai kieti. Beje, su šiuo pokalbiu mano pastaba ne- 
susijusi, bet vis tiek taikli. 

— Šiokios tokios naudos buvo. 

Kurgi ne: tereikia įsivaizduoti Drimbos apimtis. 


Drimba ir Niki 


— Kartą naktį - tada gyvenau pas Drimbą - grįždama 
namo pamačiau vieną šliužą, besitrinantį prie metro. 

Turbūt tykojo vienišų, tinkamų barškinti moterų. Parsi- 
vilkau namo nusikalusi, kritau į lovą, užgesinau šviesą ir 
užsnūdau. Paskui pabudau, pamaniau, kad rytas, bet žiū- 
riu - tamsu, o greta lovoje kažkas drybso, sunkiai kvėpuo- 
ja man į nugarą ir trenkia vyrišku losjonu po skutimosi. 
Pajutau ant sprando šerius. Bandžiau reanimuoti, ką pa- 
kabinau, nes man toptelėjo, kad Drimba sužvėrės, jei ras 
mus kartu; tada pamačiau laikrodį ant stalo ir suvokiau, 
jog miegojau kokias dešimt minučių, o mano sugulovas 
atsidūrė lovoje nekviestas. Ėmiau svarstyti, ką daryti, nes 
jaučiau, kad bachūras gigantiškas. Supratau, jog tas šliu- 
žas nemiega ir kaifuoja, o iš to, kaip alsuoju ir kokia esu 
įsitempusi, suvokė, kad aš irgi nemiegu. Valandėlę taip 
lūkuriavom, paskui jis ėmė dusti ir prispaudė man prie 
gerklės peilį. 

Jis norėjo meilės priešžaismio, todėl neatitraukdamas 
peilio bandė mane įkaitinti. Spėliojau: gali jis brūkštelėti 
ar ne, bet vos spėjo tas tipelis man išskėsti kojas, kai iš 
darbo parėjo Drimba ir sugadino jam malonumą. 

Jis nė nemirktelėjo. Dar labiau įkaito. Jam ant kaktos 
buvo parašyta: „Kaip gyvas nekrušau net perpus mažes- 
nės bobos“. „Nusirenk“, - pasakė mosikuodamas peiliu. 
Drimba jam sulaužė ranką - turėjo tokį įprotį nuo tų lai- 
kų, kai dirbo klube tvarkdare. „Tik tvok per makaulę, - sa- 
kydavo ji, - paskui per amžius rašysi pasiaiškinimus ir 
teisiesis. O jei sulaužai ranką, visi mano, kad pajuoka- 
vai“. Tačiau netrukus Drimba apsigalvojo ir taip trenkė jį 
į sieną, jog ši įtrūko. Manau, nusprendė, kad vieno karto 
užteks, nes nenorėjo nugriauti sienos. 

Žmogėnas nebeturėjo jėgų nė musei priploti, sriūbavo 
ant grindų ir grasino iškviesti policiją. Svarsčiau, spirti 

tam tipeliui į galvą ar į pautus, kai Drimba susirado ma- 
zochistinę įrangą, užkimšo jam burną, surišo ir išsitraukė 
milžinišką dirbtinį pimpalą, violetinį su labai tikroviško- 
mis gyslomis, - niekam neateitų į galvą tokiu naudotis, 
nebent pokštaujant per mergvakarį. Drimba prisitaisė 
daiktelį ir ėmė bachūrą doroti. Maniau, jam akys iššoks 
iš kaktos ir nuriedės grindimis. Ji tvarkė žmogėną iki pa- 
ryčių; sakė, tą naktį numetė šešis kilogramus. Kai rytą jo 
atvyko policija, vargšelis atrodė taip, kad man net gaila 
pasidarė. 

Išprievartautas prievartautojas; teisinga bausmė šiame 
pasaulyje — retenybė. Kaip šaldytos iguanos. Netipiška 
istorija. Todėl ją ir verta išklausyti. 

Roza pasiėmė mane į lovą. Ji nori gyvenimiškos istori- 
jos. Ir aš pasakoju pastoralinį epą, kuriame - tūkstančiai 
personažų ir akinamo grožio gamtovaizdžiai. Jos rankos 
lie-e-ečia mane. 


Kaimas, kuris nėra 


Į šį kaimą neužeidavo niekas. 

Visi kiti kaimai kuo nors garsėjo: vieni - puikiais der- 
liais, kiti - įmantriais rankdarbiais. Kaimas upės žem- 
upyje garsėjo keistų formų daržovėmis: čia augo mor- 
kos, panašios į asiliukus, pastarnokai, panašūs į vietos 
gyvenimo viešpatį (jis gavo tokį pastarnoką dovanų ir do- 
vanotojams dosniai atsilygino, nors kai kas pašnibždom 
šnekėjo, kad gyvenimo viešpats panašesnis į pastarnoką 
negu pastarnokas į jį), svogūnai, primenantys besidulki- 
nančias poreles. 

Kaimas upės aukštupyje turėjo vilką, kuris jodinėjo 
arkliu, ir šarką, kuri gėrė alų; sklido gandai, kad esama 
ten ir šermuonėlių, kurie moka žongliruoti. 

Kaimas kalno papėdėje garsėjo ne tik klaikiu vynu, bet 
ir Piltuvu. Taip vadinamas žmogelis galėdavo vienu prisė- 
dimu išgerti neribotą kiekį vyno - statinaitę po statinaitės. 
Kiti kaimo gyventojai bandė su juo varžytis, tačiau tik 
susirgo, o keli itin atkaklūs net numirė. Su juo pasirungti 
ateidavo didžiausi gretimų kaimų gėrovai. Visi mirdavo 
paprastai po dviejų statinaičių. Apdairesni sumokėdavo 
už Piltuvo vyną, žiūrėdavo, kaip tas plempia ir vildavosi, 
kad jis užvirbins kojomis. Be abejo, po trijų keturių stati- 
guldydavo jį ant nugaros, įsprausdavo tarp dantų piltuvą 
ir pildavo vyną, kol išleisdavo žiūrovų pinigus. 

Kai buvau krateris ar skifas, nemažai laiko praleidau 
tarp užkietėjusių girtuoklių ir, turiu pasakyti, didesnio 
plačiagerklio už Piltuvą nemačiau; neužmirškite, kad 
buvau jau tada, kai vynuoges ir grūdus žmonės vartojo 
tik valgiui. Jo talentas buvo vertas daug gausesnių žiū- 
rovų, ir ne kaimiečių, o miestiečių. Dažnai svarstydavau, 
ar Piltuvas išvis žmogus, bet dar neaptikau neginčijamų 
įrodymų, kad kokia nors ateivių kultūra kitose planetose 
būtų linkusi palikti penkiolikmečius girtuoklius. 

Piltuvas beveik vienas išlakdavo visą kaime daromą 
vyną, ir gerai padarydavo, nes tokį bizalą galėjo pliūryti 
nebent savižudžiai, taigi jo būtų buvę suvartojama ne- 
daug. Tačiau vienais nederlingais metais Piltuvas, trokš- 
damas prisipilti koserę, išvyko į kitą kaimą ir pakeliui 
nusikapanojo. Bet kol jis skalaudavo gerklę, į kaimą plūs- 
davo lankytojai su pinigais. Kartais, sužinoję, kad atvy- 

kėlis neturi įtakingų, smurtingų ar kerštingų giminaičių, 
vietos gyventojai surengdavo pramogėlę - nukankindavo 
ji, o lavonu patręšdavo laukus. 

Vakarais prieš miegą kaimo, neturinčio juokingų dar- 
žovių, žongliruojančių šermuonėlių ar garsiausio gėrovo 
pasaulio istorijoje, žmonės susirinkdavo po darbų ir ai- 
manuodavo, kodėl apie juos niekas nekalba ir kodėl pas 
juos niekas neužsuka - apie galimybę pasityčioti iš ateivių 
jie net nesvajojo. 

— Reikia ką nors daryti, kad būtume įdomesni. 

— Ne, visų pirma turime pasidaryti įdomūs, tik tada 
pradėti galvoti, kaip būti įdomesniems. 

Taip jie tuščiažodžiaudavo kiekvieną vakarą, įvairūs 
žmonės kartodavo tuos pačius skundus. Kol vieną kartą 
neturtinga ir negraži jaunamartė iš gretimo kaimo, ištekė- 
jusi už didžiausio mušeikos, nes manė, kad skurdas kitur 
vaizdingesnis, pasiūlė: 

— Gal vis dėlto ko nors griebkimės? 

Stojo tyla. Tokia mintis nė vienam kaimo gyventojui iki 
tol nebuvo atėjusi į galvą. Tačiau jaunamartė šito nežinojo 
ir kalbėjo toliau: 

— Siūlau dirbti naktį, o miegoti dieną. Išgarsėsime kaip 
tamsos žmonės. Galbūt kaimynai net pamanys, kad susi- 
dėjome su piktosiomis dvasiomis. 

Tyla viešpatavo labai ilgai, nes jaunamartė pertraukė 
pokalbį, kuris nesikeitė jau daug metų, ir niekas neprisi- 
minė, kieno dabar eilė kalbėti. Tik po kelių savaičių gy- 
ventojai susimąstė apie pasiūlymą, paklaiko iš džiaugsmo 
ir iškart jį priėmė. 

Dešimt dienų kaimiečiai gyveno atvirkščiai. Paskui lio- 
vėsi, nes nuolat susižeisdavo, ūkininkai negalėdavo tiesiai 

išarti nė vienos vagos, o kaimynai, suglumę dėl tokių per- 
mainų, pradėjo vidury dienos vogti vištas ir viską, ką tik 
galėjo panešti. Kaimo gyventojai vėl pradėjo gyventi kaip 
paprastai, tik labai didžiavosi, kad apie juos kalbama. 

— Ką darysim dabar, kad būtume dar įdomesni? - šne- 
kėdavo jie vakarais, pliaukšėdami vienas kitam per nu- 
garą. Nors tamsos žmonėmis jų niekas jau nevadino, vis 
dėlto iš tiesų ėmė sklisti gandai, neva šio kaimo gyven- 
tojai kartais dirba naktimis, o miega dieną, bet ne visada, 
tik tada, kai niekas šito nesitiki. Taip buvo dar įdomiau, 
ir sėkmė visiškai apsuko jiems galvas. 

— Pakeiskim kaimo pavadinimą, - pasiūlė jaunamar- 
tė po šešių mėnesių pasikartojančių džiaugsmo šūksnių. 
Moteris nusprendė, kad jos gyvenimas bus trumpas ir 
šlykštus, todėl reikia kraustytis į didesnį kaimą, kuriame 
gyvenimas vis tiek bus trumpas ir šlykštus, bet galbūt 
prieš mirtį jai pavyks patirti nors kiek džiaugsmo. Ji nu- 
tarė išvykti kitą dieną. 

Tuo metu kaimo pavadinimas buvo paprastas: „Kai- 
mas, kuris nėra kaimas kalno papėdėje, kuris nėra kaimas 
upės žemupyje, kuris nėra kaimas upės aukštupyje“; dar 
trumpiau jis buvo „Kaimas, kuris nėra“. 

— Pavadinkim kaimą Visatos Subine, — pasiūlė jaunoji 
moteris. 

— O kam? - nepatikliai paklausė gyventojai. 

— Juokingai skamba. Jei išgirstumėte apie kaimą, kuris 
vadinasi Visatos Subine, ar nenorėtumėte nueiti ten pa- 
sišaipyti? Čia žmonės irgi ateis, galėsite jiems parduoti 
midaus. 

Ji laukė, kol gyventojai apgalvos pasiūlymą, ir svars- 
tė, argi niekam netoptelės, jog ne mažesnę sėkmę turė- 

tų skambesnis ir garbingesnis pavadinimas, kaip antai: 
Paskutinė Tiesa; Puikiausi Žavos Žiedai; Nuostabiausia 
Vieta, Apie Kurią Tu Nieko Nežinojai. 

Jaunamartė išvyko, kai žmonės pakeitė kaimo pava- 
dinimą. Lankytojų tikrai atsirado, jie ateidavo ir prunkš- 
davo, bet vieno apsilankymo visiems būdavo per akis, o 
midaus ateiviai irgi beveik nepirkdavo. 

Galų gale kaip visada atkako plėšikai. Jie jau buvo 
pasodinę ant kuolo du vertėjus, kurie, paklausti, ar dar 
liko kas nors neapiplėštas, atsakė: „Visatos Subinė“. Plė- 
šikus įsiutino kaimo nykumas. Jie supleškino trobesius, o 
gyventojus kiaurą dieną vertė šokinėti ant žarijų. Paskui 
sučiupo vietos valkatą ir pažadėjo palikti gyvą, jei šis iš- 
galabins visus kitus. 

— Kokiu būdu atlikti darbą? 

Jam buvo įteiktas šaukštas. 

— Ką su juo daryti? 

— Pasitelk vaizduotę. 

- Ilgai užtruksiu. 

— Mes neskubam. 

Šaukštas buvo mažas, klyksmai garsūs, bet plėšikai į 
tai nekreipė dėmesio: jie negalėjo atsigėrėti žongliruojan- 
čiais šermuonėliais. 


Tabatos pobūvis 
Jaučiuosi taip, lyg turėčiau kojas. 

Roza mane nešasi visur. Nueinam į Tabatos vakarėlį. 
Esu numetama miegamajame ir užverčiama paltais, ranki- 


nėmis bei jų savininkų kvapais. Svečiai bendrauja kitame 

buto gale, todėl net išpūtusi ausis negaliu išskirti atskirų 
sakinių sunkioje tauškalų migloje, bet nesijaudinu, nes kai 
Roza ims kratyti mano atminties kišenes, aš irgi pasielgsiu 
taip pat. Deja, miegamajame neįvyksta jokių gašlybių ar 
nešvankybių. Po kelių valandų Roza mane pasiima. 

Namie pamatau, kad Roza tokia patenkinta ir įkaušusi, 
jog nusprendžiu, kad tučtuojau sumerks blakstienas, bet 
lovoje ji atsisuka į mane ir ištiesia rankas. 

Pasakoju jai apie korėjiečius, kurie bandė suryti Kiniją: 
„Trys pilvai prieš imperiją“. 

Įsiskverbiu į Rozos smegenis ir man prieš akis kaip 
patiesalas išsivynioja šio vakaro prisiminimai. 

— O aš visų pirma čiumpu partneriui už pautų, - kalba 
mergina, apsupta būrio vyrų. Šie klausosi jos ausis ištem- 
pę ir apsimeta, kad toks atvirumas jiems įprastas dalykas. 
Mergina - žinomas tipažas. Aplink sukinėjasi daug išpuo- 
selėtų, gerai mokamas profesijas turinčių vyrų, negailin- 
čių pinigų masažo kabinetams ir rinktiniam vynui. Tie 
vyrai iš paskutiniųjų stengiasi, kad jų kostiumai nekristų 
į akis, bet kai uždirbi šešiaženkles sumas, atrodyti padė- 
vėtam ir neprofesionaliam sunkoka. 

Avokadą valgančią Rozą užkalbina teisininkas su aki- 
niais auksiniais rėmeliais ir papurtusiu nuo gyvenimo pil- 
numo, 0 ne nuo persivalgymo veidu. Atsikišęs smakras 
rodo, kad vyriškis ryžtingas ir patenkintas savimi. Nar- 
dau pojų pokalbį, po klausimus ir atsakymus, kuriančius 
abiejų gyvenimo paveikslus ir šokinėjančius kaip teniso 
kamuoliukas iki vakaro pabaigos. 

Smakringasis (smakro numeris keturiasdešimt ika: 
tančių šimtas devintas) šaiposi iš menininkų, Roza gana 
banaliai - iš teisininkų (niekada neprašausi užkalbinusi 

teisininką). Matyti, kaip Roza nerimauja: ar jis neiškrės 
kokios neatleistinos šunybės, ar pasiūlys susitikti. Kai tei- 
sininkas užsirašo Rozos telefono numerį, Tabata, stovinti 
kambario gale, plačiai nusišypso. 

Kitą dieną Roza kojos nekelia iš namų - keista, nes 
neturi ko valgyti; neramiai vaikšto po kambarį. Darau 
išvadą, kad ji laukia telefono skambučio, nes maždaug 
kas keturiasdešimt minučių pakelia ragelį tikrindama, ar 
veikia linija. Galų gale po vienuolikos valandų dvidešimt 
šešių minučių trainiojimosi po butą, Rozai jau pradėjus 
būgštauti, jog vėl liko ant ledo, telefonas suskamba. Prieš 
pakeldama ragelį ji suskaičiuoja iki dešimties, o paskui 
pasiūlo pavakarieniauti ketvirtame pagal brangumą Lon- 
dono restorane. 

Vis dėlto kitą dieną Roza nusprendžia, kad restora- 
nas - ne pati geriausia išeitis; ji paskambina Smakringa- 
jam ir pakviečia šį vakarienės pas save. Visi suprantame, 
ką tai reiškia. 

— Niki, - sako Roza, - ar negalėtum nesirodyti naktį iš 
antradienio į trečiadienį? 

— Linksmybės namie? Stambus vyras? 

— Įmitęs. 

— Puiku. Neverta apsimetinėti. Mažas didelio vyro 
daiktelis visada geriau už didelį mažo vyro daiktelį. 

Išvakarėse Roza kiaurą dieną taiso valgius. Butas 
karštligiškai tvarkomas - ji iki antros ryto gremžia vonios 
kambario sienas ir bando išvalyti netikėčiausiose vietose 
atsiradusias labai atkaklias dėmes virtuvėje. „Vis tiek me- 
tas kuoptis“, - raminasi ji. Nušluosto elektros lemputes, 
nudažo kambario durų kampą. Paskambina Tabata. 

— Neskubink įvykių. Manau, jis teisingai suprato tavo 
žodžius. Troškinta ėriena - labai iškalbingas argumentas. 


184 


Atvyksta Smakringasis. Roza atidaro duris šypsodamasi 
taip, kaip moterys šypsosi vyrams, kurie jas veža namo, bet 
šypsena virptelėjusi dingsta, kai greta jo išvysta moterį. 

— Labas, Roza. Čia mano žmona Džekė. Tikiuosi, ne- 
prieštarausi, kad atėjom drauge? 

— Žinoma, ne, - mašinaliai atsako Roza. - Prašom į 
vidų. 

Ponas ir ponia Smakringieji čiauška, Roza įtūžusi. Ji 
atneša pirmąjį patiekalą, pyragą su grybais, svečiai ima 
jį liaupsinti. Roza nebeištveria. 

— Klausykit... atleiskit, bet daugiau nebegaliu. Ma- 
niau, Saimonas nevedęs. Atsiprašau, tačiau viskas be- 
prasmiška... 

— Troškinys nuostabiai kvepia, - pertraukia ją ponia 
Smakringoji. 

— Aš nealkana. 

— Dieve mano, Roza, koks skirtumas, ar esu vedęs, ar 
ne. Dabar pavalgykim, o paskui aptarsim sąlygas. 

— Sąlygas? 

— Nereikia drovėtis. Aš tau patinku, o tu - man. Mums 
visiems reikia !'amour. Teįvyksta, kas turi įvykti, o Džekė 
galės į mus žiūrėti. 

— Be abejo, - pritaria Džekė, - /'amour reikia mums vi- 
siems. Man tu labai patinki, Roza, galiu kūrybiškai prisi- 
dėti prie bendro malonumo. 

— Prašyčiau jus išeiti. 

— Gal norėtum pažiūrėti į mus, žodžiu, patikrinti 
prekę? 

— Ne. 

— Reikia pripažinti, Roza, kad tavo elgesys įžeidžia- 
mas. Džekė - mandagus Žmogus, bet įsivaizduok, kaip ji 
jaučiasi nei iš šio, nei iš to atstumta. 

Roza parodo jiems duris. 

— Tu teisi. Turbūt mes iš tikrųjų elgiamės įkyriai. Bet 
Šį vakarą per televizorių nerodo nieko gero. Todėl siūlau 
štai ką: mes einame į aludę prie sankryžos, o čia - mano 
mobiliojo ryšio telefono numeris; jei apsigalvosi, paskam- 
bink. Be to, atsinešk pyrago receptą. 

Roza susmunka ant sofos ir iš visų jėgų apkabina 
save. 

Per amžių amžius šlovinami žmonės, sulaukę sėkmės: 
turtuoliai, apsukruoliai, gyvenimo viešpačiai, grietinėlė. 
Labai neteisingas požiūris, nes jie irgi kenčia, nors mums 
sunku tai įsivaizduoti, be to, pagal juos negalima spręsti 
apie mus. 

Valdovai, piniguočiai, aukštuomenė - išimtys. Pavyz- 
dys turėtų būti nelaimėję prizų bėgikai, negavę medalių 
čiuožėjai, nuskurdę filatelistai, netekę vilties išradėjai, pa- 
giežingi valstybės tarnautojai, t. y. talentingi, išsilavinę, 
ryžtingi žmonės, kurie nemato geros dienos, kad nema- 
nytume, jog mūsų gyvenimą gaubia tamsa; nieko pana- 
šaus, jis toks kaip visų. Nepaverskime kovos su gyvenimu 
svaigalais ar kvaišalais nacionaline sporto šaka. 

Kiekvienam čempionui tenka tūkstantis pralaimėjusių- 
jų ir dar du tūkstančiai galimų varžovų, kurie neatvyko, 
persišaldė, kankinosi dėl nelaimingos meilės arba patin- 
gėjo užpildyti dalyvio anketą. Kaip tik čempionai.nieko 
nenutuokia apie gyvenimą. Laimėjimas - ne gyvenimas, 
gyvenimas - kova dėl trečiosios vietos. Be abejo, užsaky- 
mus duoda piniguočiai, nugalėtojai, o nevykėlius, kurie 
tikisi iš garsenybių ko nors išmokti, domina laimėtojai. 
Koks skirtumas tarp žmogaus, turinčio milijonus, ir žmo- 
gaus, neturinčio milijonų? Milijonai. 

Reikia mokytis ne laimėti, nes sėkmė iš esmės skirta 
nedaugeliui, o nedrebant žiūrėti nesėkmei į akis, ištverti 
bjaurų kasdienybės tvaiką. Ant pjedestalo turėtų stovėti 
nebėdojantis dažytojas, kuris neteko darbo ir buvo su- 
čiuptas, kai bandė nudžiauti parduotuvėje butelį viskio, 
kuris per trisdešimt darbo metų užsidirbo tik dėmėtą 
kombinezoną, kurio vieninteliam džiaugsmui, dukteriai, 
nuplėšė garbę kažkoks galvijas be skatiko; arba valytoja, 
kuri turi krūvą vaikų, išvargusi vėlai grįžta namo, o jai 
metro pavagia pinigus. Štai kas galėtų mokyti svarbiausio 
dalyko - kaip pralaimėti. 

Roza išrenka atviruką ir visų pirma užrašo sesers adre- 
są, paskui ima graužti rašiklį, nes nežino, ką rašyti. Apie 
seserį Žinau tik tiek, kiek ji pasakė Niki, gerdama su ja 
keturioliktą puodelį arbatos: „Ji ištekėjo už pirmo vaikino, 
su kuriuo pradėjo susitikinėti. Ar gali įsivaizduoti?“ Roza 
šešiolika minučių graužia rašiklį, paskui rašo: „Tu buvai 
teisi“. Paima kitą popieriaus lapą ir rašo: „Tu neklydai“. 

Roza anksti nueina miegoti. Kokią valandą ramiai guli, 
bet niekaip negali nugrimzti į juodą miego nesatį. Paskui 
ištiesia raaankas. Jaučiu, kad norėtų istorijos, kuri pratęs- 
tų šiandieninę kančią. 


Nosingoji 


— Visi jie vienodi, - kalbėjo moterys siuvykloje. Bjauriau- 
sios buvo senės. Čia ginti vyrą - gėdinga ir kvaila. 

- Iš kur Žinai, kad jis kitoks? - tarškėjo siuvėjos. - Gal 
jis kuprotas ar pimpalo neturi? Tada gal ir nemėgintų lįsti 
prie kitų moterų, bet ir tai dar kažin. 

Senės buvo tulžingos. Vyrai jas apgaudinėjo daugiau 
ar mažiau atvirai, girtuokliavo ir mušė; didžiausi netikė- 
liai išdavė jas galutinai ir numirė. Iš penkiolikos siuvėjų 
tik Molės vyras buvo ramus, darbštus blaivininkas (ir 
sunkiai sirgo džiova). Ir jos. 

— Daugių daugiausia gali tikėtis, kad jis neparsives 
meilužės į namus, - kvakšėjo jos. 

Kadaise vyras mergino ją tauriai ir aistringai. Jie vaikš- 
čiodavo taip ilgai, kad paklysdavo, taip ilgai, kad grįžda- 
vo sutemus. Jis elgėsi su ja pagarbiai ir neleido prasiveržti 
geismui, bet kai pirmą kartą paėmė už rankos, iš laimės 
jai pašiurpo visas kūnas. 

Žmonės šaipydavosi iš jos ilgos, ereliškos nosies. Pir- 
mąją naktį po vestuvių vyras stropiai garbstė žmonos 
grožybes: 

— Noriu saugoti tavo kojų pirščiukus. Noriu laižyti 
tavo bambą. Tavo plaukai nuostabūs. Tavo krūtys tobu- 
los. Ko daugiau norėti? Tačiau tavo nosis neprilygstama, 
dėl jos pamilau tave ir vedžiau. 

Ji trenkė vyrui antausį manydama, kad ir jis, kaip visi 
kiti, šaiposi iš jos nosies. Paskui verkė, kol ašaros išse- 
ko. Vis dėlto netrukus jis įrodė, jog nuoširdžiai žavisi jos 
nosimi. Naktis po nakties vyras mokė ją tokių dalykų, 
apie kuriuos ji anksčiau net nenutuokė, bet netrukus pa- 
mėgo. 

Su juo moteris visada jautėsi saugi. Jei ne amžinos kitų 
siuvėjų užgaulės dėl vyro ištikimybės, jai niekada nebūtų 
toptelėję juo abejoti. 

Vieną vakarą ji pasiskolino draugės šaliką ir pasekė jį; 
pamatė, kaip jis įėjo į aludę pasėdėti su draugais. Prie jų 
stalo prisėdo jauna moteris. Kiti vyrai pradėjo ją kalbinti, 

tik jos sutuoktinis nė trupučio ja nesusidomėjo, nusižio- 
vavo ir išėjo. 

Jis daug laiko praleisdavo su vaikais, mokė juos skai- 
tyti. Kai ji neturėdavo laiko, pyragus jos motinai nešdavo 
vyras. Ji ragino jį pirkti naujų drabužių, nes senieji susi- 
dėvėję, bet jis atsakydavo: 

- Kam švaistyti pinigus? Šiuos drabužius dar galima 
nešioti. Be to, man nebereikia rėžti sparno apie moteris. 

Jie gyveno neturtingai, vienintelis vertingas jų daiktas 
buvo daili porceliano vaza, kurią dovanojo draugas, tu- 
rėjęs nepriekaištingai gerą skonį. 

Paskui ji suvokė, jog toks paslaugus jai, toks abejin- 
gas merginai aludėje ir savo išvaizdai jis yra todėl, kad 
meilužę jau turi. Ji pradėjo vyrą sekti ir kadangi nieko 
smerktino nepastebėjo, galutinai patikėjo jo neištikimy- 
be, nes įkalčių stoka rodė, kad jie slepiami. Kaip jis gali 
pasakyti, kur išleido kiekvieną skatiką? Žinoma, iš anksto 
sugalvojo paaiškinimą. 

Vieną vakarą jis grįžo namo pusvalandžiu vėliau ir 
pasakė, jog buvo pas dantistą. Ji pareiškė, kad jis meluoja. 
Vyras įdūko ir sudaužė vazą. Tai buvo vienintelis kartas, 
kai jis pavėlavo, vienintelis kartas, kai jis supyko ant jos. 
Bet to užteko, ir žmonos akyse jis tapo pikčiurna, kaip va- 
zai užteko nukristi vieną kartą, ir ji sudužo. Vazai kritimą 
priminė įtrūkimai, jam pykčio priepuolį - žmona. 

Rankos atsitraaaukia. 

Suskamba telefonas. Suirztu, nes kaip tik ketinau per- 
eiti prie pamokomos pabaigos. 

Roza pakelia ragelį ir sužino, kad už pokalbį turės 
mokėti ji. 

— Iš Nigerijos? - Roza suglumusi. Antra valanda ryto, 

pažįstamų Nigerijoje ji neturi, bet būgštaudama, kad rei- 
kalas rimtas, prašo sujungti. 

— Alio, - išgirsta balsą. - Turiu jums dalykinį pasiū- 
lymą. 

— Turbūt sumaišėt numerį. 

— Ne, ne, mes buvom susitikę prieš šešis mėnesius. 

— Tada pasakykite, kuo aš vardu. 

— Puikiai jus prisimenu. 

— Jūs sumaišėt numerį. 

— Ne, leiskit man greitai išdėstyti savo pasiūlymą. 

— Prašom įdėmiai klausytis: nežinau, kas jūs, bet Žinau, 
kad esate šiknius. 

Ji numeta ragelį, įjungia televizorių ir ilgai Žiūri į tuščią 
ekraną it į peilį, kuris bejėgiškai mėgina nulupti pasaulio 
tamsybę. Išplempia tiek viskio, kad po poros valandų, 
kai atropoja iki lovos, vos įsiropščia į ją. Negaliu pakęsti, 
kai mane pertraukia. Turbūt Roza nenorėjo sužinoti, koks 
likimas ištiko Nosingąją: ji kopėčiomis užlipo iki miega- 
mojo lango, ketindama užklupti vyrą nusikaltimo vietoje, 
jo ten nepamatė, paslydo, nukrito ir užsimušė. 


Tuščios pastangos 


Kita diena. Svarstau, kaip susidoroti su gorgoniškąja 
vaza. 

Skubėti nėra kur. Laukiau du tūkstančius metų, tad 
kelios dienos nieko nepakeis. Turiu sugalvoti tokį būdą, 
kad Rozos niekas negalėtų apkaltinti nerūpestingumu ar 
neprofesionalumu. Ji jau ir taip turi nemalonumų, nes 
nenori manęs grąžinti. 

Užsuka Tabata. Ji pakraupsta išgirdusi apie sutuokti- 
nius Smakringuosius. 

— Kokiais sunkiais laikais mes gyvename, - pareiškia. 
Šventa tiesa. 

Tabata kaip koją įsikirtusi. Geria arbatą ir kuria veiks- 
mų planą. Makaulėje - tik nešvankios mintys ir sąvada- 
vimas. Tampo už kairio auskaro. (Apie ausų papuošalus 
vis dar nieko nenutuokia; šiuos galima iššifruoti taip: kas 
yra kolekcininkų kolekcininkų kolekcininkė? Ji nežino, 
nenujaučia ir nesuprastų, net jei kas nors paaiškintų.) 

— Tik nekalbėk, kad nenori su juo susitikti. Prisimink, 
ką tau sakiau. 

- Iš tokių susitikimų jokios naudos, - spiriasi Roza. — 
Tu neriesi iš kailio, liksiu amžinai tau skolinga, bet priėjau 
aklavietę. Jei nustosiu blaškytis, galbūt kas nors įvyks. 

— Manau, turėtum su juo susitikti. 

— Kam? 

— Nes jūs turite daug bendro. 

—Ką? | 

— Jis pasakė tą patį. 

Roza nebeturi jėgų priešintis. Sutinka susitikti su 
Tabatos atkapstytu kavalieriumi. Išgers taurelę ir atsi- 
sveikins. 

— Su kokiu vyruku taip įnikusi šnekėjai per pobū- 
vį? - klausia Roza jau išeinančios Tabatos. - Susidariau 
įspūdį, kad jūs puikiai sutariate. Man regis, kažkur esu 
jį mačiusi. 

— Taip, esi. Turbūt nepažinai be peilio. 

— Gal juokauji? 

— Jis paskambino, pasakė, kad gali parduoti mano už- 
rašų knygelę, ir mudu įsikalbėjom. 

— Ne man spręsti apie tokius dalykus, - nutaria Roza. 

— Kol kas neblogai sutariam, — sako Tabata. - Atvirai 
kalbant, kai kuriais atžvilgiais jis nuostabus. 

— O kuriais nelabai? 

— Itin draugingas vyriškis. Mano namus užplūdo jo 
sėbrai. 

Roza įdeda mane į seifą, kurį neseniai įsigijo. 

Jis senas, bjaurus, nelabai didelis, bet labai sunkus. 
Nors jo vagystė nėra neįmanoma, pastangų tektų pridėti 
baisybę. Atsiduriu seife su gorgoniškąja vaza. Baisus pa- 
žeminimas ir pagunda. Dvigubai baisus pažeminimas ir 
pagunda, nes esu apverčiama ir uždedama ant gorgonos. 
Svarstau, ar nepasipiktinti. Viskam yra ribos. 

Taip esu laikoma kelias valandas. Pareina Niki su kaž- 
kokiais žmonėmis. Banalūs tauškalai. Grįžta Roza, šlumš- 
teli į lovą, bet mane palieka gorgonos glėbyje. Matyt, su- 
sitikimas buvo sėkmingas, nes vietoj mano prisiminimų 
ji renkasi savuosius. 

Kitą rytą Roza neatsisveikinusi išvyksta į Amsterda- 
mą dėl kažkokio frizo ir statulėlių iš Malio bei Kongo. 
Jos nebus tris dienas. Niki vėl sulaukia svečių. Banalūs 
tauškalai. 

Pasirodo Marijus. 

Niki pasiūlo patikrinti jo gesintuvą: ištikus bėdai jie 
dažnai apvilia. Marijui kraujas verda iš pykčio. Jis nori 
sužinoti, kur paslėpta aš ir gorgona. Niki sako, kad Roza 
išvyko į užsienį ir kažką užsiminė apie vazos pardavimą. 
Marijus ima dusti. Apie kelionę Roza nieko nesakė, todėl 
jai kilęs įtarimas, toliau erzina Niki. Vairuotojas siunčia- 
mas atvežti deguonies pagalvės. Marijus godžiai įkvepia 
deguonies, o Niki praneša, kad už penkis šimtus grynųjų 
pasakytų, ką sumanė Roza. Marijus išsitraukia piniginę. 

— Kur tavo sveikas protas, Marijau? Pasitiki žmonėmis, 
kurie neverti pasitikėjimo. 

Marijui išėjus Niki nesėkmingai bando atidaryti seifą. 
Tuo metu sugalvoju du šimtus vieną būdą, kaip sudaužyti 
gorgonos vazą. 

Grįžta Roza ir nepasisveikinusi puola prie telefono. 
Ilgai kalba. Ilgai renkasi kvepalus. Vakare grįžta ne viena. 
Banalus pokalbis. 

Atidaromas seifas. 

- Štai kuo verčiuosi, - ištaria Roza. Garbanius (trys 
tukstančiai keturi šimtai septyniasdešimt penktas nume- 
ris) stovi jai už nugaros, iš mandagumo dirsteli į mus, bet 
jo rankos jau tiesiasi į Rozos krūtinę. Kūno dalis pasirink- 
ta vykusiai, grabalionės Rozai padarys įspūdį. Be abejo, 
tai, kas padėta seife, Garbaniui parodyta tik todėl, jog ta 
metalinė dėžė stovi Rozos miegamajame. 

Jis maigo jai krūtis taip, kad po šešiolikos sekundžių 
tampa aišku, kur šiąnakt nakvos. 

— Tikiuosi, neprieštarausi, - sako jis sagstydamasis 
marškinius ir apnuogindamas plačią krūtinę bei įspū- 
dingus raumenis; dešinėje pusėje ištatuiruota rožė ir 
vardas „Roza“. - Elgiuosi, žinoma, įžūliai, bet matai, 
numanau, jog šauniai pasismaginsim. Mėgstu lošti, ne- 
mėgstu pralošti. 

Suvedžiojimą esu mačiusi keturis šimtus tūkstančių 
devynis šimtus aštuoniasdešimt vieną kartą, tad turiu 
pripažinti, kad Garbanius - tikras profesionalas. Jo sąjun- 
gininkai - smarkumas ir švelnumas, patyrusios krūtų gla- 
monės. Roza paguldyta ant menčių, nors tai daryti didelių 
pastangų nereikia. Ji išsisega auskarus (simbolizuojančius 
skaisčiai mėlyname baseine vienišą plaukiką, nerangiai 

plaukiantį palei kraštą, nes ant dešinio smiliaus jis pasi- 
tupdęs šlapią kamanę, išgelbėtą iš žiauraus vandens) ir 
padeda ant staliuko prie lovos. 

Jie užgesina šviesą, bet vis tiek viską matau. 

Garbanius perbraukia pirštu jai per veidą, lyg švelniai 
skustų skruostą. Abu tyli. Girdėti tik krintančių drabužių 
šiugždesys ir sunkus alsavimas. Rozos speneliai panašūs į 
beisbolo blokštus; jo dantys skaudžiai maloniai nusitaiko 
į juos. 

Rozos akys išvirtusios, dabar ji tikriausiai nebeprisi- 
mena, kuo vardu. Plastančia širdimi ji atkiša jam kaklą. 
Nematomas, negirdimas, nesuvokiamas įsiveržia bepro- 
tiškas geismas ir prispaudžia vieną kūną prie kito. 

Jis numauna Rozai kelnaites, ši kilsteli užpakalį, kad 
jam būtų lengviau, ir dešine ranka užsidengia akis. Viso- 
mis kalbomis šis judesys reiškia: esu sutriuškinta. 

Garbaniaus pimpalas didžiulis ir storas kaip jūrinis 
ungurys su auskaru; dėl tokio aikčioja visos moterys. Jis 
lūpomis spraudžiasi Rozai tarp šlaunų ir prasiskverbia į 
saldybių buveinę. Tačiau lemiama ataka kol kas atideda- 
ma. Iš pradžių jis apverčia ją ant nugaros ir grakščiai laižo 
tarpumentę. Paskui liežuvis nugara ryžtingai nuslysta iki 
užpakalio, jis nykščiais praskečia sėdmenis, lyg atversda- 
mas knygą. Liežuvis sukasi ratu it karuselė, nuo Rozos 
aimanų virpa visas kambarys; gamta - turinti humoro 
jausmą švaistūnė (kaip gyvatė, kurios nuodų pakaktų 
išgalabyti visam kaimui): nežemiškos palaimos šaltinis 
gana nešvarus. 

Paskui Garbanius dviem pirštais ima kutenti svarbiau- 
sią kanalą. Roza įsitempusi nuo lūkesčių, Garbanius pasi- 
ruošęs užgulti ją ir dulkinti tol, kol ji prabils šumeriškai. 

Bet neužgula, ir jo veide ima brėkšti neapsakomas liū- 
desys. 

Neišreiškiamas liūdesys. Garbanius sustingsta, liūde- 
sys persmelkia visą jo esybę. Jis atsistoja. Roza atsisuka. Ji 
mano, kad jis ko nors ieško ar yra sumanęs kokią malonią 
staigmeną, ir murkia kaip katė, o Garbanius nepastebi- 
mai, bet Žaibo greitumu apsirengia ir išneša kudašių. 

Roza iš pradžių klausiamai, paskui apsimestinai gailiai 
suknerkia. Po valandėlės atsikelia ir eina pažiūrėti, ar jis 
nepasislėpė virtuvėje. Kurį laiką grumiasi su neviltimi, 
tada susmunka apsipylusi ašaromis ir ima gailiai knerk- 
ti - šį kartą nuoširdžiai. 

Pripažįstu, iškrėsti tokią šunybę - ne kiekvieno vyro 
jėgoms. Padėtis nepavydėtina, Roza kankinasi, bandy- 
dama nustatyti nesamą dėsnį. Deja, Niki nėra namie, o 
paklaikusiai iš nevilties Rozai žūtbūt reikia paguodos. 

— Nenoriu būti tokia. Nemanau, kad esu geresnė už 
kitas. Noriu: dirbti, noriu kovoti. Ir dirbau, ir kovojau - tai 
nesunku, jei žinai, dėl ko kovoji. Galiu kovoti iš pasku- 
tiniųjų, tik turiu žinoti kodėl. Variantai du: arba nenusi- 
leidi, tada imi nekęsti visų ir lieki vienas, arba nusileidi, 
tada imi nekęsti savęs. Kas čia per pasirinkimas? Sunkūs 
laikai. 

Ji prieina prie lango. Naktis, namai - miesto žarijos — 
šviečia kaip jonvabaliai. 

- Žinau, tu kažkur ten... Nesu tokia pasipūtėlė, jog 
manyčiau, kad skiriuosi nuo visų kitų. Tačiau kaip tave 


surasti? 

Puodelis arbatos. Trisdešimt pirmas 


— Nieko nesuprantu, bandau suvokti, ką ne taip pasakiau 
ar padariau, bet juk viso labo drybsojau ir palaimingai 
stenėjau. 

— Galbūt stenėjai ne taip, kaip reikia, - sako Salota, 
atkasdama iš po žurnalų krūvos Rozos paslėptą pakelį 
razinų šokolade. Akivaizdu, kad ši draugystė Rozai baig- 
sis elgetyste, nors pražūtingos draugystės kažkodėl gajos 
kaip tarakonai. 

— O kaip reikia? 

— Nežinau. Tiesiog bandau tau padėti: Man taip nieka- 
da neatsitiko. Nė vienai draugei - irgi. Tikrai Žinai, kad jis 
nevedęs? Gal jį pradėjo graužti sąžinė, nors suprantu, jog 
tai nelabai tikėtina. Nuo razinų, atrodo, storėjama? 

— Jis nevedęs. Neturi meilužės. Ką tik grįžo iš Antark- 
tidos, ten pusę metų krapštėsi tarp ledkalnių. Pasakojo, 
kaip skaudžiai išgyveno išsiskyrimą su savo mergina. 
Pagal visus kriterijus jis turėjo mirtinai trokšti dulkintis. 
Ant rankos buvo ištatuiruotas mano vardas. Kalbėjomės 
apie ateitį, juk Žinai, kaip vyrai mėgsta šią temą. 

Roza neatsižvelgė į vieną dalyką: tatuiruotė buvo sena. 
Mano nuomone, jai kokie septyneri metai. 

— Ką tu Žinai, gal moterys... 

— Jo daiktu ledą galėjai kapoti, buvo kaip drignių ap- 
siėdęs, ir nemanau, kad nuo smilkalų. 

— Matyt, nebuvo skirta. 

— Įdomi mintis. Kažkas aiškiai buvo negerai. Nesi- 
graužčiau taip, jei žinočiau kas. Sutarėm tiesiog puikiai. 
Man atrodė, kad pažįstu jį daug metų. Mums patiko tos 
pačios knygos. Tie patys filmai. Ta pati muzika. Jis die- 


196 


vina kiniškus patiekalus. Pamaniau, jog šį kartą Tabata 
neprašovė. Jis buvo toks tobulas, lyg būtų pasamdytas. 

— Galbut jis kaifuoja įkaitindamas moteris ir palikda- 
mas blėsti. 

— Kas dabar atsitiko? - klausia Niki. Ji nuoga atžings- 
niuoja į virtuvę ir įdėmiai Žiūri į Salotą. 

— Bėda. 

— A. Niekada negali Žinoti, - sako Niki ir mėgaudamasi 
pasikaso kairį sėdmenį. - Man kartą atsitiko daug blogiau. 
Vienas graikas, restorano virėjas, sekė paskui mane nuo 
prekybos centro. Jis pateikė pasiūlymą, kuriam negalėjau 
atsispirti: „Iš pradžių tave išbarškinsiu taip, kad apkluiksi, 
o paskui pataisysiu ko nors fantastiško iš produktų, kurių 
rasiu šaldytuve“. Jis nebuvo gražuolis, užtat atkaklus. Per 
televizorių nieko gero nerodė, tad ir pamaniau: kodėl gi 
ne? Vyrai vienam vakarui visi daugmaž vienodi. 

Atsigulu, užverčiu kojas taip, kad kulkšnys siekia au- 
sis, O jis kažkaip keistai Žiūri į mane. Velnias, mąstau, 
kažkas negerai, gal pažastų neišsiskutau? Ir įsivaizduokit, 
jis išsitraukia nupjautavamzdį šautuvą. Graikas - Adomo, 
aš - Ievos kostiumu, jis vienoje rankoje laiko pimpalą, ki- 
toje — ginklą. Šiaip esu plačių pažiūrų žmogus, prietarais 
netikiu, bet imu nerimauti, nes tipelis atrodo kaip maišu 
trenktas. „Spirosai, - sakau, — juk Žinai, kad mielai pada- 
rysiu viską, ko norėsi. Kam tau šautuvas?“ Jis stebeilija į 
mane lyg būčiau gleivės trimis galvomis, visomis buvusių 

JAV prezidentų. Pakelia šautuvą — nespėju nė poterių su- 
kalbėti - įsikiša į burną ir paspaudžia gaiduką. 

— Kodėl jis taip padarė? - klausia Salota. 

— Nežinau. Mielai būčiau jo paklaususi, deja, galvos 
nebeturėjo, bent jau gebančios mąstyti. Galit įsivaizduoti, 

kaip gailėjausi, kad nepasakiau jam „ne“ ir vietoj sekso 
nenuėjau trinktis galvos. Manot, draudimas sumoka už 
buto remontą, jei visur pritaškyta smegenų? Tiesa, nebu- 
vau buto apdraudusi. Be to, kur neužtiško graiko pilkųjų 
ląstelių, užtiško mano vėmalų. Iki visiškos laimės trūko 
tik malonaus pašnekesio su policininkais. „Ne, neturiu 
supratimo, kas jis. Nei kur gyvena. Nei kur dirba. Susipa- 
žinom prieš valandą, atėjom pas mane, bet, užuot dulki- 
nęsis, jis paleido sau kulką į kaktą“. Nuostabi istorija. 

Tu teisi, Niki, niekam nereikia tiesos. Filosofai. Moks- 
lininkai. Sekliai. Mokytojai. Motinos. Jie šlovina tiesą. 
Tačiau iš tiesų naudingas yra Melas. Tiesa paprastai ne- 
naudinga. Pasmerktasis mirti, kurį tuoj pakars, nė kiek 
neapsidžiaugs sužinojęs, kad nereikės kankintis; jis no- 
rėtų, jog atėjusi aplankyti žmona pasakytų, kad jam bus 
suteikta malonė - paskutinę akimirką, kai jis jau stovės 
po kartuvėmis su gobtuvu ant galvos; todėl Žmona taip 
ir sako, net žinodama, kad žiūrovai jau pešasi dėl vietų 
arčiausiai kartuvių. 

Apie melo naudą pirmą kartą išgirdau furgone, kuris 
važiavo per Alpes; ratai slystelėjo ir pusė furgono pakibo 
virš vaizdingos bedugnės. Keleiviai sėdėjo nejudėdami, 
kantriai laukiančias toli apačioje. Berniukas baimingai 
pažvelgė žemyn. 

— Mes krintam į bedugnę, - tarė jis. 

— Kam taip kalbi? — subarė jį senukas. - Nereikia taip 
sakyti. Verčiau meluok. 

— Ką? 

— Nežinau. Dabar reikia melo. Sugalvok ką nors. 

Berniukas užsimerkė. 

Furgonas nukrito. Net aš ne iš karto susirinkau šukes 
ir susigrąžinau pirmykštę išvaizdą. Manau, idėjų pirklys 
skęstančiame Šluotos laive mąstė panašiai: „Nesakyk, kad 
skęstame. Veikiau jūra kyla aplink mus, ir taip yra visame 
pasaulyje“. 

— Liūdna, - sako Salota, krapštydama iš pakelio pasku- 
tinę raziną. - Pažinojau tik vieną porą, drauge nugyvenu- 
sią gyvenimą. Tada buvau dar vaikas. Jis dirbo keltininku. 
Buvo kokių septyniasdešimties metų. Keltas plaukdavo 
visada - per audrą, per pūgą, per Kalėdas. Senis buvo 
baisus kaip nuodėmė, 0 jo žmonos veidas atrodė taip, 
lyg ant jo būtų užlipęs dramblys. Jie gyveno kartu, nes 
buvo negražiausi visoje apylinkėje, kraupiai neturtingi 
ir neapsakomai laimingi. Niekada nesikivirčijo ir nesirgo. 
Kaimynai juos be paliovos plakė liežuviais. Moteris buvo 
ūsuota, tad jis dažnai sakydavo, jog yra laimingas su ja, 
nes mėgsta lovoje kramtyti jai ūsus. Žmones tai stebino, 
bet, man atrodo, šunis ant šios poros visi korė todėl, kad 
pavydėjo jai laimės. 

Kai Roza atsigula į lovą ir uždeda ant manęs rankas, 
jai pasakoju istoriją, kuri vadinasi 


Ūsų kramtytojai ir jų dailininkai 
senovėje 


- Jis mėgsta juos kramtyti lovoje, - pasakė pozuotoja. Lu- 
kasas linktelėjo. 

Mano kolekcininkas buvo dailininkas, be to, kiek iš- 
nešė kišenė, rinko senienas. Jis dirbo rankoves atsiraito- 
jęs ir mėgo baltą spalvą. Nemažai jos naudojo - turėjo 


199 


daug ir pigiai nusipirkęs. Lukaso tapybos maniera 1440 
metais Venecijoje nebuvo madinga, čia visi labiau verti- 
no tradicinį stilių; Teros saloje jį būtų dievinę, o vienas 
Egipto kolekcininkas, miręs prieš du tūkstančius metų, 
irgi būtų nuoširdžiai žavėjęsis jo kūriniais. Be abejo, dabar 
visi taško drobes baltais dažais. Svarbiausia - laiku gimti. 
Lukaso tėvas buvo aludaris, nykus Žmogelis, nebijantis 
sunkaus darbo; jis davė sūnui penkerius metus išmokti 
gyventi iš tapybos. 

Lukasas, padedamas apkūnios pozuotojos (jos ūsai 
dailininko nedomino), tapė pasaulio sukūrimą Buvo pra- 
bėgę ketveri metai ir vienuolika mėnesių. Tėvas atsiuntė 
laišką ir liepė grįžti namo - antraip galįs dvėsti badu. 

Lukasas nutapė keletą puikių paveikslų (žinau, ką sa- 
kau), bet nė vieno nepardavė: niekas jam nieko neužsakė, 
o freskos, kurias sukūrė veltui, buvo uždažytos. Vis dėlto 
didžiulių laimėjimų epochoje, kai žmonės manė, kad gali- 
ma išmokti visko, Lukasas irgi kai ko pasiekė. Jis išmoko 
susidoroti su savo niekintojais. 

Vienuolyno abatas, atsisakęs priimti dovanų jo pa- 
veikslą „Apreiškimas“, mirė, kai Lukasas ištepė jo nu- 
mylėtos prostitutės krūtų spenelius cianidu. 

Kitą abatą, išpeikusį jo paveikslą „Kristus eina vande- 
niu“, Lukasas įmetė į Adrijos jūrą. 

— Kaip dabar atrodo jūra? Matai baltumą? Tikrai? Taip 
sakai ne todėl, kad skęsti? 

— Taip, taip, ne, - tikino abatas, nors vargu ar sakė tie- 
są, nes vidurnaktį sunku buvo įžiūrėti jūros baltumą. 

— Kokį baltumą matai? Pagalvok prieš atsakydamas. 
Aš tave bandau. 

— Nuostabų baltumą, lygiai tokį kaip tavo paveiksle, 

kurio nesupratau (bur bur bur), nes per ilgai nemačiau 
jūros ir buvau pamiršęs, kaip ji atrodo. 

— Džiaugiuosi, kad man pritari, - tarė Lukasas. — Ži- 
nojau, jog ateisi į protą. 

Paskui jis nusiyrė į krantą. Abatas bandė sekti įkan- 
din, bet ne per daug sėkmingai, nes kai rankos surištos 
už nugaros stora, vandens prisigėrusia virve, išsilaikyti 
paviršiuje, švelniai tariant, sudėtinga. 

— Tu negali manęs palikti, - rėkė kritikas, - juk esi ku- 
nigas. 

— Taip, negražiai elgiuosi, - pripažino Lukasas. - Ta- 
čiau Dievas - nežinau, ar įdėmiai skaitei Bažnyčios mo- 
kytojus, - atlaidaus būdo. Prieš mirtį narsiai išpažinsiu 
nuodėmes ir maldausiu Jo gailestingumo. Aplankysiu 
tavo numylėtą prostitutę vietoj tavęs. 

Bet pinigai seko, todėl Lukasas pradėjo nerimauti. 
Mes sėdom į laivą, Lukasas atsargiai spaudė prie krūti- 
nės mane ir nusmurgusią vazą gorgoną. Paskui jis dingo 
ir grįžo su dviem banditais, kurie nešė kažką suvyniotą į 
antklodę. Kažkas buvo įmestas į triumą. Ten taip dvokė, 
kad net banditams apsisuko galva. Čia nešulys buvo su- 
rakintas - jis nesipriešino, nes akivaizdžiai buvo apsvai- 
gintas. Pamažu belaisvis atgavo sąmonę ir ėmė klykti. Vėl 
pasirodė Lukasas. 

— Kaip gyveni? Padvėsusios žiurkės netrukdo? 

— Tučtuojau paleisk mane. Už tokį darbą galiu tave 
nubausti mirtimi. 

— Gali, bet esi surakintas ir dar laive, kuris jau išplaukė 
į jūrą, 0 tavo likimas niekam nė motais. Norėčiau kai ko 
paklausti: ar iki šiol manai, kad mano paveikslas „Ange- 
lai“ — šlamštas? 

- Taip. - Šis vyrukas buvo drąsus. 

— Vadinasi, nesigaili, jog apšmeižei mane dožui ir su- 
žlugdei mano karjerą? 

— Ne. 

— Aišku. Tau nepriimtina mano technika? 

— Taip, nepriimtina. - Prie belaisvio meiliai glaustėsi 
padvėsusi žiurkė. 

— Trumpai drūtai, padėtis tokia: be abejo, kiekvienas 
turi teisę į savo nuomonę, kaip ir teisę iš lėto mirti lai- 
vo triume. Turiu čia darbą, apie kurį kalbėjome. Turiu 
drobės ir dažų. Žmonės kelias savaites gali gyventi be 
maisto. Nesu visiškas beširdis. Jei padarysi tobulą mano 
paveikslo kopiją - neturėtų būti sunku, juk esu toks pra- 
stas tapytojas, - galėsi išlipti į viršų, įkvėpti gryno oro, 
ir gausi valgyti. Ilgiau trauksi, jei misi žiurkėmis. Antra 
vertus, jos gali suėsti tave. 

— Kur kapitonas? 

— Jis turi savų bėdų. 

— Bet čia tamsu nors į akį durk. 

— Na... taip. 

Belaisvis vieną dieną siautėjo, bet supratęs, kad įgu- 
la nulipa į triumą tik iš jo pasijuokti, pradėjo tapyti. Kai 
priplaukėm Gibraltaro sąsiaurį, jo kopija beveik nesiskyrė 
nuo originalo. Tačiau tuo metu belaisvis niekam neberū- 
pėjo. Kapitonas sušaukė įgulą. 

— Manot, mes plaukiam į Bordo parduoti prieskonių? 
Ne. Mes pasiimsim maisto atsargų ir plauksim į Kiniją. 

— Nieku gyvu! - vienu balsu suriko jūrininkai ir pasi- 
rengė maištauti. 

— O laivo savininkai? - paklausė vienas. 

— Jie nieko nežino, - atsakė kapitonas. - Liaukitės, vai- 
kinai. Pagalvokit apie garbę ir turtus. 

— Ne. 

— Puiku, - tarė kapitonas, - kuris čia pats stipriausias? 

Į priekį išėjo ilgaplaukis, į beždžionę panašus jūri- 
ninkas. 

— Visi žino, kad aš. 

— Tu irgi nenori plaukti į Kiniją? 

— Ne. 

Kapitonas išsitraukė šautuvą su rateliniu užraktu, tais 
laikais naują dalyką, ir pykštelėjo jūrininkui į veidą. Bež- 
džionžmogis išlėkė per bortą. Išradingas smurtas visiems 
padarė gerą įspūdį. 

— Tikiuosi, susitarėm. Jei kas panorėtų savo kailiu iš- 
bandyti, kaip veikia ginklas, mielai parodyčiau. Pažįstat 
Pjetrą, - pasakė kapitonas, rodydamas į gąsdinamai didelį 
vyrą, abiejose rankose laikantį po kirvį. - Pjetras mano, 
kad kinai susimokė jį nudėti, todėl ruošiasi ten nukakti 
ir pirmas juos išgalabyti. Nebus patenkintas, jei kas nors 
jam trukdys, Pažįstat ir kunigą. Jis dailininkas, nori tapyti 
nežinomų žemių stebuklus. Be to, yra apsukrus vaikinas, 
neprilygstamas nuodytojas, o peiliu ne tik duoną raiko. 
Jis, kaip ir mano brolis Aržentinas, nori patekti į Kiniją, 
todėl tolesni ginčai beprasmiški. Verčiau pagalvokite apie 
šlovę, kuri jūsų laukia. Ar kuris nors iš jūsų netrokšta 
garbės? 

— Aš, - tarė vienas jūrininkas. 

— Kodėl? 

— Nes iš jos po mirties jokios naudos, o kai esi gyvas, 
irgi beveik jokios; šlovė laimės nesuteikia. 

— O auksas? Aukso tau irgi nereikia? 

- Ne. 

— Kodėl, velniai rautų? 

— Nes pinigai taip pat nesuteikia laimės. Su džiaugs- 
mu išvardyčiau, kas suteikia laimę, jei malonėtumėt iš- 
klausyti. 

— Ne. Tikiuosi, kelionė vis tiek tau bus maloni, O iš- 
vardyti, kas suteikia laimę, galėsi plaukdamas atgal, kai 
visi ligi vieno grįšim į Veneciją pasakiškai turtingi. Ne- 
užmiršk, kai Žmogus pastatė pirmą laivą, visi stovėjo ant 
kranto ir kalbėjo: „Kokia nauda iš to daikto? Juk galime 
vaikščioti“. Kas nors turi būti pirmas. 

Patarėjas triume išgyveno dar savaitę. „Tiesiog apmau- 
du, prieš galą jo kūriniai pasidarė beveik tobuli, - atkreipė 
dėmesį Lukasas. - Ypač puikios kontrastingos spalvos. 
Reikės perimti jo techniką“. 

Bėgo savaitės, įgula pradėjo elgtis nei šiaip, nei taip. 
Virėjas iššoko už borto, nes kapitonas amžinai reikalavo 
žuvų su baziliku. Kiekvieną vakarą. Per kiekvienus pie- 
tus. Net pusryčiams ar užkandžiams. Nesvarbu, kokių 
žuvų, bet būtinai su baziliku. 

— Ar nenorėtumėt su citrina arba česnaku? 

— Ne. 

— Nepaprastai skanu su migdolais. 

— Ne. Su baziliku. 

— Padažas su pipirais toks skanus, kad vyrai dėl jo su- 
sipešė, kelis net užplumpino. 

— Su baziliku. 

- Žuvis su svogūnais ir špinatais - mano firminis pa- 
tiekalas. 

— Su baziliku. 

Naktį virėjas iššoko už borto. Rytą nebuvo kam kepti 
žuvies su baziliku, nors jis paliko nurodymus. Po aštuonių 
valandų vandenyje buvo pastebėtas žmogus. Virėjas. 

— Virėjas, kapitone! 

— Tai negali būti virėjas, - pareiškė kapitonas, įdėmiai 
žiūrėdamas į plaukiką. — Virėjas iššoko už borto vakar - jis 
negalėjo tiek laiko plaukti pirma mūsų. Savaime aišku, čia 
velnias virėjo pavidalu, o gal slibinas. Jis žino, jog suvalgiau 
daugybę baziliko norėdamas nuo jo apsiginti, todėl bando 
patekti į laivą ir atpratinti mane nuo šio prieskonio. 

— Galbūt, - atsakė pirmasis kapitono padėjėjas, - bet 
juk mes visi žinom, kad žemė apvali. 

— Ir ką? 

— Matot, - toliau rutuliojo mintį pirmasis kapitono 
padėjėjas, - jeigu ji apvali, o mes esame netoli poliaus, 
galėjome ir pasivyti virėją, kuris vakar naktį iššoko už 
borto. —- Teorija skambėjo įtikimai. 

Kapitonas pasilenkė per bortą. 

— Kas tu? 

— Virėjas, o tu kas? 

— Kapitonas, kodėl klausi? 

— Tai ko pats klausi, kas aš? 

— Nes spėju, kad tu - virėju pasivertęs slibinas, keti- 
nantis patekti į laivą ir atpratinti mane nuo baziliko. 

— Labai įžvalgu, - atsiliepė virėjas, — bet jei būčiau sli- 
binas, sugalvočiau įdomesnių dalykų, negu pliuškentis 
vandenyje. Spėju, kad jūs visi - velniai, apsimetę mano 
buvusio laivo jūrininkais ir siekiate įvilioti mane į laivą 
bei pasmerkti amžinoms pragaro kančioms. 

— Tokių žodžių ir tikėjausi iš slibino. 

— Arba... - toliau kalbėjo virėjas. 

— Arba? 

— Arba jūs - mano buvusio laivo jūrininkai, bet tada 
kapitonas nieko nenutuokia apie laivavedybą, nes laivas 
plaukia ratu. 

— Tokių žodžių ir tikėjausi iš slibino. 

— Koks slibinas, norėdamas patekti į laivą, ims tave 
įžeidinėti ir vadinti prasčiausiu krikščioniškojo pasaulio 
kapitonu? 

— Slibinas kaip tik taip ims mane įžeidinėti, kad atro- 
dytų, jog nenori patekti į laivą. 

— Kaip manot, ar galima tikėtis, kad atplauks kokia 
nors didelė žuvis ir suris šį slibiną? — paklausė Lukasas, 
spausdamas rankoje eskizų albumą. - Seniai norėjau nu- 
tapyti Joną banginio pilve. 

— Ar slibinas išvadintų tave plaukuota beždžione su 
barzda, želiančia iš ausų? 

— Turbut. 

— Klausykit, man nusibodo. Arba kelkit mane į laivą, 
arba pamokykit, kaip nuskęsti. Užmiršau. 

— Tu žūtbūt trokšti patekti į laivą. 

— Nieko panašaus. Turbūt rytoj vėl tave pamatysiu, kai 
apiplauksi antrą ratą. 

— Nuskandinkit slibiną, - įsakė kapitonas, ir jūrininkai 
apmėtė ant bangų šokinėjančią virėjo galvą relikvijomis, 
bet jos buvo per lengvos. 

Jie plaukė tris savaites, o žemės vis nebuvo matyti. 
Netrukus įgulai paaiškėjo, kad net maišto kelti neverta, 
nes atgal grįžti ji nesugebės, o jei užgrobs laivą, nebeturės 
ko nekęsti. Teko plaukti toliau. 

Paskui Lukasas tapo aiškiaregiu. 

— Matau ateitį, - pasakė jis kapitonui. 

— Kokia ji? 

— Jūra, - atsakė Lukasas. 

— Daugiau nieko? 

— Ne, tik jūra. 

— Tokiu atveju, - pareiškė kapitonas, - galiu taip pat 
sakyti, kad matau ateitį. Ji banguota, šlapia ir pilka? 

— Tu manimi netiki? —- paklausė Lukasas. — Žinau, ko- 
kia rytoj bus jūra tokiu metu. 

— Nuostabu, - atsiliepė kapitonas, - bet kai dvidešimt 
keturis kartus apversim smėlio laikrodžius, mes ir taip 
pamatysim. Nemanau, jog iš tokios aiškiaregystės galė- 
tum uždirbti. 

— Gerai. Nutapysiu jūrą tokią, kokia ji bus rytoj. 

Ir jis stropiai tapė bangas, debesis, panašius į garus 
virš pamuilių. 

Kitą dieną įgula nustebusi pamatė, kad jūra lygiai to- 
kia kaip Lukaso paveiksle, nors dailininkas tvirtino, esą 
jo debesys gražesni negu Dievo sukurti. Jis atsisėdo ir 
nutapė rytdienos jūrą: pilką su šaldytų roplių pavidalo 
debesimis. Ir iš tikrųjų kitą dieną peizažas visiškai sutapo 
su tikrove. Įgula apstulbo. 

— Ar mes priplauksim žemę? - paklausė Lukaso jūri- 
ninkai. || 

— Taip, - atsakė šis, - matau vis daugiau. Pasieksim 
žemę po šešių dienų. 

Laisvalaikiu jis lošė kauliukais ir susišlavė visus pini- 
gus, kuriuos jūrininkai ketino parsivežti namo. 

— Kartą Portugalijoje buvau pas vieną aklą ir bedantę 
senę, kuri, pačiulpusi kliento pimpalą, išburdavo ateitį. 
Jos pranašystės visada išsipildydavo, - prisiminė kapi- 
tonas. 

— Kąji tau pasakė, mmmgg, mmmgghh, mmmbbgg? — 
paklausė Lukasas. 

— Ne, išpranašavo, kas manęs laukia. 

— Kąjji pasakė? 

— Nežinau, nemoku portugališkai. Tik supratau, kad 
išvyksiu į ilgą kelionę. Tiesą sakant, niekas nenori Žinoti 
ateities. Tada bijotume ir iš uosto išplaukti. - Jam skau- 
dėjo dantį. 

Kaip ir buvo išpranašauta, po šešių dienų jie išvydo 
žemę. Jūrininkai norėjo išlipti ant kranto, bet buvo nuogi, 
nes visus drabužius Pjetras sukabino už borto, kad juos 
išskalbtų bangos, o virvę pritvirtino prastai. Jei taip būtų 
padaręs kas nors kitas, kaulų būtų nesurinkęs. 

— Mes išgelbėti, - traukė plikutėlė įgula, brisdama 
kranto link. Laive liko tik Pjetras. 

— Už kalvos teka upė, dešinėje pamatysite sodą, - pa- 
aiškino Lukasas. —- O dabar likite sveiki, reikia sutvarkyti 
vieną reikalą. 

Sulig tais žodžiais jis nužingsniavo prie medžių guoto 
paplūdimyje ir nutapė autoportretą su kilpa ant kaklo, pa- 
sikorusį dailininką giraitėje, - kiek Žinau, daugiau niekas 
taip savęs nevaizdavo. Dar pripiešė voveraitę, krintančią 
sykiu su nulūžusia to paties medžio šaka. 

— Taip, dabar man viskas aišku, - pasakė Lukasas ir 
pasikorė. Po valandėlės ant žemės nukrito ir užsimušė 
voveraitė. Todėl Lukasas nematė pasirodant čiabuvių, ku- 
rie didžiai pasipiktino, kad taip nusiaubtas jų sodas. Jū- 
rininkai buvo beginkliai, nes kapitonas neleido jiems ne- 
šiotis ginklų. Čiabuvius prajuokino keisti laukiniai, tokie 
necivilizuoti, kad ne tik drabužių nenešiojo, bet ir kūno 
nesitatuiravo, be to, dar nebuvo išradę ginklų. Tiesa, kly- 
kė jie įspūdingai. Gaila, jog pasigailėti prašė savo kalba, 
todėl vietos gyventojai nieko nesuprato. Kurį laiką buvo 
ginčijamasi, ar įsibrovėliai plikais užpakaliais - žmonės, 
ar nauja keistų žmogbeždžionių rūšis. Pabėgti pavyko tik 

kapitonui. Jis pasigriebė mane, pilnus maišus vaisių ir val- 
timi parplaukė į laivą pas Pjetrą, kuris galando kirvius. 

Mes plaukėm toliau. 

Vis toliau. 

Ir toliau. 

Esu labai kantri, bet ši kelionė buvo baisi. Kapitonas ir 
Pjetras netrukus beveik nustojo kalbėtis. Jie nubrėžė per 
laivo vidurį liniją, taip padalydami jį perpus. Prie vairo 
stovėjo paeiliui. Kompasas sugedo. Atrodo, jie nenutuokė, 
kaip rasti kelią pagal Žvaigždes ar net saulę. 

Ant denio stovėjo milžiniškos statinės lietaus vande- 
niui. Kapitonas ir Pjetras tinklu gaudė Žuvį. Per arti atsi- 
dūrusių jūros paukščių likimas irgi buvo liūdnas. Visur 
augo bazilikas - iš dalies manyje, iš dalies vazos gorgonos 
šukėse. Uoliai buvo maumojami džiovinti vaisiai, riešutai 
ir medus. Laisvalaikiu jie įžeidinėjo vienas kitą, iš anksto 
susitarę, jog tą patį keiksmažodį per dieną galima ištarti 
tik kartą. Jie barėsi, užgauliojo vienas kitą ir be šių ofi- 
cialių plūdimosi varžybų. Be to, nuolat ginčijosi, kas iš 
jų pažįstamų didžiausias šiknius. Galų gale sutarė, kad 
turbūt neprilygstamas vienas Genujos kirpėjas. 

Taip prabėgo pusantrų metų. Žemės mes nė karto ne- 
matėme. 

Tiesa, žemės nematė jie. Aš pastebėjau sausumą už 
keturiasdešimties, penkiasdešimties, šešiasdešimties my- 
lių, bet nieko nesakiau. Kelis kartus plaukėme visai netoli 
žemės, tačiau dėl tamsos ar rūko jie nepamatė jos. Du 
sykius praplaukėme pro šalį todėl, kad abu taip uoliai 
plūdosi, jog nieko aplink nebematė. Jie regėjo keletą lai- 
vų tolumoje, bet nebesuvokė, kas tai. Kelionės nebūtinai 
plečia akiratį. 

Kapitonas ir Pjetras nebūtų išgyvenę, bet jiems į rankas 
dukart pakliuvo maisto produktų siunta. Pirmoji - balta- 
sis lokys ant ledo lyties, kuri kadaise turbūt buvo didžiulis 
ledkalnis; lokys, nors alkanas ir piktas, prieš Pjetrą, pama- 
niusį, kad po kailiu slepiasi klastūnas kinas, neatsilaikė. 
Antroji - luotas, pilnas ananasų. Šių vaisių dalybos tapo 
dar viena smarkių ginčų tema iki pat kelionės pabaigos. 

Galų gale laivas užplaukė ant seklumos ir sudužo. 

Juodu išlipo į krantą vos vilkdami kojas. Nusvirdulia- 
vo iki kažkokio lauko ir pamatė artoją. 

— Nemušk jo, kol neatsakys į kelis klausimus, - liepė 
kapitonas. 

— Mes atplaukėme iš Venecijos ieškoti krikščionių ir 
norime prekiauti, - ištarė kapitonas labai lė-ė-ėtai. Nu- 
stebau, kad artojas nepabėgo; jis neįžvelgė grėsmės, nes 
buvo užkalbintas mandagiai. 

— Esu artojas, jūrininke, o ne beprotis. Nebūtina su ma- 
nim kalbėti skiemenimis. 

— Kur taip gerai išmokai mūsų kalbą? 

— O tu kur? 

Daugiau žmogelis nieko nespėjo pasakyti, nes Pjetras 
spyrė jam į pilvą. 

— Vienu mažiau. Esu apstulbęs. Jie išmoko mūsų kalbą 
prieš įsiverždami, — nusistebėjo Pjetras ir mirė nuo išse- 
kimo. 

Kapitonas nuėjo į miestą, kuris jam pasirodė labai pa- 
našus į Veneciją, nes tai ir buvo Venecija. Jie plaukiojo 
dvejus metus, plūsdamiesi apiplaukė Žemę ir išsilaipi- 
no už dvylikos mylių nuo gimtinės. Kapitonas kurį laiką 
dvoklinėjo po miestą ir klausinėjo, kaip pateikti į Grand 
Keiną. Dar prašė išmaldos, kad galėtų grįžti į Veneciją ir 

papasakoti apie Kiniją, kurioje Žmonės tokie pat, kaip ir 
visur kitur; galų gale jis mirė skurde. 


Rozai mano istorija nepatiko. Pakišu jai Godingo mu- 
ziejaus žinyną ir nusprendžiu dar kartą pasimėgauti jos 
praeitimi. 


A R 
Z O 


0 0 
0 
Roza eina į aludę. Ji negali pakęsti aludžių, bet su Mari- 
jumi vaišinosi kariu ir ištroško. 

— Man nepatinka indiški patiekalai, Marijau. 

— Apie tikrą indišką virtuvę tu nieko neišmanai, - at- 
šauna šis. 

— Man tinka visokios, tik ne indiška. 

— Ne, ne, tu nieko nesupranti, kalbi niekus, - spiriasi 
Marijus. Valgis šlykštus, restoranas brangus. - Neįžeisiu 
tavęs ir leisiu susimokėti pačiai, - sako jis. 

Roza užsisako apelsinų sulčių - baisiai nori gerti. 
Popietė, tylu. Barmenas valandėlę dingsta. Tą akimirką 
prie jos prieina vyriškis ir paprašo smulkių - jam reikia 
paskambinti. Paskambinęs jis atsisėda šalia ir draugiškai 
pasiūlo kartu išgerti. Ji jau ketina eiti, bet kario liepsnos 
dar ne visai užgesintos. 

Jie kalba be jokių pastangų; žodžiai krinta kaip prinokę 
vaisiai. Po pusvalandžio jai topteli, kad taip lengvai dar 
su niekuo nebendravo. Bando nuvyti baimę. 

Juk tai tas pat kaip susitikti seną draugą. Pažįstamą 
nepažįstamąjį. Sąmojingą, bet ne pamaivą, ne pagyrūną, 
nepanešantį puikybės. Mandagų, tačiau atkaklų. Roza 
pradeda svarstyti, kokie galėtų būti jo trūkumai. Turi mei- 
lužę? Vedęs? Žydras? Mirtinas ligonis? Jį vaikosi banditai? 
O gal pimpalą vaikystėje netyčia sutraiškė vejapjovė? 

Todėl kai jis pasako: „Mielai pakviesčiau jus į restora- 
ną, bet rytoj anksti rytą emigruoju į Australiją“, ji beveik 
nudžiunga, nes tikėjosi kokių nors kliūčių. Roza nesu- 
pranta (nors jai taip lengviau), užtat aš suprantu, kad 
jis - Šokliukas, nepraleidžiantis nė vienos progos, todėl 
pakuotis daiktus jam iš tikrųjų būtina. 

Ji buvo pasiruošusi, todėl neišsiduoda, jog nusiminė; 
nepaiso nevilties, kuri kandžioja jai kulkšnis. Roza nusi- 
šypso ir klausia, ar jis jau žino savo adresą Australijoje, 
mat ketinanti ten atostogauti. Jis nustemba, bet išsitraukia 
rašiklį ir ant servetėlės užrašo adresą. 

Šokliukas kuria filmus apie laukinius gyvūnus. Jis 
karštai kalba apie Guldo nevisliąsias žiurkes ir ilgaauses 
kiškiažiurkes. Roza pabrėžia, kad labai norėtų nuvykti į 
Australiją ir kaip būtų smagu ten susitikti. Širdies gilu- 
moje tikisi, jog jis pasiūlys pasismaginti pirmoje pasitai- 
kiusioje tinkamoje vietelėje, bet ji žino kiaulystės dėsnį: 
vyrai, siūlantys pasismaginti, paprastai būna tokie, su 
kuriais smagintis nesinori, o vyrai, su kuriais mielai pa- 
sismagintum, kažkodėl nieko panašaus nesiūlo. „Turiu 
eiti dėtis daiktų“, - sako jis. Roza vos nepasisiūlo padėti 
sulankstyti marškinių, tačiau laiku suvokia, kaip apgai- 
lėtinai atrodys. Todėl nutaiso narsų orgazmišką veidą, 
nors širdį drasko begalinis noras įkąsti jam į nueinantį 
užpakalį. 

Roza bando save įtikinti, kad jis nėra neapsakomas 
gražuolis, bet prisiminusi jį visa virpa; štai tokį galėtų 
mylėti. Pakeliui į namus du kartus išsitraukia iš rankinės 
servetėlę, ant kurios užrašytas adresas, - tikrina, ar nepa- 
metė, grožisi raidėmis, kuriose galbūt slypi jos ateitis. Jai 
net topteli, jog vertėtų jį dar kur nors užsirašyti, tik neturi 
kuo. Paskui pradeda svarstyti, ar Australijoje galima gauti 
gražių vestuvinių suknelių. Turbūt ne taip paprasta, bet 
ji pasistengs. 

Prisileidusi į vonią vandens, Roza nusprendžia dar 
kartą patyrinėti adresą, būsimos laimės laidą, tačiau ne- 
gali rasti rankinės. Ji dingusi. Pamesta. Nušvilpta. Išnyko. 
Ji vėl apsirengia, nueina iki aludės ir grįžta. Tris kartus. 
Praneša apie rankinę policijai. 

Ji vis tiek išskrenda į Melburną. Į viešbutį grįžta tik 
pernakvoti, visą laiką sėdi viešose Žmonių susibūrimo 
vietose, įdeda skelbimą į vietos laikraštį. Po trijų dienų, 
nesulaukusi atsakymo, įdeda kitą skelbimą, o dieną prieš 
išskrisdama - trečią, nes vis tiek neturi ką veikti. Ji aplan- 
ko visas vietas, kaip nors susijusias su laukiniais gyvū- 
nais, daug muziejų. Čia bando užsimiršti gilindamasi į 
vazų ir kitų daiktų istoriją. 

Po keturiolikos mėnesių ir susitikimų su buvusiu grei- 
tosios pagalbos sanitaru, dabar bedarbiu, ir kraujo ban- 
ko organizatoriumi jai paskambina iš policijos ir praneša, 
kad rankinė atgauta, romantiškas vagišius paragvajietis 
pasiliko ją dėl Rozos nuotraukos, kuri vyrukui padarė di- 
delį įspūdį. Ji išlaikė bandymą: rankinės kišenėlėje tebėra 
servetėlė su adresu. 

Po dviejų dienų Roza išskrenda, oro uoste sėda į taksi, 
kuris ją nuveža nurodytu adresu - prie žemo ilgo pasta- 

to be slaptų įėjimų, Čekijos konsulato. Ji išbando visus 
skaičių derinius: gal jis turėjo galvoje ne 148, o 48 arba 
84; galbūt yra ne tik gatvė, bet ir alėja tokiu pavadinimu. 
Nesėkmingai. Vis dėlto ji paskambina į konsulato duris, 
nors vos įstengia pakelti ranką, apsunkusią iš nevilties, 
nes žino, kad jei nepaskambins dabar, turės samdyti taksi 
dar kartą, kai nuspręs grįžti. Moteriai, kuri atidaro duris, 
ji paaiškina, ko ieško, o ši iškviečia policiją. 

Ji įdeda į laikraštį dar vieną skelbimą, nes nepajėgia 
atsikratyti minties, kad jei pasaulyje būtų surengtas sudė- 
tingiausių paieškų konkursas, ji taptų bent jau prizininke. 
Roza nemano, jog Čekijos konsulatas, nežinia kaip patekęs 
į jos gyvenimą, reiškia, kad Šokliukas ją pametė; ji sugalvo- 
ja aštuonis visiškai įtikimus paaiškinimus, kodėl konsulatas 
pastojo jai kelią į laimę, ir nė vienas paaiškinimas nejuodina 
Šokliuko. Kas trys minutės Roza keikia savo kvailumą - juk 
nedavė jam savo adreso; ji neabejoja ir, jaučiu, kad neklysta, 
jog vyriškis mielai pamatytų ją dar kartą. 

Ji sėdi lauko kavinėje „Argentina“, ant šaligatvio, ir 
varto valgiaraštį; žvilgteli į laikraštį, susidomėjusi per- 
skaito straipsnelį apie moterį, kuri trylika kartų susilaužė 
kairę koją, du sykius - sugipsuotą. Dvyliktą kartą ji ėjo 
per gatvę, kai nežinia iš kur atšvilpė automobilis - mote- 
ris nesąmoningai atsuko mašinai dešinę pusę, prašvilpė 
virš variklio dangčio ir šleptelėjo ant žemės. Čia jai kai- 
rę koją sutraiškė ledų pardavėjo vairuojamas šarvuotas 
transporteris. Po to ji nebesikėlė iš lovos, niekur nebėjo 
iš namų ir užsidirbo duoną adresuodama vokus, nes pri- 
siminė čigonės pranašystę: kairė koja dar kartą lūš, venk 
futbolo. Moteriai perspėjimas pasirodė keistas, nes futbo- 
lo ji niekada nežaidė, į varžybas nevaikščiojo ir neketino 
pradėti domėtis šiuo žaidimu. Iš pranašystės ji juokėsi tol, 

kol įgriuvo lubos ir viršuje gyvenančio kaimyno spintelė, 
pilna futbolo programų, vožė jai per kairę koją ir sutraiškė 
blauzdikaulį. 

Gerai Žinoti, kad lūžių bus tik trylika, mąsto Roza; ga- 
lima pradėti skaičiuoti ir nusiraminti. Gal ir man pradėti 
numeruoti nesėkmes, gal jų skaičius kuo nors reikšmin- 
gas, pavyzdžiui, dvidešimt trys - tiek metų nugyvenau. 
Gal vieną gražią dieną karalaitis ant balto žirgo įlūš pro 
lubas ir nukris ant mano lovos. 

Prieina padavėjas ir pasiūlo jai firminį patiekalą. 

— Iguana. 

— Ką, šviežia? 

— Ne, šaldyta. Bet labai skani. 

Tą naktį ji užsitraukia ant galvos antklodę, nes nori 
pasislėpti nuo pasaulio. Viešbučio numeris pigus, bet siel- 
varto jame daug: nemėgstami baldai, nelinksmų spalvų 
užuolaidos, bedžiaugsmė lova. Jos kančios begalinės. 
Roza guli tokia prislėgta, kad jai net kvėpuoti sunku. Ke- 
tino pabūti čia kelias savaites, tačiau paskambino aukcio- 
natorė - reikia įvertinti kažkokius auskarus. 
ziejaus Žinyną. 

— Tu viena mane supranti, - dūsauja ji ir apkabina 
mane. 

Tada nugrimzta į miegą. 


Pabaiga 
Roza pabunda, prieina prie veidrodžio ir išvysta ten savo 
veidą. 

Grįžta Niki. 

— Man regis, turėsim naują kaimyną, - praneša ji. — 
Klasiškas bičas. - Iš viršaus sklinda dundesys. - Arba jis 
žiauriai elgiasi su savo baldais, arba dievina siautulingą 
seksą. Jei ir toliau taip darys, pramuš lubas. 

Roza susimąsto. 

— Galbūt tau reikėtų paskelbti, kad parduodi butą? 
Tarp pirkėjų gali pasitaikyti jaunų vyriškių. - Niki nu- 
sižiovauja. - Nusikaliau. Baisiausia, kai tipas mano, kad 
jeigu jau dulkinamės, turi kiaurą naktį pasakoti man savo 
gyvenimą. 

Roza užkaičia virdulį. 

— Niki, pasakyk ar tu laiminga? 

Niki nemėgsta kalbėti šia tema; netaktiški klausimai 
ją trikdo. 

— Tu nuolat keliauji iš vienos vietos į kitą. Ko nors ieš- 
kai ar priešingai - nori ko nors atsikratyti? 

— Negalvojau. Ir dėl to, ir dėl to. 

— Esi laiminga? 

— Taip. Turbūt laiminga. Jei gyveni kaip iš velnio rago. 
Visko negali turėti, dabar žinau. Anksčiau maniau kitaip. 
Kai suvoki, kad gali pasirinkti pralaimėjimo būdą, gy- 
venti darosi laisviau. Kol nepasitenkinimas yra patenki- 
namas. 

Atvyksta Salota pasiskolinti švarkelio ir bando atida- 
ryti naują stiklainį marinuotų burokėlių. 

— Kas taip uždaro stiklainius? 

— Ar pataisyti tau ko nors valgyti, Salota? - klausia 
Roza. 

— Ne, aš nealkana. 

— O tu, Niki? 

— Nenoriu, - atsako ji, apžiūrinėdama Salotos papus. — 
Dantį skauda. 


216 


Keista, juk įsišovė dozę. 

Skambina Marijus. Nerimauja dėl savo kolekcijos. 

— Skambino Marijus. Jam puodai ramybės neduoda. 

— Nieko nuostabaus, - sako Salota. - Man irgi trūksta 
meškučių. 

— Meškučių? - Niki laižo dantis. 

— Turėjau meškučių rinkinį. Nuo vaikystės rinkau. Buvo 
meškučių iš viso pasaulio - daugiau kaip du šimtai. 

— Du šimtai? 

— Kai kurie buvo mažučiai, miniatiūriniai. - Salota 
išsitraukia dubenį avinžirnių košės ir pakabina didelį 
šaukštą. - Jie žymėjo svarbiausius mano gyvenimo įvy- 
kius. Pirkdavau meškučius po egzaminų. Pirkdavau meš- 
kučius kur nors iškeliavusi. Gaudavau meškučių dovanų 
gimimo dienos proga. Vieną nusipirkau, kai pasidariau 
abortą. Meškučiai automobiliuose. Meškučiai povande- 
niniuose laivuose. Meškučiai biplanuose. Meškučiai ant 
snieglenčių. Meškučiai, nešini širdimis. Meškučiai jau- 
nikiai ir nuotakos. Meškučiai parlamentarai. Meškučiai 
odinėmis kelnėmis. Meškučiai skraidančiose lėkštėse. 
Meškučiai su pieštukais vietoj galo. 

— Negyvi kambariniai gyvulėliai, - sako Niki. - Ir kas 
atsitiko? 

— Susimečiau su vyru, kuris nekentė meškučių, - atsa- 
ko Salota ir nusitaiko į mango padažą. Stiklainio dangtelis 
pasiduoda be mūšio. - Jis pareiškė, kad jų teks atsikratyti. 
Iš pradžių ginčijausi, o paskui nusileidau. Pamaniau, kur 
nors visus paslėpsiu, bet jis pareikalavo išmesti mešku- 

— Kodėl jis taip jų nemėgo? 

— Nežinau. Negalėjo.pakęsti meškučių, ir viskas. Pa- 
sakė, kad jie bjaurūs. Kai išmečiau maišą į šiukšlių dėžę, 

grįžom į vidų. Po kokios valandos išsmukau gelbėti meš- 
kučių, bet neberadau; turbūt jis ištykino anksčiau ir kur 
nors kitur juos nunešė. 

- Ir kiek laiko tu su juo gyvenai? 

— Dvi dienas, - atsako Roza. 

— Tris, - tvirtina Salota, bet greitai susigriebia, kad es- 
mės tai nekeičia. Iš susijaudinimo visą virtuvę apdrabsto 
mango padažu. - Paskui daug dienų klaidžiojau po mies- 
to sąvartyną tikėdamasi rasti maišus. Ilgiuosi meškučių, 
jie mane palaikydavo. 

— Kai sakai „palaikydavo“, turi galvoje „nepalikda- 
vo“? — įsiterpia Niki. 

— Taip. 

— Tikiuosi, meškučių nekentęs vyras bent jau šauniai 
barškinosi. 

— Jis manė, kad įprastas būdas paseno. - Salota ap- 
žiūrinėja pomidorą su mango padažo peruku. - Turbūt 
neaiškiai pasakiau. 

— Turbūt. Tai koks būdas jam tiko? — nuoširdžiai su- 
sidomi Niki. | 

— Taip ir nesužinojau. 

— Jis kaifuodavo dulkindamas meškučius, - atsako 
Roza, slėpdama kelis šokoladinius saldainius. 

— Be abejo, - pritaria Niki, - sperma meškučiams 
kenkia. 

— Nereikia būti per daug patikliai, - mąsto Roza. - Kai 
mokiausi paskutinėje klasėje, kažkas pasiūlė dienai nuva- 
žiuoti į Braitoną. Žinot, kaip būna, kai tau aštuoniolika, 
su draugais važiuotum į pasaulio kraštą ir dar toliau. Nu- 
sprendėm vykti penktadienį - kaip šiandien prisimenu, 
nes tą dieną buvo trys chemijos pamokos. Atsikėliau ir 

laukiu, kol draugai užvažiuos manęs pasiimti. Laukiu, 
laukiu. Po poros valandų paskambinau paklausti, kur jie 
dingo. Beveik susigundžiau eiti į mokyklą, dar pusdie- 
nis buvo likęs, bet pamaniau, gal sprogo padanga, gal jie 
netrukus atvažiuos ir supyks, jei manęs neras. Draugai 
nepasirodė, nes, žinoma, išėjo į mokyklą. Jie pasakė, kad 
pajuokavo, tačiau man nebuvo juokinga tada, nejuokinga 
ir dabar. 

— Turbūt vis dar palaikai ryšius su bendraklasiais, — 
klausia Niki. 

— Pamažu baigiu įsitikinti, jog toks yra gyvenimas. 
Žmonės tau meluoja, o paskui stebisi, kad patikėjai. 

— Taip, mano motina tokia, - pritaria Salota. - Po antro 
aborto buvau labai prislėgta ir nuvažiavau pas ją. No- 
rėjau, kad ji mane apkabintų, paguostų, pasakytų, kad 
nesijaudinčiau, kad viskas bus gerai, pati pamatysiu - na, 
įprastos motiniškos kalbos, nors gal ir nenuoširdžios. 
„Nesistebiu, jog esi prislėgta, yra dėl ko, ir bus dar blo- 
giau“, - pasakė ji. Mokykloje nemoko svarbiausių dalykų; 
kokia nauda iš Hastingso mūšio? Verčiau mokytų, kad 
visą gyvenimą mums spardys į šikną turtingesni, geriau 
apsirengę Žmonės. 

— Tu teisi, - mąsliai ištaria Niki, - svarbiausių dalykų 
mokykloje nemoko. Prisimenu, man pirmą kartą tokios 
mintys atėjo į galvą, kai atsidūriau lovoje su mokyklos 
direktore. Niekas mums per pamokas neaiškino, kaip ne- 
įtikimai malonu veidu įsikniaubti tarp svetimų šlaunų. 

— Pergulėjai su savo direktore? - stebisi Salota. Galbūt 
Niki tyčia pradeda kalbėti nešvankybes, nes žino vieną 
gyvenimo dėsnį: jei neatidarysi lango, žąsų kepenėlės tau 
į burną neįkris. 

— O kas čia tokio? Jau buvau metusi mokyklą. Susipa- 
žinom klube. Visko pasitaiko. Tai irgi išsilavinimas. 

Salotai net Rozos bandelės su razinomis nebelenda. 

— Sąžiningai prisipažinkit, - sako Roza, - ar pažįstat 
bent vieną porą, kuri buvo laiminga ilgiau kaip keletą 
mėnesių? Pažįstu žmonių, gyvenančių kartu, nes tingi 
kraustytis arba yra išmokę taikstytis su bjauriais partne- 
rio įpročiais. 

— O aš pažįstu, - prabyla Niki; negaliu patikėti, kad 
ji gina šeimos vertybes. — Tai vienas keisčiausių mano 
klientų. Vyriškiui buvo apie keturiasdešimt penkerius, 
jis sirgo vėžiu ir pradėjo ieškoti naujo vyro savo būsimai 
našlei. Įdėjo skelbimą į laikraštį, žinoma, ne „ieškomas 
vyras našlei“ ar panašiai, o „ieškomas vadybininkas“, nes 
turėjo savo bendrovę. Jis pasikalbėjo su daugybe vyrų, 
atmetė beviltiškus —- vedusius, nuobodžius, kvailus, su- 
darė trumpą kandidatų sąrašą, o paskui pasiuntė būrį 
mūsiškių jų patikrinti. Ar padeda nusivilkti paltą, išlipti 
iš mašinos, ar mandagiai klausosi mūsų pasakojimų, ar 
nemeluoja? Operacija buvo kapitalinė. Man teko tipas iš 
Birmingamo. Turbūt girdėjot anekdotų apie Birmingamą 
ir bukus jo gyventojus? Šventa tiesa, visiems ten vieno 
šulo trūksta. Iš sąrašo vyriškis galų gale išrinko tris ir 
savaitę prieš mirtį supažindino su žmona. 

— Arji už kurio nors ištekėjo? — klausia Salota. 

— To nežinau. 

Salota nešykštėdama pasivaišina riešutais iš vazos. 

— Pistacijų niekada nemėgau, - sako ji. - Kelionių agen- 
turoje, kurioje dirbau, kol man pirmą kartą pairo nervai, 
visi vyrai be paliovos stebeilijo į moteris smailiais žvilgs- 
niais, tik vienas vaikinas visą laiką kartodavo, kaip laukia 

vakaro, kai pamatys žmoną. Jie beveik niekur neidavo, o 
buvo susituokę jau dvejus metus. Gražu, tiesa? 

— Vadinasi, jis dėl jos į ugnį būtų šokęs? — teirauja- 
si Niki. 

— A? - nesupranta Salota, šveisdama pupų mišrainę. 

— Į ugnį šokęs. Tai svarbiausia, - aiškina Niki. - Bet 
ką padarytų gindamas. Kaip tau pavyksta likti tokiai lie- 
sai? — klausia ji Salotos. 

— Nuo svetimo maisto netunkama, - paaiškina Roza. — 
Bet jūs nė vienu atveju negalit patvirtinti, kad jų laimė 
buvo ilgalaikė. Dešimties metų laiminga santuoka gali 
iširti taip pat lengvai, kaip trejų metų nelaiminga. Galbūt 
vyrukas, ieškojęs sau pakaitalo, surado kokį nors menkys- 
tą, kad žmona jo nepamirštų. 

— O man atrodė, jog didžiausia cinikė iš mūsų - aš, - 
sako Niki. 

— Kodėl vyrai amžinai skliaudo ausis? - svarsto Salota, 
atidarydama skardinę ančiuvių. - Gal kas nori ančiuvių? — 
klausia, lyg skardinę būtų atidariusi ne sau. - Anksčiau 
jie nusirisdavo nuo tavęs ir užknarkdavo, 0 rytą dar tu- 
rėdavai taisyti jiems pusryčius. Dabar nė to nebeliko. Jie 
atsikelia, manai, kad nueina į tualetą, bet jie tuo metu 
išsikviečia taksi ir išneša muilą. 

— Gyvename išsigimėlių laikais, - sako Roza. 

— Vyrai išeina — seksas lieka, - atsiliepia Niki. 

— Kažin, - nesutinka Salota, - visos mano pažįstamos 
skundžiasi. Atsiverti kokį nors žurnalą - vien aimanos. 

— Nes laimingi žmonės tyli ir šiaip turbūt turi ką veikti, 
užuot klausęsi tavo aimanų. 

- Žinai, kartais šveiti vonią ar žiūri pro langą ir staiga 
nei iš šio, nei iš to pasijunti laiminga, - sako Salota. - Man 

atrodo, tuo metu užplūsta tikrų įsimylėjėlių sekso sklei- 
džiama spinduliuotė. - Ji toliau doroja ančiuvius. —- Ke- 
tinau vykti atostogų, reikia įdegti, bet nenoriu važiuoti 
viena. 

— Nesuprantu, kam drauge temptis vyriškį, kai vyksti 
atostogauti, - stebisi Niki. — Tai tas pat, kaip kartu vilktis 
plautuvę. Žinoma, kitas reikalas, jei žinai, kad ten, kur 
važiuoji, plautuvės nebus. Turėjau dar vieną keistų klien- 
tų porą. Turiu pripažinti - jie buvo išradingi. Susituokę 
apie dešimt metų ir kasmet dviem savaitėms vykdavo 
atostogų, bet atskirai. Pavyzdžiui, susitardavo poilsiau- 
ti Venecijoje. Ji išskrisdavo rytiniu reisu, jis - vėliau, bet 
nežinodavo, kur ši apsistos. Ji pasivadindavo svetima 
pavarde, apsirengdavo naujais drabužiais, pasikeisdavo 
šukuoseną, o jis per dvi savaites turėdavo ją surasti. Ta 
pora buvo prisigalvojusi visokiausių painių taisyklių, pa- 
vyzdžiui, viešbutyje galima būti tik kelias valandas. Ta- 
čiau svarbiausia - jie vienas kitam samdydavo meilužius 
ir turėdavo atspėti, kas apmokėta, o kas ne. 

— Kam to reikia? 

— Santykiams atnaujinti. Jeigu jis jos nerasdavo, turė- 
davo kasdien vedžioti šunį, o jei rasdavo, šunį tekdavo 
vedžioti jai. 

— O kam samdyti meilužius? 

— Maniau, kad jie šiek tiek kuoktelėję, bet man tai ne- 
kliudė. Miela pora, nors dabar man atrodo, jog atostogos 
buvo sumanytos užkirsti kelią neištikimybei. Juk nė vie- 
nas nežinojo, ar kas nors juos kabina nuoširdžiai, ar už 
pinigus. Sudėtingas reikalas. 

— Kaip manai, ar prisiminimai padeda užmiršti bė- 
das? - klausia Roza. 

— Nelygu prisiminimai ir nelygu bėdos, - atsako 
Niki. 

— Ne seksas svarbiausia, - įsiterpia Salota. - Man labai 
patiko jam ką nors pirkti. Pavyzdžiui, mėgstamiausius 
valgius. Lyg šunį šertum - jis labai džiaugdavosi. 

— Svarbu pasitikėjimas, - kalba Roza. - Net ne ištiki- 
mybė, o suvokimas, kad gali juo pasikliauti, kai ištiks 
nelaimė, kai miestas skendės liepsnose. Tada jis nusiropš 
nuo tarnaitės prancūzės ir puls ieškoti tavęs. 

— Negi dar tiki, jog kažkur prie stalo sėdi trys protin- 
gi, gražūs vyrai ir spėlioja, kur rasti tokias moteris kaip 
mes? - svarsto Salota. 

— Netikiu, - nusprendžia Niki. - Jie kalbėtų apie fut- 
bolą. 

— O kaip su meile susijęs futbolas? — klausia Salota. 

— Niekaip, - atsako Roza. - Meilė nepanaši į kojomis 
spardomą kamuolį. 

Niki išeina trinktis galvos (veikiau įsišauti dozės). 
Roza išlydi Salotą. 

— Padėčiau tau, jei galėčiau, - sako Roza. - Jei galėčiau 
viską sutvarkyti, paspaudusi kokį nors mygtuką, tikrai 
sutvarkyčiau. Gal nepagailėčiau ir daugiau pastangų. Ne- 
manau, kad kitam Žmogui galima padėti. Nemanau, kad 
galima padėti net sau. Šiandien mačiau, kaip nuo vieno 
medžio ant kito šokinėja voveraitė. Šaka, ant kurios ji už- 
šoko, nulūžo. Voveraitė kaip pašėlusi kabinosi į krintančią 
šaką manydama, jog kažką daro. 

Roza uždeda ant manęs raankas. Pasakoju jai apie 
driežų slidininkų miestą. 

Terminatorius 


Kitą rytą Roza išvyksta į Birmingamą nustatyti, ar anti- 
kinis prikaistuvis autentiškas. Ji svarsto, imti mane ar ne; 
nusprendžia palikti seife sykiu su visokiu šlamštu. 

Praeina penkiolika minučių, kai Roza išeina, ir atida- 
romas seifas. Išvystu šypsantį Niki veidą. Matyt, surado 
šifrą kur nors tarp Rozos daiktų. 

— Būsi puiki atsisveikinimo dovana, - sako ji. 

Turbūt ruošiasi dingti netuščiomis rankomis. Gorgona 
pastatoma ant židinio atbrailos, aš - ant naujo stalo, o 
Niki eina paskutinį kartą išsimaudyti po dušu. Tinkama 
akimirka niuktelėti gorgonai. 

Įeina jis. Naujos durys ir naujas užraktas prastai atlie- 
ka savo funkcijas. 

Ilgi oranžiniai plaukai sulipdyti į skiauterę, lyg jis būtų 
apsikaišęs galvą didelėmis, pasipiktinusiomis oranžinė- 
mis jūrų žvaigždėmis. Akiniai nuo saulės, madinga mas- 
kuotė. Žalias kaip papūga kostiumas. Pirštinės. Turi būti 
arba visiškai nepastebimas, arba toks pastebimas, kad 
niekas tavęs nepažintų. 

Jis atsineša nedidelį krepšį, iš kurio išsitraukia pis- 
toletą. Kai Niki išeina iš vonios, pasitinka ją malonia 
šypsena. 

— Atėjau su reikalu. Atleisk, kad įsibroviau nekvies- 
tas. — Niki svarsto, ar nevertėtų bėgti ir rėkti, bet suvokia, 
jog tada mirtis ištiks tučtuojau. 

— Sėskis. Atsipalaiduok. - Jam smagu. Niki plaukai šla- 
pi, apatiniai raudoni. - Duok ranką. - Išsitraukia rašalo ir 
popieriaus, padaro jos pirštų atspaudus, pro didinamąjį 
stiklą palygina su atsinešta nuotrauka. 

Išsitraukia sąrašą. 

— Nagi, Madženta Skot? Blanša Rikenbauer? Kandida 
Džons? Olivė Frampton? Violeta Niudžent? Jaunoji ledi, 
jūsų vaizduotė labai laki. Kaip man jus vadinti? 

— Kaip nori. 

— Šiuo metu vadiniesi Niki, tiesa? Turiu žinoti naujau- 
sią informaciją. 

— Atsiprašau, neišgirdau tavo vardo. 

— Terminatorius. 

— Tik nesakyk, kad jis tikras. 

— Daugiau pinigų. Turėdamas tokį vardą gali prašy- 
ti dvigubai. Užsakovams atrodo, kad paslaugos kokybė 
garantuota. Jei vadiniesi kokiu nors Fredu Blogsu, kaina 
iškart keliais tūkstančiais krinta. Tiesą sakant, dauguma 
mano klientų nesupranta, ką jis reiškia, bet skamba įspū- 
dingai. Kai kurie net ištarti nesugeba, tad vadina mane 
Termiu. Bet tu protinga mergina. 

— Kuo galiu padėti, pone Terminatoriau? 

— Nuolankiai numirti arba nusižudyti, Niki. Beje, turiu 
pridurti, jei tiki paistalais, neva po ilgo pokalbio su Žu- 
diku jis susižavės tavo asmenybe ir jam nepakils ranka 
tavęs nudėti, žinok, kad aš tais paistalais netikiu. Kodėl 
neklausi, kokia buvo mano profesinės veiklos pradžia? 

— Kokia buvo tavo profesinės veiklos pradžia? 

— Pasmaugiau vieną storą niekšelį, futbolo klubo „Vil- 
la“ rėmėją. Girdėjau paistalų, kad žudyti sunku. Nieko 
panašaus. Ką gi, tokia nuomonė man naudinga, daugiau 
darbo. Beveik nė nepaliečiau jo. Truputį... spustelėjau. Ta- 
vęs neerzina storuliai? Jų tokie silpni kaklai. Džiaukis, tau 
neteko sėdėti cypėje už netyčinę žmogžudystę. 

— Turėsiu galvoje. 

— Vadinasi, buvau šešiolikmetis, kai man sugriovė gy- 
venimą tas silpnakaklis netikša. Belangėje nebuvo labai 
blogai; gyvenime nesu bandęs geresnio sekso, o kai mane 
išleido, buvau teismo medicinos ekspertas. Pardaviau 
laikraščiui savo istoriją. Grįžau namo, ėmiau svarstyti, 
ko griebtis, ir vienas kaimynas paprašė manęs nukepti 
jo verslo partnerį. Buhalterį. Priverčiau jį dulkintis su 
pripučiama lėle ir palikti raštelį, esą pasidarau galą, nes 
gyvenimas nepakeliamai purvinas. Paskui viskas ėjo kaip 
iš pypkės. 

Jis išsitraukia saują plaukų. 

— Aš juos renku, - sako ir išmėto kambaryje. - Tegu 
teismo medicinos ekspertai aria. Plaukai iš viso pasaulio. 
Lašas kraujo - iguanos. Jiems patiks. „Ką čia veikė igua- 
na?“ Tavo plaukų irgi pasiimsiu. 

Ištraukia tuščią butelį. 

— Radau šiukšlių dėžėje už kampo. Nemanau, kad po- 
licija nersis iš kailio, tačiau aukščiausios klasės žudiku 
tampi tik nieko nepražiopsodamas. Pačiupinėk. Dabar 
nė vienas mulkis nepalieka įkalčių, bet juk galima palikti 
netikrų įkalčių. Čia mano mėgstamiausias, - sako jis ir 
išima alaus bokalą. - Londono teismo medicinos skyriaus 
vedėjas geria mano aludėje. Mielai su juo aptariu bylas ir 
džiaunu jo bokalus. Vieną gražią dieną kur nors panau- 
dosiu. Dabar klausykis. - Jis įdeda vaizdajuostę į naują 
vaizdo magnetofoną. 

- Žibutė? - klausia Niki. 

Pasirodo veidas. Nieko protingo nepasako. Penkias 
minutes laido liežuvį, kol pradeda žiopčioti ir balsas nu- 
trūksta; garsas pritildytas, bet vis tiek per ausis eina. 

— Jis tikisi atsakymo, — sako Terminatorius ir įjungia 
kišeninį magnetofoną. 

Niki atsikrenkščia. 

— Žibute, visus aliai vieno orgazmus suvaidinau. Beje, 
tavo pimpalas mažiausias iš mano matytų, o regėjau tikrai 
ne vieną. - Ji nutyla. Kai kurie seni kaip pasaulis įžeidimai 
niekada nepasensta. Jis klausiamai žvilgteli į ją, daugiau 
nieko? Paskui išjungia magnetofoną. 

— Paistalai, - sako išimdamas garsajuostę, - bet už tave 
pareikalausiu priemokos. - Atrodo kaip tikras šūdžius, — 
pripažįsta. 

— Taip, Žibutė supras, kad noriu jį įžeisti, tačiau vis tiek 
įsižeis. Gal galiu tau pasiūlyti pinigų? 

— O turi? 

— Galiu gauti. 

— Ne, negaiškim laiko. Pinigus kiša visi; atvirai kal- 
bant, net jei turėtum daug pinigų, padėkočiau ir vis tiek 
padaryčiau, ką privalau padaryti. Nusipirktum tik kelias 
sekundes. Visi buhalteriai siūlo pinigų. Ištraukia pluoštą 
iš slėptuvės ir mano, kad kaipmat išeisiu. Tai šio darbo 
trukumas: tikiesi sutikti įdomių Žmonių, o dažniausiai turi 
reikalą su vyrais ir žmonomis. Arba verslo partneriais, ku- 
rių vienas užsimanė viso verslo. Visi jie pažįsta mane, bet 
neketina įduoti, nes vieną gražią dieną kiekvienam gali 
prireikti nedidelės paslaugos. Kaskart, kai skaitai apie ne- 
gyvai nusimasturbavusį buhalterį su plastiko maišeliu ant 
galvos arba kąsneliu vaisiaus burnoje, žinok - mano dar- 
bas. Bent dalis buhalterių. Policininkai taip įsilinksmina, 
kad rimtai dirbti nebepajėgia. Sutvarkiau net vyriausiąjį 
konsteblį jo pavaduotojo prašymu. Našlės nemėgsta kelti 
triukšmo. Jos nenori, kad būtų svarstoma, ar jis negyvai 
nusimasturbavo, ar ne. Dėl tokių kaip aš gali nesijaudinti, 
verčiau jaudinkis dėl žmonių, kurie tave supa. 

— Pinigų tau nereikia, tad gal nori ko nors kito? 

— Ne, manau, ne. Paskui reikalas darosi painus. Neno- 
riu tavęs įžeisti, bet esi jau praradusi šviežumą — užpaka- 
lis sgumbuotas. Neabejoju, kad moki susigrąžinti prekinę 
išvaizdą ir smagiai raitytis, tačiau apsieisiu. Be to, tavo 
vietoje atsidūrusios moterys dažnai elgiasi keistai. Vie- 
nas mano pažįstamas sutiko pasinaudoti būsimos aukos 
pasiūlymu ir liko be pimpalo. 

— Visiškai? 

— Na, jo gyvenimas jau niekada nebuvo toks kaip 
anksčiau. Dar gavo šešerius metus už mėginimą nužu- 
dyti. Gali įsivaizduoti šešerius metus cypėje, kai tave visi 
vadina Bedaikčiu? O kodėl Žibutė taip rūpinosi mudu 
supažindinti? Gal tu jį pametei? 

— Iš dalies. Kurį laiką buvom meilužiai. Labai trumpai, 
ir pasimatymai trukdavo apie minutę. Spėju, labiausiai jį 
nuliūdino mano romanas su jo žmona. 

— Nuliūdino? Dauguma vyrų būtų primokėję už tokį 
variantą. Gal jo nepakvietėt drauge linksmintis? 

— Nemanau, kad būtų norėjęs. Jo nejaudino seksas 
trise, be to, Žmona įsiutino pasakiusi, jog su manimi jai 
smagiau. Vis dėlto turbūt pagrindinė priežastis, kodėl tu 
čia, kita, ir ji su džiaugsmu atvėrė vyrui akis. 

— Kokia? 

— Iš tiesų gimiau ne Nikola, o Nikolasu. 

Terminatorius nukrinta nuo kėdės. Juokiasi iki ašarų. 
Galbūt Niki meluoja. O gal tiesą sako. Šį kartą negaliu 
pasakyti. 

— Nepasisekė. Dauguma mano buhalterių, išgirdę to- 
kią naujieną, pakratytų kojas. Dieve, Dieve. Seniai taip 
nesijuokiau. Mėgstu pasikalbėti. Šiais laikais retas de- 

ramai įvertina pokalbius. Gerai, einam prie reikalo. Po 
valandėlės išgersi daug tablečių migdomųjų. 

— Ojeigu nenoriu? 

— Tada tave nušausiu. Ir tau skaudės. Patikėk manim, 
tabletės daug geriau. 

— Manai, nekils įtarimų? 

— Niekada nebuvai apklausta? Be abejo, būna aki- 
vaizdžių motyvų: bankrotas, sudaužyta širdis ir t. t., bet 
per akis ir tokių atvejų, kai šeima ir draugai vienbalsiai 
tvirtina: matėm ją vakar, buvo linksma, dėl nieko nesuko 
galvos. Tą patį jie pasakys ir apie tave. 

— Praėjusią savaitę mane jau bandė nužudyti. 

— Turi daug draugų? Bet negi nesuvoki, jog tavo sa- 
vižudybė atrodys dar įtikimesnė? „Kokia likimo ironi- 
ja, - sakys žmonės, - prieš savaitę išsigelbėjo, kad pati 
pasidarytų galą“. Žmonėms patinka kalbėti apie likimo 
ironiją. Labai populiari tema. 

— Reikėtų tave įspėti, - sako Niki garsiau negu papras- 
tai, - turiu angelą sargą, kuriam nepatinka, kai kas nors 
bando mane nužudyti. 

— Tada jam laikas įsikišti, ar ne? - Terminatorius pri- 
deda ranką prie ausies rodydamas, kaip įdėmiai klausosi. 
Imu svarstyti, ar slaptas klausymosi aparatas, kurį Drim- 
ba įkišo į kištukinį lizdą už šūsnies žurnalų, dar veikia. Ir 
ar jai dar nenusibodo. - Rezultatas toks: angelas sargas — 
nulis, terminatorius - vienas. Siaubas, vėl išlįsiu sausas. 
Ką tai reiškia? Na ką gi, penkias minutes pasismaginsiu. 
Nusimauk kelnaites, atsistok ant galvos ir vaidink vazą, 
o aš tau į skylę įkišiu gėlę. 

Niki yra dariusi daug keistesnių dalykų, todėl paklūsta 
ir dailiai stovi ant galvos ir pečių. Terminatorius ištraukia 
iš šlykščios vazos narcizą ir įspraudžia Niki tarp šlaunų. 

— Didžiausias malonumas, kurį teikia mano darbas - 
žiūrėti, kaip žmonės daro viską, kad išgyventų dar kelias 
minutes. Tik noriu paklausti, ar verta? Matai iš arti kažko- 
kį nutrintą kilimą, o taip stovėti turbūt nepatogu. Jei koks 
nors šūdžius klaikiais oranžiniais plaukais ateitų ir lieptų 
man šliaužti keturiomis, pasiųsčiau jį velniop. 

— Galvą guldau, kad ne. Duok man ginklą. 

— Kaip kilimas? 

— Pakenčiamas. Gražesnis negu gyvenimas Market 
Harbore. 

— Galėtum pasidalyti keisčiausia seksualine patirti- 
mi, - paragina Terminatorius. 

— Kartą pergulėjau su visa šeima. Tunise. Su seserimi. 
Broliu. Motina. Tėvu. Teta. Dėde. Pusbroliais ir pussese- 
rėmis. Kad nė vienas šeimynykštis neliktų nuskriaustas, 
ketinau imtis ir senelio, jis dar buvo tvirtas. Bet jie turėjo 
giminaičių kitame mieste. Sykį reikia padėti tašką. 

— Neblogai. Ar negalėtum pridurti kokios nors smul- 
kmenos, kad ateityje galėčiau aiškiau įsivaizduoti? 

— Jie visi kartodavo: „Tik niekam nesakyk. Paprastai 
aš taip nedarau“. | 

— Įdomu, bet nešmaikštu. O kaip gyvenimas? Gal įgi- 
jai labai vertingos patirties, kurios nenorėtum nusinešti 
į kapus? 

— Saugokis ginkluotų vyriškių oranžiniais plaukais. 

— Daraisi lengvabūdiška. Nedrįsk. Stengiuosi kalbėti 
rimtai. Ar nieko nesigaili? 

— Ne, nieko. Klaidų buvo, bet gailėtis neturiu dėl ko. 

— O vertėtų. Turėtum apie ką galvoti. 

— O ko tu gailiesi? 

— Kad nenušoviau poros šiknių. Ėjau namo po sėkmin- 
gai atlikto darbo - turėjau nušauti vieną tipelį. Įeinu ir 

sakau: „Gulk ant grindų“. O tas atšauna: „Tavo šautuvas 
netikras“. Patikinau, jog tikras. Jis sviedžia į mane anana- 
są. Pataiko. Tada jį nušaunu. Paskui žingsniuoju sau keliu, 
o du šikniai prieina prie manęs ir reikalauja pinigų. Vie- 
nam apie penkiolika. Vidury dienos, o ant gretimo namo 
stogo įtaisyta vaizdo kamera. Turėjau šautuvą, galėjau 
abu nukepti - šūvis į kaktą ir baigtas kriukis, žingsniuoju 
toliau. Bet pamaniau, jog neverta teptis rankų. Atiduodu 
pinigus. Manai, jie atsikabino? Kur ten. Šiknius numeris 
pirmas išsitraukia spyruoklinį peilį, turbūt visą valan- 
dą vargo, kol suvokė, ką daryti, kad geležtė iššoktų iš 
kriaunų, ir liepia laižyti jam batus. Pro šalį neskubėda- 
mas praburzgia policijos automobilis, gali įsivaizduoti? 
Mąstau, kad reikėjo juos nupyškinti, bet jei jau ką nors 
nusprendžiu, esu linkęs nekeisti sprendimo. Man topteli, 
jog kas nors galbūt žiūri pro langą ir mato peilį, o gal po- 
licijos automobilis grįš. „Ant stogo vaizdo kamera“, - sa- 
kau. „Tai kas?“ — atšauna jis. „Tai įkaltis“, - aiškinu. „O ką 
jis įrodys?“ — atrėžia jis. Neįsivaizduoju, ko dabar moko 
mokykloje. „Laižyk man batus“, - sako šiknius. Pradedu 
siusti. Prasegu striukę ir parodau jam pistoletą. „Jei neat- 
šoksi, —- pagrasinu, - ištaškysiu tau smegenis“. „Argi čia 
ginklas? - atkerta jis. - Manai, kad esu kvailys? Laižyk 
man batus, šūdžiau, matyt, ne kažin ką uždirbi, jei kiše- 
nėje tik trisdešimt svarų“. Kai turi reikalų su nemokšomis, 
reikia veikti, 0 ne ginčytis. Tokiems nieko nepaaiškinsi. 
Profesionalas būtų čiupęs pinigus ir dingęs, viskas būtų 
buvę čiki piki. Su džiaugsmu būčiau atidavęs pinigus. 
Šitas šiknius nebūtų sugebėjęs auksinės žuvelės įmesti į 
unitazą, O aš, pasiuntęs pas Abraomą dešimtis Žmonių, 
šoku pagal jo dūdą. Na, iš paskutiniųjų stengiuosi elgtis 

išmintingai ir pagal įstatymus, o tuo metu jo draugelis, 
pora metų vyresnis žaliūkas, spiria man į pautus. Pistoletą 
jie atima. Guliu susirietęs iš skausmo, pro šalį tipena senė 
su krepšiu, ir aš mąstau: kodėl ji nieko nedaro? Penkio- 
likmetis čiumpa ginklą ir dukart iššauna. „Tušti šoviniai. 
Čia startinis pistoletas“, — pareiškia šiknius. Iš tiesų jis abu 
kartus pataiko į priekinį policijos automobilio, kuris už 
pusės mylios važiuoja gatve, stiklą. Policininkai sustabdo 
mašiną ir puola slėptis. Paskui jis prideda šautuvą sau 
prie galvos. Paspaudžia gaiduką. Teisingumas nugalės, 
manau. Žinoma, šoviniai baigęsi. Turiu laižyti šikniui ba- 
tus, kol jis su draugu tariasi, į kurią aludę eiti. 

— Nesigaili dėl to, ką darai? 

— Nelabai. Aš tik sutrumpinu kelią į mirtį. Juk atimu iš 
žmonių ne amžinybę, o viso labo kelerius metus. 

— Šiuo atveju truputį daugiau. 

— Liaukis, kiek tau - trisdešimt? Trisdešimt dveji? Gra- 
žiausi metai — praeity. Jau eini į pakalnę. Papai kaipmat 
nukaps. Pradėsi gulėti su storais buhalteriais, nes nieko 
geresnio nebegausi. Viskas yra iliuzija... išvaduosiu tave 
nuo nelinksmosios dalies. Kai pagalvoji, darau paslaugą. 
Beje, gal remi kokią nors futbolo komandą? 

— Ne. O tu domiesi futbolu? 

— Sunkus klausimas. Esu „Manchester United“ sirga- 
lius, bet negaliu sakyti, kad domiuosi futbolu. 

- O? 

— Matai, tikras futbolo mėgėjas nori matyti... gerą Žai- 
dimą: įgūdžius, greitį, jaudulį, dramą. Aš viso labo trokš- 
tu, kad „United“ laimėtų kiekvienas rungtynes rezultatu 
dešimt-nulis. Nesijaudinčiau, jei kita ekipa apskritai ne- 
pasirodytų. Kas savaitę tokiu rezultatu - man nenusibos- 

tų. Noriu, kad mano komanda nugalėtų visas pasaulio 
futbolo komandas. Dešimt-nulis. Noriu, jog nusileistų 
skraidanti lėkštė iš kokio nors Kentauro A galaktikos, 
kad išjos išlįstų vienuolika suknistų ateivių su čiuptuvais 
ir mano „United“ juos įveiktų dešimt-nulis. Noriu, kad 
„Manchester United“ būtų garsiausia futbolo komanda 
visatos istorijoje. Noriu, kad jos laimėjimai užtemdytų pa- 
saulio istoriją. Noriu, kad „Manchester United“ visiems 
sietųsi su rezultatu dešimt-nulis. 

— Vadinasi, eini žiūrėti varžybų, kai jie žaidžia? 

— Ne. Nemačiau nė vienų. Net rezultatas manęs ne- 
domina. 

— Kodėl? 

— Nesjei pralaimi, aš nusimenu, - jo pulsas nuo šešias- 
dešimt devynių tvinksnių per minutę įspūdingai padaž- 
nėja iki šimto. - Nusimenu kaip reikiant. - Šimtas dvide- 
šimt. Jis kelis kartus trenkia kumščiu į sieną - nuo tokių 
smūgių ranką turėtų skaudėti; čiumpa kėdę ir sulaužo. 
Šimtas dvidešimt du. — Lygiosios mane irgi slegia, - dus- 
damas ištaria. Šimtas du. 

Tobulybė. Idealų idealas. Tobulybė, kurios siekiama. 
Ar net nesiekiama. 

— Ketinau nudėti keletą priešininkų Žaidėjų; bet kur 
matyta, kad jaunas, turtingas, sveikas ir garsus šiknius 
nusižudytų? 

— Likimo ironija? 

— Ne. Neįtikima. Be to, baisiai daug Žmonių imtų visur 
kišti nosį. Nudobi buhalterį - niekam nerūpi. Paprastai jie 
ne vargšai, bet neturi tiek pinigų, kad sudomintų plačiąją 
visuomenę. Verslo partneriai nesuka galvos, nes dažniau- 
siai jie man užmoka už darbą. Šeimynykščiams viskas tas 

pat, nes dabar gali naudotis velionio pinigais negirdėda- 
mi jo nykių pamokslų. Nauji drabužiai, atostogos madin- 
guose kurortuose, daugiau erdvės namie, retesni ginčai 
dėl televizijos laidų. Ne, nudaigosi futbolo žvaigždę, visi 
sukrus. Vadybininkai, treneriai, agentai, sirgaliai. Be to, 
darbo ir taip turiu per akis, bet Dievas mato, dažnai ap- 
ima pagunda. Ypač kai taškų skirtumas minimalus. Sykiu 
dar ir vienam kitam teisėjui nuvožčiau pakaušį. 

Jis priverčia Niki atsigulti kniūbsčią ir susiimti už kojų. 
Paskui uždeda ant jos kelis cukraus gabaliukus, turbūt 
įsivaizduoja, kad ji - cukrinė. 

— Visada klausiu Žmonių, kokią komandą šie palaiko. 
Jei susiduriu su „Fulham“ rėmėjais, jiems būna liūdna. 

— Kodėl? 

— Kartą važiavau traukiniu su „Fulham“ komandos 
sirgaliumi. Tokio peniukšlio kaip gyvas nebuvau matęs. 
Labai norėjau pritaikyti savo profesinius įgūdžius, bet 
traukinyje policininkų buvo kaip šunų. Dvi valandas tu- 
rėjau kęsti jo dainas ir šlykščius anekdotus. Klausyk, man 
reikia kokio nors tavo daikto, nebrangaus ir nekrintančio 
į akis, pavyzdžiui, auskarų. 

Įeina Roza. 

— Turi būti Birmingame, - sako Terminatorius, mojuo- 
damas pistoletu. 

— Susirgau, — atsako Roza. Ji ne iš karto suvokia, kas 
vyksta jos bute. Tik pamačiusi Termio pistoletą įsitikina, 
jog tai ne išradingas Niki meilužis, o dar vienas samdo- 
mas žudikas. Roza nusivilia, kad viskas taip paprasta, 
Niki nusivilia dar labiau, nes tikėjosi išvysti Drimbą. 

— Turbūt tu teisi: verčiau mirtis negu Birmingamas, bet 
man šiek tiek apsunkini užduotį. Tiek to, nusirenk, - jis 

pavartoja trečią pagal dažnumą frazę vyro ir moters san- 
tykių istorijoje. Samdomi žudikai ne per daug mandagūs, 
tikrai nenorėtumėt, kad jie svečiuotųsi jūsų namuose. 

Jis pažvelgia į Niki. 

— Laikas bėga... dar penkios minutės, ir viskas bus 
baigta. Žinai, ką daryti. - Jo pulsas 84 tvinksniai per mi- 
nutę. Jis mano, kad už papildomą rūpestį galės papil- 
domai pasismaginti. Pagaliau Niki galės laižyti Rozai 
intymiausią vietelę, bet akivaizdu, jog šią akimirką ne 
per daug sužavėta. Roza nerangiai nusirengia. Drabužių 
daug. Matau, kad Niki įgriso katės ir pelės žaidimas, ji 
ruošiasi pulti. 

Durys liuokteli į kambario galą. Įeina Drimba. Termi- 
natorius pradeda nerimauti. 

— Kur buvai? - užsipuola Niki. 

— Užkąsti, - atsako Drimba. 

— Tiek to, - atsileidžia Niki, - dabar subaladok šitą 
šiknių. 

Terminatoriui galvoje prašviesėja. Jis nusitaiko į Drim- 
bą, kuri neskuba pulti. 

— Juk sakiau. Bet tu manęs neklausai, - barasi Drimba. 

— Nieko tu man nesakei, storule. 

- Jei šausi į mane, aš laimėsiu. Taikyk į galvą - pama- 
tysi, kas viduje. 

Jis kelis kartus šauna Drimbai į krūtinę, pastebi, kad jai 
šūviai — kaip vanduo nuo žąsies, ir pykšteli į galvą. Prieš 
jai susmunkant pro mažą skylutę, atsiradusią kaktoje, 
plūsteli šviesa ir šmėkšteli žali sienų apmušalai. 

Terminatorius prieina pažiūrėti, apie ką kalbėjo Drim- 
ba. Ji buvo ištverminga ir atspari, o dabar guli nejudėda- 

ma, paprasta kaip du skatikai, atlikusi savo misiją. Sėk- 
mingai? Nežinia, kokia buvo jos misija. Darau išvadą, jog 
pistolete nebėra šovinių, o peštynėse statyčiau už Niki, 
juolab kad jai nėra kur trauktis. 

Terminatorius atsisukęs į mane veidu, merginos - nu- 
gara. 

Atėjo mano eilė. Nemėgstu kištis. Per dvidešimtąją 
sekundės dalį pasidarau pustrečio metro aukščio, dviejų 
metrų pločio, sužaižaruoju visomis vaivorykštės spal- 
vomis ir parodau Terminatoriui jį patį; parodau dalyką, 
nepakeliamą niekam: jo mirtį. Jis man paklūsta ir nebe- 
kontroliuoja organizmo funkcijų; tos funkcijos, kurios ne- 
turi funkcionuoti, funkcionuoja, ir priešingai. Kai pulsas 
padažnėja iki 143 tvinksnių per minutę, Terminatorius 
miršta, o aš vėl virstu paprastu puodu ant bufeto. 

Roza susmunka ant grindų ir pradeda raudoti. Niki 
atslenka prie lavonų. 

— Na ką gi, ji buvo teisi. - Niki žiūri į Drimbos galvą ir 
bando suvokti, kas įvyko. - Man reikia pailsėti. - Ji skam- 
bina į policiją, nes aiškiai netrokšta kuopti buto. 

Į vazą su gorgona, stovėjusią Drimbai už nugaros, pa- 
taikė ir į šipulius sudaužė dvi kulkos, o didesnes šukes 
sutrynė į miltus ant jų užgriuvęs Drimbos lavonas. Nei 
klijai, nei kantrybė jos nebesulipdys. Negrįžtamai sunio- 
kota. Galbūt koks nors ketvirtos rūšies provincijos muzie- 
jėlis suteiks kelioms išlikusioms šukėms prieglaudą. Taip 
jai ir reikia. Patenkinta klausausi, kaip Niki užmina ant 
dar vienos šukės. Nedaug jų liko. Esu kantri. Sudorosiu 
visas. Laikykitės, gorgonos. 

Atvirai kalbant, man jos nė motais, bet bandau save 
įtikinti, jog taip nėra. Gyvenimas be priešų - prėskas. Jei 

niekam nepavydi ir ant nieko nepyksti, kuo tu skiriesi 
nuo vazos ant lentynos? 


Guldo nevisliosios žiurkės ir ilgaausės 
kiškiažiurkės padaro staigmeną 


Roza pastebi, kad Niki nebėra daiktų. 

Šį kartą dingo tik Niki daiktai - visa kita liko. 

Savaitę praleidom vasarnamyje - ilsėjomės; Roza su- 
pranta, kad atėjo laikas mane atiduoti. Norėjo nusipirk- 
ti, bet žino, kad Marijui taip manęs reikia, jog jis visada 
pasiūlys didesnę kainą. Na ką gi, palauksim, kol Marijus 
amžinai užmigs. Dešimt metų? Dvidešimt? Turbūt jis 
laikysis ilgai; nuo minties, kad giminaičiai ir kiti negali 
naudotis jo pinigais, Marijus kaipmat atjaunėja. Jam la- 
bai smagu galvoti, jog visi šokinėja aplink tokį smirdantį, 
nykų, kliedantį tipą, nes tikisi banknotų liūties. Bet Roza 
manęs lauks, kiek reikės. 

Ji nesistebi ir nenusimena, kad Niki išėjo. Blogiau ne- 
bus. Roza ne iš karto pastebės, jog prapuolė raudonos 
kelnaitės ir liemenėlė, nors apie dingimo priežastis galės 
tik spėlioti. Niki pasiėmė apatinius, nes mus visada žavi 
tai, kas ne mūsų, 0 gal dar ir dėl to, kad ji nekvaila ir su- 
pranta, jog vaizduotė gali parūpinti mums tokių meilužių, 
kokių gyvenime niekada nesutiksime. 

Atvyksta aukcionatorė ir mane išsiveža. 

— Kaip reikalai meilės fronte? - klausia ji. 

— Besąlyginė kapituliacija. 

Mes stovime lauke, aukcionatorė rankinėje ieško auto- 
mobilio raktelių. Ji negirdi, bet aš girdžiu, kad Rozos bute 

skamba telefonas. Manau, skambina Tabata, nes girdžiu 
Rozos žodžius: „Aš kapituliavau“ ir „Ką tu veiki Batersio 
nuovadoje? Atnešei užstatą, kad jį paleistų?“ 

Už mūsų sustoja automobilis, prigrūstas daiktų, - kiek- 
vienas ploto centimetras išprievartautas. Matyt, kažkas 
kraustosi į kitą būstą. 

Atkreipiu dėmesį į zoologijos vadovėlius, prispaus- 
tus prie automobilio langų, sunkius, brangius foliantus, 
parankinius fanatiko tekstus. Monografijas apie Guldo 
nevisliąsias žiurkes, ilgaauses kiškiažiurkes ir kitus Aust- 
ralijos padarus. Turisto įrangą. Vaizdajuostes. Iš mašinos 
energingai, kaip ir dera pradedant naują gyvenimą, iššoka 
vyrukas. Aukštas, juodbruvas, plaukiojęs po vandeniu, 
prakaitavęs džiunglėse. Plaukai juodi ir vešlūs kaip naftos 
čiurkšlė. Šokliukas. 

Šį kartą Niki daugiau nieko nepavogė, nes iškeliavo 
atkandusi riebų kąsnį - pardavė Rozos butą. 

Niki išsivijo svajonę. Svajonę sunku nužudyti. Naujas 
gyvenimas taip gražiai spindi, o kad ateitis nebus panaši 
į praeitį, įsitikinę visi. Butas buvo Rozos nuosavybė, tai 
rodė stalčiuje gulėjęs dokumentas. Keista, kad tiek ne- 
daug žmonių bando parduoti svetimą būstą. Paprastai 
manoma, kad jei parduodi butą, jis yra tavo. Rozos dažnai 
ir ilgai nebūdavo, todėl Niki sėkmingai ja apsimetė. Dabar 
čekis garantuotai paverstas grynaisiais, ir Niki pradeda 
apmokėti sąskaitas - pirmą kartą gyvenime iš apgavikės 
virsta apgautąja. 

Pranašystė: ji grįš į Market Harborą, ratas užsidarys 
ten, kur ji niekaip nesitikės. Nuo išvykimo iš Market Har- 
boro iki parvykimo į jį prabėgs gyvenimas. 

Šokliuko plaukai ir antakiai - kaip Šluotos, lūpos — 

kaip dailininko dukters. Vadinasi, jie vis dėlto išsikapa- 
nojo. Be to, jo veidas miglotai šmėkščioja Rozos prisimi- 
nimuose. Jis užlekia laiptais ir atrakina duris Niki raktais. 
Iš sportinio krepšio sprendžiu, kad jame - šaldyta iguana. 
Ne per didžiausia. 

Mes sėdam į automobilį, bet dar išgirstu, kaip jis malo- 
niai sako: „Labas“, nė kiek nesirūpindamas, kad savo bute 
rado gražią kažkur matytą pusnuogę moterį. Tiek visko 
velka, jog neturi kada laužyti galvos. Šis žodis atkuria 
viską, kaip organizmas gali būti atkurtas iš ląstelės. Jis 
perveria jai širdį kaip žaibas. Ji iš pradžių net nesuvokia, 
kad paieškos baigtos, nors meilė gyvuoja tūkstantmečius. 
Roza nieko neatsako, nes jos jau nebestebina ir nebejau- 
dina žmonės, įžengiantys pro šio buto duris. 

Pranašystė: ginčydamasi su šiuo žmogumi Roza nu- 
gyvens visą amžių. Po kurio laiko jie pradės prisiminti 
Niki su meile, nes ši neprilygstama sąvadautoja dovanojo 
abiem buveinę, kurioje gera gyventi. Ir teikti vienas kitam 
nežemiškus malonumus. 

Ilgainiui jis pradės ją erzinti, nes amžinai vėluos, o 
kai jie galų gale nuvyks ten, kur ruošėsi, apsimes, kad 
kalta Roza. Per Salotos vestuves grauš Rozą dėl pigios 
vestuvinės dovanos. Jį siutins Rozos išrinktos žvakidės ir 
nemeilus elgesys su vorais. 

Jis neabejos, kad visada yra teisus. 

